
PREFAŢĂ 


DORESC SĂ FIE CLAR de la bun început că 
intenţia mea nu este aceea de a demonstra că 
gândirea occidentală este greşită, în vreme ce 
gândirea orientală este bună. Gândirea 
orientală, în măsura în care există o 
asemenea entitate colectivă, nu își va face loc 
în această carte decât ocazional şi în mod 
indirect. Contrastul pe care doresc să-l 
evidențiez este acela dintre gândirea 
tradițională occidentală, cu habitudinile sale 
critice și adversative, şi gândirea „paralelă“, 
caracterizată prin accentul pe care îl pune pe 
posibilitate şi pe proiectarea unei căi de 
urmat. 


Intenţia mea este aceea de a arăta că, într-o 
lume supusă schimbării, gândirea occidentală 
eșuează. Eșuează nu din cauza aplicării sale 
ineficiente, ci din cauza existenței unor 
discordanțe şi a unor pericole bine 
sedimentate în sistemul însuşi. 


Gândirea occidentală eșuează deoarece nu a 
fost concepută pentru a face faţă schimbării. 


Oare asta înseamnă că este greșit sistemul 
tradițional de gândire occidentală, adaptat la 


ceea ce mă refer când spun Grupul celor Trei 
Greci (Socrate, Platon şi Aristotel)? 
A răspunde printr-un simplu „da“ sau „nu“ ar 
însemna să dăm curs terminologiei critice a 
sistemului însuşi. Gândirea occidentală 
eșuează deoarece nu a fost concepută pentru 
a face fată schimbării. Principala vină o 
reprezintă stima, admiraţia şi multumirea de 
sine prin intermediul cărora ne-am îngăduit 
satisfacția de a avea un sistem inadecvat. 


A săpa în căutarea aurului nu este acelaşi 
lucru cu a proiecta şi a construi o casă. 
Analiza şi judecata nu sunt suficiente acolo 
unde există nevoia de a proiecta o cale de 
urmat. 


Scopul acestei cărti 


Nu intenţionez să atrag pur și simplu atenţia 
asupra limitelor și greşelilor sistemului 
tradițional de gândire. Din nou, acest lucru ar 
însemna să dau curs habitudinilor specifice 
acestui sistem. Intenţionez să expun natura şi 
metodele de operare proprii unui sistem de 
gândire diferit. Asta înseamnă gândirea 
„paralelă“. Cu această metodă, în loc să 
folosim cutiile categoriale şi  judecăţile 
gândirii tradiționale, „putem proiecta 
deschizând noi orizonturi, pornind de la un 


câmp al posibilităților paralele. Sper să 
clarific faptul că această metodă de gândire 
este una fundamental diferită. 


Gândirea paralelă este preocupată mai mult 
de „ceea ce poate fi“ decât de „ceea ce este“ 


Dacă doreşti să afli care este scopul pe care 
vreau să-l ating în această carte, atunci te poţi 
duce direct la concluziile mele, rezumate la 
paginile 304-319. 


Dacă educaţia ta s-a desfăşurat în întregime 
în limitele sistemului tradițional de gândire 
occidentală conceput de Grupul celor Trei, 
atunci acel sistem de gândire îţi va părea 
complet, cuprinzător şi perfect. Vei privi 
lumea prin intermediul sistemului de 
referință care stă la baza acelui sistem. Vei 
pune în discuție lumea înconjurătoare 
folosind mijloacele generate de acel sistem. 


Cu toate acestea, într-o lume supusă 
schimbării rapide, sistemul traditional de 
gândire eșuează, fiindcă nu a fost conceput 
pentru a face faţă schimbării. Este un sistem 
neproductiv. Este periculos. Este 
autosuficient. 


Cartea de fată nu este una despre filozofie, ci 
una despre operaţia practică a gândirii. 
Intenţia mea este aceea de a compara 


sistemul tradiţional de gândire occidentală cu 

gândirea „paralelă . Intre acestea două, există 

câteva distincții cu adevărat fundamentale. 


Gândirea tradiţională este preocupată de 
cercetare şi descoperire. Gândirea paralelă 
este preocupată de proiectare şi creație. 


Gândirea tradițională se bazează pe judecata 
categorică şi necruțătoare (da/nu, 
corect/greșit, adevărat/fals). Gândirea 
paralelă acceptă „posibilităţile“ fără a le 
judeca. 


Gândirea tradiţională este preocupată de 
„logica pietrei şi de „este“. Gândirea paralelă 
se folosește de curgerea „logicii apei” şi de 
„către. 


Gândirea tradițională foloseşte cutiile rigide 
ale judecății, definiţii şi categorii. Gândirea 
paralelă folosește contururi moi, 
suprapunerea conceptelor, testarea ipotezelor 
şi spectrul de idei conexe. 


Gândirea tradițională stabileşte dicotomii şi 
contradicții pentru a forţa, astfel, formarea 
unei alegeri. Gândirea paralelă cuprinde 
ambii termeni ai contradicției şi caută să 
proiecteze o cale de urmat. 


Crezul gândirii tradiţionale este acela că 
informaţia şi judecata sunt suficiente. 
Gândirea paralelă este orientată către 
generarea deliberată a ideilor şi a conceptelor. 


Gândirea tradiţională foloseşte excesiv 
critica, în credința potrivit căreia dacă 
înlături „lucrurile rele“, vei rămâne doar cu 
ceea ce este minunat. Gândirea paralelă 
porneşte de la premisa de a construi lucruri 
„minunate“. 


Gândirea tradiţională foloseşte polemica 
adversativă şi refutaţia în cercetarea unui 
subiect. Gândirea paralelă foloseşte 
„paralelele“ cooperante ale gândirii. 


Voi încerca să fac foarte clare aceste diferente. 
Uneori, diferentele dintre aceste două metode 
sunt fundamentale. Alteori, este vorba mai 
degrabă de o diferență de grad și de accent. 
Orice om de pe suprafaţa globului este fie 
echidistant faţă de Polul Nord și față de Polul 
Sud, fie mai aproape de unul dintre acestea 
două. 


Ceea ce este important în parcurgerea acestei 
cărţi este să ţii cont de aceste diferenţe. Vei 
obţine un beneficiu maxim din această carte 
în măsura în care te vei concentra pe aceste 
diferențe. Dacă, din cauza fondului cultural al 
educaţiei tale, lectura se va desfăşura într-un 
cadru defensiv al minţii, căutând să vii în 
apărarea gândirii tradiționale în fiecare punct 
al cărţii, atunci îţi vei pierde timpul. Vei 
sesiza doar suprapunerea ideilor, dar niciuna 
dintre diferenţele-cheie. 


Gândirea tradițională este preocupată de 
cercetare şi descoperire. Gândirea paralelă 
este preocupată de proiectare şi creaţie. 


Unul dintre beneficiile obtinute din 
comparația dintre gândirea tradițională 
occidentală și gândirea paralelă este aceea că 
cititorul este constrâns să cerceteze strania 
natură a gândirii occidentale. De obicei, acest 
lucru este dificil deoarece suntem atât de 
blocaţi în interiorul acestui sistem, încât nu 
putem ieşi în afara sa pentru a ne putea 
raporta obiectiv la el. 


Gândirea paralelă este un sistem practic de 
gândire. Este deja folosită în moduri diferite, 
şi asta de mai multi ani. Pe parcursul acestei 
cărţi mă voi referi la câteva tehnici practice ce 
pot fi studiate şi folosite. 


Esenţa gândirii paralele constă în a te deplasa 
înainte pornind de la posibilităţi, în contrast 
cu exercitarea permanentă a judecății. Cartea 
ar trebui să fie citită în acest fel; exersează-ţi 
capacitatea de a judeca la sfârșit. 


Mă voi referi la „gândirea tradiţională 
occidentală”, „sistemul tradiţional, „Grupul 
celor Trei“ şi „metoda socratică” oarecum 
interşanjabil de vreme ce nu există un singur 
termen referenţial sistemului tradițional de 
gândire. La începutul cărții voi încerca să arăt 


cauza și felul în care acest sistem de gândire 
special a fost înfiinţat şi de ce a ajuns să 
domine civilizaţia occidentală. Deși sistemul 
are multe virtuţi puternice şi o utilitate de 
înalt grad, există, totuşi, cauze pentru 
eșecurile lui din zilele noastre. 


Această carte nu este de filozofie, la fel cum 
nu este nici de istorie. Așadar, nu îţi irosi 
timpul rezervat lecturii căutând nod în 
papură şi  agăţându-te de lucruri 
ncimportante, fiindcă o astfel de atitudine ar 
putea vicia întelegerea diferenţei dintre 
gândirea paralelă și metoda noastră uzuală. 
Ar trebui ca la sfârşitul cărţii să poţi spune: 
„Pot să văd că există o diferenţă clară între 
whisky și votcă — chiar dacă ambele băuturi 
conţin alcool. Prefer whisky-ul în defavoarea 
votcii. Sau sunt momente în care prefer 
whisky-ul şi momente în care prefer votca.“ 
Daca nu vei putea spune asta, atunci vina 
poate fi egal împărţită între scriitorul acestei 
cărţi şi cititorul său. 


CAPITOLUL 1 


Undiţa nepotrivită 


AI IEȘIT VREODATĂ la pescuit luând cu 
tine momeala nepotrivită şi  undiţa 
nepotrivita? 

Dacă ştii că ai momeala şi undita nepotrivite, 
atunci ești frustrat ştiind în permanentă că 
te-ai fi putut descurca mai bine decât o faci în 
situația de fată. Îți spui: „Dacă aş fi adus cu 
mine echipamentul corespunzător, lucrurile 
ar fi fost mult mai ușoare, iar reușitele, cu 
mult mai mari.“ 


Dar dacă nu îți dai seama că momeala şi 
undița pe care le ai asupra ta sunt 
nepotrivite? Pentru tine ar părea pur şi 
simplu că pescuitul este cu adevărat dificil în 
acel loc sau în acea perioadă. Nu te-ai gândi 
să dai vina pe echipamentul tău. Să 
presupunem că nu ești conştient de vreun 
echipament alternativ. Momeala şi undiţa pe 
care le ai asupra ta sunt singurele disponibile. 
Toată lumea le foloseşte. Toată lumea 
consideră că pescuitul pare a fi greu. Acesta 
este un lucru acceptat. De ce te-ai aștepta să 
vină cineva şi să-ţi sugereze folosirea unor 
momeli şi a unor scule diferite? În cel mai 


bun caz, te învinovăţeşti pe tine însuţi 
spunându-ți că abilităţile tale cu privire la 
folosirea momelii și a undiţei standard nu 
sunt atât de dezvoltate pe cât ar fi trebuit să 
fie. Dacă ai fi în situaţia de a te plânge cuiva 
în legătură cu dificultatea de a prinde pește, ţi 
s-ar spune să pescuieşti „corespunzător şi 
să-ţi  dezvolți abilităţile în folosirea 
echipamentului standard. 


Să presupunem, bunăoară, că „echipamentul 
gândirii de care dispunem este standard şi 
singurul de care știm. Dacă nu „prindem 
suficient peşte”, atunci trebuie să dezvoltăm 
noi abilităţi în utilizarea acestui echipament 
standard. Putem concepe, totuşi, că ar putea 
exista un „echipament mai bun? Putem 
concepe că metodele noastre standard, 
tradiționale de gândire nu sunt singurele 
disponibile şi că poate nu sunt nici cele mai 
adecvate? Echipamentul pentru pescuit s-a 
îmbunătățit considerabil de-a lungul 
timpului. Oare echipamentul gândirii noastre 
s-a perfectionat şi el sau încă suntem mândri 


că folosim echipamentul conceput acum 
2 500 de ani? 


Putem adopta un punct de vedere 
autosuficient, declarând că metodele noastre 
de gândire sunt destul de bune, întrucât am 
făcut progrese considerabile în ştiinţă și în 
tehnologie şi am ridicat nivelul de trai al unei 


părţi a populaţiei lumii. De asemenea, 
comportamentul şi valorile noastre sunt 
considerabil mai puţin „barbare“ decât erau 
inainte. Multe ţări au abolit pedeapsa cu 
moartea, iar câteva aproape că au eradicat 
fumatul. 


Ne putem mulțumi cu afirmaţia că sărăcia, 
poluarea, războaiele locale şi haosul local 
reprezintă rezultatul inevitabil al schimbării 
şi al naturii umane. Astfel de lucruri se vor 
întâmpla întotdeauna, iar noi devenim din ce 
în ce mai competenţi în a le face faţă, la fel 
cum am devenit mai conştiincioşi cu privire 
la ecologie. O astfel de perspectivă nu e foarte 
greşită și mai are şi meritul de a se apăra în 
mod viguros şi eficient. 


În cazul în care avem, totuşi, dubii cu privire 
la această autosuficienţă (a-ţi pune la îndoială 
autosuficiența reprezintă un oximoron 
clasic), ne-am putea pune trei întrebări 


posibile: 


l. Este posibil ca unele dintre 
problemele cu care ne confruntăm 
să fie, de fapt, cauzate de obiceiuri 
de gândire inadecvate? 

2. Este posibil ca dificultatea şi, 
uneori, inabilitatea noastră de a 
realiza lucrurile corect să reprezinte 
consecința unor metode de gândire 
inadecvate? 

3. Este posibil ca o gândire mai bună 
să determine o mai bună realizare a 
lucrurilor? 


În acest punct, analogia cu pescarul nu mai 
stă în picioare. Mulţi pescari ar fi nerăbdători 
să încerce o nouă undiță şi o nouă momeală. 
Acest lucru nu este valabil și în cazul gândirii, 
unde suntem legați şi  cufundaţi în 
habitudinile gândirii tradiţionale. 


Este posibil ca dificultatea şi, uneori, 
inabilitatea noastră de a realiza lucrurile 
corect să reprezinte consecinţa unor metode 
de gândire inadecvate? 


În vremuri mai curând de schimbare rapidă, 
există, probabil, o mai mare nevoie de o 
gândire care este mai constructivă, mal 
creativă și mai eficientă. Această nevoie se 
aplică, evident, problemelor de nivel global, 


dar, de asemenea, este valabilă şi în cazul 
problemelor care preocupă națiuni, 
comunități, familii şi pe noi înşine. Pacea 
mondială este un obiectiv foarte valoros, dar 
la fel este şi pacea personală. 


Modelul standard al gândirii tradiţionale 
occidentale a fost stabilit de către faimosul 
Grup al Celor Trei Greci: Socrate, Platon şi 
Aristotel. Contributia acestora a fost 
uluitoare, însă acum poate că ar fi cazul să 
trecem mai departe. E posibil ca modul 
tradițional de gândire, stabilit de Grupul 
celor Trei, să nu fie pe deplin adecvat pentru 
a face faţă cerintelor complexităţii crescânde 
a unei lumi care se află într-o schimbare 
rapidă. Pe parcursul acestei cărți, am intenţia 
de a examina caracterul adecvat al 
obiceiurilor noastre „sfinte“ de gândire. 
Scopul cărţii nu este acela de a critica pur şi 
simplu, ceea ce ar fi un exercitiu facil al 
intelectului, ci acela de a sugera alternative 
acolo unde metodele traditionale par a fi 
inadecvate. 


CAPITOLUL 2 


Ordinea din haos 


FIGURA 1 înfăţişează un ansamblu aleatoriu 
de puncte, care sunt, probabil, suficient de 
mari cât să le putem numi pete de cerneală. 


Poţi lua în considerare fiecare pată de 
cerneală în parte sau poţi începe să grupezi 
aceste pete. Poţi strânge laolaltă pete care par 
a forma grupuri de vecinătate sau poţi avea în 
minte un număr formal pentru un anumit 
grup, ca mai apoi să încerci să stabileşti 
moduri de a grupa petele în număr de câte 
trei sau patru. 


Poţi să ordonezi petele după bunul plac. E o 
chestiune de percepţie și de alegere 
personală. Perceptia reprezintă întotdeauna o 
chestiune de alegere, chiar dacă alegerea ne-a 
fost determinată de experiență sau de 
educaţie, ori de o emoție de moment. Marele 
sofist Protagoras a fost un adept al percepţiei. 
El susținea că lumea este aşa cum alege 
fiecare să fie. Faimoasa sa zicală, „omul este 
măsura tuturor lucrurilor, exprima această 
concepţie a versiunilor individuale de adevăr. 


Toate percepțiile sunt la fel de adevărate. 
Dumnezeu există pentru cei care doresc să 
creadă în existenţa lui Dumnezeu. 


Evident, această concepţie exagerată a 
adevărului personal era una haotică 
generatoare de confuzie, putând 
manipulată de către maeştrii iscusiţi ai 
retoricii, care ofereau, contra cost, învățături 
despre „cum să convingi şi metode prin care 
poţi schimba punctul de vedere al cuiva. 


. m, 


Mai apoi, şi-au făcut aparitia Socrate şi Platon 
şi au creat ordine din haos, făcând adevărul 
să fie „absolut. 

Figura 1 


Să privim acum Figura 2. Dispunerea grilei 

inseamnă că fiecare pată are acum o poziţie 

fixă şi un nume. O pată devine acum A2 sau 

C4. Chiar dacă vom alege, din când în când, 

să organizăm diferit petele, acum există un 

„adevăr“ care stă la baza deciziilor noastre. 


Momentan, nu trebuie să ne facem griji dacă 
ordinea a fost impusă în starea de haos sau 
dacă aceasta a fost descoperită în starea de 
haos. Important este că acum avem ordine. 


Socrate şi, după el, Platon au creat ordine din 
haos, făcând adevărul să fie „absolut 


Note: 

1. În Grecia Antică, în perioada clasică, sofiștii erau 
profesori plătiți pentru cunoştinţele de filozofie, 
retorică și tehnică a persuasiunii predate. 


CAPITOLUL 3 


Ordinea 


PLATON ESTE CONSIDERAT, pe bună 
dreptate, părintele gândirii occidentale. 
Acesta a oferit civilizației o metodă puternică 
de gândire. 

Platon a fost un fascist întru totul. Însă, a fost 
şi un tip de treabă, bine intentionat, care nu a 
urmărit obținerea puterii pentru el însuși, așa 
că nu ar trebui să sugerăm anumite lucruri. 


Nu este surprinzător că gândirea occidentală 
a fost fascistă în natura sa intrinsecă, prin 
regulile sale rigide,  judecăţile dure, 
includerea şi excluderea, cutiile și judecătile 
sale categoriale și înaltul grad de justeţe cu 
care operează. 


În Republica sa, Platon sugerează că 
societatea trebuie condusă de o clasă specială, 
numită „gardieni. La origine, aceştia sunt 
soldaţi, care mai apoi preiau puterea asupra 
Statului. La rândul lor, gardienii sunt divizați 
în „conducători , care iau deciziile politice, şi 
în „ajutoare“ (trupele de ordine etc.), care 
aplică politicile Statului. În orice caz, oamenii 
obișnuiți nu au niciun cuvânt de spus în fața 


celor care conduc statul — însă, nu-i așa, 
conducătorii iluminati au fost educati în mod 
corespunzător pentru a avea grijă de 
interesele oamenilor obișnuiți. 


Gardienii reprezintă un soi de castă ereditară, 
care a fost crescută într-un spirit strict 
stiintific, la fel cum sunt crescuţi cei mai buni 
cai de curse sau cum şi-au propus germanii 
să producă o rasă ariană pură. Familiile şi 
averile personale reprezintă desfătări ce se 
impun a fi abolite. Trebuie să existe 
maternități ale Statului pentru creşterea 
copiilor, astfel încât femeile să poată fi 
eliberate de sclavia muncilor domestice. 


Pe primul loc se află Statul, iar oamenii sunt 
nevoiți să satisfacă interesele și nevoile 
acestuia. Se impune o cenzură în domeniul 
artelor și în materialul folosit în educaţie. Nu 
va fi permis nimic din ce ar putea ameninţa 
Statul. Întregul scop al educaţiei este acela de 
a produce o elită restrânsă de gardieni. 
Reproducerea va fi aranjată prin intermediul 
unor festivități matrimoniale speciale. 


Nu este surprinzător că una dintre năzuinţele 
oficiale ale partidului nazist din Germania a 
fost aceea de „a produce Gardieni ai celor 
mai înalte idealuri platonice. Nu este 
surprinzător nici faptul că există ecouri 
puternice ale filozofiei platonice în concepţia 
lui Marx asupra Statului şi a Guvernului. Aşa 


cum a observat Sir Karl Popper, „criteriul 
moralității este interesul Statului. Moralitatea 
nu este nimic altceva decât igienă politică . 


În dialogul Gorgias, Platon aduce în prim- 
plan figura unui fascist, genul de „băiat 
bătăuş, care consideră că puterea reprezintă 
în același timp corectitudine, iar cei care sunt 
mai buni şi mai puternici decât restul ar 
trebui să conducă Statul. În Republica, 
Trasimac susține că moralitatea reprezintă 
numai interesul personal al celui „puternic“. 
Ambele personaje din aceste dialoguri sunt 
prezentate doar pentru a le fi respinse 
punctele de vedere. Platon nu susținea 
fascismul de tipul „băiatului bătăuş și era 
impotriva supremaţiei celor bogaţi. Ceea ce 
Platon considera că un conducător trebuie să 
aibă este competenţa. 


Critias era vărul mamei lui Platon, Perictione. 
După înfrângerea Atenei de către Sparta, în 
anul 404 î.H., a fost înființată o comisie de 
treizeci de oameni pentru a stabili o nouă 
Constituţie. În scurt timp, această comisie va 
deveni cunoscută sub numele de „Cei 
Treizeci de Tirani% care îşi vor exercita 
puterea pentru a-şi satisface scopurile 
personale. Deşi Critias era unul dintre Cei 
Treizeci de Tirani, se pare că Platon nu l-a 
criticat niciodată. 


Gândirea occidentală este întru totul fascistă, 
în  rigurozitatea  justeţii sale şi prin 
certitudinea sa. 


Atât Platon, cât şi Critias considerau că 
democraţia necontrolată duce la distrugerea 
Statului — aşa cum, într-adevăr, s-a întâmplat 
în cazul Atenei. Democraţia din Atena era 
mai degrabă diferită de democraţia zilelor 
noastre. Femeile, sclavii şi oamenii născuţi în 
alte polisuri nu aveau drept de vot. Toţi 
ceilalți oameni se întruneau în senat pentru a 
vota diferite chestiuni. Votul era direct; nu 
existau reprezentanţi intermediari. Platon 
considera, însă, că acest lucru este periculos, 
deoarece părerile şi concepţiile oamenilor 
puteau fi manipulate cu ușurință — la fel cum 
există şi astăzi temeri cu privire la faptul că o 
abilă și profesionistă campanie electorală ar 
putea controla rezultatul voturilor. 


În aceeași perioadă, sofiștii deschideau şcoli 
de retorică, care aveau exact scopul de a 
dezvolta tehnici de persuasiune şi care 
susțineau că, prin intermediul unor astfel de 
tehnici, „cel mai slab argument putea deveni 
cel mai puternic argument“. Sofiştii erau, de 
asemenea, relativişti şi sceptici. Aceştia 
credeau în oportunism și în predominanta 
percepţiilor de moment. 


Confruntându-se, aşadar, cu o democraţie 
„de gloată” şi cu răspândirea unor sofişti 
persuasivi abili şi lipsiţi de scrupule, Platon a 
optat pentru o formă de guvernământ 
competentă, bazată pe conducători crescuţi şi 
instruiți special în scopul de a conduce. 


Deoarece Platon a fost un fascist, nu 
inseamnă că ar trebui să exercităm asupra 
acestuia acel tip de judecată categorică pe 
care gândirea tradițională o solicită de obicei. 
În schimb, îl putem numi un centralist, un 
totalitarist, un autoritarist sau, simplu, un 
utopist. 


Platon era preocupat de ordine, reguli, 
adevăr, valori absolute și de cutiile categoriale 
și principiile care permit desfăşurarea 
exerciţiului judecății conștiinței lucide. Acest 
model se aplică în egală măsură atât 
impunerii ordinii fasciste în Stat, cât şi 
impunerii ordinii în gândirea noastră — 
ambele fiind contribuţia lui Platon la 
civilizaţia occidentală. 


Ar fi nedrept să sustinem că întrucât 
fascismul, în formele sale mai restrânse, 
reprezintă o metodă inacceptabilă de 
guvernământ, şi fascismul în gândire este în 
aceeaşi măsură inacceptabil. Cu toate acestea, 
este adevărat că gândirea occidentală este 
întru totul fascistă, în rigurozitatea justeții 
sale şi prin certitudinea sa. Ironia este că 


până și atunci când ne gândim la democraţie, 
o facem într-un mod cât se poate de rigid și 
de fascist. Considerăm a fi sacrosancte unele 
aspecte care, de fapt, sunt departe de a fi 
democratice. De exemplu, în multe ţări, 
oamenii au foarte putine de spus în ceea ce 
priveşte alegerea unui candidat care să-i 
reprezinte, iar alegerea finală se rezumă la un 
număr limitat de partide politice, care dispun 
de o platformă de idei politice foarte rigidă. 
Puritatea unor astfel de sisteme este apărată 
cu înverşunare. 


Dată fiind posibilitatea de a alege între ordine 
şi haos, majoritatea oamenilor ar alege 
ordinea. Platon a fost impresionat de ordinea 
puternică a cetății cu adevărat fasciste a 
Spartei (ai cărei cetățeni aveau voie să-şi 
omoare sclavii, o dată pe an), care tocmai 
învinsese Atena. Ordinea pe care Platon a 
stabilit-o în gândire, alături de ceilalți 
membrii ai Grupului celor Trei, a fost foarte 
atractivă pentru gânditorii ulteriori. Totuşi, 
probabil că astăzi ar fi cazul să mergem mai 
departe. Ar putea fi necesar să folosim unele 
metode de gândire mult mai constructive și 
mult mai creative. Acestea sunt metodele pe 
care le voi explora în cartea de față. 


CAPITOLUL 4 


Scepticii 


ESTE IMPORTANT să înţelegem contextul 
care a favorizat apariţia şi ascensiunea naturii 
„fasciste“ a gândirii platonice şi a Grupului 
celor Trei. În linii generale, acest tip de 
gândire a reprezentat o reacție împotriva 
mediului intelectual stabilit de către sofişti. 
Sofiştii au fost o tagmă de gânditori străluciți, 
însă, din anumite motive, istoria a fost 
deosebit de severă cu ei. Unele învinuiri le-au 
fost atribuite pe bună dreptate, altele nu. 


Nu ştim foarte multe despre sofiști, deoarece, 
se pare că, într-un veritabil spirit fascist, 
urmașii doctrinei platonice au suprimat 
lucrările acestor gânditori condamnaţi cu 
severitate de Platon. 


Sofiştii erau „străini născuţi în polisurile 
greceşti din afara Atenei, or gânditorii străini 
nu prea au niciodată dreptate. Din cauza 
modului arogant şi sfidător de a-şi exprima 
ideile, aceştia au stârnit teamă şi suspiciune 
în rândul celorlalţi. 

Apoi, sofiștii mai percepeau și taxe în 
schimbul instruirii oferite, ceea ce nu prea 


„se cade. De ce instruirea minţii sau 
iluminarea celorlalţi ar trebui să fie o profesie 
plătită, alta decât cea din tribunale? 


Principalul afront adus de sofişti l-a 
reprezentat pragmatismul exagerat de care 
dădeau dovadă.  Nevoiţi să-şi câştige 
existența, au realizat că oamenii sunt dispuşi 
să plătească doar pentru lucrurile cu valoare 
practică pentru ei. Ca urmare, mulţi s-au 
concentrat asupra predării retoricii, arta 
persuasiunii. 


Cultura greacă se baza mai mult pe viu grai. 
Interesant este faptul că astăzi, prin 
intermediul televizorului şi al radioului, ne- 
am reîntors la o cultură orală, una foarte 
diferită de cea a cuvântului scris. Aşadar, în 
Grecia acelor vremuri, aptitudinea de a 
prezenta şi de a sustine un caz anume, cu 
scopul de a persuada, era un lucru extrem de 
important, atât în politică, cât şi în afaceri. 


Discipolii erau învăţaţi să susţină 
argumentativ ambele părţi ale unui caz. 
Sofistul Protagoras susținea că-și poate învăţa 
discipolii cum să câștige un caz „slab“ în fața 
unui caz „tare“. Tehnicile persuasive de vârf 
puteau fi învăţate. Jocurile semantice erau 
importante. Evident, nu există o graniţă între 
jocul semantic onest şi sofism, după cum ne- 
o demonstrează politicienii. Prin urmare, 
sofiştii erau învinuiți pe bună dreptate cu 


privire la acest aspect al „şireteniei” lor, cu 
toate că, până în ziua de astăzi, politica şi 
dreptul pretind exact aceleaşi tehnici 
„persuasive“ Aceasta este adevărata natură a 
democratiei. Dacă oamenii nu au libertatea 
de a fi păcăliti, nu există democratie. 


Unii sofişti predau doar retorică. Alţii predau, 
de asemenea, „virtutea (cum să trăieşti o 
viață bună). Unii predau „virtutea“ atribuind 
termenului acelaşi înțeles pe care îl oferea şi 
Socrate, folosind, însă, o abordare diferită. 
Sofiştii erau empirici, sceptici, relativiști şi 
percepţionișşti într-un uluitor sens modern. 
Aceştia aveau convingerea potrivit careia 
cunoaşterea se obţine doar prin experienţa 
nemijlocită. Întrebat dacă Dumnezeu există 
sau nu, Protagoras a răspuns că facultăţile 
sale de cunoaștere sunt prea limitate pentru 
a-i permite o concluzie în privinţa asta, iar 
viața este prea scurtă pentru cercetarea 
necesară acestui subiect. Ulterior, a spus că 
Dumnezeu există pentru cei care cred în el. 
Sofiştii considerau că percepţia este cheia 
cunoașterii. Singurul adevăr era cel 
percepţional. Protagoras spunea că pentru 
oricine adevărul este ceea ce îl poate 
convinge. 


Dacă oamenii nu au libertatea de a fi păcăliţi, 
nu există democraţie. 


Sofiştii preferau mai degrabă să opereze cu o 
realitate construită a „credințelor decât să 
caute un adevăr imuabil şi absolut. Credinţele 
percepţionale erau adevărate, însă nu toate 
erau şi valide. Aşadar, acestea erau adevărate 
la nivelul persoanei care le avea, însă nu erau 
cu necesitate valide în ceea ce priveşte lumea 
exterioară, ceilalți oameni şi societatea. Asta 
inseamnă un subiectivism extrem. 


Această determinare relativistă menţine acele 
adevăruri corelate la nivelul unor anumite 
circumstanţe sau jocuri bine definite, ceea ce, 
într-un fel, i-a anticipat pe  logicienii 
pozitiviști şi pe Wittgenstein. 

Desigur, dacă adevărul ar fi relativ iar 
percepţia ar reprezenta facultatea de 
cunoaştere supremă, atunci învăţarea artei 
persuasiunii ar avea cu atât mai mult sens 
dacă luăm în considerare scopul de a 
schimba credinţele şi perceptiile oamenilor. 


Sunt mulţi astăzi cei care ar spune că sofiştii 
au avut dreptate și că secolele de jocuri 
filozofice ce au urmat au reprezentat niște 
piruete inutile care ne-au adus exact de unde 
am plecat. 


Dar ar putea fi oare funcțională o societate 
fundamentată pe principiile îndoielii 
universale; bazată pe valorile subiective; 
bazată pe adevăruri care au doar un statut 
relativ? Evident că nu. Asta ar însemna să fie 
un haos total, în care persuasivii abili 
(instruiți de sofişti) ar deține controlul, 
deoarece ei ar putea înşela lumea prin 
manipularea perceptiilor. 


Societatea nu ar putea functiona în felul ăsta. 
Astfel că, pe parcurs, a apărut Socrate pentru 
a demonstra că adevărul nu este subiectiv sau 
relativ, că există un adevăr profund, imuabil, 
intrinsec și absolut, care poate fi descoperit 
prin interogație. În mod ironic, noua 
democraţie fascistă apărută în Atena l-a 
condamnat la moarte pe Socrate pentru că 
metoda sa interogativă părea să submineze 
„vechile valori“ exact în modul în care acestea 
fuseseră subminate de sofişti. Si, totuşi, 
Socrate căuta să facă exact opusul. 


Acesta a fost contextul în care a apărut Platon 
cu concepţiile sale fasciste, atât în privinţa 
Statului, cât şi în privinţa orânduirii lumii 
înconjurătoare. Lucrurile trebuiau să fie 
absolute şi ordonate. El a combinat concepţia 
lui Heraclit, potrivit căreia tot ceea ce există 
este supus schimbării, cu concepţia opusă a 
lui Parmenide, anume că esenţa în sine este 
imuabilă. Astfel a apărut teoria „formelor 


inteligibile“ absolute. Acestea reprezentau 
adevăruri permanente şi intrinseci ce 
„urmează a fi descoperite“. 


Sunt mulţi astăzi cei care ar spune că sofiștii 
au avut dreptate şi că secolele de jocuri 
filozofice ce au urmat au reprezentat niște 
piruete inutile care ne-au adus exact de unde 
am plecat. 


Nu e deloc surprinzător faptul că sistemul 
Ideilor al lui Platon a fost adoptat de 
majoritatea grupurilor sociale interesate de 
adevăruri stabile. Acest cadru de lucru era pe 
placul filozofilor, deoarece le oferea un 
angajament în depistarea logică a 
adevărurilor evazive. Statul, la fel ca oricare 
alt sistem de legi, a primit cu braţele deschise 
noțiunea de principii absolute inalterabile. 
Biserica Creștină, puternic influenţată de Sf. 
Pavel, a imbrăţişat adevărurile şi „formele“ 
absolute, la fel și rigiditatea sistemului. Așa s- 
au dezvoltat comoditatea, pragmatismul, 
confortul şi succesul sistemului esențialmente 
fascist al gândirii occidentale. 

Ordinea urma a fi impusă prin presupoziţia 
că aceasta este ascunsă, asemenea 
„adevărului“ absolut, ce urmează să fie 
descoperit. Acest ingenios mecanism, cel de a 
crede sincer că o ordine impusă există 
dintotdeauna, a avut un destin surprinzător 


în știință, unde această „ordine impusă“ 
(ipoteza) putea fi testată și schimbată, cu 
consecinţe practice imense. În alte domenii, 
ficţiunea căutării unui „adevăr în sine a 
impiedicat la modul serios proiectarea unor 
ordini mai bune şi mai eficiente. Aceste 
ordini nu trebuie neapărat să capete forma 
unor utopii fasciste, ci pot fi nişte sisteme 
imbogăţite, capabile de  autoorganizare 
(dintre cele pe care le abordăm grosolan prin 
filozofii de piaţă liberă şi prin atitudini de tip 
laissez-faire). 


Ce trebuie reţinut este că o mare parte din 
dogmatismul rigid al metodelor gândirii 
occidentale a apărut, via Platon, ca o reacţie 
impotriva  subiectivismului neglijent al 
sofiștilor. 


CAPITOLUL 5 


Metoda socratică 


DACĂ ACEASTĂ CARTE SE OCUPĂ de 
metoda socratică, de ce am mai scrie despre 
Platon? Socrate (469 î.H.-399 î.H.) a fost un 
personaj istoric, în cele din urmă condamnat 
la moarte de către democraţia ateniană, în 
urma acuzaţiei că ar fi „corupt tineretul. 
Acesta și-a băut cupa de cucută, asigurându- 
şi astfel un loc privilegiat în istoria filozofiei și 
a gândirii. Faima şi influenţa lui în istorie este 
fascinantă dacă avem în vedere că Socrate nu 
a scris nimic, niciodată. Nu făcea altceva 
decât să vorbească cu oamenii. Tot ce ştim 
despre Socrate a fost scris de către cei care l- 
au cunoscut. De pildă, Xenofon, un soldat cu 
picioarele pe pământ. Printre alţii, Aristotel, 
logicianul și filozoful — și, de asemenea, 
membru în Grupul celor Trei. Totuși, 
deasupra tuturor se afla Platon. 


Platon nu a fost doar un mare gânditor, ci și 
un scriitor strălucit. El a conceput un mijloc 
stilistic cu adevărat ingenios, prin care își 
exprima gândurile sub forma unor dialoguri 
desfășurate între personajul numit Socrate şi 
diferite alte personaje. Chiar dacă apare ca 


personaj, Socrate nu este o simplă ficţiune, 
având în vedere că au fost mulţi cei care l-au 
cunoscut în viaţa reală. Pe de o parte, acest 
procedeu a însufleţit scrierea, care, altminteri, 
s-ar fi rezumat la o filozofie plictisitoare, iar 
pe de altă parte, l-a protejat pe Platon de 
criticile directe. Așadar, am ajuns să-l 
cunoaștem cu adevărat pe Socrate prin 
intermediul scrierilor lui Platon, în cadrul 
cărora Socrate reprezintă personajul 
dominant. 


Dar oare s-a rezumat Platon la a reproduce, 
asemenea unui reportofon, ceea ce a spus şi a 
gândit Socrate? În unele cazuri, cu siguranţă, 
sau, cel puţin, a făcut-o atât cât i-au permis-o 
priceperea și memoria. Sau l-a folosit Platon 
pur şi simplu pe Socrate ca pe un purtător de 
cuvânt al propriilor sale idei? La fel de 
evident este şi acest lucru în unele cazuri, 
cum ar fi, de pildă, dialogul Republica. Au 
fost oare propriile sale idei constituite ca 
rezultat al influenţei exercitate de Socrate şi, 
astfel, aceste idei să fi fost oricum socratice la 
origine, ca mai apoi să fie reformulate prin 
intermediul personajului Socrate? Pare foarte 
probabil ca Platon să fi preluat ideile şi 
metodele de la Socrate, să i le fi lustruit putin 
şi, adăugând câteva idei proprii, să i le fi 
reatribuit lui Socrate sub forma dialogurilor. 


Platon a trebuit să se menţină în limitele unui 
scenariu rezonabil, altminteri, mărturiile 
despre Socrate venite din alte surse i-ar fi 
contrazis propria versiune asupra lui Socrate. 
Chiar şi aşa, este aproape imposibil să 
discernem ce îi aparține într-adevăr lui 
Socrate şi ce lui Platon. Este motivul pentru 
care consider necesar să scriu şi despre 
Platon. 


Ceea ce numim „metodă socratică” are în 
vedere metoda socratică aşa cum a fost ea 
formulată în scrierile lui Platon, unde îi este 
atribuită personajului Socrate, dar putând fi 
în același timp compatibilă cu figura istorică 
a lui Socrate. Totodată, strălucitul scriitor şi 
gânditor Platon a făcut pentru Socrate mai 
mult decât ar fi putut să facă el însuși pentru 
sine. 


Care este adevărul pe care îl căutam? Cum 
știm dacă l-am găsit? De ce credem că există 
un adevăr ce poate fi găsit? 


Ce era „metoda socratică ? Astăzi folosim 
această sintagmă mai degrabă într-un sens 
general, care acoperă „perpetua căutare a 
adevărului prin intermediul întrebărilor. 
Însă, conţinutul acestui simplu enunţ este, de 
fapt, un amestec de factori foarte dens. Care 
este adevărul pe care îl căutăm* Cum ştim 
dacă l-am găsit? De ce credem că există un 


adevăr ce poate fi găsit? Ce fel de întrebări 
trebuie să ne punem? Cum vom judeca şi 
cum vom folosi răspunsurile pe care le vom 
primi la întrebările noastre? Care va fi 
demersul de cercetare pornind de la 
răspunsuri spre adevăr? Ne aflăm în ipostaza 
de a ţine cont de adevăr şi neadevăr, de 
judecată şi respingere, definiţii și cutii 
categoriale, inducţii etc. Problematica tuturor 
acestor categorii nu implică doar gândirea lui 
Socrate, ci şi pe cea a lui Platon şi a lui 
Aristotel, ceilalți doi membri ai Grupului 
Celor Trei, de la care am moştenit sistemul 
nostru tradițional de gândire occidentală. 


Un important aspect de reţinut este că 
cercetarea pe care o desfăşor în această carte 
nu are în vedere calitatea sau valoarea ideilor 
lui Socrate sau ale lui Platon, ci „metoda“ ca 
atare specifică gândirii acestora. Uneori, cele 
două sunt  indisociabile. De exemplu, 
căutarea adevărului implică cu necesitate 
premisa existenței unui adevăr — în ciuda 
faptului că sofiștii, contemporani cu Platon, 
considerau că nu există un asemenea lucru şi 
că adevărul reprezintă doar lucrul în care 
cineva a fost convins să creadă. Ceea ce astăzi 
ni se pare de la sine înţeles este astfel doar 
pentru că aşa am fost îndoctrinaţi de ideile 


lui Platon. Voi lua în considerare „ideile“ 
numai în măsura în care acestea sunt 
esenţiale „metodei . 


După ce vom fi reflectat îndeajuns asupra 
metodei socratice (metoda tradiţională a 
gândirii occidentale), ne vom opri asupra 
câtorva posibile concluzii: 


l. Metoda era foarte eficientă şi 
apreciată la timpul respectiv, însă 
astăzi o putem depăşi, găsind una 
mai bună. 

2. Metoda are o competenţă limitată şi 
aplicabilă doar în anumite domenii. 


3. Metoda este pur şi simplu 
nesatisfăcătoare de vreme ce 
neglijează multe aspecte importante 
ale gândirii. 

4. Metoda este fără îndoială 
periculoasă tocmai pentru că ne 
blochează într-un mod periculos să 
ne gândim la problemele 
importante. 


5. Multumirea de sine şi satisfactia cu 
care privim această metodă ne 
împiedică să dezvoltăm metode de 
gândire mai eficiente. 


Nu ar trebui să existe o alegere intre aceste 
posibilități. In moduri diferite şi în anumite 


puncte, toate acestea pot fi adevărate. Pe 
măsură ce cititorul parcurge această carte, va 
ajunge la propriile sale concluzii. De 
asemenea, e posibil să descopere punctele 
mele de vedere. 


În această etapă este suficient să spun că eu 
consider a fi periculoase şi inadecvate 
multumirea de sine şi satisfacția pe care 
adesea le simţim cu privire la această 
tradițională metodă de gândire. Aceste două 
atitudini nu sunt surprinzătoare, căci, într-un 
fel, avem de-a face mai degrabă cu o credință 
religioasă decât cu folosirea unui material 
raţional. Concepţia asupra lumii, aşa cum a 
fost stabilită de Grupul celor Trei, este un 
sistem de credinţe care se apără pe sine cu 
tăria cu care oricare religie își apără dogmele. 
Nu poți nici măcar să sugerezi că asemenea 
dogme sunt minunate dar în același timp 
nesatisfăcătoare, deoarece „unitatea“ este o 
necesitate a oricărui sistem de credinţe. 


În următorul capitol, voi explica modul de 
funcţionare al acestei metode. 


CAPITOLUL 6 


Cum funcționează metoda 
socratică 


SOCRATE ARE MERITUL de a fi adus 
filozofia „cu picioarele pe pământ“ În 
tinereţe, se pare că era interesat de „ştiinţele 
naturale“, pe care le-a abandonat în cele din 
urmă pentru a se concentra pe domenii mai 
practice, cum ar fi morala, dreptatea, iubirea, 
politica și altele. Filozofii precedenţi erau 
prea preocupaţi de stele, planete şi alte 
distracții de ordin teoretic. Socrate credea cu 
tărie că ştiinţa naturală este lipsită de orice 
valoare practică. Această simplă afirmaţie a 
schimbat calea filozofiei occidentale pentru 
totdeauna. 


Socrate a fost în mod direct preocupat de 
„etică. A iniţiat demersuri pentru a postula 
standarde şi definitii absolute pentru 
categorii filozofice cum ar fi „dreptatea“. 
Fondul acestor demersuri a fost constituit de 
relativismul şi de scepticismul sofiştilor 
acelor vremuri. Aceştia pretindeau că 
lucrurile erau așa cum alegea fiecare să le 
vadă. În Republica lui Platon, Trasimac 


afirmă că moralitatea este doar un cuvânt 
pretențios folosit pentru a deghiza interesele 
grupurilor puternice din ierarhia socială. Dar 
cum a ajuns Socrate să stabilească definiţii 
„absolute“ care să elimine posibilitatea ca 
manipulatorii iscusiți să-i inducă pe oameni 
in eroare (aşa cum au fost instruiți de unii 
sofişti)* 

Imaginează-ţi un mic grup de oameni care se 
întâlnesc cu regularitate şi încearcă să 
desluşească gramatica unei limbi care a fost 
doar vorbită, însă niciodată nu a fost scrisă. 
Sensul uzual al unor termeni a evoluat, iar 
grupul încearcă să stabilească regulile 
formale ale gramaticii. Cuiva i se cere să 
sugereze sensul și funcţia unui cuvânt. De 
exemplu, care sunt sensul și funcţia 
prepoziţiei „a“ urmate de un verb la infinitiv? 
Persoana respectivă va sugera o regulă 
generală. Apoi, cel care a pus întrebarea 
construiește  contraexemple care resping 
această regulă. Astfel, o nouă regulă va fi 
sugerată. În continuare, aceasta nouă regulă 
va fi respinsă prin contraexemple. Şi aşa mai 
departe. În linii generale, cam așa funcţiona 
metoda socratică. 


Socrate: Dă-mi o definiţie a dreptăţii. 
Răspuns: Dreptatea este să-i restitui cuiva 
lucrul care îi aparţine. 


Socrate: Stai puţin. Să presupunem că 
imprumuţi un cuţit de la un prieten şi, mai 
târziu, acest prieten înnebunește și devine 
violent. Ar fi drept în cazul ăsta să-i 
inapoiezi cuțitul prietenului tău? 


Această continuă construcție a 
contraexemplelor era o caracteristică a 
metodei socratice. Evident, acest procedeu 
este foarte important în inferența inductivă, 
deoarece un singur contraexemplu poate 
distruge întreaga definiţie. 


Ar trebui menţionat în acest punct că 
majoritatea dezbaterilor socratice au sfârşit în 
aporie sau în lipsa unei definiţii unanim 
acceptate. Nu e un fapt din cale afară de 
surprinzător. Dacă ne întoarcem la exemplul 
gramaticienilor, vom constata că pentru 
fiecare „regulă“ propusă, cineva va găsi 
intotdeauna un contraexemplu prin care va 
susține un sens sau o funcţie diferită. În cele 
din urmă, o persoană frustrată ar putea 
spune „asta este cea mai bună regulă și toate 
celelalte contraexemple sunt bazate pur şi 
simplu pe erori de utilizare“. Însă, Socrate nu 
ar fi putut spune una ca asta din mai multe 
motive. 


Metoda  socratică se întemeiază pe 
presupoziţia potrivit căreia cunoaşterea este 
acolo, undeva. Fără îndoială că acest lucru nu 
este întotdeauna valabil. 


În faimoasa lui alegorie a peşterii, Platon 
vorbeşte despre nişte oameni prinşi în lanţuri 
astfel încât aceştia pot privi doar peretele din 
fundul peșterii. Înspre gura peşterii, arde un 
foc. Alţi oameni işi fac apariţia în peşteră, 
ducând cu ei diverse obiecte. Deși nu-şi pot 
intoarce capetele, cei înlănțuiți pot vedea 
umbrele oamenilor și ale obiectelor proiectate 
pe peretele peşterii aflat în faţa lor. La fel şi în 
cazul nostru: pe măsură ce trecem prin viață, 
putem vedea doar umbrele „adevărului sau 
ale „formelor inteligibile. Așa că, spre 
deosebire de gramaticieni, Socrate ar fi spus 
că fiecare sens şi utilizare a particulei „a“ 
contine în sine o parte de adevăr. 


Totodată, Socrate a făcut din ignoranță o 
virtute. Se pare că oracolul din Delphi i-ar fi 
spus că nu există un om mai înţelept decât 
Socrate. A ajuns la concluzia că acest lucru 
era adevărat întrucât el era singurul om care 
„ştie că nu ştie nimic. Astfel că a făcut 
paradă de ignoranța sa şi aproape că se 
mândrea cu faptul că dezbaterile sale erau 
lipsite de orice concluzie concretă. 


Apoi, Socrate își asuma rolul de „bărzăune“ 
sâcâitor, prin care îi făcea pe oameni să 
gândească, nimicindu-le ideile leneşe şi 
superficiale. Era suficient ca discipolii săi să- 
și pună întrebări şi să gândească. Concluzia 
era lipsită de importanţă. 


Aristotel a fost de părere că cea mai mare 
contribuţie pe care a adus-o Socrate a 
reprezentat-o metoda inferenței inductive, 
prin intermediul căreia se puteau formula 
definiții generale. Concret, asta înseamnă 
listarea unor exemple particulare din care 
mai apoi este extrasă o caracteristică generală 
şi comună acestora. În mod ironic, această 
metodă constituie fundamentul ştiinţelor 
naturale bazate pe clasificare, cum ar fi 
botanica. 


Lui Socrate îi plăceau nespus dezbaterile care 
porneau de la exemple. Câteodată, 
argumentele aduse în discuţie erau ambigue 
şi eronate și nu se situau mult peste nivelul 
unei retorici iscusite, însă principiul de bază 
era ca exemplul să conducă la o concluzie. 


Socrate: Cel mai priceput om de pe o corabie 
este cârmaciul, nu-i așa? Nu te-ai încumeta 
să alegi cârmaciul prin tragere la sorţi, nu-i 
aşa? 

Răspuns: Fireşte că nu. 


Socrate: Ai alege cel mai bun atlet prin 
testarea performanţei sale și nu prin 
tragerea la sorţi. Am dreptate, sau nu? 

Răspuns: Fără-ndoială. 

Socrate: Prin urmare, ar trebui să ne alegem 
conducătorii conform competenţei lor, și nu 
prin tragere la sorți? 

Răspuns: Cu siguranţă. 


O parte a sistemului politic atenian era 
reprezentat de Consiliul Celor 500, ai cărui 
membri erau aleși prin tragere la sorți. 


Argumentul pare a fi unul puternic, însă ni se 
dă premisa subinţeleasă că noi am căuta 
„competentă“ în politică la fel ca în cârmuirea 
unei corăbii sau în atletism. Să presupunem, 
totuși, că am fi căutat independenţă, 
neutralitate, nepărtinire, lipsa jocurilor de 
putere, lipsa corupţiei. În toate aceste cazuri, 
alegerea bazată pe criteriul tragerii la sorţi ar 
fi mai întemeiată. Este, de asemenea, posibil 
ca oamenii să nu își dorească un guvern 
„competent, ci unul în care să aibă încredere. 


Exemplul de mai sus, care nu este o 
reproducere exactă a dialogului, indică 
totodată un fenomen foarte curios. Se 
presupune că întrebarea ar trebui să fie esenţa 
metodei socratice. Cu toate acestea, Socrate 
însuși nu folosea metoda socratică decât 


oarte rar. Întrebările sale erau foarte rar nişte 
foart Întrebările sal u foart işt 
întrebări reale. Acestea erau, de fapt, afirmatii 
la finalul cărora erau lipite propozitii ca: 
„Nu-i aşa?“ 

„Nu eşti de acord?“ 

„Este că am dreptate în privinţa asta?“ 


Aşa-numitele întrebări nu erau decât 
solicitarea unor aprobări sau negări ce 
succedau afirmatia. 


Să aruncăm o privire peste replicile extrase 
din dialogurile socratice, aşa cum au fost 
scrise de Platon. Următoarele replici sunt 
date de Simmias  afirmaţiilor/întrebărilor 
formulate de Socrate în dialogul Phaidon: 


„Adevărat.“ 

„Da, nenumărate exemple.“ 

„Foarte adevărat.“ 

„Adevărat.“ 

„Intocmai.“ 

„Da, putem trage această concluzie.“ 
„Foarte adevărat.“ 

„Putem spune asta cu siguranță.“ 
„Să fii sigur. 

„Cu siguranţă. 

În Republica, Adeimantus îi răspunde lui 


Socrate. lată câteva replici interpuse între 
afirmaţiile/întrebările lui Socrate: 


Li d 
„Da. 

Lil d 
„Da. 


„Ce vrei să spui?“ 

„Da.“ 

„Adevărat.“ 

„Ce scop?“ 

„Aşa se spune." 

„Exact asta face democraţia.“ 

„Fără îndoială.“ 

Oricine a parcurs cu atenţie dialogurile 
socratice trebuie să fi fost frapat de forma 
dominantă a acestor afirmaţii/întrebări, ce ar 
putea echivala cu formula: „Ne aşteptăm ca 
soarele să răsară în dimineaţa asta, ca de 
obicei, nu-i aşa?“ 


Era suficient ca discipolii săi să-şi pună 
întrebări şi să gândească. Concluzia era lipsită 
de importanţă. 


De-a lungul unei serii de afirmaţii, cu care 
era relativ simplu să fii de acord, Socrate 
dirija discipolul către o concluzie. Fiecare 
etapă părea a nu ridica dificultăți, decurgând 
firesc din cea precedentă. Această puternică 
metodă este folosită în mod curent de avocaţi 
în tribunalele din lumea întreagă. Dar este, de 
asemenea, şi foarte periculoasă și deschisă 
îinșelăciunii şi abuzului. Așa cum am văzut în 
exemplul conducătorilor aleşi prin tragerea la 
sorți, e uşor să faci o mică, insesizabilă 
aserțiune care să conducă raţionamentul la o 


concluzie falsă. Oare cum s-ar fi desfășurat 
dialogurile socratice dacă discipolul ar fi 
formulat următorul gen de replici: 


„Posibil.“ 

„Câteodată.“ 

„Doar în anumite circumstanţe. 
„Nu-i neapărat aşa. 

„Ar putea fl aşa. 


Acest gen de replici admite posibilitatea, însă 
neagă necesitatea pe care o solicită acest tip 
de raţionament. Însă, a răspunde astfel 
implică un nivel înalt de perspicacitate 
creativă, deoarece interlocutorul ar trebui să- 
și imagineze circumstanţe în care afirmația 
nu este în mod necesar adevărată. 


Dacă nu ai văzut niciodată o lebădă neagră și 
nici nu iți poţi imagina una, cum ai putea 
răspunde la întrebarea „Lebedele sunt 
intotdeauna albe, nu-i aşa?“ 


Ai putea spune „Din câte ştiu eu sau „In 
limitele experienţei mele“. 


Mai greu însă ar fi să spui „Nu neapărat” sau 
„Nu întotdeauna“. 


Nu vreau să insist asupra meritelor sau a 
capcanelor acestui tip de raţionament. Vreau 
doar să indic faptul că aşa-numitele întrebări 
socratice, de multe ori, nu erau deloc 
întrebări. 


Socrate se vedea pe sine ca pe o „moaşă. Nu 
considera că poate învăţa ceva pe cineva. 
Rolul său era acela de a „moși cunoaşterea, 
care oricum exista pe undeva prin experiența 
discipolului, însă în chip confuz, 
dezorganizată și inutilizabilă. În cadrul unei 
„căutări consensuale“, Socrate și învăţăcelul 
său aveau să clarifice credințe, obiceiuri şi 
principii şi să extragă din acestea definiţii 
imuabile. Acest lucru urma să fie realizat prin 
intermediul întrebărilor, al provocărilor, al 
exemplelor, al analizei comparative şi al altor 
instrumente ale „căutării perpetue“. 


Termenul de „moașă” este unul destul de 
atrăgător şi a fost asociat în mod firesc 
învăţătorilor de-a lungul epocilor. Dar se 
întemeiază pe presupoziţia potrivit căreia 
cunoaşterea se află acolo, undeva. În mod 
cert, nu este întotdeauna cazul, chiar de ar fi 
vorba de etică, domeniul de care era 
preocupat Socrate. În alte domenii, metoda 
respectivă poate fi una foarte împovărătoare. 
Cu toate acestea, ceea ce făcea Socrate nu e 
deloc lipsit de merite şi de valoare. Şi anume, 
să-şi împărtășească punctul de vedere cu 
privire la un subiect oarecare prin 
desfăşurarea unor paşi simpli şi cu acordul 
invăţăcelului pentru fiecare dintre aceşti paşi. 


Socrate a fost pregătit în spirit sofist, iar 
sofiştii erau foarte preocupați de retorică sau 


arta persuasiunii. Deşi Platon s-a opus cu 
vehemenţă sofiştilor, din motive evidente, 
sunt momente în care raționamentele lui 
Socrate, prezente în dialogurile lui Platon, se 
aseamănă foarte mult cu structura unui 
sofism. 


Socrate se angajase în căutarea cunoaşterii 
deoarece, pentru el, cunoașterea însemna 
virtute. Odată procesul cunoaşterii complet, 
niciun om nu s-ar mai comporta preju- 
diciabil sau reprobabil. Acest argument a fost 
dintotdeauna unul circular (nu-i nimic rău în 
asta), fiindcă de câte ori cineva se comportă 
reprobabil, vom putea susține de fiecare dată 
că asta este consecința unei cunoașteri 
incomplete. 


Dacă un hoţ ştie că șansa de a fi prins în fapt 
este în jur de doar 1 la 20, atunci această 
cunoaştere l-ar putea încuraja în acţiunile lui. 
Dar am putea spune în acelaşi timp că dacă 
acel hoţ şi-ar da seama de efectele pe care 
propriile acţiuni le vor avea asupra conştiinţei 
sale, sau de păcatul săvârşit în fața lui 
Dumnezeu etc., atunci, acea cunoaştere 
„adevärată“ l-ar descuraja. La fel, cunoaşterea 
„adevărată l-ar putea ajuta pe hoţ să câştige 
şi mai mulți bani într-un mod legal. Valoarea 
acestei convingeri a lui Socrate nu este 
relevantă aici, decât cu excepţia faptului de a 
fi activat „perpetua căutare a adevărului“. 


Socrate şi-a bazat o mare parte dintre 
analogii pe meșteșugari, dintre cei ce făceau 
oale, statui, bărci și altele asemenea. EI a făcut 
distincția între priceperea „tehnică“ necesară 
meşteşugului și „virtutea“ cu care era folosită 
îndemânarea  meşteșugărească. Cu alte 
cuvinte,  meşteșugarul care avea doar 
pregătire tehnică ar fi putut produce numai 
vase banale, anoste. Pe de altă parte, vasele 
frumoase ar presupune contribuţia „virtuţii . 
La fel stau lucrurile şi în viaţa cotidiană, iar 
Socrate şi-a autoincredinţat misiunea de a 
dezvolta această „virtute“ a modului de viață 
printr-o cunoaștere născută cu ajutorul 
tehnicii moşitului. 


În spatele acestei aparent inocente „căutări 
comune” a adevărului prin intermediul 
dialogului şi al întrebărilor, specifică lui 
Socrate, se ascund anumite habitudini şi 
presupoziţii, pe care le voi examina în această 
carte. Trebuie să adaug faptul că nu sunt 
preocupat doar de o pură sau ideală metodă 
socratică (pe care Socrate nici nu a folosit-o), 
ci şi de evoluţia ca atare a acestei metode în 
modul în care noi o folosim astăzi. De 
exemplu, apreciem în mod deosebit 
criticismul și disputa argumentativă care sunt 
prezente ca refutaţie în dialogurile socratice, 
insă nu au o funcţie la fel de dominantă în 
gândirea din zilele noastre. 


CAPITOLUL 7 


Căutarea 


PROBABIL CĂ ASPECTUL fundamental 
prin excelenţă al metodei socratice îl 
reprezintă „perpetua căutare a adevărului. 
Acesteia îi pot fi atribuite tomurile de 
cercetare filozofică şi imensul progres 
inregistrat În ştiinţă. Această obsesie a 
„căutării înseamnă că poate călătoria este 
mai importantă decât destinaţia, motiv 
pentru care Socrate nu a fost niciodată 
deranjat de faptul ca discursurile sale nu 
ajungeau la o concluzie. În practică, perpetua 
căutare a metodei socratice are un merit 
deosebit, deoarece presupune un soi de 
divină insatisfacţie, care constituie opusul 
mulțumirii de sine şi, totodată, esenţa 
progresului. Este extrem de interesant faptul 
că tocmai domeniul în care nu aplicăm 
această insatisfacţie este cel al gândirii ca 
atare şi metoda socratică în sine. În această 
privinţă, suntem mulțumiți de noi înşine, 
defensivi şi nu căutăm metode mai bune. 

Nu este prea dificil să susţinem, însă este 


dificil să demonstrăm, că pretinsele avantaje 
ale civilizaţiei occidentale, prin comparaţie cu 


altele, își au meritul în componenta „căutării“ 
acestui efort intelectual. Alte civilizaţii ar 
putea susține, pe bună dreptate, că, pentru 
ele, conservarea valorii a reprezentat un lucru 
mai important decât „căutarea adevărului“. Şi 
totuşi, există un proverb chinez care spune că 
„viaţa este căutarea adevărului potrivit căruia 
nu există niciun adevăr“. 


In termeni generali, cum poate fi acestă 
căutare a adevărului dusă până la capăt? 


Există două abordări generale: 


l. Eliminarea „neadevărului . 
2. Înțelegerea nemijlocită a 
adevărului. 


Va fi necesar, mai târziu în această carte, să 
clarificăm ce înțelegem prin „adevăr“ şi care 
credem noi că este obiectul căutării noastre. 
Pe moment, vom presupune că există un fel 
de „adevăr care merită să fie căutat. 


Perpetua căutare a metodei socratice are un 
merit deosebit deoarece presupune un fel de 
divină insatisfacţie, care constituie opusul 
mulțumirii de sine și, totodată, esenţa 
progresului. 


Hinduşii au un mod de a-l descrie pe 
Dumnezeu întru totul apofatic. Ceea ce 


înseamnă că elimină toate „neadevărurile“ 
Căutarea adevărului prin eliminarea 
„neadevărului“ este, de asemenea, o 
caracteristică dominantă a modelului 
occidental de gândire. 


CAPITOLUL 8 


Critica şi eliminarea 
„neadevărului” 


IMAGINEAZĂ-ŢI UN PROSPECTOR 
săpând în albia secată a unui râu, în căutarea 
aurului. Acesta înlătură pământul cu 
cazmaua. La un moment dat, dă de un 
bulgăre tare. Cuprins de surescitare, spală 
repede bulgărele în găleată. Odată îndepărtat 
noroiul, prospectorul rămâne cu o pepită de 
aur strălucitoare. Procedeul este simplu. Tot 
ce trebuie să facă este să înlăture „ne-aurul 
pentru a putea scoate la iveală aurul. 


La fel, aşadar, şi în gândirea noastră: suntem 
învățați să credem că tot ceea ce trebuie să 
facem este să eliminăm  „neadevărul, 
semnalându-i natura falsă, rămânând în cele 
din urmă cu adevărul strălucitor. 


Eşti posesorul unei băi ireproşabil de curate. 
Un copil lasă urmele mâinilor sale murdare 
pe marginea căzii. Tot ceea ce trebuie să faci 
este să înlături această imperfecţiune şi vei 
rămâne cu o cadă strălucitoare. 


„Ai înţeles greșit. 
„Nu aşa s-au întâmplat lucrurile.“ 


„Pur şi simplu, nu-i așa.“ 

„Nu Gerald a fost cel care a întrebat.“ 
„Pasărea kiwi nu poate zbura.“ 

„Asta nu poate decurge din...“ 

„Lebedele nu sunt întotdeauna albe.“ 
„Mărind preţurile nu reduci întotdeauna 
vânzările.” 

„Fondurile străine nu reprezintă soluţia în 
cazul dezvoltării economiei locale.“ 


Cuvântul „critică“ provine din grecescul 
kritikos, care înseamnă „a avea capacitatea de 
a judeca“. De ce atunci cuvântul „critică“ are 
tendința de a căpăta o conotaţie peiorativă, 
sugerând ofensiva mai degrabă decât judecata 
obiectivă? Deoarece critica este aproape 
intotdeauna folosită într-un sens distructiv. 
Dacă poţi identifica „neadevărurile, sau 
afirmaţiile false, ori presupoziţiile false, 
atunci vei rămâne cu adevărul sau cel puţin 
vei fi pe cale de a-l obţine. 


Dar de unde această obsesie a gândirii 
occidentale pentru critică şi pentru atac? Ea 
provine direct de la Socrate. La vremea sa, 
Socrate şi-a căpătat o reputaţie foarte proastă 
din pricina faptului că a dat de pământ cu 
toate ideile și definitiile existente, în acelaşi 
timp nefiind în stare, sau refuzând, să ofere 
sugestii mai bune. Se pare că Socrate 


considera că este suficient să atace. Cel puţin, 
aşa a părut în faţa victimelor sale şi în fata 
unor contemporani. 


De obicei, esenţa metodei socratice pare a fi 
mai degrabă aceea de a elimina erorile, 
confuzia și presupoziţiile false decât aceea de 
a avansa idei mai bune. Într-un fel, era ca şi 
procesul plivitului, care poate fi necesar 
înaintea cultivării unei grădini părăginite. 
Socrate se delecta respingând. Dacă cineva 
propunea o idee — chiar de era una pe deplin 
rezonabilă —, Socrate se grăbea să combată 
această idee cu un contraexemplu, chiar dacă 
asta implica circumstanţe cu totul speciale 
(cum ar fi problema de a returna cuțitul unui 
nebun violent, menţionată mai devreme). 
Contraexemplele pe care Socrate le construia 
îngreunau mult strădania de a trage vreo 
concluzie. Într-un sens, e posibil să fi fost 
onestitatea lui Socrate cea care îl împiedica să 
„proiecteze“ un posibil răspuns şi care îl 
determina, în schimb, să aștepte până ce 
„adevărul“ s-ar fi dezvăluit de la sine, în 
ciuda eforturilor de a i se opune. Adevărul ar 
fi trebuit să supraviețuiască unui fel de curse 
cu obstacole printre contraexemplele lui 
Socrate. 


Esenţa metodei socratice pare a fi mai 
degrabă aceea de a elimina erorile, confuzia și 
presupoziţiile false decât aceea de a avansa 
idei mai bune. 


Este posibil ca, la vremea respectivă, acest 
aspect radical şi de provocare al abordării 
socratice să fi fost necesar și să fie încă 
necesar şi astăzi, în anumite domenii, însă în 
mare măsură a fost scăpat de sub control. 
Sunt de departe prea mulţi grădinari care 
cred cu tărie că „plivitul este suficient. 


Cultura occidentală a privilegiat 
dintotdeauna gândirea critică într-un mod 
exagerat. Uimitor, chiar şi astăzi sunt oameni 
care consideră gândirea critică un apogeu al 
exerciţiului intelectului uman. E ca şi cum am 
spune că ultima verigă a unui lanţ este şi cea 
mai importantă. Personal, aş plasa gândirea 
constructivă la un nivel mult mai înalt şi sunt 
unii care ar plasa gândirea creativă la un nivel 
și mai înalt. 


Imaginează-ţi şase oameni bine instruiți în 
gândirea critică, stând în jurul unei mese, cu 
intenţia de a discuta proiectul unui nou pod. 
Niciunul dintre aceştia nu se poate pune pe 
treabă până când cineva nu va propune 
efectiv un proiect desfăşurat pe masă. 


De ce această obsesie pentru importanța şi 
autosuficienţa gândirii critice? lată câteva 
explicaţii posibile. 


1. Nevoile practice ale educaţiei 


Educaţia se referă, de obicei, la tineri aşezaţi 
în săli de clasă și, mai apoi, în biblioteci. 
Educaţia se referă, deci, la ceva ce este pus 
dinaintea elevilor. Li se cere să „reactioneze“ 
la ceea ce se află dinaintea lor. De obicei, 
această reacţie capătă forma comentariului 
critic. Şi cea mai simplă formă a 
comentariului critic este cea negativă. 


2. Implicare şi contribuţie 


Fie într-o şedinţă, fie într-o conversaţie, orice 
persoană care doreşte să contribuie, să se 
implice sau să se facă remarcată trebuie să 
spună ceva. Cea mai simplă formă a 
contribuţiei o reprezintă formularea 
posibilității negative: 

„Da, dar...“ 

„Cum rămâne cu acest pericol?“ 

„În aceste circumstanțe, nu ar putea 
funcţiona. 


E mai simplu să te concentrezi pe 
probabilitatea de 5 la sută care implică eşecul, 
în loc să te concentrezi pe restul probabilității 


de 95 la sută a reușitei. De la Socrate a fost 
preluată încurajarea de a crede că până şi o 
refutaţie forțată poate fi validă. 


3. Satisfactia emoţională 


Fără îndoială, critica este atrăgătoare şi 
satisfăcătoare din punct de vedere emoţional. 
A contraargumenta o idee înseamnă a te 
plasa automat pe o treaptă superioară acelei 
idei. Vandalul care amplasează o dală de 
beton pe terasamentul căii ferate este, pe 
moment, superior celui care a proiectat trenul 
de mare viteză sau calea ferată. Critica 
reprezintă paravanul legitim și folositor al 
geloziei, aşa cum adesea este cazul în lumea 
academică. Atacurile la persoană şi jocurile 
de putere pot fi cu uşurinţă ascunse în mantia 
criticii autentice. 


4. Împlinirea 


Critica reprezintă unul dintre puţinele 
mijloace prin care oamenii lipsiti de 
creativitate pot realiza ceva, devenind astfel 
influenţi. Sunt mulţi critici de teatru care au 
căpătat un statut mai însemnat decât piesele 
de teatru ca atare. Același lucru se aplică şi 
criticilor de artă. 


5. Este foarte facil 


Trebuie spus că atitudinea critică este una 
facilă şi reprezintă o formă inferioară a 
efortului intelectual. Această observaţie nu 
cuprinde tot spectrul gândirii critice, ci doar 
o mare parte a acestuia. Daca îţi propui sa 
critici, nu vei avea dificultăţi în a-ţi găsi un 
obiect al criticii sau în a-ţi construi propria 
interpretare cu privire la ce s-a scris, spus sau 
pictat. Prin alegerea unui cadru de judecată 
diferit faţă de cel al unui arhitect, de pildă, vei 
putea critica diferențele dintre o clădire 
anume şi cadrul pe care l-ai selectat. Dacă o 
clădire e prea simplă, poţi s-o critici spunând 
că este rigidă, banală sau în stil Bauhaus. Pe 
de altă parte, dacă aceasta are o construcţie 
elaborată, poti spune că este prea împodobită, 
vulgară, ostentativă şi în stil victorian. Dacă 
nu găsești nimic de spus, poţi oricând spune 
fie că este mimetică (însemnând că nu este 
originală), fie că e repetitivă (însemnând că 
arhitectul este manierist). Există un întreg 
repertoriu de asemenea remarci pe care le 
poți pune ca etichete extrem de ușor pe orice 
lucru, putând lăsa în acelaşi timp impresia 
unor profunzimi. 


6. Lumea o va lua razna 


Există o frică reală şi nu pe deplin lipsită de 
temei că dacă activitatea criticii ar lua sfârşit, 
lumea ar lua-o razna. Toate ideile fanteziste 


cu extratereștri, influenţa spiritelor şi ciclurile 
economice îşi vor face apariţia pentru a 
prelua controlul. La fel cum Socrate credea că 
gândirea critică este necesară pentru a 
contracara influența pernicioasă a sofiştilor 
înşelători, așa credem și noi că este de datoria 
oamenilor inteligenţi să apere societatea atât 
impotriva ideilor nebunești, cât şi împotriva 
celor noi. Strategia constă în a critica ideile 
noi cât mai înverşunat cu putinţă. Dacă 
acestea supraviețuiesc, e posibil să fie 
valoroase. 


Sunt convins că există multe alte cauze 
pentru care atacul critic este atât de ispititor. 
Totuși, este mai puţin uşor să ne dăm seama 
de ce îl stimăm atât de mult. Adesea, este 
într-adevăr necesar să scoatem în evidență 
cauzele pentru care un lucru anume nu 
corespunde stării de fapt, experienţei sau 
valorilor noastre. De multe ori, este necesar 
să indicăm că un enunţ nu poate decurge, sau 
nu decurge în mod necesar, dintr-un altul. 
Acestea sunt operaţii foarte folositoare, dar s- 
ar putea să avem impresia că odată ce am 
descoperit „mecanismul adevărului, toate 
celelalte lucruri vor fi, de asemenea, rezolvate. 
O posibilă explicaţie ar putea fi dată de riscul 
relativ redus implicat de critică în raport cu 


oricare alt efort intelectual constructiv sau 
creativ. În consecinţă, demersul critic va fi 
rareori privit ca fiind unul „greşit. 


Sunt de departe prea mulți grădinari care 
cred cu tărie că „plivitul este suficient. 
Cultura occidentală a privilegiat dintotdeauna 
gândirea critică într-un mod exagerat. 
Uimitor, chiar și astăzi sunt oameni care 
consideră gândirea criticà apogeul 
exerciţiului intelectului uman. 


Cu toate acestea, pare a fi absurdă 
presupoziţia că eliminarea greşelilor și a 
erorilor ar reprezenta o conduită intelectuală 
suficientă pentru societate. Un şofer care nu 
face nicio greșeală nu este în chip necesar un 
șofer bun. Acesta şi-ar putea ţine tot timpul 
maşina în garaj, evitând astfel orice posibilă 
greşeală. 


Unui om care este strâns legat cu o sfoară îi 
este practic imposibil să cânte la vioară. Dar 
dacă îl dezlegăm, va deveni automat un 
violonist? 


De ce presupunem că este suficient să 
eliminăm lucrurile rele pentru a le putea crea 
pe cele bune? Deoarece, probabil, undeva în 
mintea noastră, avem metafora 
prospectorului care sapă în căutarea aurului 
sau metafora mâinii imprimate pe cada din 


baie. Elimină ceea ce este incorect şi vei 
rămâne cu adevărul. Asta a constituit o bună 
parte din metoda socratică. 


Ar trebui, așadar, să tragem concluzia că 
refutaţia, critica negativă şi ofensivă 
reprezintă obiceiurile nefaste ale gândirii? 
Deloc. Am criticat această metodă folosind 
metoda însăşi. Critica este o componentă 
valoroasă şi esenţială a gândirii, la fel cum 
putem considera roata stângă din fața unei 
mașini ca fiind esenţială în egală măsură cu 
celelalte roți. 


Cu toate acestea, trebuie să realizăm că, în 
sine, gândirea critică este insuficientă. 
Trebuie să ne temperăm obsesia pentru 
gândirea critică. Trebuie să punem la îndoială 
înalta stimă în care învăluim gândirea critică. 
Trebuie să fim foarte critici cu privire la 
gândirea critică, conștientizând faptul că 
aceasta este deseori doar un exerciţiu de 
gândire ieftin și simplist. Trebuie să înțelegem 
că facilitatea gândirii critice îngreunează 
foarte mult apariţia ideilor noi. Acest lucru 
este valabil în mod special atunci când o 
nouă idee trebuie judecată într-o nouă 
paradigmă, şi nu în cadrul uneia vechi, 
căreia, prin definiţie, nu i se potrivește. 

Aducând o notă practică discuţiei, ar trebui 
să observăm cum critica facilă și ieftină din 
media îşi datorează reuşita deprecierii 


succesului, a împlinirii, a politicii şi a 
oamenilor, până în punctul în care societatea 
în întregul său devine demoralizată. 


Cum ar putea metoda „gândirii paralele“ să 
rezolve această problemă? Accentul se pune 
pe „prudenţă. Ar fi o treabă legată de 
evidenţierea posibilităților: 

„Irebuie să fim atenţi în legătură cu acel 
lucru. 

„Trebuie să fim prudenti în circumstanţele 
respective.“ 

„Este posibil ca acel lucru să se rezolve într- 
un mod diferit.“ 

„lată o altă posibilitate.“ 


Gândirea paralelă nu are nevoie de judecăţile 
categorice tăioase pe care le solicitau 
„negustorii adevărului“ din cadrul sistemului 
socratic.  Dicotomia  adevărat/fals este 
atenuată prin „posibilitate“, suprapunere de 
idei şi judecăți cu „contururi moi. 
Perspective alternative pot sta unele lângă 
altele, în paralel. 


CAPITOLUL 9 


Polemica adversativă, 
argumentaţia şi dezbaterea 


OMUL DE ARME şi filozoful prusac 
Clausewitz a fost cel care a observat că 
„războiul nu-i nimic altceva decât 
continuarea politicii prin alte mijloace . La fel 
putem spune şi despre modul tradiţional în 
care  polemizăm că este „continuarea 
războiului prin alte mijloace“. 


Metoda gândirii polemice a reprezentat 
blestemul civilizației occidentale şi este, 
totuşi, o metodă pe care o pretuim şi o 
stimăm în mod deosebit. Această metodă 
decurge direct din credința potrivit căreia, 
dacă eliminăm „neadevărul“ sau „lucrurile 
rele“, atunci adevărul ni se va dezvălui. Prin 
urmare, este suficient să atacăm. Este 
suficient să-i demonstrăm interlocutorului că 
se înșală, de vreme ce acesta încearcă să ne 
facă exact acelaşi lucru. Prin intermediul 
acestei metode, a atacului reciproc, adevărul 
se va face cumva evident. 


Folosim metoda polemicii adversative în 
parlamente şi în structuri legislative de orice 
tip. Procedura judiciară din multe ţări (nu 


toate) se bazează pe sistemul adversativ. Sunt 
discuţii polemice cu privire la luarea 
deciziilor atât în mediul de afaceri, cât şi în 
negocieri. Sunt discuţii polemice şi în cadrul 
familiei. Nu doar că acest lucru se întâmplă, 
dar îl şi încurajăm să se întâmple. Şcolile se 
mândresc cu echipele lor de dezbatere. Îi 
privim ca pe eroi pe cei al căror mod de a 
dezbate este puternic sau subtil. Dar suntem 
siguri că acest sistem minunat reprezintă 
adevărata esenţă a modelului tradiţional de 
gândire occidentală? 


Este posibil ca „pantomima“ şi teatrul 
dezbaterii politice însufleţite să-și aibă rostul 
lor, însă chiar sunt acestea cel mai bun mod 
de a fi constructiv? În cele mai multe ţări, 
politicienii sunt avocaţi. Există cel puţin două 
motive pentru asta. În primul rând, avocaţii 
sunt instruiți să aibă discutii în 
contradictoriu şi, prin urmare, se încadrează 
cu uşurinţă în sistem, consolidând astfel 
starea polemică. În al doilea rând, spre 
deosebire de medici sau de directorii 
executivi, un avocat se poate strecura şi poate 
ieşi din politică cu uşurinţă, continuând să 
profeseze avocatura. În cele mai multe 
profesii sau meserii, acest lucru nu este 
posibil. Aşa că nu e de mirare că polemica de 


tip „avocăţesc“ a rămas modul de expresie 
vizibil al guvernelor — ceea ce rămâne 
nevăzut fiind, cumva, mult mai cooperant. 


Polemica reprezintă esența veritabilă a 
dialecticii. Fiecare întrebare presupune în 
mod necesar două părti opuse. Din opoziţia 
tezei fată de antiteză rezultă sinteza — sau 
nu? 


La un important canal de televiziune din 
Australia, a fost organizată, în mod deliberat, 
o discutie polemică între mine şi susținătorul 
american principal al gândirii critice. Acest 
lucru s-a întâmplat deoarece televiziunea a 
ajuns să creadă că interesul telespectatorilor 
poate fi generat numai prin intermediul 
conflictului sau al discuţiei polemice. Timpul 
ar fi fost petrecut mai cu folos dacă s-ar fi 
concentrat pe o cercetare constructivă cu 
privire la subiectul important pe care îl 
reprezintă predarea în școli a metodelor de 
gândire. Cu toate acestea, publicul a generat 
pentru acea emisiune cel mai mare rating pe 
care acest canal l-a avut vreodată (cel puţin, 
așa mi s-a spus). Luptele de ring, boxul și 
discuţia polemică sunt sporturi care pot 
atrage mulți spectatori. 


Mi s-ar putea atrage atenţia că ma concentrez 
pe formele extreme ale polemicii adversative 
și că există, totuși, şi feluri mai delicate de a 
discuta în cadrul cărora poate apărea o 


apropiere genuină de subiect. S-ar putea 
afirma că modul „corespunzător“ de 
desfăşurare al polemicii nu este cel adversativ 
și, prin urmare, aceste polemici „feroce“ nu 
sunt, de fapt, polemici adevărate. Aş putea 
sustine în continuare că, dacă se poate abuza 
atât de ușor de o metodă şi aceasta e folosită 
atât de rar într-un mod „corespunzător“ 
atunci respectiva metodă este deficientă şi nu 
prea are sens să sustinem că aceasta ar trebui 
folosită „corespunzător . 


Odată ce ai intrat în luptă, egoul şi dorinţa de 
a câştiga disputa devin mai importante decât 
cercetarea subiectului. 


Unde își are originea acest obicei al 
polemicii? Socrate avea reputaţia de a fi genul 
de individ belicos, mereu cu intenţia de a-i 
provoca pe ceilalți sau de a respinge ceea ce 
spuneau aceştia. E posibil ca, în viaţa reală, 
acesta să fi avut într-adevăr un discurs 
adversativ, însă în dialogurile lui Platon, 
Socrate e înfățișat ca un om amabil şi 
politicos. Socrate insista asupra „căutării 
comune“, prin care atât el cât și discipolii săi 
încercau împreună să „smulgă“ adevărata 
definiţie a unui subiect oarecare. E posibil ca 
Platon să fi fost îngăduitor în descrierea lui 
Socrate. De asemenea, este adevărat că 
Socrate era blând cu discipolii săi, însă ceva 


mai certăreţ cu cei care erau pe măsura lui. E 
posibil ca sistemul polemic să fi necesitat 
personalitatea atipică a lui Socrate pentru a 
menţine aparenţa unei cercetari genuine, 
care, în absența acestei personalități şi 
umilințe, s-ar fi transformat într-o dezbatere 
conflictuală. În ansamblu, nu cred că îl putem 
învinui pe Socrate pentru un sistem polemic 
ca atare. 


Polemică 


De data aceasta, vinovaţi sunt sofiștii, care 
priveau argumentarea ca pe o veritabilă 
„luptă verbală“, în urma căreia o parte avea să 
se Înalte victorios, pe când cealaltă ar fi fost 
anihilată. Trebuia să fie un rezultat de tipul 
victorie/înfrângere, altminteri cum ar fi putut 
demonstra sofiştii că instruirea pe care o 
ofereau merita onorariul pretins? Sofiştii îşi 


instruiau discipolii să formuleze, cu același 
succes, argumentaţii valabile pentru ambele 
părti ale unei probleme. La fel ca în cazul 
avocaţilor de astăzi,  argumentaţia şi 
construirea cazului erau singurele lucruri 
care contau. 


Odată cu trecerea secolelor, obiceiul 
polemicii a fost preluat și finisat, dându-i-se 
curs de către marii gânditori ai Bisericii 
Creştine în luptele pe care aceştia le purtau 
cu ereticii. S-ar putea sustine până şi faptul că 
interesul unora, cum ar fi Toma dAquino, 
pentru logica aristotelică ar fi avut ca miză 
valoarea pe care aceasta o avea ca mecanism 
al polemicii. 

Asemenea criticii, polemica este atractivă 
emotional. Aceasta aşază într-un cadru de 
lucru mai civilizat plăcerea luptei şi 
potențiala plăcere dată de distrugerea părții 
opuse. 


Odată ce această atractivitate înnăscută a fost 
legitimată ca modul adecvat de a gândi 
lucrurile, nu e de mirare că polemica a 
devenit atât de influentă în cultura 
occidentală. Și în cadrul altor culturi există 
dezbateri, dezacorduri şi discuţii aprinse, dar 
fără ca acestea să creeze două părți 
beligerante. 


Cel mai bun lucru care s-ar putea spune în 
favoarea sistemului adversativ este acela că 
poate motiva cercetarea unui subiect. 
Întrucât ambele părți sunt motivate de 
trăsătura victorie/înfrângere a dezbaterii, este 
de presupus că există o examinare minuțioasă 
a subiectului. Astfel, părţile adversare sunt 
nevoite să fie atente la ce spun, de teama de a 
nu fi provocate. Se presupune că un singur 
punct de vedere nu poate cuprinde un 
subiect, ci e doar un discurs care vrea să 
vândă ceva. Două puncte de vedere aflate în 
opoziţie, însă, ar putea acoperi în întregime 
subiectul. Aceasta este o altă credinţă bizară. 


Polemica îi determină pe oameni să persiste 
în părerile lor, făcându-i ulterior prizonierii 
acestor păreri. 


Problema dezbaterii adversative este aceea că, 
pe măsură ce motivaţia de a „câştiga“ crește, 
cercetarea subiectului devine precară. 
Avocaţii din tribunale au interesul de a 
construi și de a câștiga cazul, nicidecum de a 
cerceta subiectul. Dacă se întâmplă ca un 
avocat să se gândească la un aspect de pe 
urma căruia ar beneficia tabăra adversă, 
atunci acel aspect nu va fi niciodată 
menţionat. Cei înscrişi în şcolile de dezbatere 
sunt cu mult mai interesați în a construi 
structuri argumentative decât să exploreze 


subiectul. A demonstra că cealaltă parte 
greşeşte sau că e stupidă nu reprezintă o 
contribuţie majoră la explorarea subiectului. 
Odată ce ai intrat în luptă, egoul și dorinţa de 
a câştiga disputa devin mai importante decât 
cercetarea subiectului. Implicarea egoului în 
metoda polemică drept o cale de a obţine 
motivaţie va deveni rapid autodistructivă. 


Asemenea multor gânditori, Socrate (sau 
Platon) a avut o credinţă aproape mistică în 
dicotomii, polaritāti şi opoziții. La un 
moment dat, Socrate susține ideea nemuririi 
sufletului, argumentând că, așa cum somnul 
ii urmează trezirii şi trezirea îi urmează 
somnului, la fel şi moartea îi urmează vieţii 
și, deci, viața îi urmează morţii. Similară 
acestui raționament este şi dicotomia 
adevărat/fals; aşadar, dacă o parte se 
dovedeşte a fi falsă într-o dispută, atunci se 
pare că cealaltă parte este adevărată. În 
realitate, aşa cum cei mai mulți oameni ştiu 
deja, ambele părti sunt, de obicei, false, din 
cauza  perspectivelor limitate cu care 
operează. 


Polemica îi determină pe oameni să persiste 
în părerile lor, făcându-i ulterior prizonierii 
acestor păreri. Polemica încurajează istețimea 
în detrimentul înţelepciunii. Este foarte dificil 
să ne imaginăm o persoană isteaţă afirmând: 


„Ai dreptate în limitele acestor 
circumstante.“ 

„Acest lucru s-ar putea, de asemenea, 
întâmpla uneori.“ 

„Acest lucru este valabil potrivit definitiei pe 
care ai dat-o.“ 

„Dacă alegi aceste valori, atunci ai dreptate. 


Înţelepciunea este mai mult preocupată de 
explorarea dezinteresată a subiectului și nu 
are nevoie să opereze cu valorile absolute ale 
Justeţii riguroase. 


Dacă polemica reprezintă un sistem atât de 
îngrozitor — iar eu cred că este îngrozitor —, 
ce putem face în privința asta? 


În ceea ce privește critica, am sugerat că 
aceasta dispune de o valoare superioară, însă 
nu ar trebui să devenim obsedaţi de exerciţiul 
critic şi nu ar trebui să considerăm că 
eliminarea lucrurilor greşite reprezintă un 
demers suficient. În ceea ce priveşte 
polemica, consider că ar trebui să renuntăm 
întru totul la această metodă, deoarece nu 
doar că este un mod sărăcăcios de a explora 
un subiect, ci, în același timp, ne ţine captivi 
în polarităţi periculoase şi neproductive. 


Multe dintre ţările dezvoltate au interzis 
luptele de cocoși şi luptele de câini. Eu 
sugerez să facem același lucru şi în privința 
polemicilor adversative. 


Așadar, cu ce vom înlocui polemica 
adversativă? Dintotdeauna au existat în unele 
țări sisteme de instanţă care folosesc metoda 
explorării „inchizitoriale“ mai degrabă decât 
metoda adversativă. 


Ca un substitut general pentru conflictul 
direct pe care îl implică polemica adversativă, 
aş sugera să adoptăm metoda gândirii 
„paralele“, despre care voi vorbi pe larg în 
capitolul următor. 


CAPITOLUL 10 


Gândirea paralelă 


„GÂNDIREA PARALELĂ“ reprezintă un 
termen general ce desemnează metoda 
alternativă de gândire pe care o propun în 
locul tradiţionalei metode socratice. În acest 
capitol, voi trata despre un anume aspect al 
gândirii paralele. Este acel aspect care 
lămureşte natura gândirii paralele, stabilind 
de ce şi în ce fel se diferenţiază aceasta de 
metoda socratică. Cu toate acestea, ar trebui 
reținut că gândirea paralelă conține mult mai 
multe caracteristici decât cea despre care voi 
vorbi în acest capitol. Celelalte caracteristici 
ale gândirii paralele vor fi tratate în capitolele 
următoare ale acestei cărți. 


Gândirea paralelă înseamnă, simplu, a aşeza 
idei unele lângă altele. Nu există niciun 
raport conflictual, nicio dispută şi nicio 
judecată categorică de tipul fals/adevărat. 
Există, în schimb, o cercetare genuină a 
subiectului, din care concluziile şi deciziile 
decurg prin intermediul unui proces de 
„proiectare. 


Nu prea ne este folositoare dezaprobarea 
metodei tradiționale a polemicii adversative 


dacă nu putem oferi ceva practic în locul ei. 
Refuzul de a propune ceva în schimb 
reprezintă prerogativa celor care consideră că 
este suficient să critice. Mai mult decât atât, 
ceea ce este oferit în schimbul metodei 
tradiționale a polemicii adversative trebuie să 
fie atractiv şi uşor de aplicat. 


Metoda descrisă aici a fost rapid adoptată, 
fiind aplicată în prezent de o mare varietate 
de gânditori, pornind de la elevii în vârstă de 
opt ani de la Academia Norfolk (o 
prestigioasă şcoală din Virginia) până la 
directorii executivi ai marilor corporaţii, cum 
ar fi DuPont, IBM, Prudential etc. Mi s-a adus 
la cunoştinţă că principalul ziar de ştiri 
adresat oamenilor de culoare din Africa de 
Sud, Sowetan, utilizează această metodă la 
întrunirile editoriale din cadrul redacţiei. De 
asemenea, mi s-a spus cå Biserica Mormonă 
folosește această metodă în cadrul şedinţelor 
organizate de conducătorii săi. Metoda 
gândirii paralele este folosită de elevii din 
Florida (şi din multe alte locuri), de directorii 
și funcţionarii publici din Singapore, de 
gânditori din Italia, Argentina și din multe 
alte ţări. În cadrul unei şedinţe care a avut loc 
în Shanghai, șeful consiliului guvernamental 
a fost atât de entuziasmat de această metodă, 
încât a promis că o va adopta și la Beijing 
pentru a scurta timpul şedinţelor, care, 


uneori, durau şi 19 ore. La vremea aceea, în 
Japonia, cea mai bine cotată corporație din 
intreaga lume (NTT) era deja un utilizator 
timpuriu al gândirii paralele, întrucât 
directorul său executiv şi-a dat seama imediat 
de valoarea acestei metode. 


Metoda nu reprezintă, așadar, o nouă idee 
bizară, inventată pe loc. Este folosită de 
oameni de vârste, de culturi şi cu pregătiri 
diferite. De fapt, din punct de vedere cultural, 
metoda a căpătat deja o răspândire cu mult 
mai mare decât cea occidentală bazată pe 
combatere, care, în multe culturi, este 
inacceptabilă. 


Aceasta este metoda „celor șase pălării“. 


Sunt şase pălării metaforice, fiecare de 
culoare diferită. Gânditorul folosește, pe 
rând, câte o pălărie şi se lasă călăuzit în mod 
exclusiv de modul de a gândi indicat de 
pălăria respectivă. 


Gândirea paralelă înseamnă, pur și simplu, a 
alinia idei așezându-le unele lângă altele. Nu 
există niciun raport conflictual, nicio dispută 
și nicio judecată categorică de tipul 
fals/adevărat. Există, în schimb, o cercetare 
genuină a subiectului. 


La o primă impresie, ideea unor pălării 
colorate ar putea părea naivă și infantilă, însă 


există nevoia unui cadru de lucru „concret; 
perceptual, pentru ca metoda să fie simplu de 
folosit şi uşor de reținut. Fără apel la imagini, 
încercarea de a convinge poate fi ineficientă 
sau inutilă. 


Pălăria albă reprezintă informatia. 
Imaginează-ţi o coală albă. Albul este neutru. 
Când este folosită „pălăria albă, toţi oamenii 
din cadrul ședinței se vor concentra, în 
paralel, pe expunerea informaţiei. Care sunt 
informaţiile disponibile? De ce informaţii 
avem nevoie? Ce informaţii ne lipsesc? Care 
este modul prin care vom obţine informaţiile 
de care avem nevoie? Calitatea informaţiilor 
poate varia de la stările de fapt concrete și 
verificabile până la zvonuri şi opinii. Calitatea 
informaţiei ar trebui evidenţiată. Diferitele 
versiuni rezultate din eventualele dezacorduri 
vor fi pur şi simplu aliniate unele lângă altele. 
Dacă subiectul are o importanţă vitală, poate 
fi verificat ulterior. 


„Avionul din cursa de seară spre Londra 
decolează la ora 19:00.“ 

„Avionul din cursa de seară spre Londra 
decolează la ora 20:00.“ 

„Nu există nicio dispută, provocare sau 
polemică în privinţa orei.“ 

Pălăria roşie reprezintă sentimentele, 
emotiile, intuitia şi presimtirile. Poţi asocia 
culoarea roșie focului şi căldurii, precum şi 


sentimentelor.  Pălăria roşie  legitimează 
exprimarea stării emoţionale şi a intuitiei. 
Într-o discuţie obişnuită, nu ţi se cere să-ţi 
exprimi sentimentele decât dacă acestea pot 
avea o justificare. Sub pălăria roşie, 
justificarea sau explicarea sentimentelor ori a 
presimţirilor nu este permisă. Acestea sunt 
exprimate ca atare: 


„Presimt că această investiţie nu va avea 
rezultate bune.“ 

„Presimit că ea este persoana potrivita pentru 
acest post.“ 

„Intuiţia îmi spune că acest lucru nu va fi 
acceptat. 


Pălăria roșie reprezintă starea emoţională de 
moment. De la începutul şi până la sfârşitul 
unei şedinţe, starea emoţională poate varia. 
Intuiţia şi sentimentele nu sunt întotdeauna 
corecte. Intuiţia poate fi bazată pe experiența 
complexă dintr-un domeniu anume şi e 
posibil să nu discernem toţi factorii aflați în 
spatele intuitiei respective. Sub pălăria roşie, 
intuiţia îşi câştigă dreptul de a exista. 
Sentimentele au, şi ele, dreptul la o existență 
manifestă. Dacă există ascunse undeva, de ce 
să nu apară la suprafaţă? În polemica 
obișnuită, stările emoţionale sunt exprimate 
fie prin atitudine ofensivă, fie prin exaltare. În 


metoda  pălăriilor, sentimentele sunt 
exprimate în mod direct, fără sentimentul de 
vinovăţie sau fără scuze. 


Pălăria neagră este folosită cel mai frecvent și 
este probabil şi cea mai valoroasă dintre 
pălării. Mentionez acest lucru deoarece multă 
lume presupune în mod eronat că această 
pălărie, fiind neagră, are, cumva, un statut 
negativ. Cu siguranţă, nu este cazul. În 
privinţa culorii negre, o poţi asocia cu roba 
unui judecător, care, de obicei, este neagră. 
Pălăria neagră reprezintă prudenţa, evaluarea 
riscurilor şi critica. Acestea constituie o parte 
esențială a gândirii prin intermediul căreia 
putem evita greșelile, lucrurile care ne pun în 
primejdie sau lucrurile dăunătoare celorlalți. 
Folosim pălăria neagră pentru a verifica dacă 
un lucru anume este compatibil cu 
informaţia, cu experiența şi cu obiectivele 
noastre, cu politica, valorile şi etica noastră 
ş.a.m.d. 


Problema constă în faptul că pălăria neagră 
poate fi folosită în mod abuziv de către cei 
care sunt de părere că atitudinea critică este 
suficientă. Aşadar, este important să facem 
distincţia între valoarea superioară pe care 
pălăria o poate avea în condiţia întrebuinţării 
sale adecvate şi pericolul folosirii sale 
abuzive. Este exact acelaşi lucrul pe care am 
vrut să-l evidenţiez privitor la folosirea 


criticii. Mâncarea este necesară, însă, în 
exces, este dăunătoare. Vinul este excelent, 
însă, în exces, este dăunător. 


Pălăria galbenă reprezintă „pragmatismul 
logic”. Galbenul poate sugera strălucirea 
soarelui şi optimism. Prin intermediul 
pălăriei galbene, toată lumea caută, în paralel, 
avantaje şi foloase. Sub pălăria galbenă se 
desfăşoară efortul de a înţelege mijloacele 
prin care un anumit lucru se poate realiza. 
Atât pălăria galbenă, cât și cea neagră implică 
o bază logică. În acest punct, devine necesară 
expunerea motivelor care stau la baza 
afirmațiilor făcute. Comparativ cu pălăria 
neagră, cea galbenă implică un grad de 
dificultate mai mare, deoarece e mult mai 
firesc să scoţi în evidență greutăţile și 
pericolele unei situaţii decât să-i cauţi 
eventualele foloase. 


Pălăria verde reprezintă efortul creativ. Poţi 
asocia verdele cu vegetaţia şi creşterea 
rămurișului, a vlăstarelor etc. Pălăria verde 
creează timp şi spaţiu pentru efortul creativ 
chibzuit. Sub pălăria verde, se desfăşoară 
căutarea alternativelor şi a ideilor noi. Sub 
pălăria verde iau naştere stimularea, 
„mobilizarea“ și procesele specifice gândirii 
laterale. Mai presus de toate, pălăria verde 
reprezintă interesul pentru „posibilitate“ 


S-ar putea ca „posibilitatea“ să fie cel mai 
important cuvânt folosit în gândire. La baza 
progresului tehnic occidental stă puterea 
„posibilităţii, nu sistemul  polemicii. 
Posibilitatea este cea pe care se bazează 
sistemul ipotezelor de lucru din ştiinţă. 
Posibilitatea generează cadrele de lucru 
pentru percepţie şi pentru organizarea ideilor 
şi a informaţiei. Posibilitatea îngăduie 
demersul speculativ. Posibilitatea permite 
naşterea viziunii. Dar voi elabora multe 
dintre aceste puncte mai târziu. 


Mai este, apoi, pălăria albastră. Gândește-te la 
cerul albastru și apoi fă-ţi o părere generală. 
Pălăria albastră reprezintă gândirea care se 
apleacă asupra ei înseși și, totodată, 
administrarea procesului de gândire. Așa 
cum dirijorul încearcă să scoată ce este mai 
bun din orchestra sa, la fel se concentrează şi 
pălăria albastră pe dirijarea procesului de 
gândire. De obicei, pălăria albastră este 
folosită de președintele sau de moderatorul 
ședinței, însă, sub pălăria albastră, oricine 
poate face sugestii asupra procedurii. 


Toate aceste lucruri sunt foarte simple. Sunt 
și foarte eficiente, totodată. De ce? În parte, 
tocmai fiindcă este foarte simplu. Dar mai 
sunt multe alte motive. 


1. Gândirea paralelă 

În niciun punct al discuţiei nu există 
tentativa de a dezaproba, de a provoca 
sau de a disputa un aspect al subiectului 
în cauză. Afirmațiile și ideile sunt 
așezate în paralel, unele lângă altele. 
Toţi participanţii se concentrează în 
aceeaşi „direcţie, gândind cooperant, 
în paralel. 


Cooperare 


2. Fără politică și fără jocuri de putere 
Jocurile de putere şi atacurile la 
persoană sunt pur şi simplu imposibile 
în cadrul acestui sistem. Cei care şi-au 
exercitat autoritatea prin atacuri sunt 
nevoiţi acum să genereze idei. 


3. Timp și spaţiu pentru creativitate 
Străduința de a „smulge“ o idee este 
înlocuită acum de existența unui timp 
și a unui spaţiu care pot fi alocate 
efortului creativ deliberat. Asta 
înseamnă că e de aşteptat ca fiecare 
participant să depună un anumit tip de 
efort creativ. 


4. Prudenta, la locul ei 

Acum devine imposibilă respingerea 
unei idei chiar din momentul în care a 
fost propusă. Ideea poate fi supusă unei 
examinări critice  minuţioase, însă 
numai la momentul oportun. Acum nu 
mai poate fi vorba de strategia de a sta 
locului, având o atitudine depreciativă 
cu privire la orice. 


5. Exprimarea emoţiilor 

Pălăria roşie permite exprimarea 
directă a intuitiei și a presimtirii 
emotionale, într-un mod care nu era cu 
putință în gândirea tradițională. Pălăria 
roșie îngăduie, totodată, înregistrarea 
emoţiilor, pe care interlocutorul le 
poate avea în orice moment al 
dezbaterii. 


6. Căutarea valorii 

De obicei, când este propusă o idee, ne 
gândim mai întâi la pericolele pe care 
aceasta le poate conţine, şi nu la 
valoarea pe care ar putea s-o aibă. 
Așadar, ideea poate fi respinsă. Pălăria 
galbenă oferă mijloacele unei căutări 
deliberate cu privire la valoarea și la 
foloasele unei propuneri. 


7. Gândirea despre gândire 

Pălăria albastră oferă un mecanism al 
gândirii prin care aceasta se poate 
orienta către ea însăși și cu ajutorul 
căruia procesul gândirii poate fi 
structurat, evitându-se, astfel, divagaţia. 


8. Eliminarea egoului 

O problemă majoră a modelului 
tradițional de gândire o reprezintă 
natura intruzivă a  egoului. Puţini 
oameni sunt dispuși să găsească părți 
bune într-o idee faţă de care se opun. 
Puţini oameni care sunt entuziasmați 
de o idee sunt dispuși să caute 
eventualele pericole ale acesteia. 
Metoda celor şase pălării îi cere egoului 
să fie eficient sub pălăria care îi este 
desemnată. Astfel, o persoană aflată în 
dezacord cu o anumită idee poate avea, 


totuși, o bună prestație sub egida 
pălăriei galbene şi să găsească, astfel, 
valoare în ideea respectivă. 


9. Folosirea deplină a puterii 
intelectuale 

În cazul diviziunilor obişnuite ale 
structurii argumentative, doar jumătate 
(mai mult sau mai putin) dintre cei 
prezenți îşi asumă sarcina de a găsi 
vulnerabilităţile sau avantajele unei idei. 
Cu metoda celor şase pălării, toţi „caii- 
putere“ ai intelectului celor prezenţi 
sunt puși în funcțiune în toate direcţiile 
de analiză. 


10. Fiecare lucru la timpul său 

De obicei, în procesul gândirii, avem 
tendința de a face totul simultan. 
Încercăm să fim creativi, critici ŞI 
concentrați pe materialul informativ în 
acelaşi timp. Metoda celor șase pălării 
ne permite sa ne concentram pe 
îndeplinirea fiecărui lucru la timpul 
său, eficient şi cu maximă atenţie. 
Această metodă nu se deosebeşte prea 
mult de procesul imprimării color, 
unde culorile de bază sunt separate şi 
imprimate pe rând, una deasupra 
celeilalte. 


11. Scurtarea timpului de şedinţă 
Datorită concentrării în paralel şi a 
gândirii paralele, multe dintre 
schimburile uzuale de replici şi de 
argumente, care pot fi cronofage, acum 
sunt eliminate. Unul dintre 
laboratoarele IBM a ajuns la concluzia 
că această metodă reduce timpul 
şedinţelor cu 75%. În practică, este 
uimitor cât de concentrat poate fi 
efortul gândirii într-un timp scurt de, 
să zicem, două minute, dacă există mai 
degrabă un efort de gândire paralelă 
decât unul polemic. 


12. Posibilitatea de a schimba pălăriile 
Surprinzător, mulţi dintre cei care 
folosesc în mod obişnuit pălăria neagră 
primesc cu braţele deschise această 
metodă, fiindcă aceasta le oferă 
posibilitatea de a schimba pălăria 
neagră cu cea verde, de exemplu. Nu 
mai sunt nevoiți ca în permanenţă să 
aibă o atitudine critică. Acum pot, de 
asemenea, să fie creativi şi, adesea, chiar 
sunt creativi, odată făcut efortul. 


13. Organizarea gândirii 
Metoda asigură un mijloc prin care să 
vorbim despre gândire şi s-o 
organizăm. În locul unei dispute 
generalizate, există posibilitatea de a 
proiecta o succesiune optimă de idei, ce 
pot varia în functie de subiect. 


14. Libertatea 


Oamenii apreciază libertatea de a putea să 
apere sau să atace o idee în orice moment. 
Sunt mult mai liberi în cercetarea unui 
subiect. 


Există ipoteza potrivit căreia echilibrul 
substantelor biochimice ale creierului poate 
varia de la gândirea care își asumă precautii la 
gândirea pozitivă şi până la gândirea creativă. 
Dacă această ipoteză se va confirma, nevoia 


de a folosi ceva de felul metodei celor șase 
pălării va fi una absolută, deoarece creierul 
este lipsit de configurarea optimă necesară 
pentru a satisface simultan diferitele modele 
ale gândirii. Este ca în jocul de golf: ai nevoie 
de crose diferite. Nu există o supercrosă care 
să îndeplinească funcţia tuturor celorlalte 
crose. 


Emoţiile ne influențează gândirea prin 
stabilirea unor parametri sensibili de judecată 
ai creierului. Dacă eşti furios, vei interpreta 
un lucru într-un mod diferit faţă de cel în 
care l-ai interpreta dacă ai fi într-o stare de 
satisfacţie. Într-un sens, pălăriile oferă un fel 
de „emotie externă” prin intermediul căreia 
mintea noastră capătă o determinatie 
sensibilă, ce permite înlocuirea unei singure 
perspective de interpretare a lucrurilor cu un 


spectru variat al posibilităţilor interpretative. 


Metoda  pălăriilor oferă mijloace foarte 
practice pentru a schimba polemica bazată pe 
opoziţia  corect/greşit cu cercetarea 
sistematică şi temeinică. 


S-ar putea ca „posibilitatea“ să fie cel mai 
important cuvânt folosit în gândire. La baza 
progresului tehnic occidental stă puterea 
„posibilităţii“, nu sistemul polemicii. 


Este foarte important să avem în vedere că 
pălăriile nu reprezintă tipologii sau categorii 
umane. Ce-i drept, se pare că unii oameni s- 
au obișnuit să poarte pălăria neagră. Este 
adevărat că alţii preferă pălăria verde. De 
asemenea, este adevărat că există oameni care 
consideră că ar funcţiona mai bine sub 
pălăria albă. Toate acestea sunt lipsite de 
importanță. În mod categoric, pălăriile nu 
reprezintă clasificări ale oamenilor. Ideea 
unei pălării este că aceasta poate fi pusă cu 
ușurință şi scoasă la fel de ușor. Așadar, 
pălăriile reprezintă modele comportamentale 
ce au o valoare temporară. Oricine trebuie să 
încerce să folosească pălăria corespunzătoare 
unei anumite situaţii date. La o primă 
impresie, acest lucru poate părea ciudat și 
contrar modului obişnuit de a gândi, însă, cu 
timpul, oamenii vor deveni din ce în ce mai 
buni în folosirea tuturor celor şase pălării. 


În lumea occidentală, deseori încercăm să 
schimbăm un comportament căutând mai 
întâi să-i schimbăm pe cei din jurul nostru. 
Ca atare, dacă cineva are o conduită agresivă, 
vom încerca să-i diminuăm agresivitatea. În 
confucianism, abordarea se baza pe 
concentrarea directă asupra 
comportamentului dorit. Metoda celor şase 
pălării face exact același lucru. Dacă o 
persoană este agresivă, atunci s-o lăsăm să fie 


astfel, însă, când pălăria galbenă intră în uz, 
agresivitatea va fi folosită atunci cu scopul de 
a descoperi valori. Acesta este unul dintre 
aspectele ce au făcut această metodă atât de 
ușor de acceptat. 


Cadrul de lucru al celor șase pălării trebuie 
considerat a fi un fel de „joc“ (sau set de 
reguli). Metoda devine în acest fel 
„automonitorizantă . Cu totii ne dorim să 
respectăm „regulile“ jocului şi, totodată, ne 
simţim prost dacă suntem văzuţi făcând un 
lucru greşit, în orice moment al jocului. 


Pălăriile pot fi folosite una câte una, ca mijloc 
de a îndrepta gândirea grupului într-o 
direcţie anume, pentru o scurtă perioadă de 
timp. De exemplu, e posibil ca la un moment 
dat să existe nevoia unor alternative 
suplimentare — „În acest punct, să folosim 
gândirea de tipul pălăriei verzi.“ Este posibil 
ca, într-un alt moment al discuţiei, să fie 
necesară potențarea gândirii de tipul pălăriei 
negre în vederea evaluării riscurilor pe care le 
conţine o acțiune propusă. 

Pălăriile pot f, de asemenea, folosite 
sistematic, prin stabilirea unei succesiuni, 
astfel încât o pălărie îi poate urma alteia. 
Succesiunea poate varia în funcţie de 
subiectul abordat şi în concordanţă cu cei 
prezenţi în cadrul ședinței. Sunt anumite linii 


directoare în ceea ce priveşte stabilirea unei 
succesiuni, însă nu poate fi vorba de o 
„succesiune ideală“, universal valabilă. 


Intenţia mea aici a fost aceea de a indica 
simplu, în linii generale, cum funcţionează 
metoda celor șase pălării, specifică gândirii 
paralele. Cei care au interesul de a aprofunda 
această metodă, precum și aplicaţiile sale, ar 
trebui să vadă această notă de subsol. 


Aspectul principal legat de această metodă îl 
reprezintă folosirea ei pe scară largă și 
deosebita ei eficiență. Nu este doar o teorie, ci 
şi un sistem practic de uz cotidian. Metoda 
oferă o alternativă concretă pentru sistemul 
tradițional al argumentaţiei adversative şi 
pentru discuţiile amorfe, aflate în derivă. 


Metoda celor şase pălării folosește gândirea 
paralelă în trei moduri diferite: 


l. Sub o pălărie desemnată, toti 
participanţii întrunirii gândesc în 
paralel, în aceeași direcţie. Aceştia 
îşi îndreaptă atenţia spre subiectul 
în cauză, şi nu spre ceea ce gândesc 
ceilalți despre subiect. 

2. Diferitele opinii, chiar şi 
contradictorii, sunt aliniate unele 
lângă altele şi, dacă este necesar, vor 
fi analizate mai târziu. 


3. Pălăriile însele oferă direcţii 
paralele cu privire la analiza unui 
subiect. De exemplu, atât pălăria 
galbenă, cât și cea neagră reprezintă 
eforturi paralele de evaluare a 
dificultăţilor şi a avantajelor unei 
anumite idei. Nu poate fi vorba 
despre o opoziţie între aceste două 
pălării. 


Surprinzător de des, folosirea celor şase 
pălării conduce la un rezultat eficient și direct 
al întrunirilor. În alte circumstanţe, poate fi 
necesară fie inițierea unui proces de 
„proiectare, în vederea obţinerii unui 
rezultat eficient al cercetării, fie un proces 
„decizional, pentru a obţine o decizie. 
Cercetarea minuțioasă, specifică procesului 
de gândire paralelă, ușurează mult aceşti pași 
suplimentari. 


Există, așadar, o alternativă practică pentru 
polemica adversativă. Sunt momente în care 
aceasta din urmă poate fi mai potrivită decât 
alternativa propusă, însă, de acum încolo, nu 
mai suntem constrânși să folosim modelul 
tradițional de a face polemică doar pentru că 
„Nu dispunem de o altă cale. Acum 
dispunem de o altă cale și, totodată, aceasta 
este şi foarte eficientă. 


Note: 

2. Vezi cartea mea Six Thinking Hats, Penguin, Londra, 
2000. Vezi și ed. rom., Șase pălării gânditoare, ed. a 3- 
a, trad. Adriana Ciorbaru, Curtea Veche Publishing, 
Bucureşti, 2008. Pentru cursuri de pregătire, vă rog să 
vizitaţi: www.edwdebono.com. 


CAPITOLUL 11 


Rezolvarea problemei 


MAJORITATEA PROBLEMELOR principale 
ale lumii încă există şi astăzi tocmai din cauza 
faptului că avem o excelentă metodă de a 
rezolva problemele. Acest enunț nu a fost 
formulat cu intenţia de a fi sarcastic. Noi 
chiar avem o metodă excelentă de a rezolva 
problemele. Este atât de bună, totuşi, încât 
am ajuns să credem că va rezolva toate 
problemele. Prin urmare, nu ne-am deranjat 
să încercăm să dezvoltăm o altă metodă. 
„Bun“ este adeseori inamicul lui „cel mai 
bun. Dacă privim un anumit lucru ca fiind 
foarte bun, ne oprim la acest nivel, 
acoperindu-ne cu mantia mulțumirii de sine. 


Care este această metodă excelentă, 
tradițională, de a rezolva problemele? Și în 
cazul de față, avem un exemplu al credinței 
de bază potrivit căreia „dacă elimini lucrurile 
rele , te vei alege doar cu cele bune. 


Prin urmare, metoda generală constă în 
analiza problemei, în identificarea cauzei şi, 
apoi, în demersul eliminării cauzei. Cauza 
problemei este eliminată, în consecinţă, 
problema este şi ea rezolvată. Este eficient. 


Dacă ai gâtul inflamat, vei identifica bacteria 
ca fiind un streptococ. Îţi administrezi 
penicilină pentru a anihila streptococul. Ai 
eliminat, astfel, cauza inflamaţiei şi te vei face 
bine. 


Simti o durere ascuţită când te aşezi pe un 
scaun.  Cercetezi suprafata căptuşelii 
scaunului şi găseşti un cuişor. Îl arunci şi 
problema este rezolvată. 


Analizezi problema inflaţiei şi afli că este 
cauzată de emisiunea excesivă de monedă, 
simultan cu viteza de circulaţie a acesteia. 
Aşa că elimini cauza crescând valoarea 
banilor prin dobânzi mai mari. Ai vindecat 
inflaţia. S-ar putea, desigur, să fi cauzat 
totodată şi o recesiune prin falimentarea 
multor întreprinderi mici, care nu pot 
supraviețui dobânzilor mari, dar asta nu 
contează. 


Metoda generală este simplă şi funcţionează 
foarte bine atunci când este pusă la lucru. 
Însă, în măsura în care nu poţi găsi cauzele, 
apar unele dificultăți. Mai sunt și problemele 
ale căror cauze sunt multiple şi imposibil de 
eliminat în întregime. Mai sunt, apoi, şi 
problemele cărora nu le poţi elimina cauza, 
deşi aceasta poate fi identificată. Poate că 
uneori nu poti elimina cauza, întrucât aceasta 
este însăși natura umană, ori pur și simplu nu 
poate fi eliminată. 


Cum procedăm în astfel de cazuri? Pur și 
simplu, depunem un efort mai mare. 
Încercăm din răsputeri folosind şi mai multă 
analiză. Încercăm din răsputeri să eliminăm 
cauza. Un exemplu clasic îl reprezintă 
problema drogurilor pentru care sunt multe 
cauze ce nu pot fi eliminate. Aşadar, încercăm 
din răsputeri să eliminăm cauza. 


În vreme ce conştientizăm excelența metodei 
generale de a rezolva problemele prin 
identificarea şi eliminarea cauzelor, suntem 
nevoiţi, de asemenea, să facem ceva în 
privinţa acelor cazuri în care metoda este pur 
și simplu ineficientă. Să fie aceste probleme 
insolubile? Posibil, însă, ar trebui măcar să 
încercăm și alte metode. 


Dată fiind competenţa noastră tehnică 
actuală, cât de mult am fi progresat dacă am fi 
avut la dispoziţie un model de gândire mai 
constructive 


O metodă alternativă ar fi aceea de a lăsa în 
pace cauza, „proiectând“ o cale de urmat. Nu 
ne place să facem acest lucru. Sunt două 
cauze ale acestei neplăceri. Primul motiv este 
unul mai degrabă „purist“. Avem convingerea 
că, dacă o cauză încă persistă, soluţia nu ar 
reprezenta decât un tapet care acoperă 
crăpăturile, având astfel doar un rol cosmetic. 
Este ca şi cum cauza ar fi un fel de 


„neadevăr” — fapt intolerabil. Al doilea 
motiv ar fi că proiectarea unei căi de urmat 
cere concepte noi şi creativitate. Acest lucru 
este dificil, iar noi respingem creativitatea 
deoarece preferăm să trăim cu impresia că 
analiza ar fi suficientă. 


Întregul efort al sistemului de educaţie este 
concentrat pe analiză. În metodele noastre 
tradiționale de gândire, totul ar trebui să se 
raporteze la procesul de analiză. În schimb, 
pe dimensiunea creativă a gândirii se pune 
un accent neînsemnat. 


Putem concepe un sistem care să împiedice 
apariţia inflaţiei? Cred că putem. 

Putem găsi moduri diferite de abordare în 
ceea ce priveşte problema drogurilor? Posibil. 


Există vreun mod de abordare mai bun cu 
privire la genul de război civil care a devastat 
Irakul? Este posibil să existe. 


Nu am de gând să ofer idei minunate și noi 
deoarece o idee este doar un rezultat. Însă, 
sugerez că ar trebui să investim mai mult 
timp şi efort în abordarea unui mod de a 
rezolva problema care să implice proiectarea 
unei căi de urmat. De exemplu, mi-ar plăcea 
să văd că Organizaţia Naţiunilor Unite va 
înființa un departament al Resurselor 
Creative, care ar putea oferi un cadru de 
lucru creativ, sau o instruire creativă, astfel 


încât să poată ajuta agenţiile și țările membre 
ONU să dezvolte abilităţile necesare acestui 
mod de abordare în rezolvarea problemelor. 
Mi-ar plăcea să văd şcoli și universităţi care 
își dedică o parte a educaţiei acestui mod de 
abordare. Este absurd să rămânem la părerea 
că analiza este suficientă. 


Aplicăm multor situaţii dictonul general 
„elimină ceea ce este rău . Intelectualii noştri 
sunt instruiți să fie „impotriva lucrurilor. 
Este suficient să fii împotriva poluării. Este 
suficient să fii împotriva discriminării rasiale. 
În unele cazuri, este într-adevăr suficient. 
Valorile sunt supuse schimbării. Oamenii se 
simt cu adevărat vinovaţi că au viciul 
fumatului. Lucrurile rele sunt diminuate sau 
chiar eliminate. Dictonul îşi are și el locul 
său. 


Nu este suficient să fim împotriva unor 
lucruri. 'Trebuie, de asemenea, să dezvoltăm 
obiceiurile unui model de gândire 
constructiv. 


Acest dicton a fost suficient pentru a-l 
înlătura pe şahul Iranului, pe generalul 
Somoza din Nicaragua şi pe preşedintele 
filipinez Marcos, pentru a elimina dictatura 
din Somalia, apartheidul sud-african şi 
regimul comunist al URSS. Odată cu 
eliminarea acestor lucruri rele, a venit şi 


presupoziţia că toate lucrurile vor fi minunate 
de acum încolo. Ca şi cum înlăturarea urmei 
de pe marginea căzii ar putea echivala cu 
impecabila curăţenie de dinainte. 


Majoritatea revoluțiilor sunt împotriva a 
ceva. Asta ne dă un tel, o concentrare, o 
energie și un sens al misiunii. Dar ce se 
întâmplă odată ce „lucrurile rele“ au 
dispărut? Mult prea adesea, se instalează 
confuzia sau o stare de lucruri ce pare, cel 
putin temporar, mai rea decât cea precedentă. 
Să fie acesta un argument pentru păstrarea 
lucrurilor rele? Ar fi trebuit să rămână 


Gaddafi în Libia? 


Ceea ce vreau să evidenţiez este că nu e 
suficient să fim împotriva lucrurilor. Trebuie, 
de asemenea, să dezvoltăm obiceiurile unui 
model de gândire constructiv. Însă nu o 
facem. Oamenii educați sunt bine pregătiţi în 
a fi împotriva lucrurilor, însă mai deloc în a fi 
constructivi. Faptul de a fi constructiv este 
specific artiştilor sau acelor oameni 
materialiști care îşi doresc să se îmbogăţească 
din afaceri. Aceasta reprezintă o parte a 
sistemului tradiţional de gândire, puternic 
înrădăcinat în convingerea că analiza şi 
polemica sunt suficiente. Dată fiind 
competenta noastră tehnică actuală, cât de 


mult am fi progresat dacă am fi avut la 
dispoziție un model de gândire mai 
constructive 


Avem credinţa naivă că lucrurile bune 
(asemenea adevărului) sunt deja acolo, 
undeva, dar fie sunt obstrucţionate de 
lucrurile rele, fie sunt ascunse privirii 
noastre. Căutarea acestora ar fi suficientă. A fi 
constructiv este irelevant. Toate astea 
reprezintă consecinţa sistemului traditional 
de gândire înființat de Grupul celor Trei. N- 


ar trebui să-l depăşim? 


CAPITOLUL 12 


Evoluţia ideilor 


SUNTEM FOARTE PRECAUŢI cu privire la 
ideile „proiectate“. Utopiştii sunt priviţi cu 
mare suspiciune. Acest fapt n-ar trebui să ne 
surprindă dacă ne uităm la teribilul stat 
utopic conceput de marele Platon în 
Republica sa. Ne simţim mult mai confortabil 
cu ideea de evoluţie. Se presupune că micile 
schimbări ici şi colo, precum şi diferitele 
presiuni de-a lungul timpului sunt suficiente 
pentru a menţine ideile deja existente în 
acord cu lumea aflată în schimbare și pentru 
a obține noi idei, în măsura în care acestea ar 
fi necesare. 


Mai există, apoi, și o altă sursă a ideilor noi. 
Fa rezidă în energia misterioasă, proprie unui 
grup misterios de oameni, care întotdeauna 
vor avansa idei noi, întrucât motivaţia lor îi 
orientează în direcția respectivă. Este 
suficient ca „gardienii să „înfrâneze“ și să 
critice aceste idei, pentru a le suprima astfel 
pe cele rele, iar pe cele admisibile să le 
modeleze în forma utilității. 


Ambele surse de idei sugerează lipsa 
necesităţii de a dezvolta abilități funcționale 


de construcţie, de proiectare sau de creare a 
ideilor. Este suficientă exersarea 
scepticismului și a judecății critice. Această 
abordare lipsită de pericole este puţin 
probabil să conducă la dezastre precum ideea 
impozitelor fixe pe cap de locuitor care a 
reprezentat declinul carierei de prim- 
ministru a lui Margaret Thatcher. Nimeni nu 
poate fi învinovăţit pentru evolutie, pentru 
schimbarea lentā sau pentru ideile ce 
supraviețuiesc celor mai dure critici. 


Cu toate acestea, presupozitția fundamentală 
este aceea că lumea nu suferă mari schimbări 
şi că un proces evolutiv lent implică 
schimbări lente. Însă, dacă nu se vor lua 
măsuri cu privire la adevărata stare de fapt, 
decalajul dintre ideile deja existente și lumea 
aflată într-un proces rapid de schimbare va fi 
unul uriaş. 


Este ca și cum ai avea reţineri în a lua o 
decizie, de teamă să nu greșești şi să fii 
criticat. Pare mai sigur să nu iei nicio decizie. 
Însă, refuzul de a lua o decizie reprezintă în 
sine o decizie luată și, uneori, poate fi una cu 
adevărat periculoasă. 


În genere, guvernele preferă „măsurile de 
criză. Nu fac nimic până când criza nu 
devine vizibilă pentru toată lumea. Apoi, 
orice ai face va părea rezultatul unei 
constrângeri de circumstanţă, aflată dincolo 


de putinţele tale. În acest mod a ajuns Marea 
Britanie în situaţia de a părăsi Mecanismul 
European al Ratelor de Schimb. Există foarte 
mult simţ practic în cadrul acestei strategii, 
însă puţine guverne ar fi dispuse să 
recunoască că au dat curs unei asemenea 
strategii. 

Şi totuși, când vine vorba de idei, folosim 
deschis această strategie. Să nu faci nimic 
până când o criză nu te va constrânge să 
actionezi. În acel punct, vei căpăta sprijin 
pentru fiecare acţiune întreprinsă cu scopul 
de a atenua criza. 


Acest lucru va adăuga un al treilea mod al 
schimbării, însă unul care necesită ceva efori 
creativ şi care, de obicei, este exercitat în 
grabă și, mai curând, în modul „rezolvării 
problemei“ decât în modul unei „proiectări“. 
Cu alte cuvinte, e necesar ca ideile produse cu 
scopul de a atenua criza să aibă o acţiune 
paliativă imediată, acţiune care adesea se 
manifestă în detrimentul unei soluţii de 
durată. 


De cele mai multe ori, credem că, dacă avem 
dreptate la un moment dat, nu ne rămâne 
decât să trecem la următoarea etapă. 
Lucrurile nu stau chiar așa. Este posibil să fim 


nevoiți să revenim asupra unui lucru şi să-l 
schimbăm, deși acesta a fost întru totul corect 
la un moment dat. 


Am bănuiala că, în cele mai multe ţări, 
majoritatea oamenilor trăiesc cu următoarele 
impresii: 


e că este posibil un sistem de educaţie 
mai bun; 

e că este posibil un sistem sanitar mai 
bun; 

e că este posibil un sistem juridic mai 
rapid; 

e că este posibil un sistem de 
impozitare mai Just; 

e că este posibil un guvern mai 
democrat; 

ecă este posibil să combatem 
poluarea mai mult. 


Câteodată, asta ar însemna pur şi simplu că 
cetăţenii doresc investirea unor sume mai 
mari de bani într-un anumit sector pentru a 
face posibilă o mai bună punere în practică a 
ideilor existente. În mai putine cazuri, ar 
putea exista chiar dorinţa unei schimbări 
reale a sistemului. În realitate, ambele 
năzuinţe implică necesitatea unor idei noi. 


Cele mai multe guverne sunt la limita unui 
buget precar şi, prin urmare, nu-şi permit să 
investească mai mult într-un anume 
domeniu. Este posibil ca, în locul banilor, să 
existe nevoia unor idei mai bune, prin 
intermediul cărora să se obţină o 
întrebuințare şi o valoare mai bună a 
bugetului deja existent. 


În momentul de față, atât Malaysia, cât şi 
Singapore folosesc sistemul Central 
Provident Fund (CPF). În Singapore, atât 
angajatorul, cât şi angajatul contribuie la 
acest fond cu 20 la sută din venituri. Suma 
forfetară acumulată poate fi mai apoi 
rambursată la pensionare. Între timp, 
angajatul poate împrumuta în acest cuantum 
sumele necesare unor scopuri precise şi 
specificate, cum ar fi gospodărie, cheltuieli de 
sănătate, educaţie sau investiţii. Ideea pare a fi 
rezonabilă, întrucât asigură un fond de pensii 
și, de asemenea, oferă guvernului un capital 
imens. În același timp, ideea introduce 
sistemul cheltuielilor cu scop precis, astfel că 
o parte din câștigurile unei persoane pot fi 
cheltuite doar în moduri riguros stipulate. 


Mi s-a spus că această idee își are originea în 
vremurile colonialiste, unde forţa de muncă 
era importată din India. Atât muncitorul, cât 
și angajatorul erau nevoiți să plătească o 
sumă pentru un fond înființat suplimentar, 


care avea în vedere acoperirea cheltuielilor de 
transport necesare înapoierii muncitorului în 


India. 


În multe tări, din punct de vedere politic, ar fi 
imposibilă introducerea sistemului CPF, chiar 
dacă avantajele unui astfel de sistem ar fi 
recunoscute. Şi totuși, ar fi puţin probabil ca 
un astfel de sistem conceput să fie rodul 
evoluţiei. 


Dezavantajul evoluţiei este acela că, odată ce 
a fost stabilită o direcţie anume, vom acţiona 
în conformitate cu ea până când aceasta se va 
dovedi a fi totalmente dezastruoasă. Acest 
principiu poate fi ilustrat într-un mod simplu 
ce implică o serie de piese care sunt 
prezentate fie pe rând, fie câte două. În fiecare 
moment, cel căruia îi sunt arătate piesele 
trebuie să folosească în cel mai bun mod 
posibil piesele puse la dispoziţie. Cu alte 
cuvinte, în fiecare moment trebuie luată cea 
mai bună decizie logică. Seria pieselor care se 
dau este ilustrată în Figura 3. Primele două 
piese pot fi cel mai bine aranjate prin 
formarea unui dreptunghi și, dacă se cere, 
poate fi stabilit şi raportul dintre laturile sale. 
Următoarea piesă este adăugată pentru 
simpla alungire a dreptunghiului. Aceasta 
este o decizie rezonabilă şi logică. Apoi, se 
dau următoarele două piese, iar noi trebuie să 
le adăugăm figurii precedente astfel încât să 


se potrivească în interior. Rezultatul este 
departe de a fi satisfăcător. Dar, cu toate 
acestea, ne-am asumat în întregime direcția 
stabilită. 

Dacă ni s-ar fi permis să revenim asupra unui 
aranjament şi să-l schimbăm, chiar dacă la 
momentul respectiv acesta părea a fi cel mai 
bun, am fi putut obţine atunci un pătrat și, 
astfel, aranjamentul final ar fi constat într-un 
pătrat considerabil mai mare, după cum se 
poate observa mai jos. 


(oo... 


Figura 3 


Această demonstraţie foarte simplă ilustrează 
un principiu fundamental. În orice sistem în 


care informaţia se constituie treptat, în timp, 
și pentru care există nevoia permanentă de a 
o întrebuința în cel mai bun mod posibil, 
există totodată şi necesitatea absolută a 
capacităţii de a reveni asupra componentelor 
sale şi de a le rearanja astfel încât cea mai 
bună întrebuințare a informaţiei care ne este 
disponibilă să poată deveni posibilă. Acesta 
este unul dintre motivele logice pentru care 
avem nevoie de „creativitate. 


Ar fi în zadar ca o persoană foarte inteligentă 
să susțină că, în cel de al doilea stadiu al 
exerciţiului de mai devreme, ar fi alcătuit 
pătratul. Alcătuirea pătratului ar fi fost 
inutilă, întrucât nu s-ar fi putut şti ce fel de 
piesă venea în continuare. De exemplu, dacă 
următoarea piesă pusă la dispoziţie ar fi fost 
cea mică arătată, atunci pătratul deja format 
ar fi avut nevoie de o reorganizare. 


Este ineluctabil faptul că evoluţia lipsită de 
posibilitatea de a reveni asupra ideilor și de a 
le schimba, chiar dacă acestea au fost „cele 
mai bune la momentul respectiv, va fi 
extrem de ineficientă. 


Din păcate însă, nu este chiar atât de ușor să 
revii asupra pieselor și să le rearanjezi pur și 
simplu, așa cum sugerează Figura 3. În viaţa 
reală, piesele nu rămân detaşabile, ci vin 
impreună cu un concept, cu o metodă, cu un 


postulat sau cu un principiu. Piesele 
componente nu mai sunt vizibile sau 
rearanjabile. 


Consecintele acestui principiu de bază sunt 
foarte importante. De cele mai multe ori, 
credem că, dacă avem dreptate la un moment 
dat, nu ne rămâne decât să trecem la 
următoarea etapă. Lucrurile nu stau chiar așa. 
Este posibil să fim nevoiţi să revenim asupra 
unui lucru şi să-l schimbăm, deși acesta a fost 
întru totul corect la un moment dat. În mod 
similar, accentul pe care îl punem pe 
păstrarea metodelor tradiționale poate fi 
nepotrivit acolo unde este vorba despre 
lucruri care nu sunt doar de formă. 


Subestimăm pluralismul pentru că Socrate şi 
ai săi au reuşit să ne convingă că există un 
singur „adevăr. 


O altă consecinţă importantă o constituie 
realizarea faptului că, indiferent de efortul 
depus în a „meşteri o idee deja existentă, 
aceasta nu va putea fi transformată brusc 
într-una fundamental diferită. Ideea nouă ar 
putea necesita o reorganizare de bază a 
componentelor. 


Este posibil să pretinzi, în același timp, că 
nicio idee nu şi-ar putea întrebuința în cel 
mai bun mod posibil componentele sale, de 


vreme ce acestea au apărut treptat şi într-o 
succesiune anume şi că această succesiune 
are, totodată, un rol foarte important în 
aranjamentul final. Teoretic, ar fi trebuit ca 
toate componentele să fie date în mod 
simultan. 


Dar care sunt rezultatele practice ale acestor 
concluzii şi consideraţii? 


Unul dintre rezultatele practice ar fi 
înțelegerea faptului că schimbările radicale 
sunt, câteodată, esenţiale. Ceea ce a fost 
minunat şi cel mai bun la timpul său ar trebui 
poate să fie schimbat radical. Dar cum poti 
schimba un lucru care este adecvat, sau 
despre care lumea a ajuns să creadă că este 
adecvat, cu ceva ce este necunoscut şi care 
prezintă riscuri? Dacă ideea deja existentă 
este considerată a fi cea mai bună, atunci ar 
trebui să o păstrăm. Dacă ideea nouă se 
dovedeşte a fi mai bună, ar trebui să operăm 
schimbarea. Suntem legaţi aici de dicotomiile 
și/sau, adevărat/fals care stau la baza modului 
nostru de a gândi. 


În ce constă, aşadar, abordarea „paralelă“? 
Răspunsul este unul foarte literal. Aşezi ideea 
nouă „în paralel sau lângă ideea veche. Le 
permiti să coexiste. Ai putea chiar să le dai 
celorlalți posibilitatea de a alege. Dacă ideea 
nouă este valoroasă, odată cu timpul, ea va 
căpăta forţă. 


Și totuşi, această strategie simplă este aproape 
imposibil de pus în practică. De ce? Pentru că 
am fost învăţaţi să ne dorim acel „unic 
adevăr. Ambele idei sau metode nu pot fi 
„adevărate“ împreună. Una trebuie să fie 
corectă, pe când cealaltă trebuie să fie greşită. 


Acest mod de a gândi lucrurile este atât de 
profund înradăcinat în noi, încât îl privim ca 
pe ceva inevitabil şi firesc. Şi totuşi, acesta 
reprezintă o componentă a „sistemului de 
credințe“ rezultat din modelul de gândire 
stabilit de Grupul celor Trei. 


Recunosc deschis posibilitatea de a rezulta, 
uneori, dificultăţi de ordin practic când 
permitem diferitelor idei/metode să coexiste. 
Acest lucru nu reprezintă, însă, problema 
reală, deoarece, în unele cazuri, dificultăţile 
de ordin practic pot fi depășite. Dificultăţile 
sunt de ordin intelectual. Subestimăm 
pluralismul pentru că Socrate şi ai săi au 
reuşit sa ne convingă că exista un singur 
„adevăr“. 


CAPITOLUL 13 


Căutarea adevărului 


ÎNTR-UN CAPITOL ANTERIOR, am 
menţionat că par a exista două abordări 
fundamentale cu privire la căutarea adevă- 
rului. Prima consta în eliminarea 
„neadevărului. Era suficient să elimini 
neadevărul împreună cu toate felurile de 
„lucruri rele“, ca mai apoi să ţi se dezvăluie 
ceea ce este adevărat şi bun. Am căutat să 
cercetez câteva dintre consecințele acestei 
credințe: apetența excesivă pentru critică, 
pentru sistemul argumentaţiei adversative și 
pentru metoda de rezolvare a problemei 
bazată pe eliminarea cauzei. 


Ajungem, acum, la căutarea directă a 
adevărului. 


Trebuie să revenim puţin asupra alegoriei 
peşterii lui Platon, pe care o voi repeta în cele 
ce urmează pentru a ușura înţelegerea. Un 
om este înlănțuit într-o peșteră, astfel încât 
acesta poate privi numai înspre peretele din 
fundul peşterii. Alti oameni umblă liberi prin 
peşteră dintr-un loc într-altul. Omul înlănţuit 
nu-și poate întoarce capul pentru a-i putea 
privi pe cei care intră în peşteră, le poate 


vedea doar umbrele, proiectate pe perete de 
un foc care arde la gura peşterii. În mod 
similar, pe măsură ce trecem prin viaţă, noi 
nu putem vedea „adevărul, ci vedem numai 
umbrele sau reflexiile sale. Cu toate acestea, 
există credința fundamentală că, pe undeva 
anume, se află acest adevăr profund care se 
impune a fi căutat. 


Înaintea lui Platon, filozofi precum 
Parmenide şi Heraclit s-au luat la trântă (nu 
într-un sens prea diferit faţă de cel care are în 
vedere spectacolele de lupte teatrale din zilele 
noastre) cu problema schimbării. Heraclit era 
de părere că toate lucrurile sunt supuse 
schimbării: nu te poţi scălda de două ori în 
apele „aceluiași râu. Parmenide era, însă, de 
părere că, în sinea lor, lucrurile nu se schimbă 
niciodată. Platon a sintetizat aceste două 
concepţii prin teoria „formelor inteligibile 
sau a „esenței. Acestea sunt absolute şi 
imuabile, în vreme ce lucrurile sensibile, „de 
suprafaţă“, sunt supuse schimbării. 


Ar trebui, de asemenea, să reamintim că 
scepticismul şi relativismul sofiştilor au făcut 
din „percepție“ o facultate dominantă. 
Adevărul este tot ceea ce un om ajunge să 
perceapă sau să creadă. Adevărul este o 
chestiune de opinie, ceea ce înseamnă că 
oamenii sau guvernul pot fi persuadaţi de 
către manipulatori perspicace, instruiți în 


prealabil de către sofişti. Nu putem fi siguri ce 
a apărut pentru prima dată: fie profesia 
sofiștilor a făcut necesară şi a creat această 
credinţă, fie predarea retoricii s-a născut, în 
mod logic, din această credinţă. 


În acest mediu intelectual haotic şi-a făcut 
apariția înclinația fascistă a lui Platon de a 
impune ordine. Există un adevăr ultim şi 
absolut, chiar dacă nu poate fi văzut. Şi 
pentru că este acolo, undeva, noi trebuie să-l 
căutăm. Circularitatea acestui „sistem de 
credințe“ aparte conţine ingredientele-cheie 
ale oricărui sistem religios de succes (cum ar 


fi cel al lui Freud). 


Sub suprafaţa varietăţii aparențelor 
descoperim similitudini între lucruri. 
Dincoace de variatiile proprietăţilor 
accidentale ale mai multor pisici, există o 
„pisicime“ esenţială. Privind o varietate de 
triunghiuri cu laturi şi unghiuri foarte 
diferite, poţi găsi un substrat esențial comun 
tuturor acestor triunghiuri, anume Ideea de 
„triunghi . 


Trebuie, de asemenea, menţionat că Platon a 
fost puternic influenţat de matematicianul şi 
filozoful mistic Pitagora, care postula 
adevăruri matematice universal valabile — 
unul dintre acestea fiind învăţat şi în zilele 
noastre de către elevi (teorema lui Pitagora cu 
privire la triunghiul dreptunghic). Cum aici 


ar părea să existe adevăruri matematice 
absolute, la fel ar trebui să existe astfel de 
adevăruri şi în toate celelalte lucruri; trebuie 
doar să le găsim. Argumentarea inductivă 
prin analogie era forma principală de 
argumentatie a Grupului celor Trei. 


Desigur, Platon avea parţial dreptate. Astăzi 
ştim că structura genetică a oricărei pisici 
este aceeași în chip fundamental, așa că nu e 
de mirare că există o „pisicime“ esenţială. 
Ceea ce Platon numea Ideea de pisică putem 
spune că este structura genetică a acesteia. 
Într-un alt fel, toate mesele au substratul 
esenţial al „mesimii, întrucât, atunci când 
comanzi o masă unui tâmplar, acesta va căuta 
să construiască o „masă care poate fi 
recunoscută ca atare. 


În anumite faze ale dialogurilor socratice, 
Socrate pune accent pe faptul că ceea ce se 
„vede este încontinuu supus schimbării, însă 
„nevăzutul“ (Ideea sau forma inteligibilă) este 
imuabil. Platon insistă că singurul motiv 
pentru care vedem sau recunoaștem o pisică 
în calitatea sa de a fi astfel este acela că, în 
minţile noastre, avem în permanenţă forma, 
Ideea „pisicimii , şi că în fiecare pisică vedem 
proiecția acestei  forme/ldei (asemenea 
umbrelor proiectate pe peretele peșterii). 


Pe această permanenţă a Ideilor înnăscute se 
bazează concepţia potrivit căreia cunoaşterea 


nu este decât un proces de „reamintire“ sau 
scoaterea la suprafaţă a Ideilor dintotdeauna 
existente. În dialogul Phaidon, Socrate 
folosește această concepţie ca pe un argument 
direct în favoarea nemuririi sufletului. Dacă a 
cunoaște înseamnă a-ţi reaminti, atunci 
această cunoaştere trebuie să fi existat într-o 
viață anterioară. Sau, cel puţin, sufletul 
trebuie să fi preexistat. Această noţiune de 
„suflet, mai târziu, va deveni foarte ușor, 
prin intermediul Sf. Pavel, conceptul creștin 
de suflet. 


În dialogurile scrise de Platon, Socrate le cere 
interlocutorilor să presupună existenţa unui 
Frumos şi a unui Bine absolute și că numai 
printr-un raport de participare față de această 
Idee absolută a frumosului, lucrurile 
frumoase îşi capătă calitatea de a fi astfel. 
Socrate îi provoacă pe aceştia să afle cum 
poate un anumit lucru să ia ființă „altminteri 
decât prin virtutea propriei sale esente“. 


lată, aşadar, această credinţă, cum că există 
un adevăr în sine, ascuns, dar, în același timp, 
absolut, ultim, universal și imuabil. Acum, ne 
pregătim să-l descoperim. 


În contrast cu sofiştii, care se îndoiau că am 
putea găsi vreodată asemenea adevăruri 
absolute şi care credeau că noi ne creăm 
propriul adevăr, Socrate credea cu dârzenie 
că adevărul ar putea fi găsit prin intermediul 


metodei sale bazate pe interogaţie. Pe de altă 
parte, Socrate era convins de propria sa 
ignoranță şi chiar făcea paradă de asta. 


Socrate considera virtutea ca fiind consecinţa 
descoperirii cunoaşterii şi susținea că tocmai 
cunoașterea este cea care poate fi învățată de 
discipoli prin descoperire. 


Să ne imaginăm vârful unui munte — chiar 
dacă acesta este ascuns în nori. Avem tehnici 
de escaladă care ne pot duce acolo și pe care 
le putem învăţa. Însă, Socrate însuși nu era 
cel mai pregătit alpinist şi îşi conștientiza 
eforturile mai curând anemice de a se căţăra 
— sau cel puţin asta susținea el. 


Acesta era motivul care îl făcea pe Socrate să 
susțină că nu-i nimic altceva decât o „moaşă” 
care ar putea determina adevărul să se nască 
din minţile în cuprinsul cărora acesta era deja 
prezent, deşi ascuns. 


De ce s-ar fi deranjat Socrate cu moşitul 
adevărului? Deoarece credea că descoperirea 
adevărului poate îmbunătăţi comportamentul 
uman. Convingerea sa fundamentală era 
aceea conform căreia „cunoaşterea este 
virtute” și că un om nu poate greşi dacă se 
află în posesia cunoaşterii depline. Aşa că 
Socrate era întru totul de acord cu sofiştii în 
privința faptului că virtutea poate fi 


îmbunătăţită prin intermediul „învăţătorilor 
şi al învăţăturii, însă, în vreme ce aceştia 
susțineau că virtutea poate fi învățată mai 
mult sau mai putin în mod direct, Socrate 
considera virtutea ca fiind consecinta 
descoperirii cunoaşterii şi sustinea că tocmai 
cunoaşterea este cea care poate fi învățată de 
discipoli prin descoperire. Nu este deloc 
surprinzător că această concepţie — care este 
extrem de limitată și deficientă — constituie 
baza educaţiei de astăzi. 


Din toate acestea rezultă beneficiile 
„nesfârşitei căutări şi interogaţii , care a oferit 
civilizaţiei occidentale un aparent progres 
general şi un neîndoielnic progres în ştiinţă și 
în tehnologie. Creditul pentru această 
metodă le este, pe bună dreptate, acordat lui 
Socrate şi Grupului celor Trei. Concepţia că 
ar exista un adevăr ultim şi că ar fi în putinta 
noastră să căutăm a ne apropia din ce în ce 
mai mult de acest adevăr reprezintă concepţia 
ce a călăuzit știința de-a lungul vremii. 
Trebuie să arătăm nețărmurită consideraţie 
energiei specifice acestui mod de cercetare, 
totuşi, cu infimul reproş privitor la faptul că 
singurul domeniu în care nu am aplicat 
această metodă a  nesfârșitei căutări İl 
reprezintă chiar metoda în sine. 


Oricui a privit desfășurarea uimitor de 
frumoasă a „fractalilor pe ecranul unui 


computer îi vine greu a crede că aceștia au 
fost generaţi prin funcţia unor simple relaţii 
matematice. În acest caz, pornim de la o 
simplă relaţie şi apoi aflăm cât de uluitor și 
complex poate fi rezultatul acesteia. În 
nesfârşita căutare a științei, începem însă de 
la celălalt capăt. Privim rezultatele complexe 
fiind încredințaţi că, la capătul acestora, vom 
găsi cele mai simple „adevăruri ultime, 
asemenea relaţiilor matematice simple care 
generează fractalii. 


Ironia este că, deşi Socrate şi apropiații săi au 
disprețuit știința, considerând-o a fi lipsită de 
sens şi o pierdere de vreme (lucru care se 
reflectă şi în părerile tradiționale cu privire la 
educaţie), cele mai benefice efecte ale 
moștenirii sale au apărut, de fapt, în 
domeniul ştiinţific. 

Dar însuşi Socrate a căutat să facă din etică, 
din politică şi din alte domenii sociale 
subiectul investigaţiei sale ştiinţifice. A sperat 
să descopere adevăruri și legi universale 
(asemenea celor matematice) cu ajutorul 
cărora să poată oferi acestor subiecte un 
fundament absolut și, prin urmare, să le 
salveze de manipularea unora precum sofiştii. 


Interesant este că Aristotel avea o părere 
diferită. Aristotel, cel de al treilea membru al 
Grupului celor Trei, și-a propus să facă 
distincţia între „exactitate“, sau adevărurile 


specifice cercetării științifice, și 
„aplicabilitatea“ oferită de cercetarea 
comportamentului uman. El nu era total 
convins că virtutea poate fi obţinută prin 
cunoaştere. Era mai puţin interesat de 
„cunoașterea virtuții, şi mai mult de cum îi 
putem ajuta pe oameni să devină „virtuoși . 
În mod curios, Aristotel spunea că ştiinţa 
reprezintă un sistem liniar, în vreme ce 
comportamentul uman este nonliniar. Abia 
în ultimii 20 de ani, după secole întregi, 
matematicienii au acceptat, în sfârşit, ideea că 
lumea este, de fapt, nonlineară (fiind 
determinată, aşadar de interactiuni 
complexe, cauzalităţi circulare, sisteme de 
sine stătătoare etc.). 


Putem extrapola această observaţie făcută de 
Aristotel la preocuparea noastră generală cu 
privire la comportamentul uman. 


Modelul freudian şi-a asumat sarcina de a 
săpa adânc şi de a înţelege procesele 
fundamentale ale comportamentului uman. 
„Ce se întâmplă cu adevărat?“ „Care este 
cauza reală a acestui comportament?” 
Câteodată, suntem siliți, totuși, să ne 
intrebăm dacă realmente descoperim 
adevărul profund sau dacă doar inventăm o 
poveste — fapt ce ar putea avea, de asemenea, 
un efect terapeutic. Dacă cea de a doua 
variantă este adevarată, atunci ne apropiem 


de modelul oriental de abordare a lucrurilor 
sau chiar de abordarea confucianistă a 
modelelor comportamentale. Câteva dintre 
curentele recente din domeniul psihoterapiei 
s-au îndepărtat într-adevăr de intenţia de a 
descoperi „adevărul-profund“, concentrându- 
se pe abordarea cognitiv-terapeutică, care 
încearcă să ofere pacientului un mod 
pragmatic de a concepe şi de a aborda lumea. 
Acest lucru are de-a face în mod direct cu 
comportamentul uman, spre deosebire de 
traseul socratic al „cunoaşterii adevărului . 


Pe de altă parte, în schizofrenie, căutarea 
adevărului-profund al genei responsabile sau 
al posibilei disfuncţii chimice ar putea duce 
în cele din urmă la o îmbunătăţire 
considerabilă a tratamentului existent. Între 
timp, abordarea de „suprafață caută să le 
facă viaţa mai suportabilă celor bolnavi de 
schizofrenie. 


Dintotdeauna a existat un contrast evident 
între Orient și Occident cu privire la adevărul 
profund şi la cel de suprafaţă. Occidentul și-a 
păstrat concepţia potrivit căreia omul ar 
trebui judecat în funcţie de „sufletul“ sau de 
adevărul său lăuntric. În schimb, Orientul a 
fost preocupat mai degrabă de suprafaţă, 
preferând să judece oamenii în funcţie de 
„comportamentul“ lor în societate, precum şi 
în cadrul familiei. „Onoarea“ reprezintă în 


Occident o valoare lăuntrică, în vreme ce în 

Orient, aceasta rezidă numai în 
* EE 

„comportamentul onorabil. 


xistă o mare diferență între „stimularea de 
Exist diferenţă înt timul d 
profunzime“ și „stimularea de suprafaţă . 


CAPITOLUL 14 


Adevărul 


AJUNGEM ACUM la acea escrocherie 
convenabilă şi minunat de versatilă numită 
„adevăr . Desigur, dacă adevărul nu ar fi 
existat, atunci enunţul formulat mai devreme 
nu ar putea fi niciodată adevărat. Usturoiul 
există, însă nu te apuci să-l pui în orice 
prepari de mâncare, ca de exemplu în tortul 
de ciocolată. 


Toată lumea știe că „natura este bună. Cu 
toții ştim că orice este „natural“ trebuie să fie 
în mod obligatoriu și „bun, conform unei 
etichetări comode. Însă, cele mai mortale 
otrăvuri din lume sunt naturale. Bacteriile 
sunt naturale, cum sunt, de asemenea, și 
virusurile. 


Care este cea mai practică definiţie a 

adevărului? Ori de câte ori poţi aplica 

observaţia „nu este aşa, opusul reprezintă 

adevărul. În genere, adevărul există ca opus al 

 „neadevärului“, adică realitatea ca atare. 


Adevărul este componenta fundamentală a 
ordinii fasciste pe care Platon a impus-o cu 
succes gândirii occidentale. Copiii adevărului 


sunt justeţea şi corectitudinea, iar acestea, la 
rândul lor, dau naştere judecății, excluderii și 
includerii, care, în ceea ce le priveşte, dau 
naştere atât persecuției, cât şi progresului. 


Dacă salata verde ţi se pare amară, înseamnă 
că pentru tine salata verde este amară. Acesta 
este adevărul. Dar este oare salata verde 
amară într-un sens absolut? Am putea 
elabora o definiţie chimică a amărelii și să 
testăm salata verde cu ajutorul ei. Am putea, 
la fel de bine, să întrebăm o mie de persoane, 
iar apoi să considerăm opinia majoritară ca 
fiind „adevărul . 

Dacă, într-o iluzie optică, percepi o linie ca 
fiind „curbată“, vei considera acea linie ca 
fiind curbată. Nimeni nu îţi va spune 
altminteri. Însă poţi așeza o riglă deasupra 
liniei, descoperind astfel că nu e în niciun caz 
curbă, ci dreaptă. Poţi ascunde o parte a 
iluziei optice şi să vezi acum linia ca fiind 
dreaptă. Spre deosebire de cazul salatei, aici 
avem de-a face cu o probare obiectivă a 
„adevărului. 


Aşa cum am scris într-o secţiune precedentă, 

sofiştii se concentrau pe adevărul perceptibil. 

Gorgias, unul dintre sofiști, susținea că nu 

există un adevăr permanent, „ci doar cel în 

care putem fi determinaţi să credem“. 


Protagoras susținea că „omul este măsura 
tuturor lucrurilor, astfel că perceptiile 
omului sunt cele care creează adevărul. 


Acesta a fost contextul în care Platon a 
intervenit cu al său magnific mecanism al 
„adevărului în sine absolut“. Adevărul nu mai 
era subiectul alegerii perceptibile individuale. 
Și nici relativ la circumstanţe. Începând din 
acel moment, această credință a dominat 
întreaga gândire, și cultură, occidentală. 


Adevărul se bazează mult mai mult pe „ce 
este“ decât pe „ce poate fi. 


Intenţia mea în cartea de faţă nu este aceea de 
a da curs unei analize filozofice a adevărului. 
Sunt doar interesat de modul în care 
„adevărul“ afectează metodele noastre 
tradiționale de gândire. In mod clar, 
„adevărul“ are un impact major asupra 
stilului şi a metodelor noastre — motiv 
pentru care trebuie să ne luăm precautii în 
folosirea acestui dispozitiv al gândirii. 

Adevărul este indicatorul care autorizează 
accesul lucrurilor în mintea sau la atentia ta. 
Adevărul este o insignă de partid, o insignă 
de apartenentă. Toată lumea este verificată la 
intrare. Doar cei care au ecusonul adevărului 


sunt lăsaţi să intre; restul face cale întoarsă. 
Apoi, gânditorul începe să-i organizeze pe cei 
cărora li s-a permis să intre. 


Sofiştii au sesizat imediat hiba acestui sistem. 
Se presupune că adevărul şi binele rezidă în 
lucrurile (sau persoanele, prin analogie) 
adevărate sau bune. Sofiștii au văzut că acest 
lucru era un nonsens. Asta, deoarece, în acele 
vremuri, mulți dintre gânditori aveau la bază 
o pregătire medicală. În medicină, un anumit 
lucru poate fi bun în tratarea unei boli, însă 
fatal în cazul alteia. Aceeași substanţă poate 
face minuni în cantități mici, dar poate fi 
otrăvitoare în cantități mari. Protagoras a 
remarcat faptul că bălegarul era benefic 
plantelor dacă era aplicat la rădăcină, însă 
dăunător tinerelor lăstare. Evident, binele nu 
rezidă „în“ ceva anume, ci există doar în 
raport cu un alt lucru. Prin urmare, sofiștii 
erau relativisti. 


Socrate era conştient de această problemă şi 
definea „binele“ şi în raport cu scopul. 
Aşadar, o suveică este bună nu numai dacă 
are forma potrivită, ci şi dacă îndeplinește, în 
acelaşi timp, scopul pentru care a fost creată. 
Dar unde tragem linia odată ce intrăm în 
lumea „sistem“? Suveica este bună pentru 
războiul de ţesut. Dar este, oare, războiul de 
țesut bun pentru societate? Luddiţii erau de 
părere că excelentul război de ţesut mecanic 


nu era bun pentru societate întrucât ei își 
pierdeau slujbele. Însă chiar conta pierderea 
acestor slujbe dată fiind disponibilitatea pe 
termen lung a ţesăturilor ieftine? Şi aşa mai 
departe. 


Se pare că aş face o confuzie între „adevăr“ și 
„bine, căci exact asta s-a şi întâmplat. Sătui 
de noţiunea de adevăr, sofiştii au preferat-o 
pe cea de „mai bun“ sau „mai rău“ în privința 
unui scop sau a conţinutului unei relaţii 
anume. Această perspectivă asupra lucrurilor 
este una extrem de modernă. Se pare că 
termenul grecesc kalos, frumos, era folosit cu 
sensul de „potrivit scopului său, iar Socrate 
pare să fi ezitat întotdeauna când a fost vorba 
să abandoneze această noţiune în favoarea 
„adevărului ca frumos din concepţia 
absolutistă a lui Platon. 


Ori de câte ori poţi aplica observaţia „nu este 
aşa”, opusul reprezintă adevărul. 


Problema cu metoda socratică şi cu tradiţia 
gândirii noastre este aceea că noi căutăm să 
analizăm enunţ cu enunţ. Este un enunţ 
particular adevărat sau fals? Când secţionăm, 
insă, sisteme complexe de propoziţii în 
enunțuri de sine stătătoare, devine imposibil 
să facem o asemenea judecată sau, chiar de 
este făcută, atunci este foarte probabil ca 
aceasta să fie incorectă în raport cu sistemul 


luat ca întreg. Câteodată, relativitatea 
sistemului este esenţială. Procesul de analiză 
atomist, de tipul pas-cu-pas, este pur şi 
simplu inadecvat. Nu putem desfăşura un 
demers ai cărui paşi mici trec drept 
„adevăraţi . 


Practic, putem distinge trei tipuri principale 
de adevăr. Aceste tipuri se suprapun de 
minune, deoarece ele nu sunt concepute 
drept categorii ce se exclud reciproc în sens 
tradițional. (Voi trata mai târziu problema 
categoriilor „neșlefuite“ ale discriminărilor 
de judecată.) 


1. Adevărul-experienţă. 
2. Adevărul-joc. 
3. Adevărul-credinţă. 


Adevărul-experienţă este fundamentat pe 
experienţa noastră care ne spune că un lucru 
anume „este aşa. Dacă cineva afirmă ceva 
contrar experienței noastre, vom spune că 
„nu este așa. Experienţa poate fi limitată. 
Dacă ai întâlnit doar lebede albe, este posibil 
să fii tentat să accepti ca adevăr că toate 
lebedele sunt albe. Inductia este un sumar al 
experiențelor de care dispunem. Experienţa 
poate fi înșelătoare. Coloniștii spanioli din 
America de Sud credeau că sezonul de 
imperechere al lamelor se desfăşoară într-o 


anume perioadă. Mai târziu însă, s-a 
constatat că, asemenea iepurilor, lamele sunt 
pregătite să se imperecheze de fiecare dată 
când un mascul se află în preajmă. Adevărul 
perceptibil se poate baza pe experienţă şi 
poate fi inşelător, la fel ca în cazul iluziei 
optice. 

Concluziile științei sunt bazate pe experienţa 
generală, cum ar fi în cazul observaţiei, sau 
pe experiența specială, ca în cazul 
experimentului ce include variabile. Acest tip 
de adevăr este util, pragmatic și progresist. 
Apogeul valorii sale nu este atins atunci când 
il privim ca fiind absolut, ci doar atunci când 
il considerăm a fi un „proto-adevăr a cărui 
valoare este dată tocmai de încercarea 
noastră de a-l schimba. 


Apoi, avem  adevărul-joc. Dacă joci 
Monopoly, contract bridge, şah sau go, vei 
respecta regulile, deoarece acele reguli sunt 
„adevărate“ pentru jocurile respective. Dacă 
născoceşti un nou joc, aşa cum am făcut-o eu 
cu Jocul-L, atunci tu însuţi vei inventa 
regulile. Când joci acel joc, foloseşti acele 
reguli. Matematica este un prim exemplu al 
adevărului-joc. Nimeni nu va încerca să 
conteste că 2 + 2 fac 4. Dar până şi 
matematica este limitată la un univers 
particular în cadrul căruia i s-au pus bazele 
(în geometria sferei, liniile paralele se 


întâlnesc). Matematica este un adevăr-joc 
prin intermediul căruia putem privi lumea şi 
putem obține adevăruri-experienţă. 


Ceea ce au făcut Platon şi Grupul celor Trei a 
fost să creeze un adevăr-joc şi să-l impună 
lumii, ca mai apoi să pretindă că acesta este 
un adevăr-experiență care aşteaptă să fie 
descoperit. Au argumentat mai apoi că 
demersul lor a fost exact ca acela pe care se 
bazează matematica. Şi chiar a fost. 


Dacă măsori o tablă și afli că suprafaţa sa se 
află la un metru deasupra podelei, este acesta 
un adevăr-experiență, sau un adevăr-joc? 
Este un joc în cadrul căruia avem o ruletă 
metrică, cu numere inscripţionate pe ea. 
Destăşurăm această ruletă pe înălțimea mesei 
și citim numerele care ne indică lungimea de 
100 de centimetri. Acesta este jocul cu rulete 
metrice și cu numere. Reluăm acest joc iar şi 
iar, însă rezultatul va fi același. Aceasta este 
experienţa. 


Adevărul-credinţă este cel mai puternic 
dintre toate aceste adevăruri, căci tocmai 
acesta este cel care intră şi devine operaţional 
in mintea noastră. Un  adevăr-credință 
reprezintă ceea ce ajungem să credem. Acesta 
poate fi sau nu direct corelat cu realitatea. 
Putem crede că masa va măsura întotdeauna 
un metru. Aceasta este o credinţă. Noţiunea 
platoniciană a adevărului în sine absolut a 


constat într-un sistem de credinţe ce a fost 
impus lumii intelectuale. Perspectiva lui 
Freud asupra importanței traumei din 
copilarie este, de asemenea, un sistem de 
credințe. Nu am putea niciodată supravieţui 
în lipsa unui repertoriu complex de 
adevăruri-credinţă. 


Adevărurile-credinţă sunt cele mai 
importante adevăruri, deoarece acestea 
structurează viața, generează valori şi 
ușurează luarea deciziilor. Întrebarea-cheie 
este: cât de ferm sustinem aceste adevăruri- 
credință? Există un  adevär-credintțtă 
preliminar, ipoteza. Ipoteza este cea care a 
călăuzit cu adevărat progresul ştiinţific 
occidental. Ipotezele sunt valoroase și au 
putere. Ele creează cadre de căutare și cadre 
pentru organizare. Dar cum rāmâne cu 
celelalte adevăruri-credință? Ar trebui să 
rămână şi ele la stadiul preliminar? Pot avea 
aceste adevăruri-credintă preliminare o 
valoare mai mare având în vedere că oamenii 
işi doresc stabilitate şi certitudine? Aici se 
pare că facem cale întoarsă spre adevărul-joc. 
Dacă dorim să ne configurăm valorile și 
concepția asupra lumii într-un mod specific, 
intrând în acest joc, obtinem certitudinea 
unui adevăr-joc. Tocmai la asta se rezuma 
conceptia despre lume a lui Platon și a 


Grupului celor Trei: un adevăr-credinţă 
transformat într-un adevăr-joc şi, ulterior, 
presupus a fi un adevăr-experienţă. 


În ceea ce priveşte creierul, probabil că 
adevărul este întotdeauna circular. Concepi o 
„posibilitate“, ca mai apoi să verifici lumea 
înconjurătoare pentru a-ți confirma 
presupunerea. 


Care este valoarea practică a „adevărului“ 
pentru gândire? 


Credința potrivit căreia există un adevăr 
profund ce urmează a fi descoperit va duce la 
o nesfârşită căutare a sa. 


Adevărul este o etichetă care poate fi ataşată 
cu ușurință de către judecată. La rândul său, 
aceasta duce fie la acceptare, fie la respingere. 
Acest lucru poate avea un efect profund 
asupra modului nostru de a gândi, după cum 
voi încerca să demonstrez în capitolele 
urmatoare. 


Dicotomia rigidă  adevărat/fals împinge 
lucrurile într-o direcţie sau în alta, când 
acestea ar fi mult mai bine să rămână la 
mijloc. 

Judecata  adevărat/fals permite sistemului 
categorial de tip „cutie, cu a sa rigoare 
inflexibilă, să devină operaţional. 


Analiza secvenţială de tip „pas-cu-pas“ cu 
privire la adevăr/fals îi poate înșela şi călăuzi 
greşit pe cei care abuzează de ea. 


Eticheta adevărului permite o clasificare 
permanentă ce rareori ajunge să fie 
reexaminată. 


„Adevărul devine o justificare ușoară pentru 
acțiunile şi pentru credinţele din aria 
persecuțiilor şi a rasismului. 


Adevărul este un impresionant stindard sub 
care se adună oamenii. 


Adevărul este un puternic erbicid cu care 
sunt distruse buruienile nonsensului. 


Adevărul fixează într-o permanenţă solidă tot 
ce dorim să credem pe moment. 


Adevărul absolut calcă în picioare realitatea 
sistemului complex de interacțiuni. 


Adevărul are sarcina de a cartografia lumea 
în vederea unei abordări practice. 


Adevărul se bazeată mai mult pe „ce este“ 
decât pe „ce poate fi“. 


Adevărul favorizează mai degrabă analiza 
decât proiectarea. 


Adevărul favorizează mai degrabă descrierea 
decât creativitatea. 


Adevărul conservă paradigmele, în loc să le 
schimbe. 


Analiză 


Adevărul îi atribuie judecății cea mai mare 
importanță. 

Adevărul încurajează judecata distructivă în 
detrimentul demersului constructiv. 
Adevărul duce la îngâmfare, autosuficienţă şi 
aroganță. 

Adevărul ne dă încredere în sine. 


Adevărul este o armă de atac. 


Adevărul ne îngăduie să spunem „nu este 
aşa” deopotrivă când avem şi când nu avem 
dreptate. 


Oricum am privi problema, această noţiune 
de „adevăr reprezintă piatra de hotar a 


metodei socratice şi a sistemului de gândire 
occidental tradițional creat de Grupul celor 
Trei. 


Care este alternativa? 

Modestia... 

Posibil. 

Poate că da. 

Acesta este un mod de a privi lucrurile. 
În aceste circumstanțe. 

Deserveşte scopului său. 


„Nu a fost dovedit (în accepțiunea 
sistemului juridic scoţian). 


Si da, şi nu. 
Aşa se pare. 
Câteodată. 


Oare chiar am avea de suferit de pe urma 
acestei „flexibilităţi ? Oare ar putea un 
judecător să spună: „Juriul (sau oricare altă 
instanţă) a estimat că sunt 10% şanse ca tu să 
fii vinovat, aşa că te voi condamna la 10% din 
sentință? Probabil că nu. Dar, la o audiere 
preliminară, s-ar putea spune: „Sunt 10% 
șanse ca tu să fli vinovat, aşa că vei fl supus 
unui proces rapid şi superficial de judecată, 
în loc să aştepţi luni de-a rândul desfășurarea 
unui proces complet.“ 


Note: 
3. A se vedea cartea mea The Five Day Course in 
Thinking, Penguin, Londra, 1970. 


CAPITOLUL 15 


Întrebările 


DACĂ AM AJUNS SĂ CREDEM, așa cum 
și-ar fi dorit Platon, că există un adevăr în 
sine, ascuns şi imuabil, cum îl găsim? Acum, 
că avem o „destinaţie , cum ajungem acolo? 


Așa cum am mai sugerat, par să existe două 
modele fundamentale de abordare. Primul 
model constă în a elimina „neadevărul, 
ideile false, gândirea  deficientă și 
nonsensurile. Cel de-al doilea model este 
reprezentat de înaintarea directă către acel 
adevăr/ Adevăr. 


Unul dintre instrumentele-cheie specifice 
celui de-al doilea tip de abordare este 
„întrebarea . Cercetarea nesfârşită întemeiată 
pe credinţa într-un adevăr ascuns se va 
desfășura în mare parte prin întrebări. Dacă 
adevărul este vârful muntelui, atunci 
„întrebarea“ reprezintă una dintre tehnicile 
de bază ale căţăratului pe care trebuie s-o 
folosim pentru a ajunge acolo. 


Majoritatea oamenilor știu că fundamentul 
metodei socratice este „întrebarea“. Se pare că 
barajul interogativ al lui Socrate i-a iritat pe 


toţi cei care nu prea îl aveau la suflet pe 
filozof. Socrate nu a oferit prea multe 
răspunsuri, însă întrebările pe care le punea 
erau „la foc automat. 


Aşa cum am menţionat într-un capitol 
precedent, ironia este că însuși Socrate nu 
prea îşi folosea propria metodă. 


Oricine parcurge dialogurile socratice (așa 
cum au fost scrise de Platon) este frapat la un 
moment dat de lipsa întrebărilor reale. 
Socrate formulează enunţ după enunţ. $i, 
după formularea fiecărui enunţ, acesta îşi 
întreabă interlocutorul „Nu este, oare, aşa?“ 
Replicile pe care le primeşte sunt de felul 
următor: 


Cc 
„Da. 
„Adevărat.“ 
„Neîndoielnic.“ 
„Intocmai.“ 
„Lucrurile sunt precum spui tu.“ 
„In niciun caz“ (răspuns pe care îl primeşte 
atunci când cere să i se confirme o afirmatie 
negativă). 
„Aşa aş spune şi eu.“ 


„Sunt de acord.“ 


În Lecţiile de gândire CoRT am sugerat faptul 
că există două tipuri de întrebări: 
„întrebarea-vânător “ şi „întrebarea-pescar .. 

Când un vânător trage cu arma în ceva, 
acesta ştie exact ce anume a ţintit de la bun 
inceput. inta este deja ştiută. Vânătorul fie 
iși atinge ţinta, fie o ratează. Cele două 
rezultate posibile sunt știute dinainte. Cu 
privire la „intrebarea-vânătorului“ 
cunoaştem dinainte posibilele răspunsuri de 
bază. Răspunsul fie va fi un „da, fie va fi un 


€< 


pnu“. 

„Astăzi este miercuri?“ 

„Suedia este membră a Uniunii Europene?“ 
„Această frunză este comestibilă?“ 

„Nordul este în această directie?“ 


Cel care pune întrebarea are în vedere 
verificarea unui anumit lucru. El doreşte ca o 
„posibilitate“ anume să fie confirmată sau 
negată. În jocul celor douăzeci de întrebări, 
jucătorul are sarcina de a identifica un obiect 
prin punerea unor serii de întrebări de tip 
„vânător 


„Este vorba de un animal?“ 


„Acesta are patru picioare?“ 

„Acesta poate fi, de obicei, găsit prin case?“ 
„li place să mănânce şoareci? “ 


„Întrebarea-pescar“ este diferită. Pescarul 
pune momeala în cârlig și se aşază pentru „a 
aştepta ceea ce s-ar putea întâmpla. Pescarul 
nu „tinteste“ către un peşte anume (cu toate 
că, ocazional, acest lucru este valabil în cazul 
pescuitului în râu), ci îşi aruncă momeala în 
apă, aşteptând să vadă ce peşti sunt atraşi de 
ea. E posibil ca pescarul să intuiască, în mare, 
tipul de peşte pe care îl va pescui. Dacă mergi 
la pescuit cu intenţia de a prinde marlin 
albastru, va fi puţin probabil să prinzi un 
păstrăv. O „întrebare-pescar reprezintă mai 
degrabă o întrebare de cercetare decât o 
întrebare de „verificare“. 


„Ce zi a săptămânii e astăzi? 
„Care sunt ţările membre ale Uniunii 
Europene?“ 


„Care sunt frunzele comestibile de pe-aici?“ 
„În ce direcție este nordul?“ 


Persoana căreia i se pun „întrebări-pescar“ 
trebuie să facă ceva mai mult decât să 
răspundă cu „da și „nu. Răspunsul trebuie 
să aibă un conţinut. 


Socrate le cerea adesea interlocutorilor săi să 
propună definiţii (a moralei, a iubirii, a 
dreptăţii etc.), însă majoritatea întrebărilor 
sale erau de tip „vânător . De fapt, acestea nu 
se încadrau nici măcar în genul „întrebării- 
vânător, gen care ar implica, totuşi, 
nesiguranța celui care întreabă cu privire la 
răspunsurile simple „da“ sau „nu“. Socrate se 
aştepta ca răspunsul întrebării sale să fie un 
„da“ categoric. Se aştepta la o confirmare 
deplină. Probabil că s-ar fi aflat într-o mare 
incurcătură dacă răspunsul ar fi fost „nu“ sau 
„poate. E cazul, aşadar, să ne întrebăm dacă 
aceste întrebări erau întrebări reale ori doar 
un monolog întrerupt pe alocuri de cerința 
unei confirmări. Nu sugerez că ar fi ceva în 
neregulă cu un astfel de monolog: cred doar 
că discursul interogativ pe care îl asociem cu 


metoda socratică a fost rareori pus în practică 
de Socrate însuşi (cel puţin aşa cum ne-o 
arată scrierile lui Platon). 


Întrebările reprezintă unul dintre 
mecanismele lingvistice cele mai folositoare. 
Din câte ştiu, majoritatea limbilor folosesc 
mecanismul interogativ — aş fi foarte 
interesat să aflu despre cele care nu îl 
folosesc. Putem reflecta la cum ne-am putea 
descurca în lipsa „întrebărilor“. 


Majoritatea oamenilor fac greşeala de a crede 
că, dacă ceva este simplu, evident şi de bun- 
simţ, atunci acel ceva se va repeta tot timpul. 


Gândeşte-te la următoarele întrebări posibile: 


„Ce vârstă ai?“ 

„Ce părere ai despre Malta ca destinaţie de 
vacanţă?“ 

„Cum preferi ouăle-ochiuri?“ 

„Eşti surd?“ 


Gândeşte-te apoi la cum ai putea exprima 
exact acelaşi sens fără însă a folosi 
mecanismul interogativ. La început, ar părea 
foarte dificil un asemenea lucru, dar, în 
realitate, este extrem de simplu. 


„Indreaptă-ţi atenţia asupra vârstei tale. 
Spune-mi vârsta ta.“ 


„Indreaptă-ţi atenţia asupra Maltei, ca 
destinaţie de vacanță.  Împărtăşeşte-mi 
gândurile tale.“ 

„Îndreaptă-ţi atenţia asupra modului în care 
iți sunt gătite ouăle-ochiuri. Indică-mi modul 
în care le preferi gătite.“ 


Penultima întrebare de mai sus, de obicei, 
stârneşte confuzie pentru vizitatorii SUA, 
întrucât aceștia presupun că ouăle-ochiuri nu 
sunt nimic altceva decât „ouă-ochiuri. 
Întrebarea are în vedere, de fapt, modul 
preferat de a fi prăjite ouăle-ochiuri, fie că 
este vorba de a fi prăjite bine, pe ambele părți, 
sau doar pe o parte şi cu gălbenușul lăsat 
moale, fie în alt fel. 


În situaţii extreme, întrebarea finală poate fi 
pusă mai bine prin intermediul limbajului 
semnelor (dacă interlocutorul este cu 
adevărat surd). Arăţi cu degetul spre ureche 
şi apoi faci un gest anume. Să-ţi indici 
urechea cu degetul echivalează cu a spune 
„direcţionează-ţi atenţia asupra urechii tale“. 


În fiecare exemplu dat, fraza „direcţionează-ţi 
atenția asupra... este greoaie şi cu adevărat 
inutilă. Ai putea spune pur şi simplu: „Spune- 
mi vârsta ta. Am adăugat, totuşi, fraza 
respectivă deoarece aceasta este întotdeauna 
implicită. 


Intrebarea reprezintă un mecanism prin care 
se efectuează „direcționarea atenţiei spre un 
anumit subiect şi prin care i se cere 
ascultătorului să descrie în amănunt ce 
„vede“. 


Un ghid turistic ar putea spune în fața unei 
catedrale: 


„Indreptaţi-vă atenția asupra acelei ferestre 
mari care se află deasupra uşii. Spuneti-mi ce 
vedeţi. 


„Indreptaţi-vă atenţia asupra contraforţilor. 
Spuneti-mi ce anume observati.“ 


„Indreptaţi-vă atenţia asupra sculpturii aflate 
în partea de sus a coloanei. Spuneti-mi ce 
vedeti.“ 


În mod evident, este imposibil să priveşti 
toate lucrurile simultan, prin urmare, 
mecanismele „îndreptării atentiei“ sunt prin 
excelență utile. Sunt felurite fraze ce pot 
îndeplini functia acesteia: 


„Spune-mi despre...“ 
„Indreaptă-ţi atenţia asupra...“ 
„Priveşte spre...“ 
„Concentrează-te pe...” 


În cele mai multe cazuri, întrebarea rămâne, 
însă, mecanismul preferat, deoarece 


presupune o formă mai politicoasă (a întreba, 
în loc de a da instrucţiuni) și e mai simplu de 
folosit. 


Direcţionarea atenţiei este o parte foarte 
importantă a percepţiei. E posibil ca un 
expert într-un subiect anume să fi dobândit 
în timp un „cadru de lucru bazat pe 
direcționarea atenţiei. Când analizează un 
tablou, un expert în artă îşi poate direcționa 
atenţia spre culori, spre tuşe, spre compoziţie, 
asupra modului în care e folosită lumina, 
asupra mâinilor etc. O ipoteză anume 
favorizează prin ea însăși direcționarea 
imediată a atenţiei. Dacă expertul bănuiește 
că lucrarea nesemnată a fost realizată de un 
anumit artist, atunci îşi va concentra imediat 
atenţia asupra nasului, deoarece se ştie că 
artistul respectiv pictează nasurile într-o 
manieră proprie. 

Indiferent la ce ne gândim, avem nevoie de 
„direcționarea atentiei“. Nu putem fi simultan 
atenţi la toate lucrurile, astfel încât să avem o 
poziţie echivalentă cu cea a specialistului care 
şi-a putut construi un atare cadru de lucru. 
Avem nevoie de mecanisme bazate pe 
„direcționarea atenției“ pentru a evita 
confuzia. Este mult mai eficient să ne 
directionăm atentia asupra fiecărui lucru în 
parte, pe rând, aprofundând astfel subiectul 
fiecărei „priviri . 


Avem nevoie de mecanismele direcţionării 
atenţiei şi pentru a ne putea asigura ca nu am 
omis nimic şi că, dimpotrivă, am reuşit să 
desfăşurăm o evaluare perceptivă competentă 
şi completă; că ne-am concentrat pe toate 
direcţiile importante. 


Lectiile de gândire CoRT, care în momentul 
de față au o largă utilizare în ţări din întreaga 
lume, şi care se bucură de rezultate excelente, 
oferă cu precădere astfel de instrumente de 
direcționare a atenţiei. 


Aşa că, în locul metodei socratice a 
interogaţiei aleatorii care își ratează obiectul, 
putem dispune acum de o direcţionare 
organizată a atenţiei, bazată pe „metoda de 
Bono a gândirii paralele. 


Mecanismele formale ale concentrării 
atenţiei, specifice metodei CoRT, oferă minţii 
„concepte executive”. Minţile noastre sunt 
pline de „concepte descriptive” precum 
scaun, maşină, câine ş.a.m.d. Însă sunt foarte 
puține concepte executive prin intermediul 
cărora ne putem direcţiona gândirea sau 
atenţia. 


În lecţiile CoRT, există un mecanism de 
direcționare a atenţiei numit „C&U“. Mai 
exact, este vorba despre „Consecinţă și 
Urmare”, un mecanism la care ne referim 
doar prin initialele sale. De ce? Pentru a i se 


acorda astfel propria sa identitate perceptivă. 
Este perfect inutil să îndemni pur şi simplu 
pe cineva „să fie atent la consecinţe . O astfel 
de instrucţiune redundantă nu se va fixa în 
minte, în vreme ce C&U reuşeşte să capete o 
identitate de sine stătătoare. Când un 
profesor îi cere unui elev să „efectueze un 
C&U“, elevul va şti exact ce trebuie să facă. 
Cu timpul, elevul va ajunge să-şi dea singur 
această instrucţiune. Rezultatele, aşa cum pot 
fi observate în cercetarea profesorului John 
Edwards, de la Universitatea James Cook, din 
Australia, pot fi extrem de satisfăcătoare. 


Doar să-i spui unui elev să „gândească“ este 
complet inutil. 


Odată, aflându-mă în Canada, în faţa unei 
săli în care erau aproape 150 de femei cu 
funcţii de conducere, am sugerat că femeile 
ar trebui plătite cu 10 la sută mai mult decât 
bărbaţii care fac acelaşi lucru. Optzeci la sută 
dintre femeile prezente au apreciat ideea, 
chiar şușotind între ele că „era şi timpul“. În 
continuare, le-am expus pe scurt tehnica 
C&U: direcționarea atentiei asupra 
consecintelor imediate, pe termen scurt, 
mediu şi lung, ale sugestiei pe care tocmai o 
făcusem. La finalul expunerii mele, le-am 
întrebat din nou care este opinia lor cu 
privire la sugestia mea. Procentul de 80 la 


sută în favoarea ei scăzuse acum la 15 la sută. 
Dând curs, aşadar, „evaluării formale C&U‘, 
a rezultat o imensă diferenţă. Acum, bănuiesc 
că toate femeile prezente în acea cameră ar fi 
considerat evaluarea C&U drept un 
mecanism redundant, deoarece acestea, în 
calitate de „adulţi gânditori, ar fi verificat 
oricum consecinţele unei sugestii propuse. 
Dacă așa ar fi stat lucrurile, atunci cerința 
formală de a fi efectuat un C&U nu ar fi creat 
niciun fel de diferenţă. 


Majoritatea oamenilor fac greșeala de a crede 
că, dacă ceva este simplu, evident și de bun- 
simt, atunci acel ceva se va repeta tot timpul. 
Nu e deloc așa. De obicei, nu facem nici cele 
mai simple lucruri. 


Deseori am povestit cum, odată, am cerut 
unei clase de 30 de elevi în vârstă de 12 ani 
dintr-o şcoală din Australia să-mi spună ce 
părere au despre ideea de a primi săptămânal 
o mică sumă de bani ca răsplată pentru faptul 
de a merge la școală. Toţi cei 30 de elevi au 
considerat că este o idee grozavă, de vreme ce 
aceştia şi-ar fi putut cumpăra astfel dulciuri, 
benzi desenate și gumă de mestecat. Apoi, le- 
am expus pe scurt un alt mecanism simplu de 
direcționare a atenţiei: „PMI“. În acest caz, 
subiectul îşi direcționează atenţia prima dată 
asupra punctelor „pluss apoi asupra 
punctelor „minus“ şi, în cele din urmă, 


asupra punctelor „interesante. La sfârşitul 
acestui exercițiu, 29 dintre cei 30 de elevi şi- 
au schimbat total părerea, ajungând la 
concluzia că ideea pe care le-am propus-o era 
una proastă: „De unde ar fi venit aceşti bani?“ 
etc. Lucrul cel mai important din această 
poveste este faptul că nu am stat în fața clasei 
punându-le întrebări. După ce le-am explicat 
elevilor în ce constă „PMI, nu am mai scos 
niciun cuvânt. Elevii au folosit din proprie 
inițiativă acest mecanism de direcţionare a 
atenţiei. Drept rezultat, aceştia şi-au dezvoltat 
o reprezentare perceptuală mult mai largă a 
ideii. Consecința acestei reprezentări a fost 
schimbarea părerii lor cu privire la ideea pe 
care le-am propus-o iniţial. Diferenţa faţă de 
metoda socratică, prin care profesorul este 
nevoit să pună elevilor un șir de întrebări, 
este foarte evidentă. 


Celelalte instrumente ale  direcţionării 
atenţiei prezente în primul set al Lecţiilor de 
gândire CoRT includ: 


ETF: Evaluează Toţi Factorii — direcționarea 
atenţiei asupra tuturor factorilor care 
trebuie luaţi în calcul atunci când reflectăm 
la o decizie, alegere, proiect, plan etc. 

PPR: Priorităţi de Prim Rang — punerea în 
ordine a priorităţilor. Care sunt lucrurile ce 
contează cel mai mult? 


ANO: Aspiraţii, Năzuinţe şi Obiective — 
direcționarea atenției asupra scopului 
acțiunii în curs de desfăşurare, sau a alegerii 
făcute. Ce încerci să obtii? 

APA: Alternative, Posibilităţi şi Alegeri — 
acesta este un ordin direct de a găsi căi 
alternative în abordarea sau realizarea unui 
lucru. 

PC: Părerea  Celorlalți — direcționarea 
atenției asupra 
părerilor şi a modurilor de gândire ale 
celorlalți oameni implicaţi. 


Toate aceste mecanisme de direcţionare a 
atenţiei sunt foarte clare şi foarte simple. Însă, 
puse în practică, ele au un efect deosebit de 
puternic. lar elevii le adoră, deoarece aceste 
mecanisme le oferă un cadru de lucru pentru 
abordarea unui anumit subiect. Doar să-i 
spui unui elev să „gândească este complet 
inutil. 

Un luminat filozof canadian a declarat că este 
imposibil ca aceste mecanisme să 
funcţioneze. Chiar în timp ce scria acest 
lucru, aceste mecanisme erau puse în practică 
în sute de săli de studiu şi funcționau de 
minune. Este ca și cum ai încerca să 
demonstrezi că brânza nu există, deşi 
oamenii mănâncă brânză zilnic. 

Ni se aduc la cunoștință multe cazuri de copii 
care se întorc acasă şi îşi învaţă părinţii să 


folosească aceste mecanisme de direcţionare 
a atenţiei atunci când aceştia urmează să ia 
decizii importante. Auzim de multe cazuri de 
copii care își ajută părinţii să gândească mai 
bine cu privire la deciziile din mediul de 
afaceri. Există tări în care aceste metode sunt 
predate în câteva, în mai multe sau chiar în 
toate şcolile. 


Nu e nicio magie în asta. O întrebare 
reprezintă un mecanism de direcţionare a 
atenţiei. Dar cine îți spune asupra cărui lucru 
să-ți direcţionezi întrebarea? Instrumentele 
de gândire CoRT oferă un cadru de lucru 
pentru direcționarea atenţiei. Metoda CoRT, 
de asemenea, îi poate face pe elevi sau pe 
orice gânditori să-și poată direcționa singuri 
propria atenţie, în loc să aştepte ca profesorul 
să le pună întrebările corecte. 


Lectiile de gândire CoRT sunt, totodată, 
folosite şi în mediile de afaceri la fel de bine 
ca în şcoli. 


Note: 

4. Un program de 60 de lecţii folosit în predarea directă 
a gândirii ca disciplină curriculară. Publicat de 
Perfection Leaming 1000 North Second Avenue, 
Logan, [owa 51546, SUA. 


CAPITOLUL 16 
Definiţii, cutii ale judecății, 
categorii şi generalizări 


AM AJUNS ÎN CELE DIN URMĂ la 
adevăratul miez al modelului tradițional de 
gândire occidentală, la adevăratul nucleu al 
metodei socratice şi la esenţa operei Grupului 
celor Trei. „Adevărul“ este determinat de 
lucrul căruia i se permite să intre într-o 
anumită cutie a judecății. Judecata rigidă 
constă în a decide ce (sau cine) anume poate 
fi acceptat în cutie şi ce (sau cine) anume nu 
poate fi acceptat. Acest concept de bază, al 
cutiilor, a dominat în întregime gândirea 
occidentală — efectele sale fiind uneori 
excelente, iar alteori dezastruoase. Este, oare, 
acest „sistem de credinte“ (credinţa în cutii) 
inevitabil sau este doar un anumit mod de a 
privi lumea? 

Socrate se angajase să descopere definiţii 
absolute. A pretins definiţii absolute. Nu era 
pregatit pentru compromisuri şi, mai 
degrabă, s-ar fi resemnat cu eşecul, aşa cum 
s-a întâmplat de multe ori, decât să accepte o 


definiţie pragmatică. Simpla infirmare a 
oricărei încercări de a formula o definiţie era 
indeajuns pentru a distruge definiţia în cauză. 


Această atitudine, proprie lui Socrate, era 
determinată de „misiunea“ sa. În vremurile 
in care acesta a trâit, cuvinte precum 
„dreptate , „virtute“, „morală“ erau folosite în 
mod ocazional. Oamenii dădeau acestor 
cuvinte orice înțeles ar fi fost necesar pentru 
susținerea eforturilor lor persuasive, 
asemenea politicienilor din zilele noastre. 
Sofiştii credeau în oportunitate şi în adevărul 
perceptibil subiectiv. De asemenea, predau 
arta persuasiunii, care le permitea oamenilor 
să adapteze cuvintele la sensul lor avantajos. 
Tocmai în acest mediu foarte permisiv şi-a 
început Socrate „cruciada, cu misiunea de a 
găsi definiții absolute şi  imuabile. 
Oportunitatea ieşise din schemă. 

Socrate îşi dorea standarde universal valabile, 
forme paradigmatice, definiţii și principii. 
Socrate căuta logos-ul unei circumstanţe 
particulare, prin definiţia sa. Definiţia consta 
în expunerea naturii esenţiale a unui lucru 
anume şi a factorilor săi constanti în timp ce 
alții variau. 

Aristotel a mers, însă, prea departe. El a 
considerat că principala contribuţie pe care 
Socrate a adus-o ştiinţei a fost faptul de a se fi 


aflat în căutarea definiţiilor. A susținut că 
sunt două lucruri principale care îi pot fi 
atribuite, în mod corect, lui Socrate: 


l. Inferenţa inductivă. 
2. Definiţiile generale. 


O bună parte a progresului înregistrat de 
gândire în vremea lui Socrate a fost 
determinată de specialiști din domeniul 
medicinei, care au fost nevoiţi să combine 
ştiinţa, filozofia și acțiunea practică. Astăzi, 
din nefericire, filozofia este lăsată strict în 
sarcina filozofilor, care nu simt nevoia unor 
acțiuni practice. 


Boala era privită ca fiind invazia unui „spirit 
malefic. Prin urmare, era importantă 
identificarea naturii (pe care Aristotel a 
numit-o, mai târziu, „eidos“) bolii în cauză. 
Această identificare, sau diagnostic, îi 
permitea doctorului să ştie care este modul 
adecvat de operare. Exista o nevoie directă și 
practică de a avansa de la clasificare la 
acțiunea practică. Până în ziua de astăzi 
continuăm să dăm „nume“ bolilor. Acest 
lucru a îngreunat, probabil, progresul din 
medicină, întrucât distrage atenţia de la 
natura acţiunii încrucişate a bolilor. 


Lui Socrate îi revine pe bună dreptate meritul 
de a fi oferit o bază clasificărilor în ştiinţă. 


Diferite ramuri ale ştiinţei — botanica, de 
exemplu — depind în cel mai înalt grad de 
clasificare. Din păcate, unii savanţi consideră 
că ştiinţa ţine întru totul de procesul 
clasificării. În SUA, în psihologie, există o 
puternică tendinţă de a situa oamenii în clase, 
grupuri, clasificări, categorii şi cutil. În acest 
scop, sunt concepute teste şi aplicate cu 
solemnitatea științifică adecvată. Valoarea 
practică ce decurge din acest exercițiu este 
infimă. Oamenii sunt puși în cutiile lor și 
rămân acolo. Este uşor să concepi teste 
serioase prin care să distribui oamenii în cutii 
de orice fel. Într-adevăr, oamenii sunt ei înşişi 
nerăbdători să se pună în aceste cutii, ca o 
formă de autocunoaștere. lată, deci, şi 
interesul pentru „impachetările“ astrologice 
şi zodiacale. 


Se spune despre Procust că avea un singur 
pat pentru oaspeţii săi. Lunganii sau bondocii 
erau „aranjați, sau „ajustați, pe măsura 
patului. Este unul dintre pericolele proprii 
mult mai evidentele ale introducerii forțate a 
oamenilor în cutii. Perceptia selectivă poate 
face o treabă bună în „aranjarea oamenilor 
in scopul de a-i îndesa în cutii alese în 


prealabil. 


O definiție constă în strângerea laolaltă a 
caracteristicilor necesare. Socrate a avut mari 
bătăi de cap încercând să-și dea seama dacă 


definiția curajului ar trebui să includă sau să 
excludă cunoaşterea. Să analizăm puţin 
problema. 


l. Dacă nu ştii că gloanţele pot ucide, 
nu te poţi numi curajos atunci când 
ieşi din tranşee la atac. 

2. Când detii mai multă cunoaştere, 
știind că gloanţele pot ucide, se 
poate spune că este curaj ceea ce te 
face să avansezi. 

3. Dacă deţii o bună cunoaștere 
statistică a șanselor de a fi împuşcat, 
ştiind că acestea sunt de 1 la 200, 
atunci curajul, încă o dată, scade. 

4. Dacă ştii că, în condiţii de război, 
până şi o rană superficială se poate 
agrava, atunci curajul creşte din 
nou. 

5. Dacă știi că ofensiva este doar o 
stratagemă şi că inamicul se va 
retrage, atunci curajul scade din 
nou. 

6. Dacă ştii că şansele să 
supraviețuieşti până la sfârșitul 
anului sunt foarte scăzute (aşa cum 
au fost în cazul soldaţilor care au 
luptat în Primul Război Mondial), 
atunci curajul crește din nou. 


Reprezintă cunoaşterea, așadar, o parte a 
definiţiei pentru curaj sau nu? Problema este 
că unele cunoștințe fac posibil curajul, iar 
altele sunt în detrimentul lui. Aceasta 
reprezintă una dintre problemele clasice ale 
definiţiilor şi ale judecăților categoriale. 


Dacă creierul ar fi fost un organ mai eficient, 
atunci noi, în calitate de gânditori, am fi fost 
considerabil mai puţin eficienți. 


Socrate a folosit cutiile categoriale într-un 
mod foarte abil, așa cum sugerează Figura 4. 
Acesta şi-ar fi putut face ascultătorul să 
creadă că se simte confortabil într-o anumită 
cutie. Apoi, Socrate demonstra că acest lucru 
duce la o altă cutie. Şi apoi, la o alta. Aşa că, 
pas cu pas, ascultătorul era mutat fără mari 
eforturi într-o anume poziție, pe care acesta 
(de obicei) nu ar fi ales-o de la bun început. 
Este exact mecanismul de argumentatie pe 
care avocaţii talentaţi îl folosesc prin 
tribunale. 


Pa e] 


Cutiile lui Socrate 
Figura 4 


Nu am putut niciodată înțelege de ce filozofii 
au făcut dintotdeauna atâta caz cu privire la 
definiţii, categorii şi cutii. Presupun că acest 
lucru are de-a face cu noţiunea fundamentală 
de „adevăr absolut şi cu nevoia de a spune 
despre un lucru fie că acesta „este, fie că 
acesta „nu este“. Cutiile au margini rigide, așa 
că ceva ori trebuie să intre pe de-a-ntregul, 
ori trebuie să rămână complet în afara lor. 

Și, totuşi, o definiţie ar putea fi privită ca fiind 
ansamblul unor atribute pe care, în mod 
normal, le găsim laolaltă şi, deci, pe care ar 
trebui să le găsim laolaltă şi în continuare. 
Nu-i nimic complicat în acest caz. Întrucât 
am întâlnit aceste atribute aflate, de obicei, 
impreună, ne așteptăm să le găsim mereu 
astfel. Exact așa procedează un medic în 
diagnosticarea unei boli, pornind de la 
simptome şi teste specifice. Deşi nu toate 
simptomele pot fi prezente, medicul va face, 
totuşi, o interpretare bazată pe probabilităţi. 


Problemele apar atunci când acest gen de 
interpretare devine o certitudine rigidă. 
Aristotel ştia că armăsarii au mai multi dinţi 
decât iepele. Astfel că, a considerat ca pe o 
certitudine faptul că, indiferent de specie, 
masculul are mai multi dinți decât femela. A 


susținut acest lucru fără să se fi deranjat 
vreodată să-i ceară vreuneia dintre cele două 
soţii ale sale să deschidă gura pentru a-i 
număra dinţii. 

De ce nu este suficient să spunem că lebedele 
sunt de obicei albe şi că, prin urmare, ne 
aşteptăm ca o vietate de felul lebedei să fie 
albă? Aceasta reprezintă o expectativă bazată 
pe experienţa de care dispunem. Însă nu 
trebuie neapărat să fie și o definiţie rigidă, 
astfel încât, în momentul în care descoperim 
că există şi lebede negre, să ne putem baza în 
continuare, totuşi, pe acel „de obicei . 


În acest caz, dificultatea rezidă în faptul că 
avem de-a face cu un sistem probabilistic pe 
care nu îl putem folosi când vine vorba de 
judecăţile categorice de tip adevărat/fals. 
Devine, în acest punct, foarte dificil să 
„excluzi“ lucruri. Şi, mai presus de toate, 
unde este „adevărul în sine“? 


Unele categorii de lucruri au la bază 
„adevăruri în sine“ — de exemplu, structurile 
genetice sau fundamentul matematic al unui 
fractal. În rest, este vorba despre grupări de 
confort. 


Cu privire la ceea ce eu numesc „adevărul- 
joc”, nu există niciun fel de problemă, 
deoarece tu eşti cel care decide criteriul de 
bază al unei grupări. 


„Voi numi «blondă» orice femeie care are 
părul blond.“ Evident că nu vor exista 
excepţii, deoarece o excepţie nu ar putea fi 
numită „o blondă. Ţi-ai putea dori în acest 
caz să depăşeşti aparentele (de ce ai face 
asta?) pentru a face diferenţa între blondele 
care sunt astfel din naştere şi blondele care au 
părul vopsit. 


Adevărul autoritar 


Socrate, însă, nu folosea „adevărul-joc. El 
voia să ajungă la definiţia lucrului avut în 
vedere prin intermediul inferenţei inductive 
bazată pe experienţă şi prin exemple. Socrate 
ar fi fost mult mai avantajat cu „adevărul-joc” 
şi dacă s-ar fi decis în stabilirea unei definiţii 
anume — asemenea promulgării unei legi. 
Dar, in acest caz, pe ce s-ar mai fi bazat 
autoritatea acestuia? Crezând sincer că poate 
găsi adevărul în sine, Socrate şi-a derivat 
autoritatea din acel adevăr. 


În exemplul de mai devreme cu gramaticienii 
care încearcă să obţină reguli din uzul actual 
al unei limbi, spuneam că aceştia ar putea 
ajunge într-un punct în care, frustrati, ar fi 
nevoiți să „creeze o regulă care să cuprindă 
cea mai mare parte din uzul actual al limbii, 
dar care ar exlude în acelaşi timp şi o parte 
din acesta, constând în „uzul incorect al 
limbii . Socrate a refuzat să facă acest lucru. 


Imaginează-ţi doi șoimi. Unul dispune de o 
excelentă acuitate vizuală, pe când celălalt 
este, cumva, miop. Alimentatia acestor şoimi 
constă în broaşte, șoareci şi șopârle. Șoimul 
cu vederea ascuţită poate identifica o broască 
de la o înălțime foarte mare, aşa că îşi poate 
stabili meniul dinainte. Acesta preferă 
broaștele şi mănâncă doar broaşte. Uită de 
celelalte posibile alimente. Șoimul miop nu 
poate face acest lucru, aşa că va crea un 
concept, o clasă sau o categorie a „lucrurilor 
mici care se mişcă“ Când acestui șoim îi este 
foame și vede „un lucru mic care se mişcă, 
atunci plonjează înspre pradă, fără a ști însă 
ce va fi în meniul său. Uneori, șoimul găseşte 
un şoarece sau o broască, alteori o şopârlă, 
sau chiar jucăria unui copil. Primul șoim e în 
avantaj, datorită vederii sale excelente... Sau 
nu chiar. Să presupunem că broaștele sunt în 
pragul extincției — să zicem, din cauză că 
șoimii s-au înfruptat prea mult din ele (așa 


cum se întâmplă şi în cazul pescuitului 
excesiv). Primul şoim despre care am vorbit 
se află în pericol. În ceea ce-l priveşte pe 
șoimul miop, dispariţia broaştelor este prea 
puţin importantă. Clasele, categoriile şi 
conceptele pot oferi flexibilitate. 


S-ar putea susţine că tocmai „vederea internă 
limitată“ a creierului uman este cea care face 
din „înceţoşare ceva foarte util pentru 
gândire. Dacă creierul ar fi fost un organ mai 
eficient, atunci noi, în calitate de gânditori, 
am fi fost considerabil mai puţin eficienţi. 


De unde provin conceptele şi „formele 
inteligibile“? 

Conform conceptiei platonice, acestea sunt 
innăscute în mintea noastră — posibil dintr- 
o existență anterioară a sufletului, așa cum 
susținea Socrate. 


Mai există apoi și concepţia „realizării 
mediei“. Aceasta înseamnă că dacă observăm, 
de exemplu, o varietate de pisici, atunci 
putem dezvolta un concept de „pisică“ pe 
baza  suprapunerii tuturor instantelor 
particulare implicite „mediei“ realizate. Se 
afirmă în momentul de fată că acele 
computere proiectate să copieze algoritmii 
rețelelor neuronale ale creierului uman pot 
crea cu succes astfel de „concepte“ pornind 
de la suprapunerea experienţelor particulare. 


Acest concept de bază, al cutiilor, a dominat 
în întregime gândirea occidentală — efectele 
sale fiind uneori excelente, alteori însă fiind 
dezastruoase. 


Mai există o a treia concepţie. Potrivit 
acesteia, interacțiunea originară cu o pisică 
imprimă în mintea umană o reprezentare 
cuprinzătoare şi vagă a pisicii. Pe baza acestei 
reprezentari originare apar ulterior 
caracteristicile specifice şi concrete ale 
tuturor pisicilor. Această imagine originară 
inceţoşată rămâne „conceptul“ de pisică. 


Rostul categoriilor este acela de a facilita 
scopul unei acţiuni, precum cea a medicului 
care pune un diagnostic. Rolul categoriilor 
este şi cel de a separa şi sorta lucrurile, ca în 
cazul demersului științific. Problemele apar 
în măsura în care amestecăm adevărul-joc cu 
adevărul-experienţă, categoriile 
circumstanţiale cu categoriile „adevărului în 
sine, considerându-le apoi pe toate acestea 
ca fiind categorii ale „adevărului în sine“ ce 
decurg din experienţă. 

Se poate demonstra că rasismul şi persecuția 
îşi au sursa în judecăţile aspre ce decurg din 
categoriile rigide. Acest lucru ar putea părea 


nedrept, deoarece duşmăniile categoriale sunt 
des întâlnite în culturile în care nu a existat 


acest sistem de credinţe bazat pe „adevărul în 
sine. Şi totuși, această tendință umană 
firească de a categorisi, de a „impacheta“ şi de 
a judeca ar putea fi îmbunătăţită şi aparent 
justificată de către sistemul tradiţional de 
gândire occidentală. 


Care este alternativa? Ce poate oferi gândirea 
paralelă în acest punct? O înaintare spre 
sistemele  probabiliste şi spre o logică 
maleabilă. În locul cutiilor categoriale ar 
putea exista o testare a ideilor, urmând ca 
efectele produse de acestea să fie evaluate 
laolaltă, aşa cum am sugerat într-o carte pe 
care am scris-o pe la începuturi. În locul lui 
„întotdeauna“ şi al lui „niciodată“ am putea 
ajunge să folosim „de obicei , „în mare parte“ 
și „rareori“. Cred că în cele mai multe cazuri 
acest lucru ar reprezenta o îmbunătăţire 
considerabilă, odată ce ne-am deprins cu 
acest sistem de referință. Am putea păstra 
cutiile rigide, totuși, pentru unele aspecte 
precise ale cercetării științifice sau pentru 
studiul anumitor sisteme liniare, deşi am 
rezervele mele în privinţa acestui lucru. 


Ma voi concentra asupra importanţei pe care 
o are subiectul „rigidităţii cutiilor într-un 
capitol viitor. 


Note: 


5, De Bonos Thinking Course, Londra, 2006. Vezi și 
ed. rom., Cursul de gândire al lui Edward de Bono, 
trad. Manuela Rodica Petrican, Curtea Veche 
Publishing, Bucureşti, 2009. 


CAPITOLUL 17 


Valoarea cutiilor 


VALOAREA  ÎNDOSARIERII sistematice 
constă în faptul că poţi găsi în fiecare dosar în 
parte exact informaţia pe care te aștepți s-o 
găseşti. Dacă ai un dosar pentru „Facturi 
neplătite, în acel dosar vei găsi facturi 
neplătite. Vei scoate dintr-un dosar exact ceea 
ce pui în el. Cu cât ești mai precis în 
organizarea unui dosar, cu atât mai precisă va 
fi căutarea ta şi cu atât mai mare va fi 
încrederea pe care o ai în sistemul tău de 
indosariere. 


Scopul definiţiilor, al categoriilor şi al cutiilor 
este acela de a face lumea mai simplă și mai 
uşor de înţeles. În loc de a fi nevoiţi să 
reacţionăm în fața fiecărui articol individual, 
reacționăm în faţa categorisirii generale, 
menţionată în „numele dosarului“. Categoria 
generală „şerpi ne va face precauţi cu privire 
la toţi șerpii. Nu trebuie să verificăm dacă 
acest şarpe individual este sau nu este 
periculos, sau dacă se întâmplă ca acesta să 
fie într-o dispoziție proastă. 

Cutiile fac lumea să fie mai uşor de observat 
și mai ușor de organizat. Putem face predicții 


ale comportamentului. Un medic poate 
anticipa faptul că o persoană aflată în comă 
hipoglicemică va reacționa pozitiv dacă i se 
administrează zahăr. Tot el poate anticipa 
faptul că un streptococ va fi anihilat prin 
administrarea penicilinei. 


Adjectivele reprezintă cutii foarte puternice. 
Ele însele sunt cutii, şi nu doar etichete de pe 
alte cutii. Adjectivul „neplăcut pune într-o 
cutie toate lucrurile cu această etichetă, 
laolaltă cu toate celelalte lucruri pe care 
majoritatea oamenilor „nu le-ar considera 
plăcute . Mare grijă față de oricine foloseşte 
în mod exagerat adjectivele: e foarte probabil 
ca o astfel de persoană să nu gândească. Acest 
lucru este valabil cu precădere în cazul 
jurnaliştilor, care strecoară adjective ca 
substitute ale gândurilor. 


Mai sunt apoi cutiile cu adevărat mari, care 
sunt folositoare în educaţia copiilor: „bun; 
„rău, „corect“, „greşit, „adevărat, „fals“ etc. 
Este suficient să trânteşti una dintre aceste 
mari etichete pentru a arăta că „ceva ar trebui 
făcut sau că „ceva nu ar trebui făcut. De ce 
ar trebui sau n-ar trebui ca lucrul respectiv să 
fie făcut, sau în ce circumstanţe anume, 
rămâne o întrebare al cărei răspuns ar 
consuma prea mult timp şi ar fi prea 
complicat. Un părinte îi poate spune copilului 
său că „fructele roşii de pădure sunt rele 


pentru tine“ fără a fi nevoit să efectueze o 
identificare botanică a fiecărui fruct de 
pădure roşu otrăvitor sau fără a fi nevoit să 
apeleze la  complexităţile unor ramuri 
specializate ale chimiei sau ale fiziologiei. 


Dacă un copil întreabă „de ce“ astfel de fructe 
de pădure nu sunt bune, părintele poate 
avansa o cutie şi mai specifică: „deoarece te 
vor îmbolnăvi . Un copil înțelege ce înseamnă 
„a ţi se face rău, deci nu sunt necesare alte 
explicaţii detaliate. 


„Bărbaţii sunt nişte exploatatori cruzi şi 
egoiști ai femeilor.“ 

Acest enunţ poate fi simplificat spunând: 
„Bărbaţii sunt nişte brute.“ Multi oameni ar 
obiecta, încercând să demonstreze că doar 
„unii bărbaţi sunt nişte brute“. Să însemne 
asta că aceşti bărbaţi brutali sunt niște brute 
în permanenţă? Sau manifestă din când în 
când un comportament brutal? 


Probabil că nu cutiile ca atare reprezintă 
problema, ci aroganţa și certitudinea absolută 
cu care ne formăm o anumită concepţie 
asupra lumii, împachetată într-o cutie. 


Poate ar trebui să spunem: „Unii bărbaţi sunt 
nişte brute doar atunci când se comportă 
brutal.“ Acest enunţ ar avea o mare valoare 
descriptivă, însă nu prea are o valoare 


predictivă. Ne-am putea apropia de un 
rezultat favorabil folosind conceptul de 
„potentialitate“ Aşa că ne-am simţi mai 
fericiți dacă am spune: „Bărbaţii au un 
potenţial în a fi brute.“ Dar tot ne rămâne o 
problemă. Cât de mare e acest potenţial? Ar 
trebui să privim toţi bărbaţii ca fiind cel mai 
probabil brute? Dacă potenţialul e considerat 
a fi prea mic, s-ar putea să nu fim suficient de 
prevăzători împotriva comportamentului 
brutal. Ne-am dori foarte mult să putem 
dispune de un factor de delimitare mult mai 
precis pe eticheta cutiei noastre: „Bărbaţii cu 
nasuri mici sunt nişte brute. Nu am nicio 
dovadă că acest lucru este adevărat, însă un 
astfel de criteriu de separație ne-ar putea 
permite creșterea nivelului de precauţie cu 
privire la anumiţi oameni. 


Întregul scop al experienţei, al informaţiei şi 
al ştiinţei este acela de a căuta cât mai multe 
cutii specifice. Avem nevoie să fim şi mai 
exacti în recunoaşterea şi în predicțiile 
noastre. Medicii nu mai consideră „diabetul“ 
ca reprezentând o cutie-boală singulară, ci 
pot diferenţia mai multe tipuri de diabet, prin 
intermediul mai multor metode, tratamente 
și predicții. Pe măsură ce căutăm cutii tot mai 
mici şi mai precise, cautam şi cutii tot mai 
încăpătoare, sub forma legilor şi a principiilor 
universale. Procesul dual al „separării“ 


(nevoia de a avea cutii cât mai specifice) și al 
„ingrămădirii” (cutii mai încăpătoare) se 
desfășoară neîncetat în domeniul ştiinţei. În 
ştiinţă, procesul de „îngrămădire“ reprezintă 
o încercare de a descoperi legi universal 
valabile. În viaţă, acest proces reprezintă o 
incercare de a simplifica lumea şi de a oferi 
emoţiilor o concentrare facilă — cum se 
întâmplă în cazul rasismului. 


Am putea trăi, oare, în lipsa comodităţii 
simplificatoare, proprie „cutiilor ? La nivel 
personal, probabil că nu, deşi computerele ne 
vor permite pe viitor să efectuăm evaluări 
statistice (probabiliste) cu mult mai eficiente. 
Cutiile generează oare un mod periculos de a 
privi lumea? Fără îndoială că acest lucru este 
valabil în unele cazuri, însă nu putem „aboli“ 
cutiile pe baza acestor considerente, deoarece 
acestea prezintă o mare valoare în alte 
domenii. 


Aşadar, unde ne situăm? 


Putem evita uzul facil al adjectivelor. Putem 
evita generalizările exagerate. Putem pune la 
îndoială presupoziţiile și definitiile echivoce 
— la fel cum şi-a propus să facă Socrate. Însă, 
Socrate a pus la îndoială definițiile deja 
existente, angajându-se în căutarea „acelor“ 
definiții „adevărate. Acesta este punctul în 
care ne vom despărţi de Socrate. Probabil că 
nu cutiile ca atare reprezintă problema, ci 


aroganţa şi certitudinea absolută prin care ne 
formăm o anumită concepţie asupra lumii, 
impachetată într-o cutie. 


CAPITOLUL 18 


Problema lui „este“ 


SOCRATE S-A ANGAJAT cu a sa „nesfârşită 
cercetare“ în căutarea adevărului. Platon s-a 
asigurat, în scrierile sale, că Socrate căuta 
acest „adevăr . Este posibil ca, în viaţa reală, 
Socrate să fi fost un om cu o minte 
sclipitoare, care şi-a construit reputaţia 
indoindu-se de concepţiile celor din jur, fără 
să fi fost însă preocupat în mod deosebit să 
găsească un „adevăr“ anume, ci doar să 
demonstreze că toate presupoziţiile pot fi 
atacate — şi totodată făcând paradă de asta. 
Cu toate acestea, rezultatul comun al 
Grupului celor Trei a constat în ideea că 
există un adevăr absolut, care, deşi ascuns, 
putea fi găsit. Dacă un asemenea adevăr nu 
există, care ar mai fi scopul nesfârşitei 
cercetări? 


Am putea repeta această întrebare, deoarece 
este întrucâtva importantă pentru gândirea 

w (CE A è à 
„paralelă. Care este scopul nesfârșitei 
cercetări dacă nu există un adevăr ultim ce 
poate fi găsit? Putem găsi și alte motive 
pentru acestă nesfârşită cercetare. 


Am putea căuta căi „mai bune, „mai 
folositoare“ sau „mai convenabile“ de a privi 
lucrurile. Mai mult sau mai puţin, asta făceau 
sofiştii precum Protagoras când îşi exprimau 
preferința pentru termeni precum „mai bun 
sau „mai rău în detrimentul celui de 
„adevăr“. 


Am putea căuta căi diferite de a privi 
lucrurile, astfel încât să putem dispune de 
mai multe căi alternative de interpretare, 
aşezate una lângă alta. Aceasta reprezintă 
esența gândirii paralele. Căutăm să înmultțim 
modurile paralele de interpretare a lucrurilor. 


„Fructele roşii de pădure sunt «rele» pentru 
tine.“ 


„Fructele roșii de pădure sunt otrăvitoare.“ 


„Oamenii cred că fructele roşii de pădure 
sunt otrăvitoare.“ 


„Fructele roşii de pădure arată bine. 


„Fructele roșii de pădure ar putea avea un 
gust bun." 

Dacă punem pe hârtie aceste posibilităţi 
paralele devine evident faptul că negativitatea 
„pericolului“ depăşeşte cu mult pozitivitatea 
culorii frumoase. Prin urmare, luând o 
decizie practică, nu mănânci acele fructe de 
pădure. 


Există o relaţie prea strânsă între „este“ și 
w EL A A . 
„adevăr“ Când punem ceva într-o cutie, o 
facem cu convingerea absolută că am reuşit 
să „identificăm adevărata natură a lucrului 
în cauză. Ne asumăm acel tip de adevăr pe 
care l-am putea atașa teoremei lui Pitagora, 
încercând să-l aplicăm totodată fiecărei 


identificări a cutiilor. 


Un tribunal nu poate accepta pur și simplu 
„posibilitatea“ vinovăţiei unui acuzat sau 
„suspensia judecății categorice“. În scopuri 
practice, tribunalul este nevoit să decidă că 
un acuzat fie „este“, fie „nu este“ vinovat. 


Din cauza nevoii noastre de acţiune practică, 
din cauza credinţei noastre în „adevăr“ şi din 
cauza influenţei culturale pe care a exercitat-o 
Grupul celor Trei, credem că avem nevoia 
certitudinii lui „este“ pentru a putea opera 
sistemul nostru de cutii. 


Odată ce gânditorul a judecat în ce cutie ar 
trebui să intre ceva anume, acest lucru devine 
„adevărul, iar acţiunea este determinată de 
eticheta de pe cutie. 


Ideea asupra căreia sofiştii insistau era aceea 
că atribute precum „bun sau „rău nu 
rezidau în lucrurile însele, ci doar în relaţiile 
dintre ele. Un om poate fi extrem de alergic la 
o substanţă complet inofensivă pentru toți 


ceilalți. Un anumit tratament ar putea fi 
benefic pentru un anumit tip de boală, însă 
foarte periculos pentru un altul. Toţi cei care 
erau implicaţi în medicină ştiau foarte bine 
acest lucru. Cum ar fi putut aceştia, deci, să 
judece un lucru „în sinea lui ? Acest lucru a 
dat naştere conceptului de „relativism, pe 
care Platon îl ura atât de mult. Prin 
intermediul lui Socrate, acesta a încercat să 
rezolve problema prin includerea unui „sens 
teleologic“ în definiţia „binelui“. Dar chiar și 
această încercare s-a dovedit a fi slabă. Sensul 
vinului este acela de a avea un gust bun. Dar 
pentru un fost alcoolic, sau pentru cineva 
bolnav de ciroză, sau chiar pentru cineva care 
trebuie să şofeze pentru a se întoarce acasă, 
vinul poate fi un lucru rău chiar dacă îşi 
îndeplineşte scopul. Dacă lărgim „scopul! 
pentru a include toată buna dispoziţie 
prezentă şi viitoare a acelei persoane, nu 
facem decât să dăm relativităţii un alt nume. 


Pe când certitudinea arogantă a lui „este, 
precum şi identitatea au oferit, probabil, 
gândirii noastre avantajul unei legi și al unei 
ordini fasciste, fiind probabil responsabilă şi 
de un anumit progres înregistrat, acestea au 
fost responsabile, totodată, și de un înalt grad 
de suferință, precum și de stagnarea 
progresului ce depinde de o abordare proprie 
„sistemelor“ holistice. 


„În scrierile sale, Platon este un fascist. Prin 
urmare, ar trebui să-l condamnăm odată cu 
influența sa.“ Mulți ar argumenta faptul că 
Platon fie a fost, fie n-a fost un fascist sau ar 
dezbate dacă este corect să-i atribuim acest 
termen modern bunei sale intenţii de a evita 
capcanele unei democraţii de gloată. Toată 
această pledoarie ratează complet ideea de 
bază. Nu există niciun motiv pentru a-l 
condamna pe Platon pentru faptul că în 
scrierile sale este un fascist. Oare acest lucru 
înseamnă aprobarea a ceea ce în mod normal 
trebuie să intre în cutia pe care stă lipită 
eticheta de „fascist“? Unii ar dezbate chiar şi 
pe marginea acestui lucru. Din punctul meu 
de vedere, termenul de „fascist; în virtutea 
uzului său facil, reprezintă un posibil mod de 
a interpreta opera lui Platon, întrucât această 
operă acoperă atributele generale ale 
absolutului, ale certitudinilor, ale includerii şi 
ale excluderii, precum şi genul de ordine 
imperativă care este întâlnită în fascism. Fără 
îndoială că există moduri paralele de 
interpretare a operei sale. Nu există nici 
vreun motiv pentru a-l condamna pe Platon 
doar pentru că aşa o cere reactia firească față 
de eticheta de „fascist“ pe care i-am pus-o. 
Vom merge pur şi simplu mai departe în 
cercetarea  caracteristicilor concepţiei sale 
despre lume și ale sistemului său de gândire, 


examinând valorile şi pericolele acestora: 
sunt câteva „plusuri, câteva „minusuri“ şi 
câteva puncte „interesante. Vom încerca, 
apoi, să vedem dacă în anumite puncte 
putem îmbunătăţi sau schimba metodele pe 
care le-a folosit Platon. 


La nivelurile mai complexe ale gândirii, nu 
există nicio îndoială cu privire la faptul că ar 
trebui să avansăm către o considerare a 
sistemelor ca întreg. 


În exemplul de mai sus, eram preocupaţi de 
„avansarea cercetării, şi nu de formularea 
judecăților bazate pe „este. Acest lucru 
reprezintă diferența esenţială dintre „logica 
pietrei, care are ca obiect formularea 
judecăților şi a identificărilor ca bază a 
acțiunii, şi „logica apei, care implică 
mișcarea de înaintare în cercetarea lucrurilor 
ce decurg dintr-o stare de fapt. Cuvântul- 
cheie operativ pe care se bazează logica 
pietrei a fost dintotdeauna „este. Cuvântul- 
cheie operativ pe care se bazează logica apei 
este „înspre“: „«Înspre» ce efect duce acest 
lucru?“ Această idee se suprapune cu 
pragmatismul filozofului american William 
James, care a fost, de asemenea, nemulțumit 
cu o filozofie bazată mai degrabă pe 
principiul identităţii decât pe valoarea 
practică a urmărilor unui anumit lucru. 


Acest „înspre“ din logica apei direcționează 
lucrurile spre relativitate și spre perspectiva 
sistemelor. 


Dacă la nivelurile mai complexe ale gândirii 
nu există nicio îndoială cu privire la faptul că 
ar trebui să avansăm către o considerare 
holistică a sistemelor, cum rămâne cu 
gândirea de zi cu zi a celor care nu au timp să 
ia în considerare, în fiecare clipă, toate 
sistemele? Putem spune oare că certitudinea 
și comoditatea  tradiţionalului sistem 
„arogant al cutiilor reprezintă un model mai 
practic? 

Constatăm că tinerii care au învăţat la şcoală 
gândirea paralelă a metodei CoRT dispun de 
o perspectivă mult mai amplă asupra 
lucrurilor (considerarea consecinţelor unei 
acțiuni, a concepţiilor celorlalţi etc.), fără a 
întâmpina vreo dificultate. Cei care au învățat 
metoda celor şase pălării şi-au dat seama că 
aceasta poate fi aplicată oricărei situaţii. 


Contrastul e destul de evident. 


În gândirea tradiţională, avem de-a face cu 
percepția care este urmată de emiterea unei 
judecăţi prin intermediul căreia subiectul în 
cauză este pus într-o anume cutie. Acţiunea 
este determinată ulterior de acea cutie. 


În gândirea paralelă, avem de-a face cu 
percepţia îmbunătăţită prin intermediul 


cadrelor de lucru conturate de direcționarea 
atenţiei. Rezultatul constă într-un număr de 
considerente paralele. Acestea vor determina 
proiectarea unei acţiuni. 


Percepţie 


£> | Emiterea judecății 
| — Acțiune 


Gândirea tradiţională 


e 


= —> Acțiune 
` -=== 


Perceptie Proiectare 


Gåndirea paralelă 
Figura 5 


Contrastul dintre cele două tipuri de gândire 
este ilustrat în Figura 5. 


Diferenţa esenţială este aceea că, în cadrul 
metodei traditionale (metoda  socratică, 
Grupul celor Trei etc.), judecata reprezintă 
pasul-cheie al gândirii. Odată ce gânditorul a 
decis cărei cutii anume îi aparţine un lucru, 
acest proces devine „adevărul, iar acțiunea 
este determinată de eticheta care este ataşată 
de acea cutie. 


In metoda socratică, judecata este operația- 
cheie de gândire. 


In gândirea paralelă, „explorarea“ reprezintă 
operaţia-cheie de gândire. 


Din punctul meu de vedere, accentul total 
care se pune în educaţie pe „gândirea critică 
nu numai că implică o orientare greşită, ci 
este şi periculos, deoarece întărește concepţia 
potrivit căreia judecata (termenul de „critic“ 
echivalează cu cel de „judecată ) este tot ceea 
ce contează. În acest caz, aşadar, folosim 
cutiile-stereotipe, care sunt atât de 
periculoase în societate. 


Desigur, gândirea critică este o parte 
folositoare a gândirii, la fel cum roata stângă 
din faţă a unui automobil reprezintă o parte 
folositoare a acestuia. Însă, trebuie să ne 
eliberăm de teribila strânsoare pe care 
„judecata“ a exercitat-o în cultura gândirii 
occidentale. Doar dacă vom face acest lucru 
vom putea dezvolta mai multe avantaje 
flexibile pe care ni le oferă explorarea gândirii 
paralele. 


CAPITOLUL 19 


Tirania judecății 


„BUNICII TALE îi plac morcovii?“ 
D LL 
„Da. 
„Bunicii tale îi plac dovleceii?“ 
„Da.“ 
„Bunicii tale îi place mazărea?“ 
c 
„Nu. 
„Bunicii tale îi plac roşiile?“ 
„Nu.“ 
„Bunicii tale îi place salata verde?“ 
„Da.“ 


Aşadar, ce fel de legume îi plac bunicii? E 
vorba aici despre bine-cunoscutul joc de 
copii în care cineva trebuie să deducă 
„principiul“ pe baza căruia bunica preferă 
unele legume, și nu altele. Aici există un 
principiu „adevărat, care poate fi descoperit 
tocmai pentru că a fost pus acolo (o chestiune 
legată de adevărul-joc). 


Dar cine a stabilit principiul că suma 
unghiurilor unui triunghi este întotdeauna 
egală cu suma a două unghiuri drepte? 
Răspunsul este că acţiunea de a pune laolaltă 
trei segmente de dreaptă pentru a forma un 


triunghi duce la inevitabila concluzie că suma 
unghiurilor triunghiului obținut va fi mereu 
egală cu suma a două unghiuri drepte. 


Fără îndoială că există unele „adevăruri în 
sine“. De regulă, acestea sunt nişte „principii 
constitutive“. 


Prin eforturile lui Socrate, Platon şi Aristotel, 
s-a stabilit că ar putea exista unele adevăruri 
în sine, în anumite privinţe, și că acestea pot 
fi extinse asupra celorlalte lucruri. Această 
extrapolare complet nejustificată este ea 
însăşi doar un simplu „adevăr-credinţă . Este 
în aceeași măsură o religie ca oricare alta care 
depinde de un adevăr-credinţă. Rezultă faptul 
că grupurile create din comoditate ajung să 
fie considerate ca fiind „definiţii adevărate“ 
doar pentru că nimeni din jur nu are 
prezenţa de spirit să le respingă. 


Inferența  inductivă ar putea dezvălui 
„adevăruri în sine% la fel ca în exemplul de 
mai sus cu bunica, unde un număr de 
premise particulare te pot îndruma spre 
principiul general folosit. În cele mai multe 
cazuri, însă, inducția nu este nimic altceva 
decât o stenogramă a experienţelor trecute. 


Există o foarte strânsă relaţie între „adevăr“ 
„definiţii adevărate (cutii, categorii etc.) și 
judecată. Toate trei operează în strânsă 
legătură pentru a ne oferi sistemul tradițional 


de gândire. Metoda socratică chiar are în 
vedere descoperirea, sau stabilirea 
„definiţiilor adevărate, însă în practică, 
putem extinde această metodă până la a ne 
indoi că ceva corespunde unei definiţii, 
fiindcă aceasta e, parțial, modalitatea prin 
care Socrate şi-a stabilit de la bun început 
mecanismul definiţiilor. 


În mediul rural englezesc, vânătoarea 
sportivă de păsări este luată în seamă foarte 
serios. Luat pentru prima dată la vânătoare, 
novicele care a împuşcat o mierlă crezând că 
e fazan va fi extrem de jenat. Umilinţa va fi de 
nedescris. La finalul sezonului, acesta va fi la 
fel de nefericit dacă va dobori din zbor o 
făzăniță după ce maestrul de vânătoare a 
stabilit că se vor vâna doar cocoşi. Aşadar, 
odată cu timpul şi cu efortul depus, vânătorul 
va deveni foarte priceput în a recunoaște 
fiecare pasăre. Dacă identificarea este precisă, 
atunci acțiunea decurge automat. Acela este 
un fazan? Da, este un fazan. Poc! 


Un medic învață „cutiile -boală la facultatea 
de medicină. Învață să caute simptomele prin 
intermediul examinării directe sau prin 
desfăşurarea unor teste (radiologice, de sânge 
etc.) şi cum poate ajunge la o concluzie sau în 
ce condiţii poate emite o judecată. Odată ce 


judecata a fost emisă, tratamentul va fi relativ 
uşor, deoarece este mai mult sau mai puţin 
prestabilit sau standardizat. 


Prin urmare, judecata şi „cutiile“ reprezintă 
legătura dintre circumstanțele date şi 
acțiunea adecvată. Dacă un lucru este 
otrăvitor, atunci nu îl vei mânca. Dacă ştii 
despre o persoană că este nesinceră, atunci 
vei fi precaut cu ea. Dacă un guvern nu este 
democratic, atunci îl condamni. 


Așa că operaţia de gândire este următoarea: 


l. Stabileşti cutiile. 
2. Le consideri a fi „adevărate“ sau 


„absolute“. 

3. Judeci ceva punându-l în cutia 
corespunzătoare. 

4. Dai curs acţiunii indicate de cutia 
in cauză. 


Această metodă simplifică viaţa şi pare că 
funcționează. A constituit dintotdeauna baza 
educaţiei noastre, baza gândirii și a 
comportamentului nostru. 


Judecata este folosită pentru a valida definiţia 
și pentru a elimina „neadevărul, după cum 
am mai spus-o într-un capitol precedent. 
Judecata este folosită, prin urmare, în 


dă ` . . 
„recunoaştere“ şi pentru a include grabnic 
lucrurile în cutiile prestabilite. Acest ultim 
aspect este ceea ce mă preocupă pe mine aici. 


Nu mă impresionează argumentul că, în cea 
mai pură formă a sa, sistemul este eficient 
deoarece „adevărul în sine“ este limitat la 
foarte puţine domenii şi pentru că aceste 
„cutii“ sunt cu grijă proiectate astfel încât 
sistemul să poată fi luat în considerare. Sunt 
sigur că, în anumite circumstanţe, acest lucru 
este adevărat. Trebuie să ne concentrăm, 
totuşi, asupra dimensiunii practice a metodei, 
unde oamenii emit judecăţi categorice și 
generalizări periculoase. Întrebarea este dacă 
putem într-adevăr spera că oamenii pot fl 
întru totul educați să folosească acest sistem 
în cea mai pură formă a sa sau sistemul în 
sine este atât de permisiv întrebuinţării sale 
precare, că ar fi mai bine dacă am schimba 
direct sistemul. Din propria experienţă, nu 
pot spune decât că unii dintre cei care se 
pretind a fi învățătorii celui mai bun mod de 
a folosi sistemul critic sunt ei înșiși la fel de 
vinovaţi de această întrebuințare precară ca 
oricine altcineva. Acest lucru sugerează că 
sistemul e de vină. 


În cele mai multe cazuri, inducția nu este 
nimic altceva decât o  stenogramă a 
experienţelor trecute. 


Una dintre limitările majore ale sistemului 
bazat pe judecată constă în faptul că acesta 
este mai degrabă reactiv decât proactiv. Asta 
înseamnă că ideile sunt mai curând criticate 
decât create. Capacitatea generativă este 
foarte scăzută. Ea se limitează la 
teză/antiteză/sinteză, care reprezintă doar o 
parte infimă a potenţialului creativ, în orice 
circumstanţă. Voi trata acest aspect într-unul 
dintre capitolele viitoare; ceea ce mă 
preocupă aici este „judecata“ care așază 
lucrurile în cutiile disponibile. 


Cutiile disponibile sunt standard, fixe şi 
stereotipe. Asta implică faptul că perspectiva 
pe care o avem asupra lucrurilor este, cumva, 
rigidă şi blocată într-un mod anume. Dacă 
acest lucru este apanajul confortului, nu 
înseamnă că, totodată, este şi cel mai potrivit 
mod de a acţiona. Elementul cercetării este 
extrem de limitat. Este limitat strict la cutiile 
care sunt relevante unei circumstanţe anume 
și care urmează a fi folosite. 


Situaţiile complexe sunt simplificate mult şi 
forţate să intre în cutii standard, care pur şi 
simplu ignoră anumiţi factori. 

Suntem forţaţi să privim lumea prin prisma 
percepţiilor, a conceptelor și a tipologiilor 
lingvistice stabilite în vremurile trecute. 
Experienţa noastră a încremenit, s-a fixat și s- 
a fosilizat sub forma acestor cutii existente. 


Cu toate acestea, există o nevoie matematică 
absolută de a schimba aceste cutii. Nu putem 
face asta, deoarece imediat ce ieşim din 
cutiile prestabilite, tradiţionaliștii ne vor arăta 
că am greşit. Prin urmare, metoda 
tradițională de gândire se dovedește a fi 
excelentă când vine vorba de apărarea şi de 
conservarea inadecvărilor sale — şi asta, 
deoarece metoda pretinde a fi stabilit regulile 
jocului: folosirea necondiționată a acestor 
cutii standard. 


Oamenii sunt forţaţi să utilizeze sistemul 
cutiilor-judecăţi întrucât în educaţie nu s-a 
dezvoltat şi nici nu a fost predat sistemul de 
cercetare-proiectare. 


Modelele de clasificare ale psihologilor, în 
special ale celor din SUA, oferă un exemplu 
clar al acestei conduite tradiționale. Să 
presupunem că „judeci“ oamenii 
categorisindu-i prin folosirea diferitelor cutii. 
Ce înseamnă acest lucru? Înseamnă, oare, că 
nu vei angaja această femeie doar pentru că 
are emisfera dreaptă dominantă”? Înseamnă, 
oare, că nu îl vei include pe acest om într-un 
proiect de cercetare doar pentru că este un 
„adaptor“ mai degrabă decât un „inovator“? 
Acest lucru devine foarte rapid o formă 
periculoasă de rasism intelectual. Sunt sigur 
că aceia care au creat pentru prima dată 
testele nu le-au considerat ca fiind 


mecanisme discriminatorii şi nu au crezut că 
„acțiunea“ ar trebui să decurgă din judecată. 
Sunt convins că aceştia le-au văzut doar ca pe 
un „alt factor“ necesar cercetării și stabilirii 
capacităților unei persoane. Nici în acest caz 
nu sunt foarte mulțumit, întrucât asemenea 
teste sunt fundamentate pe „ce este“, şi nu pe 
„ce poate fi. Ar trebui să testăm la o 
persoană abilitatea sa de gândire sau ar trebui 
să proiectăm metode prin care această 
abilitate s-ar mări considerabil? Mi-e teamă 
că încă suntem prea legaţi de credinţa unui 
„adevăr în sine“, care este mult mai interesată 
de ceea ce este decât de ceea ce poate fi pus în 
loc. 


În școli, le cerem mereu elevilor să judece, să 
categorisească, să analizeze şi să despice firu- 
n patru. Se pune mult mai puţin accent pe 
explorare, pe posibilitate, pe generare de idei, 
pe creativitate şi de proiectare. Se pune mai 
mult accent pe ce anume sunt lucrurile decât 
pe ce poţi face ca lucrurile să fie. Această falsă 
subliniere provine direct din concepţia 
socratică potrivit căreia cunoașterea este 
virtute. Dacă ai cunoaștere, este uşor sa 
actionezi.  Acordăm multă atenţie atât 
științelor umane, cât și științelor naturale, 
insă mai deloc „dimensiunii operative. Am 
creat această sintagmă cu mulți ani în urmă 
pentru a desemna „aptitudinile de acțiune“. 


Proiectarea reprezintă un aspect-cheie al 
dimensiunii operative. „Cum putem proiecta 
o cale de urmat?“ 


Oamenii sunt forțați să utilizeze sistemul 
cutiilor-judecăţi întrucât în educaţie nu s-a 
dezvoltat și nici nu a fost predat sistemul de 
cercetare-proiectare. 


Note: 

6. În original, right-brained, desemnând o persoană 
care este mai degrabă creativă, emotivă, intuitivă decât 
critică, logică sau analitică. (N. trad.) 


CAPITOLUL 20 


Posibilitate vs certitudine 


MAJORITATEA OAMENILOR cred că 
progresul pe care Occidentul l-a înregistrat în 
anumite domenii se datorează sistemului 
nostru tradițional de gândire, cu a sa căutare 
a adevărului absolut; cu clasificările şi 
judecăţile sale categoriale; cu argumentele şi 
refutaţiile sale. Şi totuşi, eu unul nu cred că 
aşa stau lucrurile. Principala forţă directoare 
a progresului occidental a fost dată de 
sistemul „posibilităţilor. Acesta este 
extraordinar de puternic și esenţial, totodată. 
Este esenţial din cauza modului în care 
funcţionează creierul uman. În calitatea sa de 
sistem generativ de tipare și de modele, 
creierul poate „vedea“ doar lucrurile pe care 
este pregătit să le vadă. Analiza informaţiei 
nu va genera idei noi, ci doar o sinteză a 
ideilor standard deja existente. Sistemul bazat 
pe posibilităţi este cel care poate crea o 
ipoteză de lucru. 


Odată ce dispunem de o ipoteză de lucru, 
putem apoi să ne direcţionăm căutarea spre 
noi informaţii, asemenea detectivului care, 
inarmat cu o ipoteză, ştie unde să 


investigheze. Odată ce avem o ipoteză, putem 
stabili circumstanţe speciale pentru a testa 
această ipoteză, ca în cadrul unui experiment. 
Odată ce ne aflăm în posesia unei ipoteze, ne 
putem organiza informaţia, experienţa şi 
perceptiile în acord cu ipoteza de care 
dispunem. O ipoteză nu dovedeşte absolut 
nimic: ea reprezintă pur și simplu un cadru 
de lucru organizatoric. 


O altă componentă a sistemului bazat pe 
posibilităţi este „viziunea , care ne permite să 
ne imaginăm unde am putea fi. Ne putem, 
apoi, concentra eforturile spre acea viziune. 
Toate aceste aspecte sunt radical diferite de 
simpla analiză — judecarea şi descrierea lui 
„ce este“ în momentul respectiv. 


Sistemul bazat pe posibilități îi permite 
creativității să se desfăşoare. Poţi încerca 
lucruri noi. Nu este imperios necesar să ai 
„dreptate“ în permanentă. Poţi alterna 
paradigmele de judecată în loc să fi 
constrâns să emiți judecăți doar din cadrul 
paradigmei deja existente. 


Tehnologia Chinei era foarte avansată acum 
2 000 de ani. China depăşise cu mult 
civilizația occidentală. Apoi, progresul a ajuns 
la un sfârșit. Odată ce învățații au preluat 
controlul, totul a fost a fost minuțios descris 
și catalogat.  Experimentarea, atitudinea 
cutezătoare şi posibilitatea alternativelor nu 


au fost permise în lumea „academică. După 
cât se pare, China nu a dezvoltat niciodată o 
atitudine apreciativă cu privire la valoarea 
ipotezelor. 


În gândirea, educaţia şi cultura occidentale, 
subestimăm foarte mult puterea şi 
importanţa sistemului „posibilităţilor. 
Acesta ne creează un disconfort tocmai din 
cauza nepotrivirii sale cu metodele de 
gândire tradiționale dezvoltate de Grupul 
celor Trei. 


Să ne amintim că Platon, prin tendinţele sale 
fasciste, a reacționat agresiv față de mediul 
haotic creat de sofişti, în care adevărul era 
relativizat, percepţia reprezenta facultatea 
supremă a cunoaşterii şi exista o tradiţie 
intelectuală conform căreia „totul poate fi 
acceptat. Reacţia fată de tot acest haos a 
constat în situarea fermă în spaţiul unui 
„adevăr în sine“ absolut şi imuabil sau a 
„formelor ideale“. Posibilitatea urma să fie 
exclusă în favoarea certitudinii. 


Tribunalele de judecată, cu modul de operare 
pe care îl ştim, trebuie să ajungă la concluzii. 
Este inculpatul vinovat sau este nevinovat? 
Răspunsul constă într-o judecată riguroasă, 
rigidă şi absolută. Se fac greșeli, iar oameni 
nevinovați sunt executaţi. Acesta este însă 
preţul care trebuie plătit pentru a avea un 
sistem practic și funcţional. Ideea de bază 


este că o decizie trebuie să fie certă şi luată pe 
baza dovezilor disponibile la momentul 
respectiv. 


Sistemul nostru logic tradițional (de origine 
aristotelică) devine disfuncţional în măsura 
in care sunt eliminate cupluri conceptuale 
precum adevărat/fals şi includere/excludere. 
Nu putem opera acest sistem logic folosind 
cuvinte precum „poate, „câteodată sau 
„posibil. Şi asta pentru că gândim prin 
deplasarea  secvenţială de la o etapă 
„adevărată, sau corectă, la o alta. Exact 
acesta este motivul pentru care Socrate se tot 
oprea pentru a-şi întreba interlocutorii dacă 
sunt de acord cu el. Acest lucru îi valida o 
etapă, de la care putea avansa către o alta. 
Gândirea secvenţială pretinde certitudini şi 
valori absolute. Gândirea paralelă, aşa cum 
vom vedea mai încolo, nu cere aceste lucruri. 


O abordare mult mai constructivă constă în a 
permite concepțiilor contradictorii să 
coexiste în paralel, şi apoi să fie proiectată o 
cale de urmat. 


Dacă susţinem că lebedele pot avea gâtul 
lung, dar că ar putea avea, de asemenea, și 
gâtul scurt, atunci nu prea ar avea sens să 
includem atributul de „gât lung“ în definiţia 
lebedei. Odată ce am aflat că lebedele pot fi 
într-adevăr și negre, „albul“ nu mai 


reprezintă o componentă utilă a definiţiei de 
lebădă. Sistemul de gândire bazat pe 
judecata-cutie este inutil fără valoarea 
certitudinii. Trebuie să continuăm a spune 
„în întregime și „niciodată, altminteri 
cutiile noastre (sau cadrele pe care le 
construim) nu au o prea mare valoare 
practică şi activă. 

În școli, copiii sunt încurajați să formuleze 
mai degrabă afirmaţii certe decât să exprime 
păreri ipotetice. Este o certitudine istorică 
faptul că Tratatul de la Utrecht a avut loc la o 
anumită dată. „Posibilitatea nu are ce căuta 
când vine vorba de evidența datei, deşi 
certitudinea elevului s-ar putea să nu 
depăşească nivelurile „posibilităţii. Prin 
urmare, într-o lume a enunţului descriptiv, a 
clasificării şi a analizei, „posibilitatea nu 
poate avea un loc important. 


Gândirea secvenţială pretinde certitudini şi 
valori absolute. Gândirea paralelă, aşa cum 
vom vedea mai încolo, nu cere aceste lucruri. 


Pe deasupra, mai este și teamă semnificativă 
şi genuină că „posibilitatea“ ar putea pur și 
simplu să deschidă stăvilarul nonsensurilor 
de tot felul. Dacă un copil este întrebat cum 
ar putea să scape dintr-o clădire aflată în 
incendiu, ar trebui oare ca profesorul să 


accepte „posibilitatea“ lui Superman 
năpustindu-se să salveze copilul? Nu este 
prea dificil să distingem posibilitățile realiste 
de cele fantastice. Copiii au, de obicei, un 
foarte bun simţ al „jocului“ pe care îl joacă. 
Este un joc al realității sau un joc al fanteziei? 


Dificultatea de ordin practic pe care o ridică 
sistemul posibilităţii o reprezintă faptul că 
este imposibil să ataşăm lucrurilor etichetele 
tradiționale de adevărat/fals şi corect/greșit. 
Acestea sunt lipsite acum de comoditatea lor 
rigidă. 
Dar cel mai important, într-o lume a 
posibilităţilor, contradicţiile pot coexista. 
Logica occidentală se bazează implicit pe 

respingerea oricăror contradicții. Multe 
dintre refutațiile logice constau în 
demonstrarea faptului că o afirmaţie este 
„autocontradictorie. Dacă detii definiția 
„scaunului“ atunci când ai în vedere o piesă 
de mobilier, vei decide dacă această piesă 
P 
„este sau „nu este un scaun. Obiectul 
respectiv nu poate, în același timp, „să fie“ şi 
„să nu fie“ un scaun. Acest lucru reprezintă 
însuşi nucleul sistemului tradiţional de 
gândire. Folosirea „posibilității“ distruge 
principiul noncontradicţiei: 
„Poate că este sau poate că nu este un scaun.“ 


„Poate că este și nu este un scaun, în acelaşi 
timp.“ 


Gândirea tradiţională nu poate accepta 
contradicţiile, deoarece includerea sau 
excluderea unui lucru într-o sau dintr-o cutie 
va determina acțiunea şi cursul său şi, deci, 
nu poţi avea atât acțiune, cât și nonacţiune în 
același timp. 

În sistemul gândirii paralele, putem accepta 
cu uşurinţă contradicţiile, considerându-le 
enunțuri „paralele“ ce pot coexista dispuse 
unele lângă altele. Atenţia este, apoi, 
direcționată către întrebarea „ce voi face în 
continuare? Accentul nu se pune pe 
judecată, ci pe efortul de a proiecta o acţiune. 


Multe dintre conflictele existente sunt cauzate 
de credinţa că o parte are dreptate şi o parte 
se înșală. Se crede că un conflict nu poate fi 
niciodată rezolvat, întrucât aceste părți 
doresc lucruri contradictorii, care se exclud 
reciproc. Aşa ca ne intereseaza sa ne 
îmbunătăţim judecata. Însă, o abordare mult 
mai constructiva consta în a permite 
concepțiilor contradictorii să coexiste în 
paralel, și apoi să fie proiectată o cale de 
urmai. 


Conduitele de gândire occidentală au o 

natură atât de mult orientată către 

universalitate, încât până şi în conversațiile 

banale avem tendinţa de a include cuvinte 
a ¿C + s = 6 

precum „toţi/toate“ sau „niciodată“: 


„Toate restaurantele au meniuri. 


„Pisicile nu înoată niciodată.“ 
„Toţi politicienii sunt necinstiţi.“ 
„Toţi bărbaţii sunt nişte brute.“ 
„Toate femeile sunt viclene. * 


Rezultatul este că fie greşim pur și simplu, fie 
suntem neputincioşi în a formula un enunţ 
prin care să evităm eroarea. Și totuşi, valoarea 
remarcilor rămâne la fel de mare dacă 
folosim cuvinte diferite: 


„Majoritatea... 
„Cele mai multe...“ 
„Destul de des...“ 
Unii...“ 


„Sunt câteva...“ 


Este posibil să laşi o impresie sau să oferi un 
rezumat al experientelor personale fără a fi 
deloc nevoit să recurgi la sistemul 
„absolutizărilor“. Aceasta este diferenta 
esențială dintre judecată şi explorare. 
Judecata pretinde certitudine rigidă. 
Explorarea aşază posibilităţile în paralel fără 
a te constrânge să le judeci imediat. 


CAPITOLUL 21 


Explorare vs judecată 


„CRED CĂ ACEA CASĂ este construită în 
stil georgian.“ 

„Nu poate fi construită în stil georgian — 
ferestrele nu sunt corespunzătoare. 

„Cred, de asemenea, că este construită în stil 
victorian.“ 

„Nu poate fi în același timp şi georgiană, și 
victoriană — 

aceste stiluri sunt complet opuse. Hotărăşte- 

te odată. 


Această scurtă conversație ilustrează 
diferența dintre explorare şi judecată. 
Persoana care explorează avansează în prim- 
plan o serie de posibilităţi. Persoana care 
judecă formulează judecata în două moduri 
distincte. Primul mod este acela de a judeca 
sugestia imediat ce a fost primită, 
respingând-o totodată — probabil, cu temei. 
Cel de al doilea mod constă în a insista că 
ambele stiluri nu pot coexista, întrucât 
acestea, mai mult sau mai puţin, se exclud 
reciproc: se impune alegerea uneia dintre ele. 


Există cel puţin două tipuri de conversaţie. În 
primul tip, interlocutorul te provoacă în 


permanenţă şi nu îţi va permite să scapi în 
nicio privinţă. Fiecare punct de vedere 
exprimat trebuie să fie argumentat și 
demonstrat. În cel de al doilea tip, 
interlocutorul te ascultă liniștit, fără a te 
intrerupe. Când ai ajuns la o concluzie, acesta 
e posibil să revină asupra unei idei pe care ai 
susținut-o mai devreme — şi pe care se 
bazează întreaga concluzie —, cerându-i s-o 
demonstrezi cu argumente. 


Am fost învăţaţi să folosim judecata ca pe un 
fel de „portar. Acest portar verifică 
acreditarea oricărui lucru căruia îi permitem 
accesul în mintea noastră. Fiecărui lucru i se 
verifică valoarea de adevăr, dacă este adevărat 
sau fals. Exact ca într-o clădire modernă de 
birouri unde paza este foarte strictă. Ea 
trebuie să fie astfel deoarece, odată ce ai 
pătruns înăuntru, ai libertatea de a merge 
unde vrei, fără a mai fi deranjat. Există doar 
verificarea „de intrare“, aşa că aceasta trebuie 
să fie una foarte eficientă. În acest mod am 
fost învăţaţi să folosim judecata. 


Gândeşte-te la diferenţa dintre un lanţ şi o 
frânghie. În ceea ce priveşte lanţul, fiecare 
zală în parte trebuie să fie solidă, în caz 
contrar lanţul este inutil şi se va rupe. În 
cazul funiei, însă, nu este necesar ca fiecare 
fibră a sa să fie solidă. Chiar dacă unele sunt 


slabe, celelalte fibre vor prelua tensiunea. 
Frânghia echivalează cu un sistem „paralel. 
Lanţul — cu un sistem secvențial. 


Explorând, admiţi şi posibilităţile în spaţiul 
gândirii. Acestea îşi păstrează statutul de 
„posibilităţi. Chiar şi posibilităţile care se 
exclud reciproc sunt acceptate, putând fi 
dispuse în paralel, una lânga alta. 
Continuând analogia cu clădirea securizată, 
putem spune că, acum, nu mai este niciun 
control la intrare, însă fiecare persoană care 
intră în clădire e considerată ca fiind un 
potenţial pericol, pe toată durata prezenţei 
sale în clădire. Nu va mai exista un singur 
punct de control. Nu va mai exista un post de 
paznic şi nici acces permanent. Toate 
„posibilităţile“ sunt privite cu suspiciune. 


Această analogie mai are un aspect 
important. Odată ce a fost efectuată sortarea 
cu ajutorul judecății, „de pază iar un anumit 
lucru a fost acceptat ca fiind „adevărat, 
lucrul respectiv nu va mai fi niciodată 
reexaminat. Exact în felul acesta își putea 
susţine ideile Socrate. Şi-a făcut interlocutorii 
să-i accepte idee după idee. Dacă 
interlocutorii i-ar fi răspuns o singură dată 
prin „poate“, întregul lanţ argumentativ s-ar fi 
rupt. 


Judecata „de pază“ conduce mintea spre două 
posibile erori: 


l. Respingem în mod permanent un 
lucru care, de fapt, este corect — 
schimbând, probabil, doar para- 
digmele. 

2. Acceptam în mod permanent un 
lucru care poate părea adevărat într- 
un moment dat — însă nu și în alte 
circumstanțe. Tocmai pentru a evita 
această eroare, sofiştii, precum şi 
echivalentul lor actual au preferat 
noțiunea adevărului relativ — cu 
excepţia „adevărului-joc“ (atunci 
când noi stabilim regulile). 


Prin intermediul gândirii paralele, folosind 
„posibilităţile“, fertilizăm câmpul de cercetare 
pentru a da apoi curs proiectării celei mai 
potrivite acţiuni sau decizii. 


Un peşte stricat poate împuţi întregul 
frigider. În mod similar, acceptarea unei 
presupoziţii false poate nărui, în cele din 
urmă, întreaga gândire pe care se bazează. În 
sistemul „de pază, odată ce am băgat peștele 
în frigider, îl vom uita acolo cu totul. În 
sistemul posibilităților paralele, tinem totul 
afară, conştientizând că peştele se poate 
imputi. 


În sistemul posibilităţilor paralele, nu avem 
de gând să păstrăm peştele prin preajmă 
pentru mult timp. 

Judecata „de pază“ poate constitui o armă de 
ofensivă. Susţinătorul unei idei stabileşte 
dicotomii exclusive — de obicei, false —, 
forțând apoi interlocutorul să exprime o 
alegere în privinţa lor. 


„Acest om este fie sincer, fie nesincer.“ 

„Fie plecăm, fie nu plecăm în Europa.“ 

„Fie cedăm în fata revendicărilor unioniste, 
fie ne apărăm pământul.” 

Cel care ascultă este forţat să facă imediat o 
alegere de tipul „ori/ori“ şi va tinde spre 
varianta cea mai acceptabilă. Cel care a iniţiat 
dialogul îl va aduce exact acolo unde a vrut. 
Se poate trece la următoarea etapă. Socrate 
folosea această metodă aproape tot timpul. 
Interlocutorii săi se aflau mereu în fața unor 
alegeri, dintre care cea „rezonabilă“ era cu 
mult mai puternică decât cea „nerezonabilă . 
În acest fel Socrate impunea limite 
interlocutorilor. 


Unui interlocutor îi este greu, de obicei, să 
spună: 


„Le vreau pe ambele.“ 

„Nu accept aceste variante.“ 

„In momentul de faţă, nu văd rostul acestei 
alegeri.“ 


În sistemul tradiţional de gândire, putem 
observa emiterea prematură a unei judecăţi. 
Este o caracteristică a sistemului. Emiterea 
prematură a judecății poate servi la 
indeplinirea a două funcţii: 


l. Funcţia paznicului — acceptarea 
ori respingerea lucrului oferit; 

2. Functia de identificare — stabilirea 
„cutiei potrivite. 


În orice sistem de clasificare, o atentie sporită 
este acordată marginilor. Acest lucru ar trebui 
băgat în cutia A, sau în cutia B? Este acesta 
un fruct, sau o legumă? Consider această 
cheltuială ca fiind una în scopuri personale, 
sau ca fiind una în interes de serviciu? O 
mare parte a educaţiei, precum şi a filozofiei, 
este concentrată asupra acestui tip de 
diferenţiere. Este un lucru absolut esenţial în 
sistemul judecăţii/al cutiilor. Trebuie să fii 
sigur pe tine când introduci lucruri în cutii, 
pentru că ele vor rămâne acolo. 


În sistemul posibilităţilor paralele, la început, 
iți vei face mai puţine griji. Ai putea spune: 
„Să considerăm că atât cutia A, cât şi cutia B 
sunt bune.“ Ai putea multiplica fişa, punând 
o copie în dosarul A şi o alta în dosarul B. 
Când toţi factorii determinanti ar fi strânşi 
laolaltă şi evaluaţi, atunci şi numai atunci va 


fi timpul să iei o decizie, sau să dai curs unei 
acțiuni. Este posibil ca acea cheltuială să fie 
parțial în interes de serviciu şi parțial în 
scopuri personale. 


Suntem obişnuiţi să folosim „cutiile“ de 
clasificare. Un lucru trebuie să intre într-o 
cutie, sau într-alta. Acest punct este un punct 
„plus“, sau un punct „minus“: cum ar putea fi 
ambele? Şi totuşi, pot fi — depinde de 
circumstanțe şi de perspectivă. În locul 
cutiilor de clasificare, bazate pe sistemul de 
judecată, putem avea ferestre exploratorii. Te 
uiţi pe fereastra A şi vezi ceea ce vezi. Te uiţi 
pe fereastra B și vezi ceea ce vezi. E posibil ca 
multe lucruri să se suprapună. Cineva ar 
putea să vadă prin fereastra A ceea ce tu vezi 
prin fereastra B. Este irelevant. Ceea ce este 
văzut nu aparţine lui A sau B: ceea ce te 
interesează este vederea de ansamblu. 
Ferestrele sunt simple mijloace prin care poţi 
obține o vedere mai cuprinzătoare. Aşa că, 
atunci când folosesc instrumentul PMI de 
concentrare a atenţiei, elevii nu au intenţia de 
a clasifica punctele observate ca fiind 
„plusuri, „minusuri sau puncte 
„interesante“: intenţia este aceea de a privi 
prin „ferestre“ şi de a observa ce se vede. 
Lucrurile privite pot coincide parțial. Acelaşi 
punct poate fi găsit la rubrici diferite. 


Totul se rezumă la accentul pus şi la 
succesiunea operaţiilor. Nu sunt împotriva 
„judecății“. Judecata reprezintă o importantă 
operaţie mintală şi este esenţială în unele 
circumstanţe. Problema rezidă în succesiunea 
operaţiilor. Judecăm din primul moment sau 
judecata va fi emisă abia după ce explorăm şi, 
deci, după ce vom fi proiectat acţiunea sau 
decizia optimă? Sistemul socratic era foarte 
preocupat în a elabora judecăţi imediate, 
probabil pentru că era conceput să trateze 
domenii, precum cel al eticii, care erau, într- 
un fel, mult mai adecvate. Diferenţa este 
sugerată în Figura 6. Se pune mult prea mult 
accent pe emiterea judecății şi mult prea 
puţin pe explorare. 


A sugera că trebuie să renunțăm la judecăţi 
pentru a putea adopta explorarea ar însemna 
să cădem exact în capcana întinsă de sistemul 
tradițional de gândire, care susţine insistent 
că este necesar să ataci un anume lucru 
pentru a putea sugera un altul. Judecata își 
are propria justificare dacă este folosită la 
momentul oportun. Judecata este foarte 
folositoare, însă total insuficientă în absenţa 
explorării și a generării de idei. 


Percepţie Judecată 

Gândirea tradiţională 


A l 

Percepţie 

Judecată 
Acțiunea 2————— > Acţiune 

OS anna 3 
Proiectare 

Gândirea paralelă 
Figura 6 


Se mai pune apoi problema cu privire la 
„rezultatul“ judecății emise. Ar trebui acesta 
să reprezinte certitudinea absolută pe care o 
căutăm în mod obişnuit? Ar trebui lucrurile 
puse în cutiile lor de „adevăr“? Sau, ar trebui, 
de asemenea, ca rezultatul judecății emise să 
aibă statutul unei „posibilităţi, însă una mai 
puternică, totuşi, decât „posibilitatea“ de la 
nivelul explorării? 


„Judec acest lucru ca fiind adevărat.“ 
„Judec aceasta ca fiind o posibilitate 
puternică.” 


Judecata nu trebuie să implice în mod 
necesar dicotomia adevărat/fals cu care s-au 
înarmat Platon şi Grupul celor Trei pentru a 
scăpa de relativismul sofiștilor. 


La fel ca în analogia lanţului, judecata insistă 
că este necesar să avem „dreptate“ în fiecare 
etapă a discursului. În Figura 7, un 


automobilist se deplasează pe un drum 
ingust. La stânga se află o cotitură, care, însă, 
evident, duce înapoi, în sens contrar celui de 
mers al automobilistului, astfel că acesta o 
ignoră. Şi totuși, dacă ne aflăm într-un 
elicopter, putem vedea că drumul alăturat 
duce la un drum mult mai bun, pe care 
automobilistul ar ajunge la destinaţia dorită. 
Ar fi trebuit, aşadar, ca automobilistul să fi 
explorat acest drum lăturalnic? 


SS 


Figura 7 


Probabil că nu, deoarece suntem nevoiţi să 
folosim cadrele practice ale judecății. Scopul 
acestei ilustraţii este acela de a sublinia faptul 
că judecata este o chestiune de „pragmatism, 
nu de adevăr. În cazul „adevărului“, drumul 
lăturalnic era valoros. Din punctul de vedere 
al strategiei practice, drumul lăturalnic nu 
putea fi acceptat. Când te deplasezi pe 
autostradă, mergând spre nord, uneori 
trebuie să virezi spre sud. Cunoscând acest 
context, putem accepta nevoia de a ne 
deplasa într-o direcţie aparent opusă. 


Tehnicile provocatoare folosite în 
creativitatea deliberată a gândirii laterale 
caută să producă situaţii instabile special 
pentru a ne scoate din rutina confortabilă a 
modelelor noastre obişnuite de gândire, 
formate de o succesiune particulară de 
experiențe. Cu mulţi ani în urmă, am 
inventat, pentru a desemna o provocare 
operativă, un termen nou: „PO. Prin 
intermediul provocării, ni se permite să 
spunem lucruri despre care ştim că sunt 
incorecte tocmai pentru a putea crea „o cale 
de urmat, de la o afirmaţie la următoarea 
idee folositoare. Natura asimetrică a tiparelor 
percepţiei face din ceva nesemnificativ ceva 
esenţial. 


Am putea spune: 


„PO automobilele au roţi pătrate.“ 
„PO fabrica se află în aval faţă de ca însăşi.“ 


Nevoia de a nu greși niciodată face aproape 
imposibilă creativitatea. 


Primul enunţ se află în opoziţie totală cu ceea 
ce știm privitor la principiile mecanicii. Cel 
de al doilea este contrar logicii normale: cum 
poate fi un lucru prezent în două locuri 
diferite în același timp? Judecata ar respinge 
aceste enunţuri ca fiind nonsensuri totale. Și 
totuşi, pornind de la primul enunţ, prin 


intermediul „deplasării“ (o operaţie mintală 
formală),  înaintăm spre conceptul 
„suspensiei inteligente“ în construcția 
automobilelor. Folosind operatia „deplasării“ 
şi în cel de-al doilea enunt provocator, 
ajungem la ideea că, dacă o fabrică este 
construită pe malul unui râu, atunci 
„alimentarea“ trebuie plasată în aval fată de 
„evacuare“, astfel încât fabrica să fie prima 
care îşi suportă propria poluare şi este 
obligată să ia măsuri pentru a scăpa de ea. 


Nevoia de a nu greși niciodată face aproape 
imposibilă creativitatea. 


Judecarea imediată a unei idei incipiente va 
duce aproape întotdeauna la respingerea 
acelei idei. În explorarea bazată pe sistemul 
celor şase pălării, o asemenea respingere nu 
va fi permisă, deoarece pălăria „neagră îşi va 
exercita rolul ceva mai târziu. Nu am intenţia 
de a intra în acest punct în detaliile tehnicilor 
specifice gândirii laterale, care sunt folosite 
de mulţi ani, cu un succes considerabil. Cei 
care sunt interesați de aceste tehnici ar trebui 
să parcurgă cărţile indicate mai jos. 

După ce am luat în considerare aspectul „de 
pază“ a judecății, definită de dicotomiile 
adevărat/fals și acceptare/respingere, 
ajungem acum și la funcţia de identificare 
deţinută de judecată: în ce „cutie“ ar trebui să 
intre cutare lucru? 


Am un fax al cărui ecran de mici dimensiuni 
imi indică operaţiile în curs de desfășurare. 
Când apar probleme, ecranul îmi afişează 
„eroare 003. Verific în ce constă această 
eroare şi aflu: „S-a terminat hârtia de 
imprimat. Acţiune: introduceți hârtie de 
imprimat.“ Sau, ar putea apărea „eroarea 
127. Verific semnificaţia acesteia şi aflu: 
„Ilerminalul facsimilului nu este compatibil. 
Acţiune: contactaţi un alt operator. Chiar 
aşa... Cum altfel ar putea şti operatorul ce se 
întâmplă şi ce anume să facă? 

Faxul şi-a identificat el însuși eroarea. Odată 
ce eroarea a fost identificată, acţiunea de 
remediere decurge în mod automat din 
această identificare. 


Folosirea imediată a judecății în vederea 
stabilirii identităţii unei cutii este întru totul 
similară. Punem diagnosticul. Formulăm 
judecata. Imediat ce am judecat că un lucru 
se potriveşte unei cutii, sau unei categorii 
anume, acțiunea care îi urmează va fi una 
standard, ușoară şi i se va da curs în mod 
automat. 


Există cutii generale, precum „atractiv“, 
„neplăcut“, „prieten“ sau „duşman, cărora le 
sunt corelate acțiuni generale: „a căuta în 
continuare“ „a dezvolta mai mult; „a evita, 
„a fi prudent“ etc. 


În unele cazuri, animalele reacţionează 
spontan, instinctiv, imediat ce simțurile lor 
au primit suficiente informaţii pentru a 
identifica o situaţie. Sistemul judecăţilor-cutii 
își propune să facă acelaşi lucru în cazul 
oamenilor — emiterea spontană a judecății 
prin care se realizează identificarea din care 
acțiunea va decurge spontan. Viaţa devine 
astfel mai simplă. 


Într-un capitol anterior, am discutat despre 
rigiditatea, pericolele, dar şi despre 
certitudinea sistemului de cutii. Totuşi, poate 
ar trebui să atrag din nou atenția asupra 
faptului că actiunea rezultată din identificarea 
cutiilor („acel om este un inamic“) este 
automată şi simplistă. „Proiectarea“ acţiunii 
este aproape inexistentă. De fapt, sistemul 
tradiţional de gândire consideră 
„cunoașterea“ ca fiind suficientă, iar acţiunea 
simplă: te îndrepţi spre lucrurile bune și te 
îndepărtezi de cele rele. Acesta este motivul 
pentru care am acordat atât de puţină atenţie 
„dimensiunii operative“. 


În contrast cu  automatismul metodei 
judecăţilor-cutii, gândirea paralelă 
imbogățeşte câmpul de cercetare folosind 
„posibilităţile“ şi, ulterior, putem da curs 
proiectării celei mai potrivite acţiuni sau 
decizii. Când apare sugestia unor acțiuni sau 
decizii, evaluăm compatibilitatea acestora cu 


nevoile noastre, le raportăm la informaţia de 
care dispunem şi la situaţia în care ne aflăm. 
Acest stadiu final reprezintă o sortare a 
judecăților sau un proces de analiză 
comparativă. 


„Candidatul nu are experienţă în ceea ce 
priveşte administrarea unui spital. Ar trebui 
să-l respingem.” 

Acesta ar fi modul obișnuit de a judeca 
situația. 


„Candidatul are experienţă în domeniul 
bancar şi în administrarea unui hotel mare.“ 
„Se pricepe să rezolve lucruri.“ 
„Interacționează bine cu oamenii.“ 

„Într-un sens, spitalul este un fel de hotel.“ 

„E capabil de a lua decizii.“ 

„Ceilalţi candidaţi sunt foarte tradiţionaliști.“ 
„Luând în considerare toţi factorii, sunt de 
părere că ar trebui să-i dăm o şansă acestui 
candidat. 


Explorarea paralelă ia în calcul mult mai 
mulţi factori. Acest lucru este în contrast cu 
abordarea bazată pe judecata categorică, cea 
care caută, fără întârziere, un temei pentru 
acceptare/respingere. 


Diferenţa între gândirea paralelă şi sistemul 
tradiţional de gândire, dominat de judecată, 
este una fundamentală. Acesta din urmă ia 
naştere direct din preocuparea pentru 


„adevăr, atât de important pentru Platon şi, 
ulterior, pentru Biserică şi pentru societăţile 


feudale. 


Ar trebui să reamintim, totodată, faptul că 
scopul inițial al educaţiei era acela de a oferi 
„cunoaștere“ unui grup restrâns al societăţii 
(avocaţi, scribi, gânditori). Acestora li s-ar fi 
solicitat implicarea ori de câte ori oamenii de 
acțiune (regi, constructori, negustori) ar fi 
avut nevoie de o cunoaștere temeinică. O 
situaţie similară cu cea în care, azi, cineva 
recurge la o bază de date computerizată 
pentru a obţine o anumită informaţie care i 
se cere. Nu e deloc surprinzător că educaţia 
nu a fost niciodată preocupată de acţiune, 
proiectare sau creativitate. Admiraţia noastră 
pentru „educaţia clasică“ fosilizează această 
atitudine. Faptul de a şti a fost dintotdeauna 
mai important pentru educație decât 
explorarea. Prin urmare, judecata a fost 
învățată în calitate de componentă 
dominantă a gândirii. 


Note: 


7. Serious Creativity, Vermilion, Londra, 2015. Vezi şi 
ed. rom., Creativitatea serioasă, trad. Elena Ceciu, 
Curtea Veche Publishing, București, 2017. Lateral 
Thinking: A Textbook of Creativity, Penguin, Londra, 
2009. Vezi şi ed. rom., Gândirea laterală, ed. a 3-a, 
trad. Sabina Dorneanu, Curtea Veche Publishing, 
2006, şi Lateral Thinking for Management, Penguin, 
Londra, 1990. 


CAPITOLUL 22 


Proiectare vs analiză 


AM LĂSAT ADESEORI să se înțeleagă că 
civilizaţia occidentală ar fi fost cu vreo trei 
sute de ani mai avansată față de momentul 
actual dacă nu ar fi fost dominată de sistemul 
nostru tradițional de gândire. Replica 
evidentă este aceea că ar trebui să ne 
întrebăm cum de civilizațiile care nu au fost 
dominate de același sistem de gândire nu ne- 
au depăşit, ba chiar se află, se pare, în urma 
noastră. Sunt două răspunsuri posibile. 
Primul este că aceste civilizaţii au avut 
propriii lor factori de inhibitie ai dezvoltării. 
În India, aceştia au constat în „acceptarea“ 
lumii și în adaptarea la aceasta, aşa cum este 
ne-o ilustrează sistemul castelor. În China, a 
fost vorba de supremaţia învățaţilor şi de 
lipsa ipotezelor de lucru. În Africa, e posibil 
să fi fost de vină multumirea de a avea o 
societate stabilă, care situează valorile umane 
deasupra progresului tehnic. 


Acolo unde Occidentul a înregistrat progrese, 
cum ar fi în domeniul tehnic, cred că acest 
lucru s-a datorat sistemului de „posibilităţi , 
diferit de sistemul „adevărului“ (care, totuşi, 


a reprezentat motivaţia principală în 
demersul cercetării). Mai cred totodată și că 
civilizațiile din nordul răcoros s-au orientat 
mai mult către acţiune, spre deosebire de cele 
din căldurosul sud. 


Un exemplu cu privire la ce se poate întâmpla 
atunci când o cultură se îndepărtează de 
paradigma stabilităţii, îndreptându-se către 
cea bazată pe schimbare, îl reprezintă Japonia 
și uluitorul său ritm al progresului înregistrat 
de la Restauraţia Meiji, din 1868, până în 
momentul de faţă. Rata foarte rapidă a 
dezvoltării industriale din Coreea (o creştere 
de patruzeci de ori mai mare a produsului 
intern brut din 1960 până acum) reprezintă, 
de asemenea, un exemplu relevant. 


Latura tehnică nu a făcut niciodată parte din 
curentul dominant al gândirii occidentale. Ea 
s-a dezvoltat în ciuda persecuțiilor şi a 
desconsiderării. Savantul Roger Bacon a fost 
întemnițat în ultimii săi 15 ani de viaţă sub 
nemaipomenita acuzaţie de a-și fi „rostit 
ideile noi. Asta se întâmpla în Europa 
medievală, însă nu în vreo fundătură 
primitivă, ci chiar în centrul intelectual de la 


Oxford. 


Gândirea occidentală a fost obsedată mai 
degrabă de „ce este“ decât de „ce poate fi. 
Gândirea occidentală a fost obsedată mai 
curând de „analiză“ decât de „proiectare. Un 


fapt nu tocmai surprinzător dacă avem în 
vedere că acest tip de gândire își are originea 
în Grupul celor Trei. 


Socrate era preocupat de „căutarea 
adevărului“. Adevărul nu poate fi proiectat, ci 
doar aflat. Socrate considera cà virtutea este 
cunoaştere iar acţiunile reprobabile 
reprezintă consecința ignoranței. Prin 
urmare, dacă adevărul este dezvăluit, oamenii 
vor deveni virtuoși. Încurajarea virtuţii nu are 
în vedere crearea unor conduite pragmatice 
de viaţă, ci găsirea „adevărului“. Socrate căuta 
să scoată adevărul la iveală prin intermediul 
inferenţei inductive. Din cercetarea mai 
multor instanţe particulare, el spera să obţină 
„adevărata definiţie. Așa cum am mai 
menţionat, acest demers este cumva diferit 
față de cel al grupului de gramaticieni care 
încearcă să stabilească regulile gramaticii. La 
un moment dat, aceştia ar fi fost nevoiţi să 
„proiecteze“ reguli bazate pe rezultatele 
cercetării. Socrate nu era pregătit sā 
folosească elemente ale demersului 
„proiectiv — sau cel puţin nu i-ar fi permis 
Platon s-o facă, în scrierile sale. 


Analiza este o operaţie foarte utilă. Ea se 
concentrează asupra unei situaţii complexe, 
căutând să lămurească lucrurile. Care sunt 
factorii implicaţi? Care sunt interacțiunile? 
Care sunt elementele? Asta ne permite să 


înțelegem lucrurile complexe. Ne permite să 
înțelegem lucruri noi. Ne permite să 
anticipam comportamente. Ne permite să 
căutăm controlul asupra desfăşurării 
evenimentelor. Analiza se concentrează 
asupra unei situaţii și caută s-o descompună 
în părti pe care le putem recunoaște şi pe 
care, aşadar, le putem lega de cutiile noastre 
de cunoaştere deja existente. E ceva în 
neregulă cu acest lucru? Chiar deloc. Toate 
acestea reprezintă o parte foarte folositoare a 
gândirii. Totuşi, sunt câteva aspecte pe care 
trebuie să le luăm în considerare: 


l. Am devenit obsedati de analiză şi 
investim prea mult timp în ea, în 
vreme ce acordăm prea puţin timp 
proiectarii. 

2. Interacțiunile holistice din cadrul 
unui sistem complex se pot pierde 
în măsura în care sistemul este 
descompus în elementele sale de 
bază. 

3. Analiza oferă o perspectivă unică 
asupra unei situaţii, având tendinţa 
de a exclude alte căi de analiză cu 
privire la aceeași situaţie. 


4. Analiza pretinde descoperirea 
„adevăratei“ naturi a situaţiei în 
cauză. 

5. Analiza poate strecura elemente 
contrafăcute, care pot dobândi, în 
cele din urmă, o funcţie de sine 
stătătoare în noul „joc“ al efortului 
intelectual. 


În mod evident, educaţia consideră că rolul ei 
este acela de a descrie „ce este. Situaţia 
universităţilor este cea mai precară, din cauza 
obsesiei aproape totale pe care acestea o au 
faţă de analiză. Nu e deloc de mirare. 
Constructorii se ocupă cu construcţiile, iar 
cei care descriu se ocupă cu descrierea. Însă 
obiectul muncii acelora din urmă il 
reprezintă controlul educaţiei şi al culturii. 
Prin urmare, analiza şi descrirea devin 
structurile intelective dominante. Oricine 
trece prin educaţia oferită de şcoli şi de 
universități ajunge la sfârșitul instruirii să 
creadă că analiza şi descrierea sunt suficiente. 
E posibil ca acestea să fie suficiente în 
abordarea lui „ce este; însă sunt total 
inadecvate când vine vorba despre „ce poate 
fi . Aşadar, toate aceste minti strălucite sunt 
irosite — blocate în lumea limitată a analizei. 


Să luăm ca exemplu o banală sticlă de apă 
minerală. Avem capacul. Apoi, gura sticlei, pe 
care capacul o astupă. Apoi, gâtul sticlei. 
Apoi, corpul, pe care este lipită eticheta. Mai 
avem, apoi, fundul sticlei, care îi permite 
acesteia să stea în poziţie verticală. Acum, 
între gâtul sticlei şi corpul său se află curbura 
acesteia. Nu ar trebui să existe, totodată, şi o 
„zonă intermediară care unește corpul sticlei 
de fundul său? Dar o zonă intermediară care 
uneşte gura sticlei de gâtul său? Și zona de 
„subcurbură“;, care se află imediat sub 
curbură? Nu există nicio limită cu privire la 
analiză odată ce ne-am lăsat prinşi în acest 


Joc. 


Civilizaţia occidentală a fost complet spălată 
pe creier astfel încât să creadă că „adevărul“ 
este suficient. 


Prea multe filozofii şi psihologii au avut 
această dominantă, a „jocului de-a analiza“. 
Sunt aceste activități incorecte? În aceeaşi 
măsură ca o foarte elaborată analiză a sticlei 
de apă minerală. Sunt necesare? Probabil că 
nu. Sunt folositoare? Probabil că nu. 


Am menţionat deja obsesia psihologiei de a 
evalua şi de a grupa. Vrem să ştim „ce este“. 
Se pune prea puţin accent pe crearea unor 
metode de schimbare care ar permite 
explorarea a „ceea ce poate fi“. Cei care susţin 


evaluarea lucrurilor „care sunt“ vor spune că 
este necesară stabilirea  determinanțţilor 
acestora, pentru a putea fi astfel constituită o 
bază pentru proiectarea lucrurilor „care pot 
fi“. În acest caz, ar trebui ca accentul pus pe 
„ce poate fi să fie nepărtinitor când vine 
vorba despre alocarea de fonduri, de 
publicaţii etc. Şi totuşi, nu este. 


Civilizaţia occidentală a fost complet spălată 

. A A w w LS pui ci 
pe creier astfel încât să creadă că „adevărul 
este suficient. Insă, adevărul nu crește culturi, 
nu creează sisteme de irigaţii şi nici nu 
creează idei noi. Toate acestea presupun 
proiectare. 


Există o diferență între a măsura, a descrie 
sau a fotografia o casă şi a proiecta şi a 
construi aceeaşi casă. Am putea susţine că 
intreaga cunoaștere a „ce este“ implică 
totodată şi cunoaşterea „modului corect de a 
construi o casă. Dar, dacă acest lucru a fost 
fixat în trecut, atunci toate casele ar fi fost 
astăzi la fel. Trebuie să dezvoltăm aptitudinile 
de proiectare ale gândirii, şi nu doar să 
oferim aceleași, neschimbate, manuale de 
construcție a caselor. 


Socrate credea că „adevărul, „dreptatea, 
„morala“ şi altele de felul acesta sunt 
neschimbătoare. Încă mai credem asta şi în 
momentul de faţă. De ce? Deoarece credem 
că acestea sunt asemenea teoremei 


triunghiului dreptunghic a lui Pitagora, care 
nu se va schimba niciodată (câtă vreme 
rămânem la geometria plană). 


A proiecta înseamnă a da naştere la ceva ce 
nu a existat înainte. Acest lucru ar putea fi 
repetarea unui lucru deja existent. Ar putea fi 
o creație întâmplătoare — în genul 
dezordinii. Între aceste două extreme, există 
nevoia de a „proiecta“ lucrul nou pentru a 
indeplini un scop care ar putea fi practic, 
estetic sau doar agreabil. 


Am devenit obsedaţi de analiză şi investim 
prea mult timp în ea, în vreme ce acordăm 
prea puţin timp proiectării. 


Am putea să ne propunem să proiectăm un 
fel de mâncare, o festivitate, un obiect de 
ceramică, o clădire, un parc, o piesă muzicală, 
un sistem juridic mai bun, un sistem 
democratic mai bun, forma unei noi entități 
corporative sau un nou concept de ocupare a 
forţei de muncă. 


Permitem proiectarea în „lumea artei, 
precum şi în anumite profesii specializate, 
insă aceasta nu face parte din educaţia 
noastră generală. Putem compara Italia, unde 
anual sunt pregătiți în jur de 40 000 de 
arhitecţi, deşi e nevoie de doar 2 000 de 
arhitecţi, cu SUA, unde, păstrând proporţiile, 


în loc de „arhitect“ ar trebui să citeşti 
„avocat“. Cea mai populară facultate din SUA 
este cea de drept. Deprinderile creative 
însuşite prin instruirea în domeniul 
arhitecturii îi permit Italiei să rămână în 
frunte în aproape toate domeniile. 
Deprinderile avocaţilor, în schimb, duc la o 
societate litigioasă. 


Dincolo de profesiile specializate, toată lumea 
trebuie să înveţe tehnicile de proiectare. 
Tehnicile judecății sunt inadecvate. Trebuie 
să proiectăm alternative pentru acţiune. 
Trebuie să proiectăm moduri alternative de a 
privi lucrurile. Trebuie să proiectăm decizii. 
Trebuie să proiectăm căi de a ieși din 
situaţiile conflictuale şi căi de negociere. 


De ce am ajuns să credem că deprinderea de 
a căuta este suficientă? De ce am neglijat atât 
de mult dezvoltarea înclinaţiei de a proiecta? 
Răspunsul este simplu: Grupul celor Trei 
formatori ai deprinderilor gândirii 
occidentale erau preocupati de căutare (deşi 
Aristotel era mai pragmatic decât ceilalţi doi). 


Există o stringentă necesitate de a crea 
cuvinte noi. În caz contrar, rămânem blocati 
în bagajul cuvintelor existente și neputincioşi 
în a folosi percepții noi. Am creat sintagma 
„gândire laterală, care a devenit acum o 
parte a limbajului. Am creat cuvântul „PO“ 
pentru a desemna provocarea operativă. 


Acesta este un termen şi mai puternic, 
deoarece ne permite să facem ceva ce, 
altminteri, ar fi interzis în limbă — a realiza şi 
a semnala o provocare. Utilizarea acestuia 
este mai restrânsă. Consider că sintagma 
„gândire paralelă va fi asimilată şi, în cele 
din urmă, va avea o utilizare mai largă. Mai 
este, totodată, şi noul cuvânt „POPIC, pe care 
îl voi explica într-un capitol viitor. Cuvinte de 
acest fel pot părea niște  șmecherii 
nefolositoare, până în momentul în care te 
familiarizezi cu ce îţi permit să faci. 


Proiectarea este esenţială pentru gândirea 
paralelă. Cu gândirea tradiţională este 
suficient să identifici situaţia în cauză, ca mai 
apoi să ţi se indice acţiunea care îi urmează în 
mod firesc. Cu gândirea tradiţională este 
suficient să ai dreptate cu fiecare pas făcut 
pentru ca o anumită acţiune să decurgă 
firesc. Cu gândirea paralelă ne imbogățim 
câmpul posibilităţilor, care sunt dispuse unele 
lângă altele. Următorul pas îl constituie 
proiectarea unei căi de urmat. 


Într-un capitol anterior, am indicat că modul 
tradițional de rezolvare a problemei depinde 
de analiză pentru a găsi cauza problemei, 
urmată de eliminarea acesteia. Acest sistem 
funcţionează foarte bine — acolo unde este 
cazul. Însă, există probleme a căror cauză nu 
poate fi identificată sau, chiar dacă ar putea fi 


identificată, aceasta nu ar putea fi eliminată. 
Într-un astfel de caz, din nou, se impune 
proiectarea unei căi de urmat. O analiză 
suplimentară va fi inutilă. 


Care sunt principiile şi metodele de a 
proiecta? Cum putem face acest lucru? 
Scopul acestei cărţi nu este acela de a oferi un 
manual de proiectare. În sine, acest lucru ar 
reprezenta cu totul alt domeniu, care ar 
presupune cu totul altă abordare. Dar putem 
lua seama aici de câteva principii: 


1. Câteodată, simpla aşezare în paralel 
a factorilor şi a cerințelor poate 
oferi o imagine atât de clară, încât 
nu vor exista rezerve în alegerea 
acțiunii. 

2. Ar putea exista o încercare genuină 
de a reconcilia contradicţiile prin 
considerarea acestora drept 
provocări şi prin folosirea 
„deplasării“ pentru a înainta spre o 
idee practică. 

3.Ar putea fi utilă folosirea 
creativităţii deliberate, prin 
intermediul căreia să fie create noi 
puncte de pornire şi să fie 
schimbate conceptele existente. 


4. 


10. 


O concentrare directă pe crearea de 
valori. Nevoia de a identifica şi de a 
extrage valorile în mod necesar 
evidente și căutarea unui mod de a 
le livra. 


„Avansarea catre o proiectare 


„ideală“ şi apoi refacerea drumului 
invers. 


.Permiterea posibilităţilor de a se 


„autoorganiza” sub forma unui 
rezultat. 


„Folosirea unor tehnici speciale, 


cum ar fi „flowscape“ („coloană 
fluidă ) pentru a afla cum pot 
interacționa percepțiile şi pentru a 
găsi punctele sensibile ale acţiunii. 


„Metoda tradiţională a efortului 


sistematic în vederea satisfacerii 
nevoilor şi a constrângerilor 
existente. 


. Folosirea metodei marelui-salt, 


pentru a da naştere unui concept 
nou (folosind, probabil, gândirea 
laterală) şi apoi ajustarea lui astfel 
încât să fie acceptabil şi aplicabil. 
Proiectarea priorităţilor de top, iar 
mai apoi, includerea priorităților 
mai mici în această proiectare. 


11. Folosirea provizorie a metodelor 
standard de abordare şi, dacă este 
necesar, adaptarea acestora. 

12. Aplicarea procedeului de tip 
„incercare-eroare“ prin 
intermediul căruia o acțiune în 
curs de desfășurare va deveni, 
treptat, una din ce în ce mai bunä. 

13. Stabilirea unui sistem de teste 
practice, prin care mai multe 
alternative pot fi verificate 
(simulări computerizate etc.). 

14. Folosirea unor tehnici precum 
„evantaiul de concepte“. 

15. Încercarea de a provoca punctul de 
start al unei acţiuni, limitele 
impuse, presupoziţiile, obiectivele 
etc. 


Oricât de folositoare ar putea fi aceste 
metode, atitudinea de bază a „proiectării“ 
este chiar mai importantă. Corectând 
lucrările de examen ale studentilor mei, 
adesea am fost uimit să constat cât de 
competenti pot fi acestia în ceea ce priveşte 
analiza și cât de slabi la proiectarea unei 
acțiuni. Acest lucru nu este surprinzător, de 
vreme ce aceştia nu au avut parte de prea 
multă pregătire în acest sens. Chiar şi în 
facultatea de medicină, se pune accent în 


întregime pe diagnostic. Se investește foarte 
puțin timp în proiectarea tratamentelor. Şi 
asta nu din cauză că tratamentele sunt într-o 
continuă schimbare și, deci, vor fi învechite 
în momentul în care studentul şi-a căpătat 
licenta de a profesa (lucru care este destul de 
adevărat), ci din cauză că există credinţa 
fundamentală că diagnosticarea este 
suficientă şi, prin urmare, tratamentul este 
unul automat şi uşor de aplicat. Pe viitor, 
toate acestea se vor schimba. Ne vom da 
seama că nu există un asemenea lucru — 
tratament standard, și că pacienţi diferiţi vor 
avea nevoie de tratamente proiectate în mod 
diferențiat. Tratamentul este o strategie, nu 
un răspuns automat pentru un diagnostic de 
tipul unei „cutii“. 


Fără proiectare, putem face față numai 
situațiilor standard, folosind metode 
standard. Analiza reprezintă încercarea de a 
transforma situatiile nou apărute în situatii 
standard, pe care le putem rezolva. Acesta 
este motivul pentru care, în mare, suntem 
atât de ineficienţi în fata situaţiilor noi — ca 
în cazul conflictelor care au apărut ca urmare 
a destrămării Uniunii Sovietice. 


Note: 


8. „Flowscape“ este o tehnică cognitivă de cartografiere, 
ð. § 8 
prin care se construiește diagrama fluxului conștiinței, 
legat de o idee, o temă sau un subiect. (Vezi cartea lui 
8 


Edward de Bono Water Logic, Penguin, Londra, 
1994). (N. red.) 


9. Vezi cartea mea Serious Creativity. Vezi 


si 
ed. rom., Creativitatea serioasă. 


CAPITOLUL 23 


Informaţii vs idei 


GÂNDIREA NU REPREZINTĂ un substitut 
al informaţiei. Informaţia este esenţială. 
Informaţia are o valoare superioară. 
Informaţia este „un lucru bun. 


Din moment ce informaţia este un lucru bun, 
cu cât ai mai multă, cu atât mai bine. Sunt 
oameni care cred că, dacă acumulezi 
suficientă informaţie, această informaţie va 
gândi în locul tău. Mulţi oameni din mediul 
de afaceri cred acest lucru. Desigur, dacă 
informaţia ar fi putut cu adevărat să ia decizii 
în locul nostru, nu am mai avea nevoie de 
oameni, deoarece decizia dorită ar rezulta din 
fluxul procesării informatiei într-un 
computer. E posibil ca acest lucru să se 
întâmple în viitor. Pentru moment, ființa 
umană este un fel de joncțiune care adaugă la 
informaţii idei, valori şi politici, ca mai apoi 
să formuleze decizii. 

În trecut, informaţia reprezenta adevărata 
constrângere şi orice îmbunătăţire în 
domeniul informaţiei avea drept consecinţe o 
directă îmbunătăţire a gândirii și o calitate 
crescută a deciziilor. Accesul la informaţie şi 


administrarea acesteia (de către calculatoare) 
au făcut posibilă diminuarea constrângerii în 
care ne aflam. Așa că ne-am îndreptat către 
următoarea constrângere. Și anume, 
„gândirea . Ce facem cu informaţia de care 
dispunem? Majoritatea oamenilor din mediul 
de afaceri sau din structurile guvernamentale 
nu au parcurs această tranziție pe de-a 
intregul. 


Dacă informaţia este un lucru bun, atunci 
mai multă informaţie e mai bună. Această 
credință decurge în mod direct din sistemul 
tradițional de gândire. Într-o altă carte” am 
tratat problema „curbei de sare“. Mâncarea 
nesărată nu este gustoasă; dacă adaugi puţină 
sare, va fi bună; dacă adaugi prea multă sare, 
va avea un gust neplăcut. Am indicat faptul 
că gândirea tradiţională întâmpină mari 
dificultăţi în astfel de situaţii. Într-un capitol 
anterior, am menţionat dificultăţile pe care le 
întâmpina Socrate în a defini curajul. Lipsa 
cunoaşterii însemna că ești lipsit de curaj, 
ceva cunoaștere însemna că eşti curajos, mai 
multă cunoaştere ar fi putut însemna că nu 
eşti curajos, și aşa mai departe. 


Sunt momente în care prea multă informaţie 
creează dezordine în sistem, maschează 
lucrurile cu adevărat importate şi reduce 
flexibilitatea. Dacă îţi concentrezi atenţia 
asupra celui mai mic detaliu al persoanei pe 


care o intervievezi, atunci totul va dura atât 
de mult, încât nu vei putea intervieva decât 
câteva persoane. 


lubim informaţia deoarece are o valoare 
neîndoielnică şi este ușor de manevrat — mai 
ales în zilele noastre. 


Educaţia iubeşte informaţia. Pe vremuri, era 
posibil ca învățământul să-i ofere, efectiv, 
unui student toată cunoașterea științifică 
disponibilă la momentul respectiv. Tendinţa 
de a acumula toată informaţia posibilă a 
persistat în ciuda faptului că, astăzi, acest 
lucru este un nonsens. 


Există, totuşi, o dilemă. Toată lumea știe că 
ceva mai multă informaţie pusă la dispoziţie 
este foarte valoroasă. Așadar, când vine vorba 
de a se preda mai multă informaţie, unde 
tragem linie? Unde stabilim limita pentru a 
putea spune că ar trebui, mai degrabă, să 
investim timp în predarea tehnicilor de 
gândire decât să predăm mai multă 
informaţie? Acest lucru nu este deloc uşor — 
motiv pentru care nici nu se întâmplă. 


Prin intermediul conceptului percepem 
informaţia şi îi dăm o anumită valoare. 


Informaţia este uşor de stăpânit. Există cărţi 
şi biblioteci. Poţi aşeza o carte în faţa unui 


elev şi îl poţi ţine ocupat în felul acesta. 
Mecanismele pure ale informaţiei sunt 
practice şi atrăgătoare. 


Ideile sunt ceva diferit. Cum producem idei 
la comandă? Ne putem documenta despre 
ideile altor oameni, dar asta ar însemna să ne 
informăm. Am putea crede că ideile 
reprezintă un fel de inspiraţie divină, asupra 
cărora nu avem niciun control. Aceasta este o 
concepţie învechită. Putem proiecta şi 
produce idei la fel de uşor cum putem 
procura informaţii, sau chiar mai ușor. 
Tehnicile deliberate și formale ale gândirii 
laterale pot face acest lucru şi, în momentul 
de faţă, sunt predate în școli şi în colegii. Nu 
este niciun mister în acest proces. 


Mulţi oameni mai cred că analiza informaţiei 
poate crea ea însăși idei noi. Acest lucru nu 
este adevărat, din moment ce creierul poate 
vedea doar lucrurile pe care este pregătit să le 
vadă. Analiza informaţiei ne va permite să 
selectăm o idee din repertoriul nostru de idei 
standard, însă nu și să găsim o idee nouă. 
Pentru a „vedea“ o idee nouă, trebuie mai 
întâi să ne exercităm facultatea imaginativă, 
sau să speculăm, astfel încât ideea să aibă o 
existența concisă in mintea noastră. Apoi, e 
posibil să putem vedea această idee în 
informaţia de care dispunem. 


Acesta este motivul pentru care ipoteza şi 
„posibilitatea“ au avut un rol dominant în 
dezvoltarea științifică. (Chiar şi astăzi, 
oamenii învaţă ştiinţa de parcă acest lucru ar 
consta numai în colectarea de date şi în 
efectuarea experimentelor. Si totuși, forta 
directoare fundamentală a ştiinţei o 
reprezintă capacitatea de a crea ipoteze. 
Practic, se întâmplă foarte rar ca în cadrul 
unui curs de știință să fie oferită şi o pregătire 
a capacităţii creative şi a generării de ipoteze. 
Proiectarea experimentelor şi analiza de date 
constituie o parte importantă a ştiinţei, însă 
ipoteza rămâne pe primul loc. Or, ipotezele 
simpliste, de genul „X influenţează Y într-un 
anume fel, nu sunt întotdeauna suficiente. 
Deşi se poate demonstra o corelaţie între X şi 
Y, adevăratul progres va apărea numai atunci 
când va putea fi conceput un model. O 
grămadă de corelaţii nu valorează mare lucru. 
Cu toate acestea, astăzi, cea mai mare parte a 
științei porneşte de la această bază. 
Activitatea cu adevărat valoroasă constă în 
imaginarea şi în testarea de mecanisme şi de 
modele. 


Analiza informaţiei ne va permite să selectăm 
o idee din repertoriul nostru de idei standard, 
însă nu și să găsim o idee nouă. 


Analiza vânzărilor de asigurări de viaţă ar 
putea sugera ca oamenii care traiesc singuri 
nu constituie o clientelă reprezentativă. Si de 
ce ar fi? Aceştia nu au familii care să fie 
afectate de moartea lor neaşteptată. Prin 
urmare, companiile de asigurări nu se 
orientează către acest segment social. Analiza 
informaţiei a arătat „ce este în mod obişnuit. 
Dacă, însă, conceptul de asigurare de viață 
este modificat astfel încât să includă şi 
„întreţinerea nevoilor de trai, concept creat, 
cu ajutorul gândirii laterale, de canadianul 
Ron Barbaro, asigurarea de viaţă devine subit 
foarte atractivă pentru oamenii care trăiesc 
singuri, deoarece aceasta va deveni totodată 
și o asigurare împotriva catastrofelor și a 
bolilor. Potrivit acestui nou concept, dacă o 
persoană asigurata se va îmbolnăvi grav, 
existând un risc mărit de a muri, compania 
de asigurări îi va plăti imediat 75% din 
fondurile care, în mod normal, ar fi fost 
plătite numai în urma decesului. Acești bani 
pot fi folosiţi pentru tratamentul medical. 


Analiza matematică a cozilor de la ghişee a 
fost foarte bine pusă la punct în cercetarea 
operaţiilor. Este posibilă rezolvarea problemei 
cu privire la timpul de așteptare, la numărul 
necesar de ghișee operative etc. Dar acest gen 
de analiză nu va duce în cele din urmă la o 
idee nouă, cum ar fi, de exemplu, cea de a 


înființa un nou ghișeu, unde, pentru a 
beneficia de servicii, se impune plata unei 
mici taxe. Dacă se vor găsi destui oameni 
dornici să folosească serviciile acestui ghişeu, 
banii obţinuţi din plătirea acestei taxe vor 
constitui un fond care va fi folosit pe viitor 
pentru a deschide un nou ghișeu, prin 
urmare toată lumea este avantajată. În acest 
mod, cineva care se grăbeşte poate stabili o 
valoare a timpului său de aşteptare. 


Ideile sunt structuri organizatoare care 
combină în moduri noi valorile şi 
informaţiile disponibile. Ideile necesită un 
efort creativ. Ideile nu se vor obţine doar prin 
simpla colectare a informaţiei sau prin 
analiza și mai minuțioasă a acesteia. Deși 
acest lucru pare a fi evident, cea mai mare 
parte a activităţii noastre are în vedere analiza 
şi colectarea informaţiilor, nicidecum 
generarea ideilor noi. E posibil să nu fim în 
stare să ne dăm seama de valoarea ideilor. 
Acest lucru este greu de crezut. Probabil 
pentru că sperăm că analiza şi mai multă 
informaţie vor produce, în cele din urmă, 
ideile de care avem nevoie. Atât experiența, 
cât şi simpla înţelegere a naturii sistemelor 
informaţionale cu autoorganizare ne vor 
arăta că este puţin probabil ca acestea să fie 
suficiente. Am putea crede că numai hazardul 
și genialitatea sunt în măsură să producă idei, 


şi că, în privinţa acestui lucru, noi nu putem 
face nimic. Bănuiala mea este că această din 
urmă credinţă este răspunzătoare pentru 
lipsa noastră de atenţie în privinta 
creativitatii serioase. 


Sincer vorbind, multe dintre căile de 
abordare a creativității sunt atât de 
„motivaţionale" şi lipsite de consistenţă, încât 
domeniul respectiv a căpătat o faimă proastă. 
Credinţa că este suficient să ne eliberăm de 
constrângeri şi să ne pierdem vremea cu 
sesiuni de brainstorming nu va consolida 
increderea în creativitatea serioasă. Totuşi, cei 
care vor să cerceteze acest domeniu în 
amănunţime au acum şansa s-o facă. 


La fel ca în atâtea alte puncte din această 
carte, aici nu este vorba despre o disjuncţie 
exclusivă de tipul ori informaţie, ori idei. 
Ambele sunt necesare. Dar, la fel ca în cazul 
multor observaţii pe care le-am făcut cu 
privire la sistemul nostru tradiţional de 
gândire, constat că şi în acest caz am fost 
obsedaţi de un singur aspect, care este într- 
adevăr valoros, dar insuficient. E cazul 
criticii, al judecății, al analizei și acum și al 
informaţiei. 

Socrate nu era obsedat de căutarea 
informaţiei, deşi metoda lui se baza şi pe 


strângerea a cât mai multe exemple 
particulare legate de lucrul pe care încerca 


să-l definească. Obsesia noastră pentru 
informaţie ia naştere direct din imperativul 
„adevărului-care-trebuie-căutat'. Credem că 
informaţia este „adevărul“ și, prin urmare, cu 
cât dispunem de mai multă informaţie, cu 
atât ne apropiem mai mult de acel „adevăr 
deplin, care ne va spune ce trebuie să facem. 


Ne scapă din vedere relaţia foarte strânsă care 
există între idei şi informaţii. Ideea de tip 
„ipoteză“ ne  direcţionează căutarea 
informatiei. Adevărul perceptibil este cel care 
ne ajută să interpretăm informaţia şi să-i 
acordăm credibilitate. Prin intermediul 
conceptului percepem informatia și îi dăm o 
anumită valoare. 


Mai există un aspect care trebuie menţionat. 
Universitățile şi-au intrat pe deplin în 
drepturi undeva prin perioada Renaşterii, 
deşi multe dintre acestea existau şi înainte de 
Renaștere. Dar abia Renaşterea a deschis 
universitățile către gândirea nouă, laică. 
Înainte de acest moment, universităţile erau 
preocupate, în mare, de teologie și de studiul 
Scripturilor. În Renaştere era evident pentru 
toată lumea că ideile cele mai bune aveau să 
fie obţinute prin reorientarea către realizările 
gânditorilor greci şi ale făuritorilor romani. 
Aşadar, a fost vorba de o perioadă unică în 
istorie, când orientarea spre trecut a produs 
un progres într-adevăr mai mare decât 


orientarea spre viitor, Această practică a 
continuat până în zilele noastre și a fost 
distinsă cu numele de „erudiție“ Valoarea 
muncii intelectuale este gândită, în principal, 
in raport cu competenţa orientării istoric- 
culturale şi rareori pornind de la cât de mult 
ar putea influenţa viitorul. Stimăm mai mult 
valoarea colecţiei decât pe cea a conceptelor. 
Nonsensul acestei realităţi va fi demonstrat în 
viitor, când programele de calculator vor avea 
capacitatea de a parcurge literatura 
universală, de a selecta lucrările relevante şi 
de a extrage din acestea (prin aceeaşi opțiune 
de căutare) toate paragrafele relevante, 
sintetizându-le sub forma unei lucrări 
științifice. Funcţia bibliotecilor, care este baza 
atâtor activităţi din mediul universitar, va fi 
atunci preluată de către computere. Oamenii 
vor fi atunci liberi să gândească. 


Note: 

10. I am Right, You are Wrong, Penguin, Londra, 2009. 

11. În original, salt curve. (N. trad.) 

12. Este vorba despre cunoaşterea riscurilor într-o 
anumită situaţie, vezi pagina 114. (N. red.) 

13. Vezi cartea mea Serious Creativity. Vezi şi ed. rom., 
Creativitatea serioasă. 


CAPITOLUL 24 


Deplasare vs judecată 


JUDECATA ESTE o bine-cunoscută operaţie 
a gândirii. „Deplasarea“ reprezintă o operaţie 
mintală diferită folosită sporadic, dar care 
rareori este recunoscută ca fiind o operaţie 
deliberată și utilă a gândirii. 

Judecata este preocupată de „ceea ce este. 
Judecata compară o situaţie sau o sugestie cu 
o experienţă din trecut, stabilind apoi 
verdictul „potrivirii sau al „nepotrivirii” 
sale: acest lucru se încadrează sau nu se 
încadrează. Judecata este statică. 


Conceptul deplasării are în vedere „ceea ce 
poate fi“ sau „ce ar putea să fie. Deplasarea 
deschide posibilități. Deplasarea este 
orientată către consecințele unei situaţii sau 
ale unei sugestii. Ce decurge din asta? 


Sistemul judecăților este ceea ce eu numesc 
„logica pietrei“, deoarece piatra este statică şi 
permanentă. 


Sistemul deplasării este ceea ce eu numesc 
„logica apei“, deoarece apa are proprietatea 
de a curge. 


Cuvântul-cheie din sistemul judecăților 
devine „este. Cuvintele „da“ şi „nu, 
„adevărat şi „fals“ reprezintă, de fapt, 
versiunile comode ale lui „este“. 


Cuvântul-cheie din sistemul deplasării devine 
<< pai 
„spre“. „Spre ce duce acest lucru: 

Judecata este preocupată de stabilirea 
validității fiecărui pas făcut, în termeni de 
experiență. Deplasarea o depășește pentru a 
deschide posibilităţile care vin împreună 
formând o nouă idee. 


Judecata operează cu descriere. Deplasarea 
este despre creaţie. 


Putem spune că zahărul este alb (sau brun), 
dar putem spune că este și dulce? Ceea ce 
spunem, de fapt, este că, dacă ne punem în 
gură această substanţă, ne va da senzaţia de 
dulce. Aşadar, într-un sens, zahărul „conduce 
spre“ senzaţia de dulce. Doar vederea și 
mirosul pot oferi o evaluare spontană; 
celelalte simţuri implică o  „situaţie-test. 
Dacă afirmi că o valiză este grea, spui asta 
deoarece deja ai ridicat-o, sau crezi că dacă ai 
fi încercat s-o ridici, valiza ar fi fost grea. 


Poţi spune despre niște pantofi că sunt negri, 
că par mari sau că miros urât. Dar dacă spui 
că pantofii sunt confortabili, sau scumpi, 
atunci pui pantofii într-o situaţie specială: fie 
de a-i purta, fie de a-i cumpăra. 


Aceste situaţii speciale, sau situaţii-test, îşi fac 
apariția în mintea noastră. Abia în cadrul 
lumii noastre subiective a percepţiei ne 
desfășurăm experimentele de gândire, care 
pot fi orientate înainte, înspre viitor, sau 
inapoi, înspre trecut. 


Abia în cadrul lumii noastre subiective a 
percepţiei, operatia „deplasării devine 
importantă. În lumea exterioară, se întâmplă 
des ca un lucru să conducă la un altul. O 
insultă poate duce la o ceartă. O pană de 
cauciuc poate duce la oprirea automobilului. 
Câştigarea unui premiu poate duce la un 


sentiment de bucurie. In lumea interioară, a 
structurilor perceptive, aproape că 
întotdeauna un lucru va conduce la un altul. 


Abia în cadrul lumii noastre subiective a 
percepţiei ne desfăşurăm experimentele de 
gândire, care pot fi orientate înainte, înspre 
viitor, sau înapoi, înspre trecut. 


Imaginează-ţi un cuţit aşezat pe masă. O 
jumătate de oră mai târziu, acelaşi cuţit este 
incă aşezat pe masă. Nu s-a întâmplat nimic. 
Însă, în spaţiul lumii perceptive, imediat ce ai 
observat cuțitul, îşi vor face apariția mai 
multe „deplasări“ posibile. Te poţi întreba 
cum a ajuns cuțitul acolo. Dacă este un cuţit 
de bucătărie, s-ar putea să te gândești la 
mâncare. Dacă este un cuţit mare, poate te vei 
gândi la violență. Lumea subiectivă a minţii 
tale realizează o deplasare, pornind de la cuţit 
și ajungând la ceva anume. 


Această deplasare poate fi pasivă, ca în cazul 
asocierii de idei, al semnificației şi al sensului. 
Lucrul pe care îl observăm va declanşa un 
lanţ de asocieri. Însă, ceea ce mă preocupă pe 
mine aici este funcția „activă a deplasării, în 
calitatea sa de operaţie mintală deliberată. 
Judecata poate fi spontană, declanșată 
automat, sau poate fi deliberată. Acelaşi lucru 
este valabil şi pentru deplasare. 


Folosim deplasarea ca pe o operaţie 
deliberată a minţii pentru a deschide 
posibilități ale explorării şi ale creativităţii 
gândirii paralele: 

„Ce decurge din acest lucru?“ 

„Către ce duce acest lucru?“ 

„Ce posibilităţi deschide acest lucru?“ 

„Care sunt posibilităţile?“ 

„Ce cale vom urma de aici în colo?“ 


„Deplasarea“ reprezintă o operaţie foarte 
valoroasă în gândirea creativă. Împreună cu 
tehnicile de provocare ale gândirii laterale, 
deplasarea este esenţială. Într-o provocare, 
folosim  cuvântul-semnal „PO“ pentru a 
indica o provocare, reprezentând o afirmaţie 
pe care o facem doar pentru „efectele sale 
viitoare“ (pentru a observa consecinţele). 


Cu intenţia de a genera câteva concepte noi 
pentru restaurante, am putea înainta 
provocarea „PO un restaurant fără mâncare. 


Judecata ar respinge imediat această idee din 
cel puţin două motive: 


1. Nimeni nu ar avea motiv sa intre 
într-un astfel de restaurant. 

2. Dacă nu exista mâncare, atunci nu 
poate fi vorba despre un restaurant. 


Judecata ar mai adăuga, de asemenea, că dacă 
totuşi oamenii ar intra într-un astfel de 
restaurant, cum ai putea fi plătit de ei? 


In acest caz, rolul corect al judecății este acela 
de a asocia aceste obiecţii experienţei noastre 
curenie. 


Nu este suficient să judecăm. Nu poţi cultiva 
o grădină doar folosind foarfeca de 
grădinărit. Uneori, trebuie să şi plantezi câte 
ceva. 


Pentru a evita această respingere spontană, 
multe dintre abordările tradiţionale cu privire 
la creativitate, cum ar fi brainstormingul, ar 
insista asupra „suspendării“ judecății. Însă, 
acest lucru este ineficient. Suspendarea 
judecății nu reprezintă în sine o operaţie. 
Avem nevoie de „deplasare“, în calitatea sa de 
operaţie mintală activă. 

Dacă restaurantul nu oferă mâncare, atunci 
acest lucru „va conduce la ideea potrivit 
căreia clienţii îşi vor aduce propria mâncare. 
La rândul său, acest lucru ne va conduce la 
ideea că restaurantul va fi un loc de picnic 
acoperit, frumos decorat şi situat într-o zonă 
bună. La fel cum oamenii ar ieşi vara la 
picnic pe malul unui râu, ar putea veni şi 
iarna la un „picnic, la acest restaurant. 
Oamenii vor plăti la intrare şi pentru 


serviciile puse la dispoziţia lor. Restaurantul 
ar putea oferi tacâmuri şi alte lucruri de acest 
fel şi, de ce nu, băuturi. 


Ne putem „deplasa“ şi mai departe. De unde 
şi-ar putea procura oamenii mâncarea? Poate 
că şi-ar cumpăra mâncarea de la vânzători 
ambulanți, care ar oferi o gamă foarte variată 
de mâncăruri. Este o situaţie similară cu 
aceea a restaurantelor ambulante din 
Singapore. Sau oamenii ar putea cumpăra 
mâncare congelată de la supermarketurile din 
apropiere, iar fiecare masă a restaurantului ar 
fi dotată cu un cuptor cu microunde. 


Există numeroase cadre ale „deplasării“ care 
depăşesc cu mult simpla asociere de idei. 
Unul dintre cadrele de lucru constă în 
încercarea de a extrage un „principiu, sau 
„concept“, ca mai apoi să lucrezi progresiv cu 
acesia. 


„PO restaurantul are chelneri nepoliticoși.“ 
Principiul extras este acela că chelnerii au o 
personalitate pronunţată, nu sunt politicoşi și 
nici discreti. Pornind de la acest principiu, ne 
deplasăm înainte, spre chelnerii care sunt 
actori şi care joacă un rol bine definit. Acest 
rol este descris în meniul restaurantului şi îţi 
poţi comanda propriul chelner la fel cum ţi-ai 
comanda un fel de mâncare. Ai putea opta 
pentru un chelner certăreţ pentru a-ti 
impresiona invitaţii cu stilul tău macho. Ai 


putea alege o chelneriță comediană pentru a 
vă amuza. Sau ai putea opta pentru un 
chelner excentric, doar de dragul surprizei. 


Un alt cadru de lucru al „deplasării constă în 
a-ţi imagina punerea în practică a unei 
provocări, observând apoi ce se întâmplă 
„moment cu moment“ astfel încât, ulterior, 
să poţi trece la o nouă idee. 


„PO restaurantul nu are farfurii. Ne-am 
putea pur şi simplu deplasa la ideea de a 
mânca direct de pe platouri de lemn șlefuite 
sau de pe frunze de bananier. Nu e ceva din 
cale-afară de interesant. Ne-am putea 
imagina un om care se duce la un restaurant 
despre care se ştie că nu are farfurii. Aşadar, 
clientul îşi aduce propriile farfurii. Acum, e 
posibil să nu-ţi doreşti să cari după tine 
farfurii tot timpul, aşa că îţi lași farfuriile în 
restaurant şi vei mânca de pe ele ori de câte 
ori vei merge la acel restaurant. De aici, ne 
„deplasăm către un restaurant conceput 
pentru business entertaining. O companie 
deține propriile sale farfurii, cu logo-ul său 
imprimat şi stilizate tematic. Aceste farfurii 
sunt depozitate în restaurant. Masa din 
cadrul business entertaining se va desfăşura 
cu farfuriile companiei tale. Din perspectiva 
restaurantului, acest lucru mai înseamnă, 
totodată, că vei prefera acest restaurant 
pentru toate activităţile recreative. 


Mai sunt și alte cadre de lucru ale 
„deplasării, cum ar fi: concentrarea asupra 
diferenţei, circumstanţele speciale, aspectele 
pozitive etc. Toate acestea sunt explicate în 
anumite cărți care tratează tehnicile gândirii 
laterale. 


Prin intermediul „deplasării, de fapt, ne 
spunem nouă înşine: „În acest cadru de 
lucru, dacă plecăm din acest punct, către ce 
ne deplasăm?“ 


Nu trebuie să existe un cadru de lucru 
specificat, iar oamenii pot deveni foarte 
pricepuţi la tehnica deplasării, fără a fi nevoiţi 
să specifice cadrul de desfăşurare. Însă, 
deplasarea reprezintă ceva mai mult decât 
simpla asociere întâmplătoare de idei. 


În vreme ce abilitatea în tehnica deplasării 
este esențială pentru gândirea laterală şi 
deosebit de valoroasă în orice tip de activitate 
creativă, valoarea acesteia, de asemenea, 
poate fi descoperită la un nivel mai general. 


Scopul deplasării este acela de a sugera 
lucruri şi de a deschide posibilităţi. Toate 
acestea fac parte din procesul de explorare al 
gândirii paralele. Posibilităţile generate sunt 
de sine stătătoare, având propriul drept de a 
exista, dispuse în paralel. Dar nu toate sunt 
valoroase. Nu toate pot fi puse în practică. 
Unele nu sunt nici măcar probabile. Cele 


lipsite de valoare, care n-au aplicabilitate 
practică şi nu sunt interesante vor contribui 
foarte puţin la proiectarea rezultatului final. 
O masă-bufet poate conţine o largă varietate 
de feluri de mâncare. Îţi alcătuieşti prânzul 
selectând feluri de mâncare. În același fel, 
proiectarea rezultatului final din gândirea 
paralelă nu implică obligaţia de a folosi sau 
de a da curs tuturor posibilităţilor care au fost 
generate. Te uiţi la peisaj şi îţi alegi propriul 
traseu. 


Gândirea tradiţională pune accentul pe 
judecată şi pe nevoia de a avea dreptate în 
fiecare moment. În ceea ce priveşte 
creativitatea, nu există nevoia de a avea 
mereu dreptate atâta timp cât ideea finală se 
dovedește a fi valoroasă. Nu trebuie să 
extragem valoarea ideii finale din validitatea 
fiecărei etape pe care o parcurgem pentru a 
ajunge la ea. Putem evalua ideea finală în ea 
însăşi. Ce are de oferit? Care sunt riscurile pe 
care le presupune? Care sunt costurile 
implicite? Este posibil ca pe drumul către 
ideea finală să folosim provocări pe care, 
chiar dacă le considerăm „greşite de la bun 
inceput, le folosim totuşi, deoarece acestea 
constituie mijloace ale progresului, 
nicidecum momente ale judecății. Prin 


intermediul operaţiei mintale a deplasării ne 
situăm mult mai departe de astfel de 
momente. 


Deplasarea are o funcţie generativă. Nu este 
suficient să judecăm. Nu poţi cultiva o 
grădină doar folosind foarfeca de grădinărit. 
Uneori, trebuie să şi plantezi câte ceva. 


O slăbiciune fundamentală a sistemului 
tradițional de gândire constă în faptul că este 
atât de slab în generarea ideilor. Sinteza 
dintre teză şi antiteză reprezintă o tehnică 
generativă foarte ineficientă, deoarece 
aplicabilitatea sa este limitată, iar procesul nu 
este unul creativ. 


Note: 


14 ,2. Vezi cartea mea Water Logic. 
15 Vezi la pagina 153 detalii legate de cărți care 
abordează gândirea laterală. 


CAPITOLUL 25 


A crea vs a descoperi 


E NEDREPT SĂ CRITICI o balerină pentru 
că nu este cântăreață de operă sau 
programator de calculatoare. E nedrept să 
critici metoda socratică pentru lipsa ei de 
creativitate. Socrate şi ceilalţi doi membri ai 
Grupului celor Trei nu şi-au propus să fie 
creativi. Ţelul lor era să descopere „adevărul. 
Se săturaseră de sofiştii care preferau să 
„creeze“ adevărul folosind argumente 
ingenioase şi jocuri de cuvinte. 


Actul descoperirii aduce la lumină noi efecte 
importante, precum şi înțelegerea lucrurilor, 
ca în ştiinţă. Aplicarea în tehnologie a acestor 
principii descoperite creează valoare. 
Câteodată, această aplicare este atât de 
directă, încât ajungem să credem că 
elementul descoperirii este tot ceea ce 
contează şi că procesul de punere în practică 
este unul simplu. Tocmai acesta este motivul 
pentru care suntem mai înclinați să predăm 
în școli știința decât tehnologia. 

Dar legile sunt descoperite sau create? E 
posibil să descoperim anumite principii, însă 
acordarea statutului de lege acestor principii 


necesită creativitatea proiectării. În unele ţări, 
acest lucru este realizat prin codurile de legi, 
pe când în altele ne bazăm pe jurisprudenţă, 
astfel încât să putem adapta aplicarea legii 
odată cu timpul. Interpretarea legii de către o 
succesiune de judecători determină legea ca 
atare. Acest lucru este mai degrabă evoluţie 
decât creație, deși judecătorii pot fi nevoiţi să 
fie creativi în cazul anumitor interpretări. 


Descoperi stilurile de dans sau le creezi? E 
posibil să descoperi câteva stiluri populare de 
dans, dar, de asemenea, ai putea crea 
coregrafii pentru alte dansuri. Descoperi noi 
feluri de mâncare sau le creezi? Din nou, sunt 
valabile ambele variante. 


Trebuie sa fii creativ pentru a crea? 
Răspunsul depinde de înţelesul pe care îl 
acordăm cuvântului „a crea“ Dacă prin „a 
crea” înțelegem „să faci să existe ceva 
inexistent înainte“, atunci nu este necesar să 
fii „creativ. E suficient să fii constructiv. 
Conceptul de „proiectare“, care reprezintă o 
parte fundamentală a gândirii paralele şi pe 
care l-am prezentat amplu în capitolele 
precedente, nu depinde de „creativitate. 
Dacă pui laolaltă lucrurile deja ştiute, astfel 
incât să obţii obiectivul dorit, atunci nici 
aceste lucruri ştiute și nici modul în care sunt 
strânse laolaltă nu trebuie să fie noi. 


Creativitatea implică schimbare. Asta ar 
putea însemna o schimbare a conceptului, o 
schimbare în percepţie sau o schimbare a 
modului de a realiza lucrurile. 


Ai putea proiecta o casă într-un mod foarte 
competent. Ai putea proiecta o casă careia să- 
i corespundă propriul tău stil arhitectural. Ai 
putea crea noi moduri de întrebuințare a 
spaţiului, care ar fi noi, de asemenea, şi 
pentru tine. 


Există o întrepătrundere între a fi constructiv, 
a proiecta şi a fi creativ. 

Creativitatea implică înclinația spre 
confruntare şi spre asumare de riscuri, 
predispoziția de a crea tu însuţi provocări şi 
de a ieşi din spaţiul judecăților care 
însumează experienţele trecute. Conform 
mentalităţii tradiţionale, ne-am așteptat ca 
aceste caracteristici să decurgă din natura 
unui anumit tip de personalitate. Trebuia să 
ai riscul în sânge fie numai pentru a concepe 
o idee neobişnuită. Astăzi, toate acestea se 
schimbă. Pe măsură ce ajungem să înțelegem 
creativitatea ca pe o schimbare a modelului 
într-un sistem informaţional CU 
autoorganizare, vom putea dezvolta anumite 
procese care vor intensifica considerabil 
generarea de idei noi. Un om conformist și 
cumpaâtat va putea, în măsura în care își 


doreşte acest lucru, să stabilească provocări și 
să le folosească fără a avea impresia că este 
excentric sau rebel. 


Asta nu înseamnă, totuşi, că fiecare va fi la fel 
de creativ. Cu toţii putem învăţa operaţiile de 
bază ale matematicii, însă unii vor fi niște 
matematicieni mult mai buni decât ceilalți, 
iar printre aceştia câţiva vor ajunge chiar 
matematicieni de geniu. Totuși, considerăm 
util ca matematica să fie predată tuturor. 
Exact în același fel putem preda gândirea 
creativă, pentru a face parte din 
echipamentul de gândire al fiecăruia dintre 
noi. 


Va influenta oare educaţia în bine faptul că 
acum putem preda gândirea creativă într-o 
manieră practică? Mă îndoiesc. Consider că 
educaţia încă este ferm împotmolită în 
modelul tradiţional de gândire, care crede că 
„a descoperi“ reprezintă totul. 


Creativitatea implică înclinația spre 
confruntare şi asumare de riscuri, 
predispoziția de a crea tu însuți provocări și 
de a ieşi din spaţiul judecăților care 
însumează experienţele trecute. 


Elevii „descoperă adevărul“ ascultându-i pe 
profesori şi citind cărți. Foarte rar putem 
vorbi despre o descoperire pe baza 
experimentării. 

Există oarecum teama că, odată ce îşi vor 
dezvolta creativitatea, elevii nu vor face 
lucrurile „așa cum ar trebui . Există teama că 
lucrurile vor scăpa de sub control. Că 
adevărul va deveni personal şi opţional, aşa 
cum au sugerat unii sofiști. De cele mai multe 
ori, aceste temeri iau naștere din înţelegerea 
greşită a lucrurilor pe care le implică 
gândirea creativa. Potrivit acestor 
neînțelegeri, creativitatea este, de fapt, o 
joacă, o încălcare a regulilor și asumarea unei 
atitudini care aduce inspiraţie. Însă astăzi, 
există o creativitate serioasă. 


Deşi creativitatea individuală apare destul de 
des în civilizaţia occidentală, niciodată nu am 
valorificat creativitatea potențială a 
oamenilor, deoarece sistemul nostru 
tradițional de gândire insistă să creadă că a 
descoperi este suficient. 


Suntem pe deplin conștienți că multe dintre 
modurile în care privim lumea reprezintă, de 
fapt, constructe artificiale care au evoluat în 
timp. Nu mai credem în „dreptul divin al 
regilor, ci considerăm monarhia a fi un 
statut creat printr-un proces politico-social. 


Este interesant însă faptul că noi nu 
dispunem de suficientă încredere de sine 
astfel încât să ne propunem să creăm noi 
concepte. Aşteptăm ca acelea deja existente să 
evolueze în timp, ca mai apoi să le 
„descoperim în calitate de adevăruri. Socrate 
chiar descoperea „o formă în sine“ a dreptăţii 
prezentă în oameni? Sau mai curând 
descoperea un sens comun al noţiunii de 
„dreptate, care a evoluat odată cu timpul? 
Am putea considera, probabil, această 
distincție ca irelevantă. Esenţial rămâne 
faptul că Socrate mai degrabă „descoperea 
decât crea ceva. 


Deşi creativitatea individuală apare destul de 
des în cadrul civilizaţiei occidentale, 
niciodată nu am valorificat creativitatea 
potențială a oamenilor, deoarece sistemul 
nostru tradițional de gândire insistă să creadă 
că a descoperi este suficient. Prin urmare, 
creativitatea se limitează doar la domeniul 
artistic, chiar dacă ea este la fel de necesarä în 
oricare alt domeniu. 


CAPITOLUL 26 


Lumea interioară vs lumea 
exterioară 


LUMEA INTERIOARĂ reprezintă lumea 
existentă în mintea noastră: lumea percepţiei. 
Lumea exterioară este lumea înconjurătoare: 
realitatea căreia în mod normal trebuie să-i 
facem față. Lumea interioară este trenul 
despre care tu crezi că va pleca la 17:30. 
Lumea exterioară este trenul pe care l-ai ratat, 
întrucât acesta, de fapt, a plecat la 17:00. 


Platon şi Socrate nu erau preocupaţi în mod 
direct de oamenii care trebuie să prindă 
trenul, însă, indirect, asta putea fi o 
ingrijorare. În mod evident, dacă fiecare ar 
avea o idee proprie despre mersul trenurilor, 
atunci ne vom trezi cu toții într-o mare 
incurcătură iar societatea ar lua-o razna. Nu 
ar fi mai bine să existe orare obiective, 
tipărite, pe care oamenii să le poată consulta 
și, prin urmare, să poată ajunge în timp util la 
gară? Poate să ducă asta la acuzaţia de 
fascism? Cea mai mare contribuţie adusă de 
Mussolini culturii italiene a fost aceea de a fi 
făcut ca trenurile să circule fără întârziere. 


Marele sofist Protagoras era cu 15 ani mai în 
vârstă decât Socrate şi, împreună cu prietenii 
lui sofiști învățau şi predicau o formă extremă 
de subiectivism. Ceea ce pentru mine pare a 
fi adevărul este singurul adevăr pentru mine 
— nu poate exista un altul. Niciun om nu-i 
poate spune altuia că adevărul său 
percepţional este fals. Lucrurile sunt aşa cum 
le percepi. Protagoras a susținut faptul că 
toate percepțiile și judecăţile sunt la fel de 
adevărate, însă nu toate pot fi și la fel de 
valide. Dacă toată lumea consideră că apele 
unui râu nu sunt contaminate, atunci acesta 
este „adevărul“ pentru ei, însă această 
judecată nu poate fi și validă, deoarece mulţi 
dintre cei care au băut din apa acestui râu s- 
au îmbolnăvit de holeră. 


Într-o carte pe care am scris-o mai de mult 
am vorbit despre „bulele logice“. O bulă 
logică reprezintă acea colecţie temporară de 
percepții, nevoi şi stări afective în cadrul 
căreia fiecare om acţionează perfect logic. E 
inutil să ataci logica unor acţiuni, deoarece 
pentru cei care le înfăptuiesc, aceste acţiuni 
sunt într-adevăr logice. Cel mai bun lucru pe 
care îl poţi face este să le clarifici sau să le 
lărgești percepțiile. 

Acesta este motivul pentru care predarea 
gândirii perceptuale (ca în Lectiile de gândire 
CoRT ) poate fi atât de importantă. 


Platon şi Socrate au crezut că, acolo undeva, 
există un adevăr obiectiv, fapt pe care l-au 
susținut cu insistenţă. Acesta era un adevăr 
care ar fi trebuit să fie la fel de valabil pentru 
toți. Ar fi fost suficient de puternic cât să facă 
față eforturilor sofiştilor de a-i convinge pe 
oameni de celelalte versiuni ale adevărului. 
Exista credinţa fundamentală că lumea 
interioară, subiectivă, este  neconformă 
realităţii, înșelătoare şi supusă erorii. Prin 
urmare, ar fi trebuit să încercăm să scăpăm 
de această lume interioară periculoasă prin 
punerea în lumină a adevărurilor lumii 
exterioare, astfel încât concepţiile noastre 
subiective să coincidă pe cât posibil cu 
realitatea înconjurătoare. Știința ar trebui să 
inlocuiască mitul. Măsurătoarea ar trebui să 
inlocuiască evaluarea subiectivă. Acesta este 
imperativul care a persistat până în zilele 
noastre: o puternică suspiciune legată de 
siguranţa lumii interioare. 


Din cauza acestei suspiciuni, nu am acordat 
deloc atenţie problemei cu adevărat 
importante a percepţiei, lăsând-o în grija 
artelor. În schimb, ne-am concentrat asupra 
„procesării, care poate fi verificată prin 
raportarea la lumea exterioară. Poti măsura 
triunghiurile: nu trebuie doar să ţi le 
imaginezi. 


De ce să folosim alte hărţi decât cele mai 
precise? Nu ar trebui ca lumea interioară să 
reflecte pe cât de exact se poate lumea 
exterioară? Sigur la asta se rezumă actul de a 
descoperi şi educația? 


La o extremă, avem harta lumii interioare, 
care constă într-o reprezentare atât de precisă 
a lumii exterioare, încât pot fi făcute predictii 
și pot fi iniţiate acţiuni utile. La cealaltă 
extremă, putem spune că harta lumii 
interioare este atât de bizar alcătuită, încât 
persoana în cauză reprezintă un pericol 
pentru ea însăși şi pentru cei din jurul său. 
Unii bolnavii de schizofrenie dispun de o 
lume interioară care interpretează lumea 
exterioară într-un mod cu totul neobişnuit. 
Dacă vom compara aceste două extreme, 
evident că vom considera harta precisă a 
lumii interioare ca fiind mai bună, deoarece o 
astfel de reprezentare ne permite să 
funcționăm eficient în cadrul lumii 
exterioare, unde ne putem câștiga traiul și ne 
putem asocia cu ceilalți oameni. 


Lumea interioară își are, însă, propria sa 
importanță imensă: iubirea, visurile, 
frumusețea, imaginaţia, valorile, credinţele 
etc. Până la urmă, tocmai această lume 
interioară face ca viața să merite a fi trăită. 


Adevăratul scop al lumii exterioare este acela 
de a ne ţine în viaţă şi de a ne hrăni visurile 
lumii interioare. 


Oricât de importante ar fi valorile lumii 
interioare, ele nu fac subiectul acestei cărți. 
Mă preocupă mai degrabă valoarea pe care o 
are „gândirea“ specifică a acestei lumi 
interioare. În ce măsură contribuie lumea 
interioară la gândirea noastră? Este suficientă 
căutarea adevărului lumii exterioare? 


Posibilităţile există in cadrul lumii interioare. 
Să presupunem că trei oameni au în faţa lor 
un câine. Unul dintre ei, căruia îi este teamă 
de câini, crede că există posibilitatea ca acel 
câine să atace. Cel de-al doilea consideră că 
acesta va ataca numai dacă îi va fi invadat 
teritoriul. Al treilea, căruia îi plac câinii, 
crede că există posibilitatea ca patrupedul să 
devină prietenos, dacă i s-ar da ocazia. În 
mintea noastră, amintirile sunt orientate 
înspre trecut, în timp ce posibilităţile sunt 
orientate înspre viitor. Ar putea exista 
justificări pentru o posibilitate gândită, însă 
nu şi o dovadă fermă pentru aceasta. N-ar 
trebui să ne fie îngăduit să păstrăm această 
posibilitate, având în vedere existenţa ei în 
mintea noastră? În cazul gândirii paralele, nu 
există nicio îndoială: posibilitatea este 
valoroasă. În cazul gândirii tradiționale, ar 


trebui să judecăm cât mai grabnic o 
posibilitate, imediat ce aceasta şi-a făcut 
apariţia în mintea noastră. 


Până la urmă, tocmai această lume interioară 
face ca viața să merite a fi trăită. Adevăratul 
scop al lumii exterioare este acela de a ne ţine 
in viață şi de a ne hrăni visurile lumii 
interioare. 


O ipoteză reprezintă o posibilitate organizată. 
Într-un capitol precedent, am comentat 
valoarea imensă pe care a avut-o ipoteza în 
progresul tehnic al Occidentului. Ipoteza ne 
permite să ne direcţionăm atenţia şi să 
stabilim cadre experimentale. Ipoteza ne 
oferă un cadru de lucru în care putem 
organiza datele observaţiei. Ipoteza ne oferă o 
orientare şi o bază de lucru. Ipoteza 
reprezintă ceea ce aducem nou unei situații. 
Ipoteza există doar în lumea interioară. 


Viziunea şi obiectivele există doar în lumea 
interioară. Un obiectiv este acel lucru înspre 
care ne îndreptăm eforturile de bunăvoie. 
Trebuie să ne imaginăm destinaţia dacă vrem 
să ne planificăm traseul. Cu ajutorul viziunii 
ne reprezentăm imaginea completă, iar acest 
lucru ne motivează, pe noi şi pe ceilalți, să 
transformăm imaginea respectivă în realitate. 


Fără viziune, am avea doar reacţii de 
moment, ca urmare a senzațiilor și a nevoilor 
imediate. 


Conceptele există doar în minte. În Figura 8, 
dacă alegi să grupezi literele A, P şi K este 
pentru că o anumită rațiune internă îti 
determină această opţiune. O grupare 
externă ar fi conţinut A, B şi C, întrucât 
acestea sunt mai apropiate unele de altele. 


ce ARE A SE e ca 


Figura 8 


Concepte precum morala, dreptatea şi 
frumosul există numai în mintea noastră. 
Deși ştia prea bine acest lucru, Platon a vrut 
totuşi să le aplice obiectivitatea imuabilă 
existentă în lumea obiectivă. Prin urmare, a 
creat noţiunea de „forme ideale, care au 
existat dintotdeauna în mintea noastră, dar 
sunt adevărate, universale şi neschimbătoare. 
Platon și-a dat seama, aşadar, de importanţa 
imensă pe care o are lumea interioară a 
percepţiei, însă a dorit să scape de 
subiectivismul şi de relativismul acesteia. 


Credința reprezintă cea mai puternică 
atitudine a lumii interioare. Credinta 
depăşeşte posibilitatea preliminară, ajungând 
la un „adevăr“ al lumii interioare. În uzul 
comun al limbii, cuvântul „credință“ este de 
obicei folosit cu sensul de „ceva mai putin 
decât sigur“. Prefer să numesc acest lucru o 
„posibilitate“ Voi folosi cuvântul „credință“ 
pentru a desemna ceva despre care există 
convingerea „că este așa. Credința este 
adevărul lumii interioare. Poti crede că vei 
muri dacă vei cădea de la etajul patru al unei 
clădiri chiar dacă nu ai încercat acest lucru. 
Poţi crede că apele unui râu conţin germeni 
de holeră deoarece oamenii care beau din 
această apă se îmbolnăvesc de holeră. Cea 
mai puternică credință constă în percepţia 
care ne constrânge să privim lumea astfel 
încât această percepţie să fie validată. Dacă 
crezi despre cineva că este obraznic, atunci 
percepţia ta va selecta toate aspectele 
comportamentului persoanei respective care 
ti-ar putea valida credința. Considerând un 
om a fi egoist, vei ţine cont de acele aspecte 
ale comportamentului său care ti-ar putea 
transforma presupunerea într-o credinţă. 
Concepţia lui Platon asupra lumii a fost ea 
însăşi un sistem de credinţe. Acesta a crezut 
că există adevăruri ultime pretutindeni, la fel 
cum păreau a fi în matematică. Daca există, 


însă, o dificultate în a găsi aceste adevăruri, 
atunci acest lucru s-ar fi datorat ignoranței de 
care vorbea Socrate. Această ignoranță 
confirmă faptul că acele adevăruri existau pe 
undeva, însă nu puteau fi descoperite. 


Elementele informaţionale întotdeauna se vor 
adapta şi configura în jurul unui sistem de 
credințe. De obicei, un sistem de credinţe 
reprezintă un bun exemplu al naturii 
autoorganizatoare a informaţiei stocate în 
creier. 


Sistemele de credinţă sunt circulare şi, prin 
urmare, sunt dificil de întrerupt. Odată ce 
acestea au fost formate, ele nu mai sunt 
susținute de dovezile din lumea exterioară. 
Oricum ar fi informaţia livrată de lumea 
exterioară, percepţia va decide să o 
structureze astfel încât să susţină o credinţă 
anume. 


„Curgerea reprezintă  operaţia-cheie a 
percepţiei. Acest lucru înseamnă pur și 
simplu că un eveniment este succedat de un 
altul. Acest aspect al curgerii este descris pe 
larg în cartea mea Logica apei. În volumul 
respectiv lucrez cu conceptul de curgere 
pentru a produce „coloane fluide, modalități 
de a face vizibile procesele desfăşurate la 
nivelul percepţiei. Din aceste coloane fluide, 


se pot alege ceea ce eu numesc „punctele de 
colecţie“, „punctele sensibile“ şi „adevărurile 
circulare“. 


A B —> C —> D —— >E 


Figura 9 


Orice adevăr perceptional este probabil 
„circular“. În Figura 9 putem observa cum 
punctul A duce către punctul B, care duce 
către punctul C, care duce către punctul D, 
care duce către punctul E, care duce către 
punctul E, care duce către punctul D. Cercul 
final este acum stabilit. Este dificil să sesizezi 
că un adevăr percepţional poate fi şi altfel 
decât circular. Pentru a explica o situaţie, ne 
îndreptăm de la aceasta înspre o ipoteză şi 
apoi desfășurăm această ipoteză în mintea 
noastră pentru a găsi rezultate ce s-ar putea 
potrivi situaţiei existente. În domeniul 
ştiinţei, adesea o dovadă nu reprezintă altceva 
decât o lipsă de imaginaţie. Dacă o explicaţie 
va închide cercul, vom presupune că această 
explicaţie este singura care ar poate face asta. 


Deseori m-am plâns de faptul că avem nevoie 
de un cuvânt simplu și succint care să 
cuprindă „modul în care privim lumea în 
acest moment, o sintagmă mult prea 


complicată. Cuvântul „percepţie“ are o 
referință prea generală, deoarece acoperă 
întregul proces de a privi lumea. Cuvântul 
„perspectivă“ indică o poziţie ce ar putea 
implica un punct de vedere particular. 
Sintagma „bulă logică“ se apropie mai mult, 
insă face mai degrabă referire la acţiunea 
logică apărută în urma unei percepții 
particulare. Recent, într-un mod cu totul 
întâmplător, un cuvânt a fost sugerat prin 
sine însuși. Într-un articol scris de mine s-a 
strecurat o eroare de redactare, care a dat 
naştere cuvântului „mypopic, în loc de 
„myopic, care ar fi fost varianta corectă. 
Astfel a apărut posibilitatea de a folosi 
cuvântul „POPIC“ pentru a desemna „modul 
în care cineva priveşte situaţia în momentul 
de fată“. Partea „opic“ din cuvântul creat este 
înrudită cu termenul grecesc pentru cuvântul 
„ochi. Consoana „p, sau silaba „po, din 
termenul  „POPIC" indică fie termenul 
„posibil, fie pe cel de „potenţial. Cel mai 
simplu mod de a reţine acest cuvânt este să 
ne gândim la sintagma „posibila imagine“ a 
lumii sau „POPIC.. 

„POPIC-ul tău consideră şomajul un factor 
inevitabil al societăţii.“ 

„POPIC-ul meu consideră că mecanismele 
care stau la baza ajutorului de șomaj sunt 
inadecvate. 


„Cred că POPIC-ul său era acela că şomajul 
reprezintă o fază de tranzitie.“ 

„POPIC-ul tău este bun doar pe alocuri şi 
incomplet.“ 

„Aşază-ţi POPIC-ul alături de acestea." 


Cea mai puternică credință constă în 
percepţia care ne constrânge să privim lumea 
astfel încât această percepţie să fie validată. 


De ce nu am folosi pur şi simplu cuvântul 
d «9 D d CC e 
„vedere? Deoarece „vedere“ sugerează o 
opinie rezultată dintr-o situatie anume, în 
vreme ce POPIC-ul este o imagine de 
ansamblu, căreia nu îi este ataşată nicio 
opinie. Va deveni popular acest cuvânt? Mă 

îndoiesc. 


Ce concluzii putem trage din distincțiile pe 
care le-am făcut între lumea interioară şi cea 
exterioară? 


l. Lumea interioară a fost cu mult mai 
neglijată în favoarea lumii exterioare, 
„obiective“. 

2. Lumea interioară îşi are propriul adevăr 
și propria logică, care sunt diferite față de 
cele proprii lumii exterioare. 

3. Logica lumii interioare are tendinţa de a 
fi mai degrabă o „logica a apei decât o 
„logică a pietrei, specifică lumii 
exterioare. 


4. Lumea interioară contribuie semnificativ 
la abilitatea noastră de a gândi, prin 
ipoteze, posibilităţi şi concepte. 

5. Credinţele lumii interioare nu sunt ușor 
de alterat prin raportare la lumea 
exterioară. Operatiile prin intermediul 
termenilor logicii lumii interioare sunt 
necesare. 

6. Lumea interioară este selectivă, 
subiectivă și failibilă — însă nu ar trebui 
neglijată din acest motiv. 

7. Experimentele din cadrul gândirii sunt la 
fel de valide ca experimentele desfăşurate 
în lumea exterioară. 

8. Gândirea tradiţională este în mare 
măsură ineficientă când tratează 
comportamentul specific lumii 
interioare. Trebuie să dezvoltăm mai 
multe căi directe de a aborda perceptiile. 

9. Valorile, metaforele, modelele şi 
obiectivele există numai în lumea 
interioară. 

10. E posibil să avem nevoie numai de 
termenul POPIC pentru a descrie „o 
posibilă imagine a lumii înconjurătoare 
în momentul de fată“. 


Note: 


16. Vezi cartea mea Future Positive, Penguin, Londra, 
1990. 


17 
18. 


Vezi pagina 108. 
În n original, Water Logic. (N. trad.) 


CAPITOLUL 27 


Alternativele 


ALTERNATIVELE SUNT, desigur, o formă a 
gândirii paralele. Diferenţa dintre alternative 
și paralele este ilustrată în Figura 10, de la 
pagina următoare. Alternativele sunt direc- 
ționate spre un singur punct. Acest lucru ar 
putea însemna realizarea unui scop: 
materialul alternativ din care se vor face 
aceste căni; moduri alternative de a recom- 
pensa agenții de vânzări care au avut succes; 
moduri alternative de a puncta lucrările de 
examen; abordări alternative ale şomajului. 
Ar putea fi, de asemenea, o încercare de a găsi 
moduri alternative de a pune în practică un 
concept anume: moduri alternative de a 
descuraja fumatul; moduri alternative de a le 
crea oamenilor o conştiinţă ecologistă; 
metode alternative de a obţine o democraţie 
participativă. 

Paralelele reprezintă elemente simple 
orientate în aceeaşi direcție generală fără 
necesitatea de a servi exact aceluiaşi scop. 
Acestea pot include factori, componente, 
piese, opinii, idei, obiecţii şi cereri, toate fiind 
dispuse unele de-a lungul celorlalte: 


„Fumătorii ar putea beneficia de o reducere 
dacă se înscriu la o clinică «antifumat».“ 
„Fumătorii să contribuie mai mult la bugetul 
statului prin taxe și plăţi la fondul de pensii 
care nu sunt pe deplin recuperate.” 

„Alegerea unui fumător nu este treaba 
nimănui. 

„Primul fum de țigară este foarte important.“ 
„Unii oameni chiar renunţă brusc.“ 

„Ar fi de ajutor înființarea unei asociaţii a 
Fumătorilor Anonimi, în genul celei a 
Alcoolicilor Anonimi.“ 

„Este important simtul unei realizări 
personale.“ 

„Să-i cicăleşti pe fumători este inutil.“ 

„Faci ce vrei atâta timp cât cei din jur nu au 
de suferit. 

„Este important ca adolescenţii să nu simtă 
nevoia de a se apuca de fumat.” 


0 
7 


Alternative 


— 


Posibilităţi paralele 
Figura 10 


Lista de mai sus reprezintă un set foarte liber 
de posibilităţi paralele pe tema generală „cum 
descurajăm fumatul“. În practică, acest gen de 
discuţie ar fi cu mult mai productiv dacă s-ar 
desfăşura într-un cadru de lucru de felul 


celor şase pălării sau dacă s-ar aplica 
metodele de direcţionare a atenţiei specifice 
programului CoRT. În caz contrar, discuţia s- 
ar desfăşura „împrăștiat, în haosul specific 
şedinţelor de tip brainstorming. Ori asta 
indică o atenţie insuficientă faţă de diferitele 
aspecte ale subiectului în cauză. Scopul 
principal al gândirii paralele nu este acela de 
a lansa la întâmplare o mulţime de idei în 
speranţa că vreuna va funcţiona, ci acela de a 
clădi un spectru complet de reflectare. 


Pălăria albă (informaţia) 

Ce ştim despre media de vârstă a celor care se 
apucă de fumat? 

Le place adolescenților prima ţigară? 

Unii oameni chiar renunță brusc la fumat. 
Câţi fumători îşi doresc să renunţe la fumat? 


Pălăria verde (efortul creativ) 

Companiile din industria tutunului ar putea 
beneficia și ele de pe urma clinicilor 
„antifumat“. 

Ţigarete foarte scurte, pentru a contracara 
dorinţa de a trage primul fum. 

Insigne „demonstrative“ pentru cei care sunt 
pe cale de a renunța la fumat. 

Crearea unor ţigări care nu-i deranjează pe 
cei din jur. 


Pălăria galbenă (beneficiile) 


Companiile din industria tutunului ar 
demonstra argumentul „liberului-arbitru.. 
Fiecare ocazie de a fuma ar implica mai puţin 
fumat. 

Sentimentul că ai realizat ceva este important. 
Face din fumat o chestiune pur personală. 


Nu este surprinzător că în cadrul gândirii 
tradiționale nu suntem deloc dornici să 
generăm alternative, deoarece alternativele 
îngreunează procesul de obținere a 
„adevărului“ sau a unei concluzii precise. 


Pălăria neagră (prudența) 

Acţionarii nu vor aprecia ideea propusă. 

Ai putea ajunge să fumezi şi mai mult. 

Ai putea avea un aer de mândrie prostească. 
Tehnic, probabil că e imposibil. 


Pălăria roşie (emotiile) 

Se pune prea multă presiune pe fumători. 

Ar trebui ca renunţarea la fumat să nu mai fie 
atât de grea. 

Să-i lăsăm pe fumători să decidă singuri. 
Adolescenţii nu ar trebui să se apuce de 
fumat. 


În acest exemplu, atât pălăria galbenă, cât şi 
cea neagră au fost aplicate ideilor specifice 
generate de pălăria verde. Pălăria roșie a fost 
aplicată întregii teme. 


Multe dintre cărţile despre cum să rezolvăm 
problemele au pus accent pe importanţa de a 
defini problemele într-un mod 
„corespunzător. Acest lucru este, cumva, 
incorect, deoarece singurul moment în care 
poţi defini problema într-un mod 
„corespunzător“ este acela în care deja ai 
rezolvat-o. Atunci priveşti retrospectiv şi 
spui: „Dacă aş fi definit problema în acest fel, 
soluţia ar fi fost mai ușoară. Această evaluare 
retrospectivă nu are cine ştie ce valoare 
practică. Şi totuși, fără îndoială că doar unele 
definiţii ale problemei vor duce la o soluţie. 


Cel mai bun lucru pe care îl putem face este 
să formulăm definiţii paralele ale problemei 
și apoi să observăm ce fel de gândire decurge 
din aceste definiţii. 


Problema: 
Nu dispunem de suficient spaţiu în parcarea 
noastră. 


Definiţii posibile ale problemei: 

Nu există suficient spațiu pentru parcare. 

Nu există suficient spaţiu pentru cei care vor 
să parcheze. 

Sunt prea mulţi cei care vor să-şi parcheze 
maşina aici. 

Sunt prea mulţi cei care se simt obligaţi să-și 
parcheze maşina aici. 

Sunt prea mulţi cei cărora le trebuie un loc de 
parcare aici. 


Maşinile sunt prea mari. 

Nu mai există spaţiu pentru a extinde 
parcarea. 

Nu putem oferi un spaţiu de parcare 
suplimentar. 


Din fiecare definiţie de mai sus se pot obţine 
idei. De exemplu, parcarea maşinilor poate fi 
permisă numai celor mai buni şoferi din 
săptămâna precedentă. Ar putea fi organizat 
un sistem de partajare a unei maşini 
(carpooling), sau ar putea fi date în folosinţă 
microbuze. S-ar putea obţine mai mult spaţiu 
de parcare prin adăugarea unor niveluri 
supra- sau subterane. S-ar putea obţine spaţiu 
şi prin folosirea staţiei de parcare care 
aparţine altor oameni. Parcarea ar fi permisă 
doar pentru mașinile mici. Maşinile ar putea 
fi parcate într-o altă stație de parcare și s-ar 
putea organiza un serviciu de transfer. S-ar 
putea impune un sistem de tipul „imparte 
maşina“ iar accesul în parcare să fie permis 
doar celor care se conformează. 


Scopul principal al gândirii paralele nu este 
acela de a lansa la întâmplare o mulţime de 
idei în speranţa că vreuna va funcţiona, ci 
acela de a clădi un spectru complet de 
reflectare. 


Cum poţi aprinde un foc folosind un arzător 
care să fie ieftin, să nu folosească materiale 


periculoase, să fie rapid, eficient şi să poată fi 
folosit şi noaptea? O definiţie atât de strictă 
practic restrânge alternativele la o singură 
potrivire. Dacă problema ar fi fost pusă în 
termeni mai generali, atunci răspunsurile ar fi 
inclus: bricheta, chibriturile, reflectorul solar, 
frecatul a două bete etc. Este mai bine ca de la 
bun început să formulezi o definiţie strictă, 
sau este mai bine să ai o definiţie formulată în 
termeni generali, ca mai apoi să aplici 
criteriile de selecţie și să elimini variantele 
nesatisfăcătoare? Este mai bine să stabileşti o 
definiție generală, din două motive. Primul 
motiv este acela că, adesea, limitele pot fi 
supuse provocărilor. Cel de-al doilea motiv 
este că ar fi mai bine să generezi mai multe 
idei și apoi să le modifici, sau să le excluzi, 
decât să nu dispui de nicio idee cu care să 
poţi lucra. 


Aparent, există o suprapunere considerabilă 
intre „alternative“ şi „paralele“. Acest lucru 
este perfect acceptabil, deoarece grupările din 
cadrul sistemului de gândire paralelă nu 
reprezintă cutii categoriale rigide, 
discriminatorii, ci mai degrabă se aseamănă 
cu un aranjament experimental, în jurul 
căruia membrii unei „clase de studiu“ se 
adună laolaltă. 


Una dintre diferenţele principale este aceea că 
paralelele nu căută să ajungă la o concluzie 


anume, în vreme ce alternativele sunt 
întotdeauna derivate dintr-un anume „punct 
fix“. Acest punct fix poate consta într-un scop 
precis: moduri alternative de aprindere a 
focului. Sau poate desemna membri ai unei 
clase: tipuri alternative de fructe citrice. Poate 
fi, totodată, şi actualizarea unui concept: 
moduri alternative de a pune în practică 
conceptul bonurilor de fidelitate. 
Alternativele sunt asemenea unor copii care 
au aceiaşi părinţi. Identifici părinții şi apoi 
cauţi copiii legitimi. Care este „punctul fix“ în 
acest caz? Cum am putea altfel să obţinem 
acest punct fix? 


Riguros vorbind, o alternativă înseamnă „un 
altul“ sau „o alta. Dar dacă încercăm să 
găsim „un altul pentru acel altul, 
alternativele pot implica mai mult de două 
moduri posibile. În practică, numărul este 
nelimitat. Însă conceptul de „un altul“ este 
important. Câteodată ajungem la aroganța 
certitudinii pentru că pur şi simplu nu 


suntem în stare să ne imaginăm „o altă 
posibilitate. 


Membri ai unui grup de călători suferă de o 
indigestie gravă. 

„E cu siguranţă din cauza mâncării de aseară. 
Nu există altă posibilitate. Am folosit apă 
imbuteliată pentru a ne spăla pe dinţi şi nu 
am băut deloc apa de la robinet." 


Certitudinea rezidă în imposibilitatea de a 
vedea alternative. Imediat ce o alternativă 
este descoperită, certitudinea este redusă. 
Însă descoperirea respectivă nu va fi făcută 
prin intermediul logicii, ci prin intermediul 
imaginaţiei. Desigur, retrospectiv, totul va 
părea logic. 

„Cum rămâne cu sucul de portocale pe care 
unii dintre noi l-am băut în avion? E posibil 
ca acesta să fi fost diluat cu apă de la robinet. 
Și cum rămâne cu gheaţa pe care unii dintre 
noi şi-au pus-o în paharele de whisky? Cum a 
fost făcută acea gheaţă?” 


Un avocat istet şi creativ ar putea, probabil, să 
creeze suficiente dubii în mintea oricărui 
juriu astfel încât acesta să nu condamne 
„dincolo de orice îndoială rezonabilă. 


Nu este surprinzător că în cadrul gândirii 
tradiționale nu suntem deloc dornici să 
generăm alternative, deoarece alternativele 
îngreunează procesul de obținere a 
„adevărului“ sau a unei concluzii precise. Cu 
cât sunt mai multe alternative, cu atât 
procesul devine mai lent. Cu cât sunt mai 
multe alternative, cu atât mai micā este 
certitudinea unei concluzii. 


CAPITOLUL 28 


Paralelele 


AR FI INTERESANT de amintit faptul că 
Aristotel a remarcat modul în care Socrate s-a 
folosit de „paralele“ pentru a formula 
exemple ale „dreptăţii, sau ale oricărui alt 
lucru pe care dorea să-l definească, pentru a 
putea astfel să extragă adevărata definiţie din 
consideraţiile acestor exemple. Acest demers 
reprezintă operaţia clasică a raționamentului 
inductiv. „Cum putem găsi adevărul ascuns?“ 


Principala caracteristică a gândirii paralele 
este aceea că, atunci când generăm paralele și 
le dispunem unele de-a lungul celorlalte, nu 
încercăm, în acea etapă a gândirii, să obţinem 
o anumită concluzie. Noi doar ne orientăm 
intr-o direcţie concretă. Nu se pune problema 
valorii de adevăr. Nici cea a respingerii. Nu 
există o selecție de „exemple bune“. Nu poate 
fi vorba de enunţuri aflate în contradicţie. În 
ceea ce priveşte inducția, trebuie să existe o 
„alegere prudentă a exemplelor, altfel nu va 
funcţiona. Dacă îti propui să defineşti 
„esenţa“ unui copoi, seria exemplelor de câini 
pe care le vei da trebuie să conţină exclusiv 
„copoi . Dacă faci loc şi terierului sau 


pudelului-de-jucărie, nu vei reuşi niciodată să 
ajungi la o concluzie prin intermediul 
inducției. În mod paradoxal, inducția 
presupune un număr de definiţii prestabilite 
care au funcţia de a selecta exemplele ce 
urmează a fi introduse în spatiul evaluării. 


Dacă exemplele tale de „lebădă“ conţin doar 
lebede albe, ai putea trage concluzia că 
lebedele vor fi mereu albe. Dacă, în schimb, 
incluzi şi alte caracteristici de bază în 
exemplele tale, ai putea trage concluzia că 
lebedele pot fi și negre, şi albe. 


Întregul proces al inferenţei inductive implică 
o circularitate interesantă. Aspectul principal 
rămâne totuși faptul că există o selecţie de 
exemple. În gândirea paralelă nu poate fi 
vorba de nicio selecţie. 


În Figura 11 avem nişte oameni văzuţi de sus 
care se uită la o clădire. Ei privesc aceeaşi 
faţadă a clădirii. Privirile lor sunt îndreptate 
in aceeași direcție, în paralel. Ei vor raporta, 
în paralel, ceea ce văd. 


În Figura 12 (vezi pagina 206) fiecare dintre 
ei priveşte o altă faţadă a clădirii. Fi vor 
raporta, în paralel, lucrurile pe care le văd şi 
fiecare raport este așezat alături de celelalte 
rapoarie. 


În Figura 13 (vezi pagina 206) fiecare priveşte 
câte o clădire diferită a aceluiaşi sat. Și de 
această dată, aceştia vor raporta în paralel. 


Figura 13 


În fiecare dintre aceste trei instanţe, gândirea 
„paralelă“ (sau privirea ca atare) este în curs 
de desfăşurare. Diferenţa rezidă în „temă“ sau 
in „direcţie . 


In primul caz, este vorba despre perspective 
paralele asupra aceleiaşi laturi a clădirii. 


În al doilea caz, este vorba despre perspective 
paralele asupra mai multor laturi ale clădirii. 


În ultimul caz, este vorba despre perspective 
paralele asupra satului. 


Subiectul în discuţie sau asupra căruia se 
apleacă gândirea determină tema sau direcţia. 
Subiectul nu trebuie definit în chip riguros. 
Cu toate acestea, există grade de relevanţă. 
Dacă se discută despre irigație, farmecul unei 
interprete de muzică pop nu va fi relevant 
pentru acest subiect — sau va fi în măsura în 
care acest lucru este pe deplin asumat ca fiind 
o „provocare“. În ce punct al discuţiei se 
poate spune despre un lucru că a devenit, din 
relevant, irelevant Nu există o limită clară şi 
nici o judecată fermă. Dacă îi ceri unui grup 
să privească spre nord, unii din grupul 
respectiv se vor dovedi preciși în orientare, în 
timp ce alţii, dezorientaţi, vor privi mai 
degrabă spre vest. Unde tragem linia de 
separatie? Între nord-est şi nord-vest? 


În vreme ce este important să abordăm 
lucrurile relevante, nu este nevoie de 
respingeri rigide.  Paralelele mai puţin 
relevante vor fi mai puţin folositoare şi, ca 
atare, mai puţin utilizate în proiectarea unei 
căi de urmat pe baza acestor paralele. Aşa 
cum am menţionat într-un capitol precedent, 


aici nu va exista judecata de pază, care 
reprezintă o componentă atât de importantă 
a gândirii tradiţionale. 

Putem adăuga faptul că, la fel ca în cazul 
inducției, dacă definim în mod riguros 
criteriile de relevanță, nu facem decât să 
prestabilim ceea ce urmează să „descoperim“. 
Dacă permit ca discuţia mea despre citrice să 
includă numai fructele „de culoarea 
portocalie”, e posibil să ajung la concluzii 
valabile strict în privinţa citricelor de culoare 
portocalie. Este bine să ai o abordare mai 
cuprinzătoare la început şi mai restrânsă mai 
târziu. Acest lucru nu va constitui deloc o 
problemă în gândirea paralelă, întrucât 
aceasta nu este bazată pe judecăţi prestabilite. 
În cazul gândirii tradiţionale, acest lucru este, 
totuşi, o mare problemă, deoarece aici 
judecata prestabilită trebuie să existe în cea 
mai mare parte a timpului. 


Cineva a remarcat la un moment dat faptul că 
dacă vrei să-ţi cumperi o casă, ar trebui să 
cercetezi ofertele în timpul iernii. Pe perioada 
verii, centralele de gaze ar putea fi acoperite 
de frunze. Ar trebui, oare, ca evaluările 
paralele ale clădirii să fie efectuate în aceeaşi 
zi şi în aceleaşi circumstanțe? Acestea nu ar 
trebui să fie atât de uniforme, decât dacă este 
specificat de la bun început un context 
anume în direcţia subiectului. Ca şi în cazul 


alternativelor, câteodată cel mai bine este ca 
la început să dispunem de o direcţie de 
interpretare generală, iar mai apoi să o 
restrângem și chiar să o dividem în direcţii 
secundare. 


Pentru cei educați cu metodele tradiţionale 
de gândire, lipsa unei judecăţi ca punct de 
plecare este  deconcertantă, deoarece ei 
consideră că absența judecății denotă 
irelevanță. lar acest lucru este valabil din 
cauza dicotomiei relevant/irelevant prezentă 
în mintea lor. Spectrul dintre relevanta de un 
grad înalt și irelevanţă este, evident, unul 
foarte subtil — aşa cum am sugerat puţin mai 
devreme. 


În capitolul despre alternative am comentat 
pe marginea diferenței dintre gândirea 
paralelă structurată şi cea nestructurată. În 
cadrul gândirii paralele nestructurate există 
doar  descrirea  subiectului-temă sau a 
direcţiei în care acesta se îndreaptă. Toate 
comentariile orientate în această direcţie 
generală sunt acceptate şi așezate unele de-a 
lungul celorlalte. Prin intermediul gândirii 
paralele structurate există, totuşi, un „cadru 
de lucru secundar“ definit, care, de asemenea, 
stabilește o direcţie a atenţiei. De exemplu, 
dacă subiectul general sunt „subvenţiile din 
agricultură iar cadrul de lucru secundar este 
reprezentat de „pălăria galbenă”, atunci, 


pentru moment, gânditorii îşi vor „direcţiona 
atenţia“ către posibilele beneficii intuite şi 
către valorile implicite subvenţiilor din 
agricultură — cum ar fi conservarea modului 
rural de viață prin micii fermieri. 


În gândirea tradițională adversativă se caută o 
justificare pentru fiecare afirmaţie făcută. În 
gândirea paralelă, orice „posibilitate“ este 
acceptată ca atare. 


Ca o chestiune secundară, s-ar putea 
argumenta că în viața reală nu poti privi 
simultan în două direcţii diferite. Însă, într- 
un fel, acest lucru este posibil. Imaginează-ţi 
că priveşti o clădire. Fără a-ţi muta privirea, 
iți vei pune acum nişte ochelari cu un spectru 
rozaliu şi vei nota ceea ce vezi. Apoi, vei 
încerca şi niște ochelari cu spectrul galben şi, 
de asemenea, vei nota ceea ce vezi. Dacă acea 
clădire va fi multicoloră, „perspectivele“ tale 
alternante vor fi diferite. În acest sens 
funcţionează cadrele secundare de lucru ale 
gândirii paralele structurate. În practică, 
acestea funcţionează eficient şi fără probleme. 
Ele elimină confuzia şi fac explorarea paralelă 
cu mult mai puternică decât așa cum este ea 
de obicei în abordarea nestructurată a 
gândirii paralele. 


Doresc să reiau o observaţie făcută într-un 
capitol anterior, fiindcă este o observaţie 


deosebit de importantă. Prin intermediul 
gândirii paralele încercăm să stabilim o 
direcţie definită de interpretare. Exact acest 
sens al direcţionării atenţiei şi căutarea în 
acea direcţie au o importanţă majoră. Nu este 
vorba despre un proces de „clasificare“ a 
observaţiilor făcute. Şi nici despre felurite 
remarci care mai apoi să fie clasificate drept 
„probleme“ „beneficii“ etc. În practică şi 
conform modului în care creierul 
functionează, diferența dintre aceste două 
abordări este imensă. Prima reprezintă un 
proces de concentrare a atenţiei; cea de-a 
doua constă în judecata de clasificare a 
rezultatelor obţinute. Oamenii deprinşi cu 
modelul tradiţional de gândire deseori 
confundă aceste două lucruri. 


Toată ideea „direcţionării atenţiei este aceea 
că este posibil să nu „vezi“ un anumit lucru, 
până nu îţi vei direcționa atenţia în acel sens. 
A clasifica pur și simplu ceea ce ai găsit nu te 
va ajuta în niciun fel în încercarea ta de a 
„vedea“ mai bine. 


Din nou, putem sublinia diferența dintre 
metoda socratică şi gândirea paralelă. În 
metoda socratică şi gândirea tradițională 
avem presupoziția că, într-un fel, ideile, 
afirmaţiile, observaţiile şi perceptiile „sunt 
acolo“. Cumva, acestea vor apărea. Într-un fel 
sau altul, vor lua ființă. Tot ceea ce trebuie să 


facem este să le judecăm și să le clasificăm. În 
asta rezidă esența gândirii critice. Dar de 
unde vin aceste perceptii, observaţii, afirmaţii 
şi idei? Cum sunt generate? Foarte simplu: în 
învăţământ, acestea sunt prezentate în 
manuale. Într-un dialog socratic obligi tabăra 
adversă să facă o sugestie. În lumea reală însă, 
deficienta este la fel de mare în cazul laturii 
generative cât în cazul judecății. Din acest 
motiv, direcționarea atenţiei, specifică 
gândirii paralele, este atât de importantă. 
Interogaţia socratică reprezintă un sistem 
mult mai slab şi este aplicabil cu adevărat 
numai în ceea ce privește „intelesul“ 
cuvintelor şi al noțiunilor. 


Prima parte a gândirii paralele este, prin 
urmare, generativă prin însăşi natura sa. 


O diferență  covârşitoare dintre metoda 
socratică și gândirea paralelă este dată de 
modul în care sunt tratate contradicţiile. Aşa 
cum am mai arătat, unul dintre fundamentele 
logicii occidentale este principiul conform 
căruia ceva nu poate „să fie şi să „nu fie în 
același timp. Într-un fel, toată logica 
aristotelică gravitează în jurul acestui 
principiu. Această respingere a contradictiei 
înseamnă că putem accepta sistemul cutiilor 
„categoriale“. Un lucru anume fie face parte, 
fie nu face parte dintr-o categorie. E 
imposibil ca acesta să aparţină şi să nu 


aparţină în acelaşi timp unei categorii. Acest 
principiu se aplică claselor, grupurilor, 
seturilor etc. În dialoguri, Socrate folosește 
contradicția ca pe un mecanism 
argumentativ. „Daca acceptăm asta şi asta, 
ajungem la această contradicție — deci s-ar 
putea să nu fie cum spui. 


În dialogul Phaidon, Socrate afirmă: „Nu 
există compatibilitate între afirmaţia potrivit 
căreia sufletul este pur şi simplu armonia 
corpului la fel cum acordajul este armonia 
lirei şi afirmaţia potrivit căreia cunoaşterea 
este reamintirea a ceva ce exista deja în noi.“ 
Pe de-o parte, cunoaşterea se află 
dintotdeauna în noi, dar pe de altă parte, 
aceasta este prezentă în noi abia după ce 
corpul nostru a luat ființă. Cele două 
afirmaţii sunt incompatibile sau se exclud 
reciproc. Acest lucru înseamnă că ideea 
armoniei trebuie să fie respinsă, deoarece 
ideea „cunoașterii care este reamintire” poate 
fi „demonstrată. 


În multe dispute din domeniul politicii şi al 
dreptului, o parte încearcă să-și aducă tabăra 
adversă într-un punct in care 
autocontradicțja acesteia devine flagrantă. În 
acest punct, eşecul taberei adverse este 
evident şi, deci, aceasta „se înşală“. 
Nonacceptarea contradicţiilor reprezintă un 
soi de „adevăr-joc“ bazat pe limbaj. Dacă 


definim masa ca fiind „ceva cu patru 
picioare, pur şi simplu nu vom accepta o 
masă care are trei picioare. Dacă obiectul în 
cauză nu are patru picioare, nu îl vom putea 
„numi“ masă. De dragul clarităţii în 
comunicarea în cazul limbajelor secvențiale 
(distincte față de limbajele combinaţionale), 
această convenţie este necesară. 


În gândirea paralelă, contradicţiile sunt pe 
deplin acceptate. Acest lucru este posibil 
deoarece accentul nu este pus pe „ce este, ci 
pe „ce se întâmplă în continuare“ şi pe „unde 
duce asta („logica apei, şi nu „logica 
pietrei“). 


„Avionul de Paris decolează la ora 16:00.“ 
„Avionul de Paris decolează la ora 17:00.“ 


Aceste enunţuri par să se excludă reciproc. 
Acestea sunt contradictorii dacă le convertim 
în următoarea formă: 


„Avionul de Paris este programat să decoleze 
la ora 16:00." 

„Avionul de Paris nu este programat să 
decoleze la ora 16:00.“ 


Acest lucru se întâmplă fiindcă o contradicţie 
este limitată la „este“ şi la „nu este“ 


Vom accepta ambele enunţuri, în paralel. 
Apoi, când va veni momentul să „proiectăm 
o cale de urmat, vom verifica valabilitatea 
acestor enunțuri telefonând la compania 


aeriană sau consultând orarele sale de zbor. 
Este posibil ca aceste două enunţuri nici 
măcar să nu se afle în contradicţie, întrucât 
sunt avioane care decolează la ambele ore sau 
ambele ore sunt corecte, dar în diferite zile. 
Dacă nu putem verifica ora decolării, vom 
proiecta o acțiune care să includă ambele ore. 
Vom merge la aeroport, asigurându-ne că 
vom prinde cursa de la ora 16:00 și, dacă se 
dovedeşte că avionul nu va decola la ora 
respectivă, ne vom așeza liniștiți şi vom citi o 
carte de Edward de Bono, în aşteptarea cursei 
de la ora 17:00. 


În acest exemplu simplu, în primul rând 
putem vedea că ceea ce la început părea a fi o 
contradicţie se dovedește a nu fi deloc o 
contradicţie, în cele din urmă. Prin urmare, 
există pericolul de a respinge instantaneu tot 
ceea ce pare a fi o contradicţie, conform 
evidenţelor de la momentul respectiv, dându- 
ne ulterior seama că nu a fost vorba de nicio 
contradicţie. Apoi, mai este şi chestiunea 
legată de verificarea enunţurilor la timpul 
potrivit, şi nu în momentul în care acestea au 
fost incluse în sistem. În sfârşit, putem 
proiecta o acţiune care să includă ambele 
posibilități. Acest lucru este similar bine- 
cunoscutului proces de „construcție a 
scenariului ca mod de a anticipa viitorul. Ne 
imaginăm atât cea mai bună situaţie, cât şi 


cea mai rea, iar apoi proiectăm cursul unei 
acțiuni care poate fi compatibilă cu ambele 
extreme, dar şi cu variantele intermediare. 


În gândirea paralelă, contradicţiile sunt pe 
deplin acceptate. 


Mai există un aspect care se impune a fi 
adăugat. E posibil ca opiniile contradictorii 
cu privire la ora decolării avionului să fi dus 
la multe dispute irelevante la momentul 
respectiv. E posibil ca această contradicţie să 
fi fost un pretext specific jocurilor puterii 
politice prin care cineva şi-a propus să 
demonstreze că altcineva greşeşte. Niciunul 
dintre aceste lucruri nu e posibil în gândirea 
paralelă. 


Dacă gândirea paralelă este indiferentă față 
de cei care sunt acceptaţi în „partid, unde 
mai intră „adevărul ? Răspunsul este că 
adevărul își face apariţia acolo unde avem 
nevoie de el. Adevărul apare atunci când 
trebuie să proiectăm sau să verificăm o 
acțiune propusă. Adevărul va fi obţinut în 
momentul în care vom avea un tablou 
complet al stării de fapt. 


„Sarea este bună în mâncare.“ 
„Sarea nu este bună în mâncare.“ 


Aceste două enunţuri sunt contradictorii. Pe 
care ar trebui să-l admitem în „partid“? Dacă 


trebuie să dai curs judecății de „pază“, te vei 
înşela indiferent de ce va alege judecata ta. 
Dacă, însă, ambele enunţuri sunt admise în 
partid, atunci, mai târziu, putem încerca să le 
reconciliem. Am putea ajunge la concluzia că 
puțină sare este bună, dar prea multă sare 
strică gustul mâncării. Am putea concluziona 
că unii oameni consideră sarea ca fiind 
dăunătoare dacă ai o tensiune arterială mare. 
Pe de altă parte, dacă te afli într-o regiune cu 
o climă caldă, atunci sarea este bună deoarece 
pierzi foarte multă prin transpiratie. Abia 
când ai imaginea de ansamblu, judecata poate 
fi emisă. În fiecare caz în parte însă, judecata 
de pază poate fi insuficientă. 

În stadiul său iniţial, gândirea paralelă nu îşi 
propune să obţină uniformitate, acord sau 
concluzii. Şi nici nu suntem în căutarea unui 
adevăr obiectiv. Accentul cade pe posibilități 
şi pe POPIC-uri (imagini posibile). 
Propoziţia-cheie din gândirea paralelă este „a 
așeza posibilitățile unele de-a lungul 
celorlalte“. Fiecare element contributiv este 
atent aşezat de-a lungul celorlalte. Nu există 
nicio interacțiune între aceste elemente 
contributive. Acest lucru este total opus 
gândirii tradiționale adversative, în cadrul 
căreia fiecare enunt reprezintă o ocazie de a 
judeca ofensiv. La început, celor instruiți în 
gândirea tradițională adversativă le va fi greu 


să se abțină când un membru al gupului va 
avansa o afirmaţie cu care aceştia nu sunt de 

acord sau care pare a fi „greșită. Există 
tendința de a te năpusti asupra acelei 
afirmaţii, de a arăta că este eronată şi că 
persoana care a avansat-o „spune prostii . 


Tocmai în scopul de a înfrâna această 
tendință a fost conceput cadrul de lucru al 
gândirii paralele propriu celor şase pălării. 
„Regulile“ jocului acestor pălării au sarcina 
de a preveni judecata și atacurile instantanee. 


În formularea sistematică a paralelelor nu 
este necesară obţinerea unui acord. E 
suficient ca fiecare enunţ sau element 
contributiv să se afle în aria subiectului 
general (și a cadrelor secundare de lucru 
unde acesta funcţionează). Paralelele în ceea 
ce privește cauzele conflictelor etnic ar putea 
include: 


„O ură istorică şi bine înrădăcinată, care a 
mocnit în trecut, poate ieși acum la suprafață 
(ca în cazul fostei Iugoslavia). 


„În vremuri de haos, de confuzie și de 
nesiguranţă, structurile tribale îşi 
consolidează identitatea, deoarece acest lucru 
le generează un sens al ordinii şi, de 
asemenea, le indică inamicii.“ 


„Este o chestiune care ţine de o continuitate 
necesară. Sunt zvonuri ale unui atac sau ale 


unei atrocități. Este vorba despre nevoia de a- 
ți apăra grupul. Despre susținerea 
apărătorilor tăi. Este vorba şi despre pericolul 
de a fi considerat un trădător. 


„Iâlhăria şi criminalitatea proliferează, iar 
divizarea etnică nu e decât un mod de a le 
legitima. 

„Lipsa speranţei, a unui scop sau a 
posibilităţii de afirmare duc la un conflict 
perceput ca fiind unicul mod de motivare, 
fapt care atrage cu sine apariția despoţilor 
militari, precum şi a conflictelor locale. 
Acesta este noul domeniu al 
antreprenoriatului.“ 


„Confuzia conduce la necesitatea unui simt al 
apartenenţei. De asemenea, este necesar sa 
faci parte dintr-un clan care îti poate apăra 
interesele. Așadar, identitatea de grup devine 
din ce în ce mai puternică. Acest lucru e 
favorizat şi de nevoia de a identifica şi uri alte 
grupuri.” 

„Toate efectele pozitive ale interacțiunii sunt 
orientate către declanşarea şi către 
continuarea conflictului. În această situatie, 
până şi cel mai neînsemnat lucru poate 
genera un conflict major.“ 


„Incetarea ostilităţilor este extrem de dificil 
de realizat, deoarece grupările de interes 
comun vor exercita presiuni asupra celor care 


vor să se retragă din conflict — și nici nu 
există certitudinea că «cealaltă tabără» se va 
opri ea însăşi. 

„Fiecare tabără ajunge să considere conflictul 
ca fiind «autoapărare» în faţă agresiunii reale 
sau imaginare a taberei opuse.“ 


„Un spaţiu al neutralității este imposibil. 
Fiecare este forțat să se supună dicotomiei 
rigide «cu noi»/«împotriva noastră». Aparent, 
nu poate exista un spaţiu al neutralității. 


„Reacţiile şi represaliile creează la rândul lor 
incidente, iar lanțul de incidente se 
transformă în conflicte. Nu există un plan 
general sau o strategie în privinţa asta.“ 


„Despoţii militari profită de puterea, de 
statutul, de importanţa și camaraderia ce apar 
odată cu războiul, astfel că aceştia vor să 
menţină condițiile care dau naştere 
avantajelor respective.“ 


Care dintre aceste posibilități sunt adevărate? 
Toate, niciuna, câteva sau părti din fiecare? 


Gândirea paralelă permite tuturor acestor 
posibilități să fie aşezate în paralel. Nu e 
nevoie ca acestea să fie discutate sau 
dezbătute individual de fiecare dată când este 
propusă vreuna. În gândirea tradițională 
adversativă se impune justificarea fiecărui 
enunt în momentul în care acesta e formulat. 
În mediul „posibilității“ propriu gândirii 


paralele fiecare „posibilitate“ este acceptată ca 
atare. Deoarece nu se pretinde niciun 
„adevăr, nu avem nevoie să apărăm sau să 
respingem o sugestie. Aceasta există în 
calitatea sa de „posibilitate printre alte 
posibilități. 

Apare uneori teama indirectă că dacă este 
permisă asocierea posibilităților vagi cu 
posibilităţile care prezintă un grad înalt de 
verosimilitate, atunci posibilităţile vagi vor 
avea un statut nemeritat. Avem convingerea 
că nu toate posibilităţile au același grad de 
verosimilitate și, prin urmare, acestea nu ar 
trebui tratate în mod egal. Teoretic, într-o 
cursă de cai, oricare dintre concurenţi poate 
ieşi învingător, însă cei care pariază știu că 
anumiți cai au şanse mai mari să câştige. Așa 
că, de ce ar trebui să considerăm că toate 
posibilităţile sunt egale? De ce să nu evaluăm 
şansele fiecărei posibilități? Răspunsul este că 
posibilităţile dispuse în paralel nu reprezintă 
o cursă de cai, iar analogia este nepotrivită. 
Dacă te plimbi în jurul unei clădiri, vei avea 
perspective diferite. Ce-i drept, faţada are 
şanse mai mari să fie remarcată, însă toate 
perspectivele sunt aduse împreună pentru a 
oferi o privire de ansamblu. Aşadar, niciodată 
nu se va pune problema de a „alege“ între 
paralele şi de a spune care este cel mai 
probabil să fie „adevărată“ la fel cum am 


alege calul cu cele mai multe şanse să iasă 
câștigător. Fiecare paralelă contribuie la 
viziunea de ansamblu. Din considerarea 
tuturor paralelelor va putea fi proiectată o 
decizie optimă. Prin urmare, analogia cu o 
cursă de cai este nepotrivită. 


O bucată de pânză ţesută poate conţine fibre 
paralele care au aceeaşi culoare. Sau unele 
fibre pot fi de o culoare diferită. Unele dintre 
aceste culori vor avea o contribuţie mai 
puternică în ceea ce priveşte modelul general 
sau frumuseţea pânzei. Şi totuşi, fiecare fibră 
contribuie în mod egal la asta. Acest fapt este 
foarte similar sistemului de paralele. Fiecare 
paralelă contribuie la imaginea sau 
„domeniul general. Și totuşi, unele 
contributii sunt mai probabile sau mai 
puternice decât altele. Într-o poză, rolul 
fundalului este la fel de mare ca rolul prim- 
planului. Într-o scenă, umbrele dau formă 
obiectelor. 


Cel mai important aspect al gândirii paralele 
este înțelegerea faptului că nu se procedează 
secvențial, de la un enunţ „adevărat“ la un 
altul până la o concluzie. În locul acestui 
demers, vor fi aşezate mai multe posibilități 
in paralel, iar apoi va fi „proiectat un 
rezultat, aşa cum vom vedea într-un capitol 
viitor. 


CAPITOLUL 29 
Posibilităţile 


GÂNDIREA TRADIŢIONALĂ occidentală 
— metoda socratică, Grupul Celor Trei — 
operează cu „adevărul. Acest fapt implică 
certitudini şi valori absolute. Contribuţia 
fascistă a lui Platon a constat în insistența 
asupra existenţei acestor valori absolute, pe 
care Socrate, în dialogurile platonice, a fost 
însărcinat să le găsească. Așa cum am 
menționat într-un capitol anterior, nu știm 
dacă ideile lui Platon au fost influențate de 
Socrate sau dacă Socrate, prin 
comportamentul său, l-a transformat pe 
Platon în purtătorul său de cuvânt. Asta nu 
prea contează. Rezultatul final, șlefuit de 
Aristotel, a constat în sistemul cutiilor- 
judecată. Un anumit lucru se află fie 
„înăuntrul“ unei anumite cutii, fie „în afara“ 
acesteia. 


Din toate acestea decurge logica noastră 
obişnuită, care trebuie să folosească termeni 
precum „toţi/toate, „niciunul/niciuna” şi 
„niciodată. 


„Toti melcii au cochilii.“ 


„Această vietate asemănătoare melcului nu 
are cochilie.“ 
„Aşadar, acesta nu este un melc.“ 


Dacă vom renunţa la determinaţiile absolute 
și rigide, sistemul va deveni mai permisiv: 


„Melcii au de cele mai multe ori cochilii.“ 
„Această vietate asemănătoare melcului nu 
are cochilie.“ 

„Prin urmare, e posibil ca această vietate să 
nu fie un melc.“ 


Dar, „ar putea fi — această posibilitate nu 
este exclusă. Atât ştiinţa, cât şi logica de 
fiecare zi se simt mult mai confortabil în 
prezenţa certitudinii. Dacă aceasta reprezintă 
certitudinea „adevărului-joc“, atunci numirea 
unui anumit lucru nu va întâmpina 
dificultăţi. („Voi considera că sunt melci doar 
vietăţile care se aseamănă cu melcii şi care au 
cochilie.) Problema apare în măsura în care 
incercăm să aplicăm acest principiu 
„adevărului-experienţă“ și lumii 
înconjurătoare. 


De îndată ce ne vom distanţa de termeni 
precum „toţi/toate, „întotdeauna, 
„niciunul/niciuna și „niciodată“, dar ne vom 
apropia de noţiuni precum „de obicei, 
„câteodată“, „în mare parte“ şi „câţiva/câteva;, 
atunci vom intra în lumea „posibilităţilor 


Posibilitatea se află în miezul gândirii 
paralele. De vreme ce nu există nicio 
judecată-pază, ca în cazul „adevărului, 
subiectele puse în discuţie şi consideraţiile nu 
vor depăși statutul de „posibilităţi . Nu a fost 
efectuat niciun test al adevărului; în acest caz, 
nu se va putea pretinde vreun adevăr. Intenţia 
este aceea de a obţine dintr-un „câmp 
îmbogățit cu posibilităţi paralele un rezultat 
care să se „organizeze de la sine“ sau să fie 
„proiectat în mod conştient. 


Figura 14 ilustrează ce poate face un copil cu 
nişte cuburi solide din lemn. Fiecare cub este 
aşezat exact deasupra unui alt cub, astfel încât 
să fie clădit un turn stabil. Acest lucru este 
similar gândirii tradiţionale. Deoarece 
pui cc A w 
„adevărul“ este cerut în fiecare etapă, 
structura va fi construită și va fi stabilă. 

Dacă înlocuim adevărul cu „posibilitatea“, aşa 
cum ne sugereaza Figura 15, nu vom mai 
putea proceda în modul descris mai sus. 
Piesele nu mai sunt stabile. Este nevoie de o 
singură piesă instabilă ca toată structura să se 


prăbușească. Fără categorii absolute în fiecare 
etapă a unui discurs logic, vor exista mari 
îndoieli în privinţa concluziei obţinute. 

Dar putem așeza până şi piese sferice şi 
proiecta o structură optimă pentru ele, aşa 
cum sugereaza Figura 16. Despre asta este 
vorba în gândirea paralelă. 


Figura 16 “annert” 


În mintea noastră, „posibilitatea“ se află 
mereu într-o strânsă relaţie cu 
„probabilitatea“. „Da, este într-adevăr posibil, 
însă este și probabil? 


Folosind gândirea paralelă, cel mai bine este 
să păstrezi distanța când vine vorba de 
calibrarea fină a probabilității. $i asta 
întrucât, de îndată ce stabilim un grad al 
probabilității, ne fixăm limitele la o formă 
mai slabă de adevăr. Ne limităm la a spune: 
„Acest lucru nu este adevărat în chip absolut, 
dar este probabil să fie adevărat“ sau „Acest 
lucru nu este fals întru totul, dar este probabil 


să fie fals. Ca rezultat, operaţia gândirii va 
sfârşi prin a deveni mai degrabă o operaţie de 
evaluare a probabilităților decât o operaţie de 
„proiectare“. 


În loc să încercăm stabilirea nivelului de 
probabilitate al fiecărei posibilităţi, e suficient 
să operăm cu un spectru general de 
posibilități: 

Posibilităţi realiste (rezonabil probabile). 
Posibilităţi vagi (doar posibile). 

Posibilităţi fanteziste (pe care mintea le poate 
concepe, și atâta tot). 


Provocarea (sugestia care nu este deloc 
posibilă, dar care este folosită pentru a genera 
idei). 

Nu e nevoie să folosim această gradaţie la 
modul riguros: posibilităţile se vor defini de 
la sine. Deoarece nu ne desfăşurăm într-un 
sistem al adevărului, în această etapă a 
gândirii paralele, contribuţia efectivă pe care 
o „paralelă posibilă“ o va avea în rezultatul 
final va depinde, inevitabil, de valoarea sa 
probabilistică. Această contribuţie nu trebuie 
evaluată în prealabil. Totodată, ar fi bine să 
nu ne epuizăm timpul formulând posibilităţi 
de tip fantezist. Această tendinţă ar putea 
avea valoare în cadrul unei sesiuni 
tradiționale de brainstorming, însă nu și în 
cadrul gândirii paralele. În practică, oamenii 


ajung imediat să înţeleagă principiul gândirii 
paralele, regulile jocului. Dificultatea majoră 
apare în cazul celor obişnuiţi cu sesiunile de 
brainstorming care cred că gândirea paralelă 
este același lucru cu brainstormingul doar 
pentru că nu există o judecată imediată. Este 
dificil de pus în practică o gândire paralelă 
productivă cu acest gen de oameni. 


Intenţia este aceea de a obţine dintr-un 
„câmp îmbogăţit cu posibilităţi paralele un 
rezultat care să se „organizeze de la sine“ sau 

să fie „proiectat în mod constient. 


Care sunt categoriile acoperite de 
„posibilitate“? Există o întreagă gamă de 
subiecte. Lista de mai jos nu este una 
exhaustivă. De asemenea, consideratiile de 
mai jos se suprapun — lucru, desigur, permis 
în gândirea paralelă. 


l. Lucruri despre care credem că sunt 
adevărate, fără a fi însă siguri de asta. 
„Lebedele sunt, de obicei, albe.“ „Nu 
cred că există taxe de moştenire în 
Queensland.“ 

2. Şanse definite. „Dacă arunc aceste zaruri, 
suma numerelor obținute poate fi până la 
11.“ „Dacă apăs trăgaciul acestui 
revolver, există o şansă din saşe să mă 
impuşc.- 


3. 


Conexiuni posibile. „E posibil ca 
deranjamentul tău stomacal să fie cauzat 
de curry-ul pe care l-ai mâncat la prânz.“ 
„Există posibilitatea ca hamalii să-ţi fi 
deschis valiza și să-ți fi furat camera 
foto.“ 


. Predictii. „E posibil ca economia să-şi 


revină anul viitor. „E posibil ca recolta 

de struguri de anul viitor să fie mai 

bună.” 


. Afirmaţii adevărate în anumite cazuri. 


„Unii schizofrenici pot deveni violenti.“ 
„Unii taximetrişti sunt parteneri de 
dialog străluciți.” 

Lucruri valabile doar în anumite 
circumstanţe. „Se pot întâmpla accidente 
in această porțiune dacă drumul este 
ud.“ „Dacă mănânci prea mult zahăr, 
poţi face hipoglicemie reactivă. 

Explicații alternative. „E posibil ca 
portofelul dispărut să fi fost furat, dar, de 
asemenea, e posibil ca acesta să fi fost 
pierdut sau pus unde nu trebuie.“ 
„Putem spune despre ea fie că a uitat de 
întâlnirea stabilită, fie că s-a rătăcit pe 
drum, fie că este prinsă în trafic. 


. Ipoteze ştiinţifice. „O posibilă explicaţie 


pentru abilitatea păianjenului de a sări ar 
putea fi sistemul hidraulic de înaltă 
presiune de care dispune acesta." „Rata 


crescută a îmbolnăvirii cu SIDA este 
posibil să fie cauzată de o formă mult 
mai contagioasă a virusului.” 

9. Recunoaștere posibilă. „E posibil ca acest 
tablou să fie pictat de Corot.“ „Cred că 
fiul tău s-a îmbolnăvit de pojar.“ 

10. Posibile direcţii ale acţiunii (sau ale 
deciziilor). „Am putea să nu facem 
nimic, am putea să sistăm operaţiunile 
sau am putea să ne mutâăm în 
străinătate.“ „Ai putea s-o laşi baltă, ai 
putea să-l dai în judecată sau ai putea să-i 
dai un pumn în nas.“ 

11. Schimbări posibile. „Este posibil ca 
gusturile oamenilor să fie în schimbare." 
„Este posibil ca oamenii să fie mai puţin 
interesaţi de sport în zilele noastre.“ 

12. Rezultate posibile. „Dacă scădem 
preţurile, e posibil să obţinem o mai 
mare rată de ocupare a camerelor de 
hotel.“ „Dacă vei folosi apa distilată, 
plantele tale ar putea crește mai frumos." 


Situaţiile de mai sus se suprapun de minune. 
Am fi putut categorisi aceste „posibilităţi 
mult mai succint, folosind rubrici precum: 
„informaţie incompletă, „speculaţii , 
„solicitări neconfirmate”, „șanse definite“ etc. 
Totul ar fi arătat mai bine, însă valoarea 
practică ar fi fost mai scăzută. 


Într-un capitol anterior, am propus o definiţie 
simplă a adevărului, anume orice situație 
opusă în care poţi spune „nu este aşa. La fel, 
putem defini posibilitatea ca fiind orice 
situație în care poţi spune „poate că este aşa“. 


Ar trebui să fie evident faptul că gândirea 
paralelă nu exclude adevărul. Dacă citeşti 
corect orarul de mers al trenurilor şi declari 
că trenul de Londra va pleca din gară la ora 
trei, nu vei avea restricții în a considera acest 
lucru o paralelă. Multe consideraţii din 
cadrul gândirii paralele vor fi acelea despre 
care gânditorul știe sau crede că sunt 
adevărate. Gândirea paralelă nu se limitează 
la „posibilităţi. Ar trebui, prin urmare, să 
indici faptul că este „adevărată contribuţia ta 
pentru a-i acorda astfel o valoare mai mare şi, 
deci, pentru a o distinge de celelalte 
posibilități simple? Tentaţia de a face acest 
lucru este mare. Și totuși, a revendica un 
„adevăr“ ar putea degenera într-o dispută 
imediată asupra revendicării ca atare. Așadar, 
este mai bine să emiti o afirmaţie simplă. 


„Orarul cu mersul trenurilor, care se află în 
faţa mea, mă anunţă că trenul pleacă la ora 
trei.“ 


„Deseori prind acest tren şi constat că pleacă 
la ora trei.“ 


„Secretara mea a verificat dimineaţa devreme 
mersul trenurilor şi trenul de Londra pleacă 
la ora trei. 


Din aceste simple afirmaţii valoarea de 
„adevăr“ poate fi dedusă fără a fi nevoie să fie 
susţinută în mod explicit. Participanţii la 
discuţie vor putea apoi decide cum să trateze 
această contribuţie. 


Circuli cu automobilul și ajungi la o 
bifurcatie a drumului. Indicatorul rutier a 
fost şters. Sunt două posibilități: fie virezi la 
stânga, fie la dreapta. Există două alegeri 
posibile: fie te decizi să-ţi continui drumul în 
partea dreaptă, fie te decizi să-ţi continui 
drumul în partea stângă. Acest lucru pare 
destul de evident. Însa nu este aşa. De fapt, ai 
mai multe posibilităţi. 

Ai putea vira la dreapta. 

Ai putea vira la stânga. 


Te-ai putea opri să te gândești la ce ai de 
făcut. 

Ai putea consulta o hartă rutieră. 

Ai putea aştepta un alt şofer pentru a-i cere 
indicaţii. 

Te-ai putea decide să riști. 


Te-ai putea întoarce până la ultima intersecţie 
şi ai putea încerca o rută alternativă. 


Probabil că există mai multe posibilităţi care 
pot fi adăugate acestei liste. Acest lucru este 
pe deplin „posibil“. 


Putem defini posibilitatea ca fiind orice 
situaţie în care poţi spune „poate că este aşa. 


Obişnuiţi să gândim folosind dicotomii, ne 
face o deosebită plăcere să „închidem ușa“ 
posibilităţilor pentru a obţine certitudinea 
necesară îndeplinirii sarcinilor cotidiene. 
Avem impresia că există un real pericol de a fi 
paralizaţi de posibilităţi — or, acesta chiar 
există. Însă, respectivul pericol dispare în 
măsura în care avem un simț clar al 
priorităţilor şi un simţ practic. Privim pur şi 
simplu posibilităţile şi „proiectăm o cale de 
urmat. Ar fi foarte dificil să obţinem întregul 
set de posibilităţi al fiecărei situaţii, dar ne- 
am descurca mai bine decât cu un simplu 
„ori asta/ori cealaltă“. 


Ai putea fi tentat să te lași păgubaș şi să tragi 
concluzia că totul este „posibil“. Tâlharul care 
te atacă pe stradă „ar putea“ să moară pe loc 
de infarct. Tipul robust de pe trotuarul de 
vizavi „ar putea“ să-ţi sară in ajutor. O 
patrulă de poliţie „ar putea“ trece pe acolo 
chiar în momentul agresiunii. „S-ar putea“ ca 
tâlharului să-i placă figura ta simpatică şi să 
decidă că ar trebui să tâlhărească pe 
altcineva. Toate acestea sunt „posibilităţi , 


însă nu te vor ajuta prea mult. Dar dacă vei 
considera că poţi fi tâlhărit într-o anumită 
zonă a oraşului, sau că tâlharul va deveni 
violent, sau că tâlharul se află sub influența 
drogurilor, atunci toate aceste posibilităţi ar 
putea avea un efect practic. 


Este o simplă chestiune de anticipare, prin 
curgerea logicii apei. Un set de posibilităţi nu 
face nimic altceva decât să spună: „Speră la 
ce-i mai bun. Celălalt set de posibilități 
sugerează instrucțiuni practice pentru 
acțiune. 


De multe ori, preocuparea noastră obişnuită 
pentru „ceea ce este“ ne creează impulsul de a 
„judeca“ posibilităţile. Imediat ce trecem la 
„ceea ce poate fi, această dificultate dispare. 
Dificultatea rezidă în faptul de a te situa pe 
jumătate în sistemul tradiţional de gândire şi 
pe jumătate în sistemul gândirii paralele. 
Acest lucru înseamnă să acceptăm 
posibilităţile (noul sistem), însă, mai apoi, 
să vrem să le „judecăm" (vechiul sistem). 


Ar trebui ca până acum să fi devenit evident 
faptul că stadiul „posibilităţilor“ din cadrul 
gândirii paralele reprezintă stadiul productiv 
al sistemului. Posibilităţile constituie etapa 
generativă. Acesta este stadiul creativ. 


Am încercat să subliniez în mai multe locuri 
în acest volum că sistemul tradițional de 


gândire este extrem de slab în ceea ce priveşte 
dimensiunea  generativă. În gândirea 
tradiţională, accentul a fost pus pe critică, 
judecată, analiză și pe căutarea adevărului. 
Toate acestea au o valoare generativă foarte 
mică. Există presupoziția că ideile vor ieși, 
cumva, la suprafață. Există presupoziţia că 
„adevărul“ se află pe undeva şi aşteaptă să fie 
descoperit. 


Latura generativă sau productivă a gândirii 
impune existenţa „posibilităţilor . Trebuie ca 
mai întâi să existe posibilităţi, pentru ca 
acestea să poată fi judecate. Gândirea paralelă 
încurajează în mod deliberat conceperea 
unor astfel de posibilităţi. 


Gândirea paralelă acoperă întregul domeniu 
al gândirii creative. Nu am menţionat acest 
lucru până acum deoarece nu am dorit să las 
impresia că gândirea paralelă are de-a face 
doar cu gândirea laterală şi cea creativă. Cu 
siguranță că nu este cazul. Niciuna dintre 
paralele nu e nevoie să fie creativă. Toate 
acestea pot fi sugestii temeinice, ipoteze şi 
fragmente de informaţie. 

În același timp, noi posibilităţi, noi idei, noi 
ipoteze şi noi soluţii pot fi generate fie prin 
simpla intenţie de a fi creativ, fie prin 
intermediul metodelor formale creative 
specifice gândirii laterale. Orice idee nouä 
reprezintă o „posibilitate“ O astfel de idee 


poate fi dezvoltată şi mai mult. În cele din 
urmă, ideea va lua parte la procesul de 
proiectare a unui rezultat optim. Uneori, 
ideea ca atare nu poate fi pusă în practică, 
însă, din aceasta se poate extrage un concept 
valoros care poate fi într-adevăr folosit. 


În gândirea paralelă structurată, posibilităţile 
pe care le implică ideea nouă vor fi procesate 
sub pălăria verde. Acolo unde gândirea nu 
este structurată, aceste posibilități pot apărea 
în orice moment. 


„De ce nu s-ar crea o alianță care să 
depășească diviziunea etnică?“ 


„Am putea întrerupe continuitatea?“ 


„Am putea să cumpărăm pacea de la 
căpeteniile militare şi să facem astfel încât 
renunţarea la conflict să fie în avantajul lor?“ 


„Cum am putea stabili o poziţie de mijloc 
pentru a putea astfel depăşi dicotomia 
rigidă? 

Întrebările sunt mijloace de concentrare a 
efortului creativ. „Cum am putea întrerupe 
continuitatea?“ înseamnă „Să ne concentrăm 
efortul creativ asupra modurilor prin care 
putem întrerupe continuitatea.“ În rândul 
paralelelor pot exista și sugestii pentru o 
concentrare suplimentară a gândirii. 


Așadar, în momentul în care dispunem de 
toate posibilităţile paralele, ce facem în 
continuare? Ce urmează? În ochii multor 
tradiţionalişti, această etapă a structurării 
posibilităţilor va părea superficială şi lipsită 
de pragmatism. Scopul gândirii este bucuria, 
întelegerea, controlul şi predicția. Cum ar 
putea să ajute un ansamblu de posibilităţi 
care nu au fost judecate? Cu gândirea 
tradiţională, până acum ne-am fi mișcat în 
mod constant şi sigur înspre un rezultat 
optim, prin intermediul unei serii de 
„adevăruri pas-cu-pas, care au fost judecate 
cu mare atenţie în prealabil. În schimb, nu 
avem decât o supă de posibilităţi. Și acum ce 
urmează? 


CAPITOLUL 30 


Proiectarea unei căi de urmat 


ÎN MOMENTUL ÎN CARE GÂNDIREA 
serveşte diferitelor sale scopuri, e necesar să 
înaintăm de la câmpul „posibilităţilor 
paralele“ la rezultatul dorit. Aici intervine 
„proiectarea. 


Într-un capitol anterior, am evidenţiat 
diferențele dintre proiectare şi analiză. Am 
subliniat faptul că analiza este preocupată de 
„ceea ce este, în vreme ce proiectarea este 
preocupată de „ceea ce poate fi. Am 
menţionat faptul că tradiționala căutare a 
„adevărului“ este asemănătoare cu cea a 
aurului. Pe cât de valoros poate părea uneori, 
nu este același lucru cu a proiecta și a 
construi o casă. Nu este ca și cum ai 
„descoperi“ o casă; trebuie să o proiectezi şi 
apoi să o construieşti. 


În genere, folosirea termenului de 
„proiectare“ este limitată la grafică, decoruri 
de teatru, design vestimentar și industrial etc. 
De multe ori, accepţiunile semantice ale 
cuvântului „proiectare“ implică o dimensiune 
vizuală, cu toate că dimensiunea funcţională 
a termenului este, de asemenea, importantă. 


Deseori, proiectarea este considerată a fi sora 
„artei“. În această carte, sensul pe care îl 
acord cuvântului „proiectare este unul 
general şi univoc, aşa cum consider că ar 
trebui să fie. Pentru mine, a proiecta 
inseamnă „a crea un lucru pentru a servi 
unui scop. Chiar dacă proiectarea este 
creativă, acest aspeci nu este necesar. 
Accentul se pune pe încercarea de a realiza 
un anumit lucru. Nu este suficient doar să 
judeci, să critici, să respingi şi să cercetezi. 
Chiar trebuie să faci ceva concret. 


Mi-am propus să arăt în această carte că 
sistemul nostru tradiţional de gândire, cu a sa 
obsesie pentru „căutarea adevărului, nu a 
acordat suficientă atenție dezvoltării 
tehnicilor şi metodelor de gândire necesare 
proiectării. Societatea nu poate evolua doar 
pe baza judecății. În vremurile schimbărilor 
rapide, cum sunt cele în care trăim, nevoia de 
a proiecta este mai importantă ca oricând. 
Probabil că judecata este suficientă pentru a 
rezista schimbărilor, insă nu poate fi 
suficientă şi pentru a beneficia de pe urma 
acestor schimbări. 


În acest capitol voi trata proiectarea într-un 
sens mai restrâns: cum putem proiecta un 
rezultat pornind de la un câmp de posibilităţi 
paralele. 


Gândirea tradiţională occidentală, în cea mai 
pură formă a sa, este lipsită şi nici nu are 
nevoie de o etapă a proiectării. Fiecare etapă 
a procesului de gândire îi urmează etapei 
precedente cu o judecată ce va stabili dacă 
aceasta este adevărată/falsă, corectă/greşită. 
Este asemenea unui zidar care se asigură că 
fiecare cărămidă este simetric şi 
corespunzător aşezată pe cea de dedesubt: 
„Dacă asta e aşa, atunci asta e aşa.“ În 
practică, desigur, puritatea metodei 
tradiționale de gândire este contaminată de 
diferitele tentative de a genera alternative etc. 
Această stare de fapt este privită „ca atare“ şi 
adesea este consolidată printr-o analiză 
simplistă prin care se asumă că fie poti, fie nu 
poţi acționa în vreun fel anume. 


Societatea nu poate evolua doar pe baza 
judecății. Probabil că judecata este suficientă 
pentru a rezista schimbărilor, însă nu poate fi 
suficientă și pentru a beneficia de pe urma 


acestor schimbări. 


În ceea ce privește gândirea paralelă, etapa 
proiectării este foarte importantă, deoarece, 
în absenţa sa, stadiul posibilităţilor paralele e 
aproape lipsit de valoare. 


În cadrul etapei de proiectare, se pot 
întâmpla câteva lucruri: 


1. Rezultatul aşteptat va deveni 
evident. 

2. Acest rezultat se va organiza de la 
sine. 

3.E necesar ca rezultatul să fie 
proiectat deliberat. 


Dacă intri într-un magazin cu intenția de a-ți 
cumpăra haine, probabil că vei lua în calcul 
mai multe stiluri vestimentare şi vei proba 
mai multe măsuri. În momentul în care 
trebuie să iei o decizie, eşti nevoit să iei în 
considerare mai mulţi factori, cum ar fi 
preţul, utilitatea, culoarea, stilul, aspectul 
practic, măsura etc. Aceasta este calea cea 
dificilă de a lua o decizie. Şi totuşi, ocazional, 
găseşti exact ceea ce vrei: stilul, culoarea și 
măsura potrivite la un preţ bun. Acelaşi lucru 
este valabil deseori şi în cazul cumpărării 
unei case. De obicei, ești nevoit să te convingi 
singur să faci ceea ce consideri a fi cea mai 
avantajoasă alegere. Din nou, iei în 
considerare toti factorii. Ocazional, te 
indrăgosteşti de o casă la prima vedere. Sunt 
oameni care susţin că o căsnicie poate avea 
loc într-unul dintre următoarele 
circumstanţe: fie printr-o evaluare prudentă a 
situaţiei, fie prin dragoste la prima vedere. 


Acelaşi lucru se poate întampla şi în cazul 
posibilităţilor paralele. Rezultatul dorit se 
poate ivi, în lipsa consideraţiilor evaluative, 
Acesta poate depinde de una dintre 
posibilități sau de o combinaţie de mai multe 
posibilități. 

Agentul tău turistic îţi aduce la cunoștință 
diferitele moduri prin care poţi ajunge din 
Malta la Ciudad de Mexico. Unul dintre 
aceste moduri va atrage atenţia, fiind, 
evident, cea mai bună opțiune. 


Un bun ghid turistic al unei țări de vacanţă, 
care conţine şi sfaturile locuitorilor săi, îti va 
descrie „peisajul“ circuitului turistic dorit. A 
proiecta cea mai bună rută poate fi uşor de 
realizat. Nu este întotdeauna dificil să 
gândeşti. Gândirea nu trebuie să fie dificilă. 


Adeseori, gândirea tradiţională face ca 
lucrurile să pară mai dificile decât sunt de 
fapt, deoarece acest tip de gândire se 
dovedeşte a fi foarte sărăcăcios când vine 
vorba să genereze opţiuni şi posibilități. Este 
mult mai ușor să selectezi direct dintr-o gamă 
largă de posibilităţi decât să te gândești la o 
cale de a face cea mai bună alegere. 


În practică, este surprinzătoare frecvența cu 
care gândirea paralelă structurată, proprie 
metodei celor şase pălării, duce direct către o 


decizie sau un rezultat fără a implica totuși 
vreun efort creativ conştient. Rezultatul pare 
a fi unul evident atunci când posibilitățile au 
fost formulate şi aşezate în paralel. 


Cel de-al doilea mod prin care câmpul 
posibilităţilor paralele poate duce la un 
rezultat optim îl reprezintă procesul de 
„autoorganizare”. Acest concept este 
neobişnuit pentru cei care cred că nimic nu 
se întâmplă dacă nu depui în permanentă 
eforturi în sensul respectiv. Cu cât știm mai 
multe despre creierul nostru, cu atât mai 
mult ne dăm seama că cel puţin o parte a 
structurii sale comportamentale reprezintă, 
de fapt, un sistem de informaţii capabil de 
autoorganizare. Acest lucru înseamnă că 
informaţia se organizează pe sine în tipare 
bine definite, în structuri coerente şi 
rezultate. Cei care sunt interesaţi în mod 
deosebit de aceste particularități pot citi 
despre acest subiect în celelalte cărți ale 
mele . 


Ploaia care se revarsă asupra unui peisaj 
virgin se va organiza în cele din urmă în 
pârâiaşe, afluenţi şi râuri. Râurile se vor 
revărsa în mare. Exact în acelaşi mod, 
materialul de bază, structurat în posibilități 
paralele, se poate autoorganiza uneori într-un 
rezultat specific. Câteodată, se pot forma 


două „râuri , obținându-se astfel un rezultat 
dublu. În această situaţie trebuie să alegem 
între acestea două. 

În viaţa de zi cu zi, designerii şi artiştii îşi 
desfăşoară munca în acest fel. Aceştia îşi 
saturează mintea cu diferite componente, 
nevoi și posibilități și apoi așteaptă ca totul să 
se organizeze de la sine într-un rezultat 
favorabil. 


Pentru a facilita acest proces, este suficient să 
parcurgem În mod repetat câmpul 
posibilitătilor paralele şi să aşteptăm 
formarea unui rezultat. Acest proces nu este 
la fel de rapid sau complet precum rezultatul 
obtinut imediat despre care am vorbit mai 
sus. 


Ar putea apărea un stadiu în care un concept 
general să se formeze şi să se rafineze gradual 
într-un rezultat practic. 


În viitor vom dispune cu siguranță de 
programe IT care vor permite ca un câmp de 
posibilităţi paralele să se poată organiza pe 
sine generând astfel un rezultat util. În 
prezent, printre altele, lucrez la un astfel de 
program. Într-un sens, computerele care 
operează folosind rețelele neurale fac același 
lucru prin permiterea experienţei acumulate 
cu timpul să se organizeze pe sine ca un mod 
de a procesa informaţia. 


Există câteva tehnici simple şi ușor de folosit 
pe care le putem aplica astfel încât 
posibilităţile să se poată organiza de la sine 
mai simplu. O astfel de tehnică o reprezintă 
metoda „coloanei fluide“ . Aceasta se bazează 
direct pe „logica apei“ şi pe modul în care o 
percepţie „curge“ înspre o alta. 


O simplă „coloană fluidă poate fi structurată 
în jurul unor noţiuni pe care le-am avansat în 
cuprinsul acestei cărți. 


A Judecata nu este suficientă. B 

B Trebuie să existe ceva care să fie supus judecății. 
C 

C Generarea ideilor este importantă. I 

D Suntem satisfăcuţi de sistemul nostru de 
judecată. E 

E Sistemul este eficient în a se proteja pe sine, în 
cadrul propriilor reguli. D 

F Generarea ideilor implică posibilitatea. G 

G Este necesar ca posibilităţile să interacţioneze. 
H 

H Proiectarea nu poate fi judecată decât ca întreg. 
B 

I Sunt necesare atât generarea ideatică, cât şi 
proiectarea. A 

J „Ceea ce este“ nu poate garanta pentru „ceea ce 


poate fi. E 


Figura 17 


Fiecare posibilitate se află într-o simplă 
relaţie de interconectare cu celelalte 
posibilităti. Coloana fluidă care rezultă de aici 
este ilustrată În Figura 17. La un moment dat, 
devine evident că, în gândirea celui care 
structurează coloana fluidă, sistemul de 
judecată are tendinţa de a se autoapăra, 
neluând în considerare nevoia de noi idei. De 
asemenea, putem observa că ceea ce este 
supus judecății depinde atât de generarea 
ideatică, cât și de procesul proiectării. 
Coloana fluidă face ca o structură să devină 
vizibilă în procesul gândirii. Câteodată, acest 
lucru este evident; deseori, aruncă o lumină 
nouă asupra stării de fapt. Este această 
coloană fluidă „adevărată ? Deşi ar putea 
oferi o imagine rezonabilă a gândirii celui 
care dă curs acestei coloane fluide, nici măcar 
acest lucru nu poate fi cert. 


Insă, întrebarea cu adevărat importantă este 
„ce se va întâmpla în continuare? , şi nu „este 
acest lucru adevărat?“ Răspunsul la această 


intrebare poate fi foarte folositor şi practic. 
Ar fi lipsită de sens încercarea de a ataca un 
sistem care este valid şi funcţional în propriul 
său cadru de lucru. Cea mai bună abordare ar 
fi aceea de a arăta că sistemul în cauză este 
excelent dar inadecvat cu privire la 
dimensiunea generativă şi constructivă a 
gândirii. 

Una dintre functiile coloanei fluide este de a 
sugera puncte-cheie şi puncte sensibile. 
Acestea sunt punctele cu cea mai mare 
contribuţie. Asupra lor ne vom putea 
concentra mai târziu. De exemplu, ar trebui 
să verificăm aceste puncte. Sunt ele valide? 
Această manieră de a lucra este cu mult mai 
simplă decât cea în care trebuie să verifici 
toate punctele, deşi contributia unora dintre 
acestea este foarte mică. 


Proiectarea este preocupată de următoarele 
tipuri de evaluări: 


„Cu ce contribuie acest lucru?“ 

„Pot fi aceste lucruri «combinate»?“ 

„Care sunt valorile şi conceptele disponibile?“ 
„Este acest lucru valid?“ 

„Către ce va duce acest rezultat?“ 


Proiectarea poate avea mai mult de un stadiu. 
În proiectarea care implică un singur stadiu, 
putem trece de la câmpul de posibilități 
paralele direct la un anumit rezultat. În 


proiectarea care implică două stadii, putem 
trece de la câmpul de posibilităţi paralele la 
anumite alternative, ca mai apoi să formulăm 
criterii de selecţie din aceste alternative. În 
proiectarea în trei paşi, e posibil ca la început 
să stabilim o serie de concepte, ca mai apoi să 
formulăm un set de alternative şi, în sfârşit, 
să alegem între aceste alternative. Nu e nevoie 
de a plasa aceste secvenţe diferite în categorii: 
este suficient să realizăm că, uneori, nu 
putem trece direct la un rezultat. 


De obicei, primul pas al proiectării îl 
constituie raportul comparativ. Parcurgem 
posibilităţile paralele pentru a ne da seama de 
raporturile existente între acestea. 


Căutăm similarități. S-ar putea ca unele 
posibilităţi să exprime același lucru, dar în 
moduri diferite. Unele pot fi complementare 
sau adiţionale față de altele. Unele pot fi 
concentrate asupra unui concept general, iar 
altele pot avea în vedere doar o instanţă 
particulară a aceluiaşi concept. Din 
considerarea anumitor similarități poate 
decurge constituirea unui concept mult mai 
vast, care poate acoperi numeroase 
posibilități. Nu există nicio constrângere 
pentru a realiza asta — acest exercitiu nu este 
unul care are ca scop „gruparea“ 
posibilitătilor — însă, un astfel de concept se 


poate constitui în mod natural şi poate fi 
aşezat în câmpul posibilităților tocmai prin 
calitatea sa de „posibilitate . 


Spre deosebire de promptitudinea exagerată 
cu care gândirea tradiţională încearcă să 
elimine una dintre cele două părți ale 
contradicţiei, în procesul proiectării se are în 
vedere extragerea valorii maxime din ambele 
părţi ale contradicţiei. 


După ce am luat în considerare similarităţile, 
ne putem concentra asupra diferenţelor. 
Acestea pot varia de la simple diferenţe de 
accent până la posibilităţi aflate într-o relaţie 
de contradicţie, care se exclud reciproc şi care 
sunt total incompatibile. Vom explora baza 
acestor diferențe. Probabil că este vorba 
despre concentrarea atenţiei pe o parte 
diferită a aceleiaşi imagini. Probabil că este 
vorba despre circumstanțe sau despre 
contexte care pot fi diferite. 


„EI este fumător.“ 
„EI nu este fumător.“ 


Se dovedește, de fapt, că acesta fumează în 
casa lui, însă niciodată la birou. Cele două 
enunțuri care se excludeau reciproc s-au 
dovedit a fi perfect compatibile. 


După ce am examinat și căutat să înțelegem 
diferenţele, vom încerca să ne dăm seama 


dacă acestea pot coexista. Nu este o chestiune 
de a alege între acestea sau de a stabili care 
este adevărată și care este falsă. Întrebarea- 
cheie este următoarea: „Cu ce contribuie 
acestea la rezultatul posibil?“ 


Se va da curs încercării de a reconcilia 
contradicţiile care par a fi evidente. Sunt 
ambele enunţuri valide, în planuri temporare 
diferite, în circumstanţe diferite şi pentru 
persoane diferite? Pot fi ambele folosite? Nu 
putem oare folosi concomitent recompensa şi 
pedeapsa? 


Spre deosebire de promptitudinea exagerată 
cu care gândirea tradițională încearcă să 
elimine una dintre cele două părţi ale 
contradicței, în procesul proiectării se are în 
vedere extragerea valorii maxime din ambele 
părți ale contradicţiei. 


Câteodată este necesar să creăm un al treilea 
concept, sau chiar mai multe, pentru a putea 
accepta ambele concepte aflate în 
contradictie. De exemplu, pentru a adopta 
atât „recompensa“, cât ṣi „pedeapsa“ am putea 
crea conceptul de „stimulări în vederea 
schimbării comportamentului actual“. 
Recompensa și pedeapsa vor deveni astfel 
moduri alternative de a opera acest al treilea 
concept dezvoltat. E posibil ca un muncitor 
să părăsească o companie și, în acelaşi timp, 


să nu o părăsească: muncitorul se poate 
pensiona, dar ar putea reveni imediat în 
calitate de consultant al companiei. 


Crearea de noi concepte reprezintă o parte 
importantă în procesul proiectării. 
Câteodată, noul concept poate fi exprimat 
foarte clar. Alteori, acesta poate fi exprimat 
sub formă unei fraze cum ar fi „găsirea unui 
mod de a-i separa pe cei care dispun de o 
motivaţie puternică de cei care sunt 
indiferenți . Vom căuta, apoi, moduri de a 
obține rezultate în privința asta. 


Putem exprima o nevoie folosind sintagmele 
„ceva anume“ sau „un anumit mod“ 


„Avem nevoie de un anumit mod de a oferi 
beneficii acelora care îşi  parchează 
automobilele în afara centrului oraşului.“ 


„Avem nevoie de ceva anume pentru a 
preîntâmpina încălzirea maşinilor expuse la 
soare.“ 


„Avem nevoie de un anume mod de a 
comunica cu liderii locali.“ 


Dacă nu putem reconcilia contradicţiile şi nu 
putem demonstra validitatea unei părți a 
contradicției, dăm curs încercării de a 
proiecta un rezultat care să poată include 
ambele posibilităţi. 


„Nu ne putem decide asupra competenţei 
candidatului pentru acest job. Îi putem oferi 
o perioadă de probă, îi putem urmări 
progresul îndeaproape, îi putem oferi un 
asistent competent etc." 


În practică, odată ce ai respins alegerile 
exclusive de tipul „fie asta, fie cealaltă, 
specifice gândirii tradiționale, contradicţiile 
nu sunt atât de dificile precum păreau. 


După evaluarea comparativă, ne putem 
concentra pe obţinerea valorilor și a 
conceptelor. Uneori, e posibil să ne dorim să 
facem acest lucru înaintea stadiului evaluării 
comparative. Alteori, e posibil ca stadiul 
evaluării comparative să fie îndeplinit, 
urmând ca noi concepte și valori să fie 
extrase, ca mai apoi să fie din nou supuse 
unui raport comparativ. 


E posibil ca unele posibilităţi să fi fost 
exprimate deja sub formă de concepte. Din 
aproape orice lucru care a fost oferit în 
calitate de paralelă este posibilă extragerea 
unuia sau a mai multor concepte. Te poti 
chiar deplasa de la un concept simplu la unul 
mai amplu. De la conceptul de „contorizare 
rutieră, prin care un dispozitiv electronic 
măsoară distanța parcursă de un automobil, 
într-o perioadă de timp definită, putem trece 


la conceptul mai amplu de estimare a valorii 
unui automobil, în funcţie de uzura și de 
kilometrajul său. 


În procesul de proiectare, este mult mai 
simplu să lucrezi cu concepte decât cu detalii. 
Nu poţi schimba detaliile, însă poţi schimba 
conceptele. Poţi lărgi orizonturile unui 
concept, poţi modifica un concept, poţi 
combina conceptele între ele. De exemplu, nu 
este nevoie să listezi fiecare cursă a avioanelor 
care zboară de la Londra spre Paris. Este 
suficient să aduci în discuţie „un serviciu de 
zbor obișnuit și convenabil între Londra şi 
Paris“. 

Aptitudinea de a lucra cu conceptele este 
esențială în procesul proiectării. Conceptele 
reprezintă gruparea ŞI organizarea 
experiențelor de care dispunem, care ne 
permit să privim lucrurile într-un mod 
specific și care ne îngăduie să căutăm moduri 
speciale de a acţiona. Dacă vei căuta ceva de 
„mâncare , şansele de a găsi ceva de mâncare 
sunt cu mult mai mari decât cele pe care le-ai 
avea dacă ai vrea doar „un baton de 
ciocolată“. Şi dacă ţi-ai dori doar „un baton 
de ciocolată cu lapte Cadbury, şansele de a 
găsi unul vor scădea considerabil. 


Creativitatea îşi poate face apariția în orice 
moment al procesului de proiectare. De 
asemenea, se pot defini nevoi creative: „Avem 


nevoie de o nouă idee pentru a putea limita 
mobilitatea adolescenților, astfel încât să 
putem reduce rata criminalităţii. Nevoia 
creativă poate fi definită cu precizie, iar apoi 
se pot folosi tehnicile gândirii laterale într- 
un mod formal şi deliberat, pentru a putea 
genera astfel concepte şi idei noi. În timpul 
procesului de proiectare este util să definim 
cu precizie domeniile nevoii creative: „Avem 
nevoie de un mod anume de a reduce 
cerşetoria stradală. Această nevoie va deveni 
o concentrare creativă. Rezultatul efortului 
creativ va fi adăugat în procesul de proiectare. 


Pentru a fi folositor, un rezultat proiectat 
trebuie să aibă o „valoare. De unde vine 
această valoare? Din valorile implicate în 
situație — iar acestea includ diferitele valori 
ale diferitelor părți implicate în acţiune — şi 
din valorile celui sau celor care gândesc 
situația respectivă. În cazul unei probleme 
asupra căreia s-a căzut de comun acord, 
valoarea soluţiei rezidă in putinţa sa de a 
rezolva această problemă. A fost înlăturată 
problema? 


Acest simţ al „valorii“ este prezent în mod 
constant, pe toată durata procesului de 
proiectare, însă nu este folosit ca un criteriu 
de acceptare sau de respingere a fiecărei 
sugestii oferite. Este o parte a procesului de 
proiectare. 


Un aspect fundamental al procesului de 
proiectare este acela de a extrage valorile 
părților implicate. În cazul unui conflict, 
există valorile celor care sunt implicaţi în 
mod direct, valorile celor prinşi în conflict, 
valorile celei de-a treia părţi etc. În negociere, 
valorile celor implicaţi au o poziţie centrală 
în cadrul întregului proces. Părţile diferite au 
valori diferite. Negocierea de succes 
înseamnă a proiecta un rezultat care poate 
satisface diferitele valori. Ocazional, poate fi 
avantajoasă proiectarea şi includerea unei 
„noi valori“ Valori precum „profitul, 
„securitatea“, „flexibilitatea“ „statutul“, 
„recunoaşterea, „demnitatea sunt, toate, 
importante. În ce fel pot contribui acestea în 
procesul de proiectare? Cum pot fi 
administrate aceste valori în procesul de 
proiectare? 


Valorile nu sunt importante numai în ceea ce 
priveşte negocierea, sau în cadrul unei situaţii 
conflictuale. Odată cu producerea oricărei 
schimbări, atât valorile celor care inițiază 
schimbarea, cât şi valorile celor afectaţi de 
această schimbare au aceeaşi importanţă. Mai 
sunt, apoi, şi valorile organizării: timp, 
costuri, disponibilizare, imagine etc. 
Proiectările abstracte excelente care nu iau în 
considerare valorile vor rămâne inutilizabile. 


Valorile nu au un statut fix absolut. Valorile 
pot fi adăugate. Valorile pot fi schimbate. 
Poate exista şi un compromis în economia 
valorilor, unde se poate renunţa la o anumită 
valoare în favoarea alteia. Valorile pot fi 
imbunătăţite. 


Valorile nu sunt întotdeauna evidente. 
Câteodată până şi persoana căreia îi este 
atribuită o valoare nu este conştientă de 
aceasta, deoarece valoarea este fie ascunsă, fie 
considerată ceva de la sine înţeles. „Libertatea 
de a nu-ţi mai fi frică poate fi privită ca o 
valoare numai dacă este amenințată. 


Până la urmă, conceptele nu sunt decât 
mijloace cu ajutorul cărora obţinem 
„valoare. Aşadar, valoarea se află în inima 
procesului de proiectare. Însă, aşa cum 
plăcerea de a savura un prânz reprezintă 
testul suprem pentru valoarea „prânzului 
obținut, la fel şi eficacitatea procesului de 
gândire depinde de valorile obţinute la sfârşit. 
Prânzul necesită multe pregătiri, inclusiv 
amestecul şi prepararea ingredientelor, iar 
apoi gătitul lor. La fel, procesul de proiectare 
poate fi unul complicat, pentru a livra, la 
final, valori simple. 


Putem vorbi despre câteva strategii generale 
in ceea ce privește proiectarea. 


1. Orientează-te către rezultatul dorit sau 
ideal, iar apoi lucrează în sens invers. 


. Proiectează în jurul unei teme sau al unei 
valori dominante şi include-le şi pe 
celelalte. 
. Încearcă să combini diferite nevoi şi valori 
și observă rezultatul acestei combinări. 
Îmbunătăţeşte şi modifică rezultatul 
conform cerinţelor. 
„ Înaintează cu o proiectare experimentală şi 
permite presiunilor evoluției s-o 
îmbunătățească. 

Generează proiectări alternative şi apoi 
compară-le, raportându-le şi la nevoile 
existente. 

Selectează şi împrumută o proiectare 
standard. Modific-o respectând cerinţele. 
. Identifică punctul-cheie, proiectează astfel 
încât să existe o compatibilitate cu acesta, 
apoi configurează restul proiectării în jurul 
acestui punct. 
. Simplifică cerintele până când vei obtine 
esentialul; concentrează-ţi atentia doar pe 
acest esential. Elaborează mai târziu. 
Joacă-te și încearcă diferite configurații 
într-o manieră aproape arbitrară. Așteaptă 
ca proiectarea să vină de la sine. 
10. Proiectează un rezultat și apoi răspunde 
criticilor primite, modificându-l aşa cum ţi 
se indică s-o faci. 


Strategiile sunt cu mult mai numeroase. Nu 
există o singură strategie corectă. Situaţii și 
stiluri diferite vor face o strategie sau alta mai 
potrivită decât celelalte. 


Am amânat până în acest moment chestiunea 
verificării validității unei posibilităţi. Am 
făcut acest lucru deoarece rolul pe care 
posibilitatea îl are în proiectarea finală va 
determina cât de minuțioasă va trebui să fie 
verificarea sa. Dacă posibilitatea ocupă un loc 
central în cadrul proiectării, atunci 
verificarea trebuie să fie minuțioasă. E același 
lucru ca și verificarea unei ipoteze sau a 
oricărui tip de posibilitate. Vom concepe un 
mod de a face verificarea la fel cum am 
proiecta un experiment. Prin urmare, în acest 
punct vom depune un efort considerabil 
pentru a vedea dacă unele posibilități sunt 
valide. Dacă ne vom afla în situaţia de a nu a 
duce până la capăt acest proces de verificare, 
atunci proiectarea noastră va trebui să 
includă cele două posibilităţi radicale: fie 
punctul este valid, fie punctul nu este valid. 
Proiectarea nu ar trebui să depindă de 
validitatea unui punct care nu a fost verificat 
— decât dacă suntem nevoiţi să acționăm 
imediat, fiind în acelaşi timp pregătiți să ne 
asumăm un risc de care suntem conştienţi. 


Să stabilim nişte paralele în domeniul forței 
de muncă: 


«+ În vederea sporirii eficacităţii, marile 
companii și gu- 
vernele renunţă la oameni. 

e Tehnologia modernă diminuează nevoia de 
oameni în procesul de producţie. 

e Multe mărfuri pot fi fabricate în ţări cu forță 
de muncă mai ieftină şi cu asistenţă socială 
de un nivel scăzut, apoi, aceste mărfuri pot 
fi importate. 

+ Competiţia este orientată către producţia 
care implică cele mai mai mici costuri. 

e Unii șomeri muncesc la negru. 

«+ Nu există o ofertă de muncă satisfăcătoare. 

e Unii nu sunt calificați pentru joburile 
actuale. 

e Unii s-au obişnuit să nu lucreze. 

e Trecerea de la statutul de șomer la cel de 
angajat ar putea să fie prea puţin 
semnificativă pentru a fi şi motivantă. 

«+ Transferul venitului prin impozitare şi prin 
asistență socială este ineficient. 


In ceea ce privește valorile, putem avea: 


+ Valoarea pe care munca o are pentru 
angajat. 

e Valoarea pe care munca o are pentru 
societate, prin faptul de a asigura bunuri sau 
servicii. 

+ Valoarea pe care o au bunurile şi serviciile 
pentru consumator. 


e Valoarea unor impozite scăzute, dacă și 
prețul bunăstării este scăzut. 

e Valoarea pe care rata scăzută a șomajului o 
are pentru guvern, în termeni de costuri și 
număr de voturi. 


Mai sunt şi alte valori implicate. 
In ceea ce privește conceptele, putem avea: 


e Penuria locurilor de muncă, datorată 
exigenţei eficacităţii, presiunilor venite din 
partea concurenței, tehnologiei și 
importurilor care implică costuri scăzute. 

+ Slăbirea mecanismului de transfer al 
venitului prin impozitare şi prin ajutoare de 
șomaj. 

Din nou, ar mai putea fl extrase multe alte 
concepie. 


Rezultatul proiectat ar putea include o gamă 
de opțiuni: 


1. Metode de a modifica joburile 
existente, permiţând mai mult timp 
liber şi altele (pensionare timpurie, 
locuri de muncă partajate, part- 


time, restaurante cu autoservire 


etc.). 


2. Metode de a crea noi locuri de 
muncă, de o valoare reală pentru 
societate, şi noi moduri de 
remunerare a acestor activități 
noncomerciale. 

3. Limitarea fenomenului de pierdere 
a locului de muncă prin 


protecționism. 

4. Crearea unor noi locuri de muncă 
prin incurajarea micilor 
întreprinzători. 


5. Acceptarea unui nivel al şomajului 
ca fiind o realitate și un mod de 
tral. 


Cea mai interesantă optiune în crearea unor 
noi locuri de muncă și pentru a găsi moduri 
noncomerciale de a plăti pentru acestea 
stabileşte o nouă sarcină a gândirii. Întregul 
proces al gândirii paralele, în acest caz, ar 
lua-o de la capăt. Creativitatea ar juca acum 
un rol foarte important, atât prin contribuţia 
formulării posibilităţilor, cât și, ulterior, prin 
proiectarea unei căi de urmat, pornind de la 
aceste posibilităţi. În desfăşurarea unui astfel 
de exercițiu creativ, am putea avansa 
concepte precum „proiectarea muncii, ca 
fiind o nouă profesie, şi „bucle economice 
separate, cu monedă proprie. Ideea 
principală este că acea „cale de urmat“ 


obținută nu trebuie inclusă în situația 
prezentă. Nu trebuie să acţționăm doar 
pornind de la analiză spre rezolvarea 
problemei. Ar trebui ca întreaga parte 
generativă a gândirii să poată contribui. Noi 
nu ne aflăm pur și simplu în „căutarea 
adevărului, ci proiectăm posibile căi de 
urmat. 


Procesul proiectării nu include doar 
conceperea unui rezultat, pornind de la 
câmpul constituit de posibilitățile paralele. 
Așa cum am precizat, putem proiecta mai 
multe alternative, având statutul de rezultate 
posibile. E posibil să fim nevoiţi să proiectăm 
priorităţi și moduri de alegere între aceste 
alternative. E posibil să fim nevoiţi să 
proiectăm moduri de a testa opţiunile pe care 
le avem la dispoziţie. 


Ultima etapă în procesul de proiectare o 
reprezintă întrebarea: „Către ce anume va 
duce acest lucru?“ Vom încerca să ne dăm 
seama de direcţia în care se îndreaptă 
rezultatul obţinut din întregul proces al 
gândirii paralele. Acest lucru ar putea oferi o 
întelegere mai bună a situaţiei. Ar putea fi o 
soluţie a problemei. Ar putea fi un mod de a 
indeplini un obiectiv. Ar putea fi 
„proiectarea unui anumit lucru. Ar putea fi 
soluționarea unui conflict sau un pact într-o 
negociere. Sau e posibil ca procesul de 


gândire să fi stabilit noi domenii de cercetare. 
Câteodată, e posibil să fum neputincioşi în a 
proiecta un rezultat satisfăcător. Alteori, deşi 
am obţinut un rezultat, știm despre acesta că 
este departe de a fi perfect. 


Ceea ce vreau să scot în evidență este ideea că 
în cadrul gândirii paralele, eforturile sunt 
concentrate pe procesul de proiectare, şi nu 
pe jocurile individuale de putere, precum cele 
specifice dezbaterilor adversative, și nici pe 
căutarea adevărului folosind analiza şi 
judecata. Nu este vorba de „a găsi o soluţie, 
ci de a „proiecta o cale de urmat“. 


Note: 

19. The Mechanism of Mind, Vermilion, Londra, 2015 și 
I am Right, You are Wrong. 

20. Vezi cartea mea Water Logic. 

21. Vezi cartea mea Serious Creativity. Vezi şi ed. rom., 
Creativitatea serioasă. 


CAPITOLUL 31 


Inţelepciune vs isteţime 


TREBUIE SĂ FII NEAPĂRAT UN BĂTRÂN 
cu o barbă lungă și albă pentru a putea fi 
înţelept? 


Poate fi înţelepciunea învățată sau aceasta se 
naște din experiența acumulată de-a lungul 
anilor? 

Ce înțelegem prin „înţelepciune * 

În mod tradiţional, gândirea occidentală s-a 
concentrat mai degrabă asupra istețimii, 
decât asupra înţelepciunii. Ceea ce i-a iritat 
pe atenieni (pe unii dintre ei) în legătură cu 
Socrate a fost faptul că acesta era un tip 
„istet“. Orice ai fi spus, Socrate găsea o cale 
de a te provoca și de a-ţi infirma spusele. O 
parte din această acţiune consta în jocuri 
ingenioase de cuvinte, iar o parte era bazată 
pe o argumentaţie eronată. Dar mai era şi 
una corectă. Oricum, fără îndoială că Socrate 
era un tip isteţ. A fost instruit ca sofist, fapt 
relevant în cazul de faţă, întrucât sofiştii se 
mândreau cu istetimea lor, predând moduri 
de a fi isteţ în argumentare, ca exercițiu al 
puterii. 


Socrate se considera „intelept“ fiindcă 
oracolul din Delphi îi spusese „că nu există 
un om mai înțelept decât Socrate“. Socrate a 
stabilit că înţelepciunea sa constă în a-și 
recunoaște propria ignoranță. Pasul următor 
era să-și reducă ignoranta printr-o metodă a 
„istețimii . 

Isteţimea este asemenea unei lentile care 
permite © focalizare foarte precisă. 
Înţelepciunea este asemenea unei lentile 
foarte cuprinzătoare. 


Gândirea occidentală s-a concentrat mai mult 
asupra întrebărilor de tip „puzzle, asupra 
modurilor de a rezolva problemele şi asupra 
căutării adevărului. Aceste puzzle-uri pot 
varia de la ghicitori filozofice complicate, 
autogenerate, până la cercetarea ştiinţifică. În 
alte domenii, sunt simple „probleme care 
urmează a fi rezolvate“. În psihologia nord- 
americană, gândirea se desfășoară în termenii 
„rezolvării-problemei“, ceea ce reflectă 
orientarea pragmatică a unei ţări 
deschizătoare de drumuri. E obligatoriu să 
ajungem la un „răspuns“. Trebuie să obţinem 
acest „răspuns“. S-ar putea susţine, cu o 
oarecare justificare, că această preocupare 
pentru isteţime a făcut posibil progresul 
ştiinţific şi tehnologic al Occidentului (deși 
acest progres nu a luat naştere direct din 
sistemul tradiţional de gândire). 


Puzzle-urile există pentru a fi „rezolvate“. Un 
tablou există pentru a produce satisfacție 
vizuală. Din cauza concentrării gândirii 
occidentale pe istețime/puzzle, întotdeauna 
ne dorim ca rezultatul judecății noastre să fie 
unul categoric definit. „Care este soluţia? 
„Care este decizia pe care trebuie să o luăm? , 
„Care este adevărul?“ 


În capitolul anterior, am descris modul în 
care procesul proiectării operează cu câmpul 
posibilităților paralele pentru a putea 
concepe un rezultat finit. 


Intenţia ar fi, într-adevăr, aceea de a obţine 
un rezultat pe cât se poate de finit. Această 
intenţie se află în concordanţă deplină cu 
gândirea occidentală. Aşa şi trebuie să fie, 
deoarece, dacă gândirea paralelă este 
considerată a fi o alternativă la metoda 
socratică, atunci gândirea paralelă ar trebui, 
de asemenea, să fie capabilă să producă un 
rezultat finit. 


Înţelepciunea 


Isteţimea 


Avantajul gândirii paralele constă, totuşi, în 
faptul de a nu se limita la „isteţime. 
Eforturile gândirii paralele se îndreaptă, de 
asemenea, către „intelepciune“. 


Înţelepciunea este şi un mod de a gândi, nu 
doar acumulare de experienţă. 


Majoritatea oamenilor sunt de părere că, dacă 
folosim tehnicile formale ale gândirii laterale 
în vederea generării unei noi idei necesare, 
atunci valoarea gândirii este determinată de 
valorile ideilor generate într-o astfel de 
sesiune a gândirii creative. În realitate, 
valoarea sesiunii de gândire creativă 
depăşeşte cu mult această perspectivă. Pe 
lângă ideile noi, specifice, care au fost 
generate, mai există şi o game de concepte 
noi, de posibilităţi noi, de noi moduri de 
abordare şi de idei încă în stare incipientă, 
concepute de mintea noastră în cadrul acelei 
sesiuni creative. Chiar dacă toate acestea nu 
sunt folositoare în mod imediat, îţi vor lărgi 
considerabil „experienţa creativă în ceea ce 
priveşte subiectul în cauză. „Înţelepciunea 
locală“ îți va spori considerabil. De câte ori 
vei fi în situaţia de a te gândi din nou asupra 
acelui subiect, vei dispune de un repertoriu 
mai larg de concepte și de posibilităţi. 
„Grădina“ ta „mintală“ va avea o varietate 
mai mare de plante. 


A fi înțelept înseamnă totodată a avea şi un 
fond mai bogat de posibilităţi, modele, 
metafore, concepte și perspective asupra 
mediului înconjurător. Datorită acestui fond 
mai bogat de „modele, poţi privi lumea în 
mai multe moduri posibile. Ce-i drept, calea 
normală de a dobândi această „bogăție“ a 
minţii este aceea de a trăi o perioadă 
îndelungată. Însă, această bogăţie poate fi 
dobândită mult mai rapid prin intermediul 
efortului creativ deliberat. 


Așa cum gândirea creativă dezvoltă o 
„înţelepciune locală“ în privinţa unui subiect 
anume, la fel şi câmpul posibilităţilor paralele 
ajută la dezvoltarea înţelepciunii într-un mod 
direct. În locul unei metode secvențiale, care 
se desfăşoară pas cu pas, ca în gândirea 
tradiţională, există, de la bun început, o 
perspectivă generală a întregii situaţii. În 
lipsa judecății de pază de tipul adevărat/fals, 
câmpul de posibilităţi poate fi foarte 
cuprinzător. Fiecare posibilitate oferă o 
„ipoteză“ prin intermediul căreia putem privi 
lumea. La fel cum se întâmplă în ştiinţă, acea 
ipoteză se va dovedi în cele din urmă a fi mai 
mult sau mai puţin utilă, însă valoarea 
ipotezei rezidă în faptul de a fi un mod de „a 
privi lumea. 


Așadar, gândirea paralelă poate avea, de 
asemenea, randamentul valoros al viziunii 


generale asupra subiectului, chiar dacă nu 
există intenţia unui rezultat finit sau nu se 
poate obţine unul. 


Multe dintre dialogurile socratice au sfârşit 
printr-un eşec, deoarece Socrate a putut 
respinge toate „definițiile“ care i s-au oferit. A 
fost susținut faptul că dezbaterile acestuia au 
fost, totuşi, folositoare, întrucât au abordat 
multe teme şi subiecte, într-o manieră 
discursivă inteligentă. Însă, o succesiune de 
respingeri nu face decât să distrugă 
„buruienile“, fără a se planta ceva în locul 
acestora. În gândirea paralelă, cultivarea 
posibilităţilor va imbogăţi fără îndoială 
câmpul de consideraţii. 


În mod similar, metoda socratică, constând 
intr-o serie de întrebări iscusite şi 
călăuzitoare pentru interlocutorul ce speră la 
un răspuns, este considerată a fi o bună 
metodă de instruire. Eu unul nu sunt sigur că 
aşa este. Interlocutorul nu face nimic altceva 
decât ceea ce i s-a spus, subtil, să facă. În 
schimb, cadrele de lucru pentru o explorare 
autentică a subiectului sunt pentru un 
student cu mult mai eficiente decât această 
metodă. 


Poate fi învățată înțelepciunea? Eu sunt de 
părere că poate fi învățată. Instrumentele de 
lărgire a percepţiei specifice Lecţiilor de 
gândire CoRT* operează exact în acest sens. 


Dacă vei lua întotdeauna în considerare 
scopul gândirii tale, factorii implicaţi, 
participanţii, prioritățile, precum şi o gamă 
variată de alternative, atunci vei fi un înţelept 
de primă mână, spre deosebire de situatia în 
care nu ai lua seama de toate acestea. Dacă 
instrumentele de gândire ale metodei CoRT 
vor deveni modalităţi de orientare a atenţiei, 
însăşi „operaţia înţelepciunii va acumula 
experienţă, ajungând să fie întrebuințată într- 
un mod avantajos. În practică, până şi 
înţelepciunea de care copiii dau dovadă 
folosind metoda CoRT este uluitoare. 
Conceptele produse nu numai că sunt noi, ci 
şi foarte relevante. Astfel, devine evident 
faptul că înțelepciunea reprezintă un mod de 
a gândi, și nu doar o acumulare de 
experienţa. 


Înţelepciunea are o perspectivă largă asupra 
lumii și a viitorului dincolo de consecinţele 
imediate. Înţelepciunea este preocupată de 
context şi de circumstanţe. Înţelepciunea ia în 
considerare interconexiunile și interacţiunile 
dintre lucruri. Înţelepciunea ţine cont de 
posibilităţi şi de alternative. Înţelepciunea îşi 
asumă diferite posibilităţi, fără a fi nevoită să 
aleagă una dintre acestea în detrimentul 
celorlalte. Înţelepciunea ia în considerare 
comportamentul sistemelor nonliniare, fără a 
forţa lucrurile să corespundă unui sistem 


liniar. Intelepciunea implică îndoieli, 
presupuneri şi capacitatea asumării de 
riscuri. Înţelepciunea nu își propune să 
„demonstreze“ lucrurile, ci are în vedere 
urmarea posibilităților. Înţelepciunea este 
pragmatică, nu autoritară. 


Mediul de afaceri japonez dispune de o 
perspectivă pe termen lung cu mult mai largă 
decât cel american. Acest lucru se datorează 
parțial inexistenţei cererilor pe termen scurt 
de rapoarte trimestriale necesare burselor de 
valori americane. Acţionarii din Japonia 
exercită o presiune considerabil mai mică 
decât o fac cei din America. Însă, o parte din 
această perspectivă de termen lung constă în 
„înțelepciunea“ unei imagini de ansamblu. Se 
pune mai puţin accent pe a fi „deştept şi pe 
câștigul imediat. 


În ceea ce priveşte înţelepciunea, gândirea 
orientală a fost înclinată să sublinieze acest 
lucru, spre deosebire de Occident. Asta a 
însemnat o înţelegere și o acceptare a lumii. 
A existat, mai degrabă, o voinţă de adaptare 
la lume, decât o încercare de a o modifica. 
Uneori, asta înseamnă să te schimbi mai 
degrabă pe tine însuți decât lumea 
înconjurătoare. Toate acestea sunt diferite 
față de „activismul gândirii occidentale, care 


își propune să smulgă adevărul din lume, iar 
apoi să-l folosească pentru a schimba această 
lume. 


Chiar și aşa, dicotomia „ori așa/ori altfel“ nu 
ar trebui să existe. Nu trebuie să alegem între 
istetime şi înţelepciune. Sunt momente în 
care avem nevoie de istețime, după cum sunt 
şi momente în care avem nevoie de 
înţelepciune. Ideea mea este că însăşi natura 
gândirii occidentale, cu analiza, judecata, 
cutiile categoriale şi căutarea adevărului 
specifice ei, ne-a impins inevitabil către 
nevoia de a fi isteti, îndepărtându-ne astfel de 
înţelepciune. 


Gândirea paralelă, cu generarea sa de 
posibilități, cu suprapunerile sale și cu 
accentul pe care îl pune pe „ceea ce poate fi, 
oferă o cale de a redobândi înţelepciunea. 


Note: 
22. Vezi pagina 108. 


CAPITOLUL 32 
Dialectică vs posibilităţi 
paralele 


A vorbi este distractiv şi plăcut. Dar cât de 
importantă este vorbirea pentru gândire? 


Ne dăm seama că limbajul este în egală 
măsură de mare ajutor, dar și un obstacol 
pentru gândire. Ne ajută fiindcă ne permite 
să suportăm şi să manipulăm chestiuni 
complexe. Este de ajutor deoarece ne permite 
să creăm concepte, care nu există în lumea 
exterioară. Este de ajutor deoarece ne permite 
să operăm cu structura circulară a adevărului 
perceptual. Limbajul se dovedește a fi un 
impediment atunci când ne impune o 
anumită perspectivă asupra lucrurilor. 
Limbajul devine un obstacol când avem de-a 
face cu bagajul de conotaţii, ca și cu nuanța 
emoţională a unui cuvânt (ca în cazul 
cuvântului „fascist ). Limbajul este un 
impediment în momentul în care permite 
analogii false şi strategii bazate pe disjuncții 
exclusive. Am mai scris despre toate aceste 
lucruri şi cu altă ocazie”. 


Se presupune că dialectica reprezintă esenţa 
metodei socratice. În strălucitele dialoguri ale 
lui Platon, Socrate este mereu implicat într-o 
discuţie dialectică cu diferiţi oameni. Chiar 
această interacţiune, exprimată sub forma 
întrebărilor, a răspunsurilor, a acordurilor şi a 
disputelor, se presupune a fi procesul prin 
care se va ajunge la „adevăratele definiţii pe 
care Socrate încerca să le obţină. În unele 
momente, totuși, Socrate ar fi putut la fel de 
bine doar să predice. Acesta afirma idei pe 
care însă le exprima sub forma unor 
întrebări, prin care urmărea acordul 
interlocutorului: „Nu este aşa?“ Am mai 
vorbit despre acest aspect într-un capitol 
anterior. Lucrul pe care vreau să-l lămuresc 
aici este dacă schimbul conversaţional are 
pentru gândire o importanţă atât de mare pe 
cât Socrate şi alţii credeau că o are. 

A gândi pe cont propriu este plictisitor şi 
necesită autodisciplină. A conversa este 
distractiv şi interactiv. Cineva ar putea să 
gândească ceva ce ţie nu ţi-a trecut prin 
minte. Observaţia altcuiva poate declanșa 
idei noi. Trebuie, însă, să fii mai atent la ceea 
ce spui, deoarece poate fi pus la îndoială. 
Putem rezuma unele aspecte, după cum 
urmează: 


1. Stimulare. 

2. Idei adiţionale. 

3. Provocare şi atac. 
4. Exemple. 

5. Sugestii. 


Toate aceste aspecte iau naştere din natura 
tradiției gândirii occidentale. 

Deoarece producţia de idei şi de posibilități 
este slabă în cadrul gândirii tradiționale, 
avem nevoie de alți participanţi pentru a 
putea avansa posibilităţile. În alte condiţii, 
acestea nu îşi vor face apariția. Această 
situație este similară cu sesiunile de 
brainstorming, unde ai nevoie de mulți 
participanţi pentru a putea obţine multe idei, 
dacă nu dispui de instrumentele creativităţii 
deliberate specifice gândirii laterale. 


Întrucât „adevărul“ urmează a fi obţinut 
parţial, prin respingerea „neadevărului, e 
necesar ca acest „neadevăr să poată fi 
identificat în prealabil pentru a putea fi 
respins. Cu cât neadevărul este mai rezistent, 
cu atât mai valoroasă este respingerea lui. 


Există nevoia de a conduce pe cineva pas cu 
pas de-a lungul unei argumentări logice, 
pentru a-i putea arăta astfel cum s-a ajuns la 
o anumită concluzie. 


Chiar şi discuţiile din cercetarea autentică pot 
fi accelerate foarte mult prin folosirea 
cadrelor de lucru ale gândirii paralele. 


În mod riguros, gândirea paralelă nu 
presupune în chip necesar participarea altor 
oameni. Nu sunt obligatorii întrebări care să- 
ți  direcţioneze atenţia, deoarece ai la 
dispoziţie cadre speciale de direcţionare a 
atenţiei (la fel precum cele specifice metodei 
celor şase pălării sau ca acelea din metoda 
CoRT). Poţi explora un subiect în detaliu, pe 
cont propriu. Îţi direcționezi propria atenţie. 
În ceea ce priveşte ideile adiţionale, sugestiile 
adiționale şi exemplele adiționale, acestea pot 
fi generate în mod deliberat, prin folosirea 
tehnicilor formale ale gândirii laterale. 
Gândirea formală creativă se poate desfășura 
în absenţa unui grup. 


In ceea ce privește infirmarea și tehnicile 
retorice de tip avocăţesc, acestea oricum nu 
fac parte din gândirea paralelă. 


Cum poate fi o sugestie examinată în chip 
amănunţit în lipsa celor care sustin ideea 
respectivă şi în lipsa celor care o contestă? 
Această problemă a fost lămurită într-un 
capitol anterior. E uşor de înţeles că un cadru 


de gândire în genul celor şase pălării te 
determină să explorezi atât avantajele, cât și 
dezavantajele ideii respective. 


Doar pentru că nu e „nevoie şi de alţi 
oameni prin preajmă când folosești gândirea 
paralelă, nu înseamnă că nu există niciun 
avantaj dacă aceştia sunt, totuşi, prezenţi. Să 
gândeşti într-un grup este mult mai 
distractiv. Se cere mai puţină autodisciplină. 
Unii participanţi oferă posibilităţi paralele 
adiționale. Remarca unuia dintre ei ar putea 
să-ți declanșeze o idee proprie. Eu, unul, 
prefer întâlnirile de grup în cadrul cărora 
există o alternanță între gândirea individuală 
şi interacţiunea de grup. 


Ceea ce îi surprinde pe majoritatea celor care 
asistă la o şedinţă de gândire paralelă este 
faptul că o astfel de întâlnire este atât de 
insufleţită şi de plină de motivaţie. Cei 
obișnuiți să creadă că un interes anume poate 
surveni numai în cazul unei „dispute! 
constată cu surprindere că generarea 
posibilităților paralele poate fi mai motivantă 
de atât, în absenţa elementului ostil. 
Contribuțiile valoroase sunt recunoscute. 
Mai este şi plăcerea pe care ţi-o oferă 
înțelegerea atunci când, pe neaşteptate, vezi 
un anumit lucru dintr-o perspectivă diferită. 
Sau cea de a descoperi un aspect pe care, deşi 
evident de la bun început, nu l-ai putut 


observa înainte. Explorarea structurată, de 
fapt, este foarte motivantă, deoarece mintea 
trece printr-o serie de „mini-evrika. Nu în 
ultimul rând, este bucuria de a te vedea pe 
tine însuţi folosindu-ţi mintea eficient, la 
capacitate maximă. 


Așadar, gândirea paralelă în grup are 
beneficiile ei, însă procesul dialectic nu 
reprezintă o componentă esenţială a gândirii 
paralele. 


Ar trebui menţionat, totodată, că metoda 
dialectică tradițională este prin excelență 
cronofagă.  Imaginează-țţi că trebuie să 
identifici un măr prin respingerea tuturor 
lucrurilor care sunt „non-mere.. 


„Aceasta nu este o pară. ! 
„Aceasta nu este o banană.“ 
„Aceasta nu este o mandarină.“ 
„Aceasta nu este o prună. etc. 


Acest exemplu este, evident, o exagerare, însă 
de multe ori dialectica se comportă mai 
degrabă astfel. Cu gândirea paralelă, am 
putea spune: „Există posibilitatea ca acesta să 
fie un măr. Către ce ne duce acest lucru?“ 
Nici măcar nu suntem nevoiţi să verificăm 
ipoteza „mărului “ înainte de a vedea „ce se 
întâmplă în continuare“. 


Groupware este un sistem computerizat în 
care oamenii din cadrul unei întâlniri îşi pun 


ideile „în paralel, în lipsa unui cadru 
dialectic. Deloc surprinzător, acest proces 
scurtează considerabil durata întâlnirii. 


Nu orice discuţie are caracterul unei 
dezbateri, însă chiar şi discutiile din 
cercetarea autentică pot fi accelerate foarte 
mult prin folosirea cadrelor de lucru ale 
gândirii paralele. Este uluitor să constaţi cât 
de neproductive pot fi unele discuţii, chiar şi 
cele orientate către un scop precis. 


Prin urmare, gândirea paralelă nu depinde de 
dialectică aşa cum o face metoda socratică. 


Cu toate acestea, pot exista beneficii ale 
desfăşurării gândirii pARALELE În grupuri. 


Note: 


23. Vezi cartea mea I am Right, You are Wrong. 


CAPITOLUL 33 


Acţiune vs descriere 


Acţiunea are întotdeauna loc în viitor — 
acesta este un aspect unic al ei. Viitorul poate 
fi la o secundă-două distanţă de decizia pe 
care o vei lua cu privire la atacul tâlharului 
sau poate fi la o distanţă de douăzeci de ani în 
cazul în care proiectezi o centrală electrică. 
Este, oare, căsătoria o „descriere“ a faptului 
de a fi îndrăgostit sau poate fi considerată un 
plan de acţiune pentru următorii patruzeci de 
ani? 


Descrierea are loc în trecut. Ar putea fi vorba 
despre trecutul îndepărtat și despre ce au 
făcut aborigenii în Australia acum 40 000 de 
ani sau ar putea fi vorba despre savoarea 
Sauvignonului alb neozeelandez pe care 
tocmai îl deguști. Poţi încerca să descrii 
viitorul folosindu-te de extrapolări, scenarii, 
anticipări, profeţii și presupuneri. Doctorul 
poate anticipa, în minte, cursul unei boli în 
cazul în care aceasta nu va fi tratată. Însă, 
orice „descriere“ a viitorului depinde de 
faptul că te aştepţi ca lucrurile să rămână 
aceleaşi ca în trecut — fie în mod direct, fie 
printr-o combinaţie de efecte cunoscute. 


Când descriem trecutul, se poate vorbi despre 
un „adevăr. Martorii şi camerele video pot 
descrie ce s-a întâmplat cu adevărat într-un 
accident rutier. Pot exista atât descrieri 
precise, cât şi descrieri mai puţin precise. 
Dacă fiul tău îţi conduce mașina cea nouă cu 
mare viteză, nu poţi decât specula cu privire 
la ce se poate întâmpla. Poţi consulta 
statisticile legate accidentele care implică 
tinerii vitezomani, însă aceste statistici nu vor 
oferi decât o probabilitate. Statisticile sunt 
„adevărate“ deoarece sunt despre trecut. 
Aplicarea acestora unui caz individual viitor 
nu reprezintă decât o posibilitate care implică 
o probabilitate. 


Cultura occidentală a avut înclinația de a face 
o distincţie clară între cei care gândesc şi cei 
care execută. Și asta deoarece gânditorii erau 
preocupaţi de adevăr, de teologie și de știință, 
iar executanţii pur şi simplu nu-și băteau 
capul prea mult şi îndeplineau sarcinile 
primite. Pentru intelectuali, descrierea e mult 
mai satisfăcătoare decât acţiunea, pentru că 
are de-a face cu „adevărul . Ceea ce este acolo 
este inalterabil şi nu îţi poate scăpa. A 
examina un fluture mort este o îndeletnicire 
mai facilă și mai avantajoasă decât a examina 
un fluture aflat în zbor. Poţi obiecta şi poţi 
dezbate cu privire la „ceea ce este, dar când 
vine vorba de „ceea ce poate fi, în calitate de 


rezultat al unei acţiuni specifice, nu poţi 
decât să faci schimb de speculaţii. Poţi căuta 
mai multe informaţii despre trecut, cum se 
întâmplă în investigaţiile istorice. Dar este 
imposibil să obtii informaţii precise despre 
viitor, exceptând cazul în care stabileşti 
predicții cu privire la continuitatea unor 
evenimente specifice, cum ar fi apariția unor 
comete, în perioade bine stabilite. 


Deoarece acţiunea este orientată înspre viitor, 
întotdeauna există un element „de risc. E 
posibil ca lucrurile să nu decurgă conform 
planului. O schimbare  neprevăzută a 
circumstanțelor poate produce un rezultat 
contrar aşteptărilor. Când avem de-a face cu 
sistemele nonliniare, rezultatul poate fi, într- 
adevăr, nesigur. Reacţia stârnită de o acţiune 
propusă poate fi mai puternică decât cea 
așteptată, aşa cum se întâmplă cu propunerea 
unor noi taxe. Nesiguranţa pe care un risc o 
implică nu este pe gustul gândirii tradiționale 
occidentale. Cum tratezi riscul, de vreme ce 
operezi cu o judecată al cărei rezultat fie este 
adevărat, fie este fals? Pentru a face față 
riscului, ai nevoie de caracteristicile de 
posibilitate şi de proiectare ale gândirii 
paralele. 


Dacă ești de părere că acţiunea izvorăște 
direct din „ceea ce este“, atunci nu vei fi 


preocupat de proiectarea acţiunii. Dacă ești 
de părere că „ceea ce poate fi trebuie să fie 
proiectat, atunci aplici procesul proiectării 
acțiunii înseși. 


Socrate era de părere şi a susținut deseori că 
„a cunoaşte este virtute. Conform opiniei 
sale, omul se comportă nesăbuit doar din 
cauza ignoranței sale. Presupoziţia 
fundamentală este că, dacă dispui de o hartă 
rutieră precisă și detaliată, nu te vei rătăci 
(presupunând că ai o vedere bună, precum şi 
abilitatea de a citi o hartă). Odată ce ai la 
dispoziţie harta, acţiunea nu poate fi 
complicată: mergi drept înainte, faci dreapta 
și apoi stânga. Așadar, cunoașterea deplină le 
va indica oamenilor ce anume „pot să 
năzuiască a face şi ce anume trebuie să 
incerce să evite. Detaliile acţiunii sunt la fel 
de lipsite de importanță ca şi detaliile 
simplului mers pe stradă. 


Succesul înregistrat de știință a întărit 
concepţia potrivit careia cunoașterea este 
suficientă. A pune cunoaşterea la lucru prin 
intermediul tehnologiei este relativ simplu. În 
fiecare caz, acea tehnologie devine 
„inginerie, iar noi putem dezvolta o 
cunoaştere despre inginerie şi s-o învăţăm pe 
aceasta din urmă tot ca pe o cunoaştere. 


Putem stabili acţiuni „de rutină. Poţi 
deprinde această rutină la fel cum o actriță 
învață replicile unui rol dintr-o piesă de 
teatru. Dacă se dă replica potrivită, atunci 
textul potrivit a fost spus — şi tocmai în acest 
fel decurge piesa de teatru. 


Prin urmare, cunoaşterea va identifica 
situația cu ajutorul deciziei în urma 
„judecății“. Odată ce judecata a declarat că, 
într-adevăr, este vorba despre o situaţie 
particulară, cunoaşterea reacției de rutină va 
lua în grija sa modul convenabil de a acţiona. 
Totul poate fi rezolvat prin cunoaştere, la fel 
cum un elev ar răspunde la un examen 
folosind materialul învăţat pe de rost. 


Câteodată, situaţia poate fi mai complexă, 
fiind nevoiţi să o analizăm înainte de a aplica 
judecata.  Analizăm situația complexă 
încercând să o descompunem în părţi care 
sunt mai simplu de identificat. Apoi, va fi 
aplicată acțiunea de rutină. Înaintea 
medicinei moderne exista o glumă despre 
dermatologi. Se spunea că dermatologia este 
simplă: dacă inflamatia este umedă, aplici 
pudră; dacă inflamatia este uscată, aplici o 
cremă. Compoziţia pudrei sau a cremei nu 
prea avea importanța. 


Uneori, poate fi necesar să pui laolaltă unele 
segmente de rutină ale acţiunii. Uneori, poate 


fi necesar să iei o pauză şi să reevaluezi 
situația, ca mai apoi să aplici acţiunea de 
rutină. 

Acţiunile de rutină sunt fie evidente 
(aprofundează sau evită), fie vor evolua cu 
timpul. Abilităţile tehnice meşteşugăreşti au 
evoluat cu timpul şi pot fi învăţate prin 
practică zilnică, până când ucenicul devine 
maestru meşteșugar. La fel, tehnicile de 
acțiune pot fi învăţate prin ucenicie. Înveţi să 
cânți exersând cântatul, nu citind despre 
muzică. 

Până în ziua de astăzi, în mare, noi credem 
aceleaşi lucruri despre acţiune. Există 
acțiunea de rutină, iar noi putem învăţa atât 
rutina, cât şi când să o aplicăm. Mai există, 
apoi, şi posibilitatea de a învăţa „la locul de 
muncă, unde experienţa va forma gradual 
modelele de acţiune solicitate. 


Un grup de dezvoltatori îşi poate desfășura 
afacerile, în momente diferite, cu aceeaşi 
abilitate, aceeaşi determinare, cu acelaşi 
capital și aceleași tehnici de acţiune. Unii vor 
avea mult succes, în timp ce alţii vor da greş. 
Îi aplaudăm (în unele ţări) pe cei care au 
succes și îi ignorăm sau râdem de cei care 
dau greş.  Sincronizarea, norocul și 
circumstanţele i-au selecționat. Acţiunile de 
acest fel sunt privite ca afaceri de tip 
„încearcă să dai lovitura. 


Așadar, pe de-o parte avem acţiunea de 
rutină, iar pe de ală parte avem 
antreprenoriatul de tip „încearcă să dai 
lovitura“. Unde este nevoia de a gândi despre 
actiune? 


Din nou, ne-am întors la diferența 
fundamentală dintre gândirea tradițională 
occidentală și gândirea paralelă. Aceasta este 
diferenţa dintre „ceea ce este, cu 
preocuparea pentru descrieri şi adevăr, şi 
„ceea ce poate fi, cu preocuparea pentru 
posibilitate, proiectare şi acţiune. Dacă ești de 
părere — așa cum sugerează metoda 
socratică că ar trebui să fii — că acțiunea 
izvorăşte direct din „ceea ce este“, atunci nu 
vei fi preocupat de proiectarea acţiunii. Dacă 
ești de părere că „ceea ce poate fi“ trebuie să 
fie proiectat pornind de la un câmp de 
posibilităţi paralele, atunci aplici procesul 
proiectării acţiunii înseși. 

Din cauza incertitudinilor implicate, nu poţi 
şi nici nu ar trebui să proiectezi o acţiune 
folosind sistemul argumentativ adversativ, de 
tip dialectic, în care eşti nevoit să ai 
„dreptate“ în fiecare etapă a discursului. 
Totuși, oamenii încearcă să facă zilnic acest 
lucru în lumea afacerilor. Gândirea 
tradiţională occidentală este pur şi simplu 
insuficientă când vine vorba despre 
proiectarea unei acțiuni. Cu toate acestea, 


niciodată nu am căutat să dezvoltăm orice alt 
tip de gândire, deoarece am fost mult prea 
mulțumiți de obiceiurile noastre de a gândi, 
moştenite de la Grupul celor Trei. 


Pentru a face faţă viitorului, trebuie să lucrăm 
cu „posibilităţile“. Analiza nu face decât să ne 
spună „ceea ce este“. 


Doar în domeniul militar şi în mediul de 
afaceri a fost acordată atenţie gândirii de 
acţiune. Abia filozoful și strategul militar 
prusac Clausewitz a pus bazele pentru o mare 
parte a gândirii ulterioare. Chiar şi așa, 
majoritatea gândirii se bazează în continuare 
pe metoda tradițională a clasificării, a 
identificării şi a aplicării conduitelor de 
rutină. 

Poţi proiecta un plan de acţiune meticulos, 
cu fiecare aspect la locul său. Proiectarea ta se 
va desfăşura secvențial, prin etape de 
verificare şi prin refacerea unor direcţii, 
pentru a putea ţine astfel seama de 
contingenţă şi de posibilitatea ca lucrurile 
obținute să fie diferite față de aşteptări. 
Acesta este un stil de a proiecta. 


Poţi înainta ferm, bazându-te pe câteva 
obiective generale şi pe câteva principii 


călăuzitoare, iar apoi să reacţionezi la fiecare 
lucru peste care dai clipă de clipă, ca un 
alpinist care escaladează un nou versant. 


Poţi stabili obiective secundare şi proiecta 
acțiuni pentru a le putea îndeplini pe fiecare 
dintre acestea în parte. 


Poţi începe cu o acţiune de tipul unei rutine, 
dar să ai totodată şi bunăvoința de a te adapta 
şi de a schimba starea de fapt, pe măsură ce 
inaintezi. 


La un capăt al spectrului acţiunii se află un 
„plan, iar la celălalt capăt se află „reacţia. 
Proiectarea acoperă ambele puncte. Planurile 
trebuie proiectate. Reacţia trebuie proiectată. 
Trebuie să te afli într-o dispoziţie adecvată 
pentru a reacționa; trebuie să proiectezi 
anticipat posibilităţile de reacţie; trebuie să 
concepi în avans valori şi oportunități care să 
determine acţiunea potrivită. De obicei, 
reacția trebuie să fie ceva mai sofisticată decât 
„fuga imediată” sau decât „inghite-o pe 
nerăsuflate”. Reacţia ta moment-cu-moment 
mai implică, de asemenea, „gândirea. 
Acţiunea nu este doar instinctivă, aşa cum ai 
putea presupune. 


În momentul în care a fost înființată, 
compania IBM producea cântare. Aşadar, a 
fost o adevărată realizare a lui Thomas |]. 
Watson, preşedintele companiei, să insiste pe 


mottoul „GÂNDEŞTE“. IBM a gândit, într- 
adevăr, şi a ajuns o companie de mare succes. 
Apoi, ca majoritatea companiilor de succes, a 
devenit captiva propriei sale culturi. Si-a 
dorit maximizarea succesului. Acest lucru 
înseamnă a fi preocupat de „ceea ce este“, mai 
degrabă decât de „ceea ce poate fi“. 


Pentru a face faţă viitorului, trebuie să lucrăm 
cu „posibilităţile . Analiza nu face decât să ne 
spună „ceea ce este, motiv pentru care şcolile 
de afaceri nu pot produce cei mai buni 
gânditori de afaceri. Analiza companiei IBM 
a dezvăluit că aceasta a dominat în totalitate 
piaţa computerelor mainframe, iar aceste 
dispozitive reprezentau nişte mărfuri de mare 
profit. O atenţie acordată „posibilităților“ ar fi 
putut dezvălui faptul că dispozitivele 
mainframe ar fi putut fi periclitate de către 
rețelele locale de computere. O atentie 
acordată posibilităților ar fi putut sugera 
apariția competitorilor, pe măsură ce 
tehnologia computerelor devenea din ce în ce 
mai accesibilă. Nu este exclus ca astfel de 
consideratii să fi existat undeva în cadrul 
companiei IBM, insă acestea au fost greu de 
pus în practică, de vreme ce succesele zilnice 
sugerau păstrarea aceleiaşi strategii. 


In gândirea pe termen scurt proprie mediului 
de afaceri american, profiturile actuale 
reprezintă nişte certitudini. Dacă nu ai grijă 


să le obţii, s-ar putea să nu mai fii prin 
preajmă pentru a te bucura de posibilităţile 
pe care ţi le oferă ziua de mâine. Acest lucru 
îngreunează proiectarea acțiunii, deoarece 
tinde să fie o descriere pentru „ceea ce este. 


Un dansator învaţă paşii obişnuiţi de balet, 
care au un număr precis. Apoi, coregraful 
configurează laolaltă acești pași, creând o 
acțiune secvenţială. În cele din urmă, vom 
avea talentul artistic al dansatorului, care dă 
cursivitate  paşilor, folosind coregrafia 
secvenţială, dar cu însuflețire, pasiune şi 
expresie.  Coregrafului îi revine sarcina 
proiectării, tehnica pașilor trebuie să existe 
oricum, iar eficiența finală va depinde de 
talentul dansatorului. 


Gândirea tradiţională pur şi simplu nu a fost 
orientată către acţiune. Obiceiurile statice de 
a folosi judecăţile-cutii, specifice gândirii 
tradiționale, pot face față numai trecutului şi 
situațiilor stabile. Pentru a face faţă situaţiilor 
schimbătoare, metodele, atitudinile și 
procesele gândirii paralele sunt mult mai 
potrivite. Există nevoia de a lucra progresiv, 
plecând de la un câmp de posibilităţi paralele, 
pentru a putea „PROIECTA: O ACŢIUNE. 


CAPITOLUL 34 


Valoare vs adevăr 


Am devenit atât de dominati de sistemul de 
credințe al Grupului celor Trei, încât fie şi 
menţionarea cuvântului „adevăr“ ne 
provoacă un fior de groază. Este groaza că am 
putea abandona adevărul în favoarea 
oportunismului şi a utilitarismului. Groaza că 
am putea abandona principiile sacrosancte 
(lucru pe care, în realitate, îl facem tot 
timpul) în favoarea relativismului. Groaza că 
pragmatismul ar putea înlocui adevărul 
absolut, lăsând astfel societatea la mila 
politicienilor lipsiti de scrupule. Deşi 
actiunile noastre ar putea reflecta această 
credință doar într-o mică măsură, ne place să 
credem în „adevăr. Aşa cum monarhia din 
Marea Britanie impiedică apariţia unui 
preşedinte politic, şi faptul de a deţine 
„adevărul“ împiedică apariţia unui substitut 
„periculos“. 


Din nou, este important să ne reamintim 
fondul imediat al gândirii lui Socrate/Platon. 
Din cauză că nu putem distinge cu 
certitudine ce era cu adevărat Socrate de ceea 
ce Platon l-a făcut pe Socrate să spună în 


scrierile sale, trebuie ca uneori să luăm în 
considerare combinația  Socrate/Platon. 
Fondul intelectual imediat era constituit de 
sofiștii „străini (născuţi în alte polisuri 
greceşti decât Atena), care percepeau onorarii 
pentru a-i învăţa pe discipoli retorica, sau 
arta persuasiunii. Acești oameni (sau cei mai 
mulți dintre ei) credeau că adevărul este 
relativ, că percepţia stabilea un „adevăr“ 
personal, al fiecăruia, și că „oportunitatea“ 
era singurul lucru care contează. Aceste 
credințe de bază însemnau faptul că ai fi 
putut schimba „adevărul unui om prin 
persuasiune, tehnicile persuasive fiind, prin 
urmare, foarte puternice, deoarece puteau 
deveni o sursă de putere într-o societate în 
care persuasiunea era cel mai important 
lucru, atât în politică, cât şi în negustorie. Nu 
imi propun să încerc aici să fac distincţia 
intre sofiştii cu adevărat ultramoderni în 
gândire şi aceia care nu erau decât nişte 
șarlatani oportuniști. Aceeaşi problemă este şi 
cu „sofiştii din managementul de astăzi. 


Ceea ce contează este că Socrate/Platon şi-au 
propus să-i acorde adevărului o bază 
absolută, imuabilă şi nonsubiectivă. Şi au 
reuşit să o facă, într-adevăr, foarte bine. Mai 
apoi, Aristotel a conferit acestui sistem ordine 


şi substanță. Acesta este modul în care 
Grupul celor Trei a configurat gândirea 
noastră despre „adevăr“. 


Noţiunile de „adevăr, „validitate“ şi „valoare“ 
se suprapun de minune. Filozofii adoră să 
atace această suprapunere și să situeze fiecare 
dintre aceste noţiuni în cutia sa. Intenţia mea 
nu este de a face acest lucru aici. 


Dacă ar fi să fabrici nişte cuie din aur, ar 
putea avea acestea vreo valoare? Le-ai putea 
vinde pentru aurul din care sunt făcute. Le-ai 
putea depozita ca pe o protecţie împotriva 
inflației. Ai putea chiar să meşterești o cutie 
de cadouri super luxoasă, pe care să o 
asamblezi folosind aceste cuie de aur. Ar 
trebui, desigur, să faci în prealabil găuri 
inguste pentru a permite cuielor să intre, 
deoarece  maleabilitatea aurului ar face 
imposibilă utilizarea acestora într-un mod 
obișnuit. Totuşi, „aurul“ este un metal 
preţios. Dar este valoarea aurului intrinsecă 
acestui metal? 


Nu căutăm pur și simplu să descoperim ce 
valoare anume ar trebui să prevaleze. Căutăm 
să reconciliem valorile acolo unde acest lucru 
este posibil. Căutăm să proiectăm moduri 
prin care valoarea poate fi schimbată. 


Dacă fabrici o ţeavă de puşcă din aur, e 
posibil ca aceasta să nu-ţi fie de prea mare 
folos. Dar de ce ţi-ai dori o puşcă de la bun 
început? Dacă îti doreşti o puşcă pentru a 
ataca lumea, acest lucru ar putea reprezenta o 
valoare pentru tine, însă nu şi pentru 
societate. Dacă ai nevoie de o puşcă pentru a 
lupta ca să-ţi aperi tara împotriva 
invadatorilor, societatea va accepta această 
valoare, chiar dacă ea este mai degrabă 
periculoasă pentru tine personal. 


Aspirina este un compus periculos, deoarece 
mulți oameni mor din cauza supradozei de 
aspirină. Pe termen lung, abuzul de aspirină 
poate cauza hemoragii gastrointestinale. În 
cazuri rare, copiii mici pot avea reacţii 
adverse violente la aspirină. Este, prin 
urmare, aspirina un lucru rău? Nici vorbă — 
este compusul farmaceutic cel mai folosit. 
Când suferi de o durere de cap severă, nimic 
nu este mai minunat decât puterea aspirinei 
de a elimina acea durere de cap. Unii oameni 
constată că aspirina ajută la înlăturarea 
durerii cauzate de artrită. Există dovezi 
serioase că o jumătate de pastilă de aspirină 
pe zi reduce incidenţa atacurilor de cord la 
bărbaţii de vârstă mijlocie. Așadar, cum poate 
fi un lucru şi bun, şi rău în același timp? 


Acesta este exact tipul de argument pe care l- 
a formulat Protagoras. Oricine este preocupat 


de medicină se va lovi de relativitatea valorii 
— relativitatea în ceea ce priveşte cantitatea, 
relativitatea în ceea ce priveşte diagnosticul, 
relativitatea în ceea ce priveşte stadiul unei 
boli, relativitatea în ceea ce priveşte reacţiile 
adverse individuale. Aşadar, cum ne 
raportăm la „adevărul“ potrivit căruia 
aspirina este un lucru „bun“? „Adevărul“ este 
că aspirina poate fi deopotrivă bună şi rea. 
Problema rezidă numai în privinta „cutiei“ 
noastre. Trebuie să specifici situaţia, ca mai 
apoi să stabilești dacă aspirina reprezintă un 
lucru „bun sau unul „rău. 

Este mult mai simplu să consideri „valoarea . 
Valoarea are o legătură directă cu „relaţiile. 
Valoarea este relativă. O lovitură în cap cu un 
lingou de aur poate fi foarte periculoasă. 


Vina gândirii occidentale este aceea de a nu fi 
acordat suficientă atenţie directă valorii. 
Probabil că acest lucru a fost cauzat de o 
posibilă confuzie între „adevăr“ și valoare 
(cum a fost în cazul sofiştilor), precum și de 
pericolul de a privi „adevărul ca pe o 
noțiune relativă. Cea de-a doua cauză a 
acestei neglijenţe o reprezintă piedica peste 
care am dat în nenumărate rânduri: credința 
că din „adevăr“ vor izvori toate celelalte 
lucruri. 


Fiecare cărămidă își are valoarea sa în cadrul 
unei arcade, întrucât serveşte funcţia acelui 


sistem. Drojdia și controlul temperaturii au 
valoare în procesul fermentaţiei, deoarece 
aceşti factori servesc funcţia acestui sistem. 
Valoarea ne constrânge să ne gândim la 
sisteme. 


Sistemul unei mici uzine chimice dă valoare 
reducerii de costuri, fiindcă astfel se ajunge la 
profit. Profitul are valoare pentru proprietar 
sau pentru acţionari și, totodată, pentru 
muncitori, care au un loc de muncă. Prin 
faptul de a avea un loc de muncă, muncitorii 
reprezintă o valoare pentru familiile lor, care 
au nevoie de hrană. Însă, scurgerile reziduale 
ale uzinei chimice pot polua râul. Acest lucru 
are o valoare negativă pentru ecosistemul 
râului, pentru oamenii care locuiesc în aval, 
pentru poluarea la nivel global, pentru 
atitudinea în faţa poluării, pentru activiștii de 
mediu etc. 


Deoarece sistemele multiple pot coexista, la 
fel pot coexista valorile, fie în paralel, fie prin 
asociere directă. Putem apoi să considerăm 
unele valori ca fiind ierarhic superioare altora 
sau putem dezbate cu privire la care valoare 
anume ar trebui să prevaleze. Gândirea 
tradiţională, bazată pe replica „eu am 
dreptate, iar tu greşeşti”, încearcă să rezolve 
aceste conflicte valorice susținând că un 
anumit set de valori este „corect“, în vreme ce 
un altul este „greșit“. Vor fi, evident, opinii 


diferite asupra acestui lucru, depinzând de 
sistemul de referinţă. Ar trebui ca ţările în 
curs de dezvoltare să-și suspende dezvoltarea 
doar pentru că ţările avansate s-au oprit deja 
din dezvoltare şi, deci, din poluare, fiind 
acum mai preocupate de măsurile globale 
contra poluării? Îşi poate permite lumea o şi 
mai mare poluare indiferent de justificările 
sau de aspectele greşite ale situaţiei în cauză? 


Sistemul judecăţilor-cutii, propriu gândirii 
tradiționale, nu lucrează cu acest gen de 
probleme. Argumentaţia adversativă de tip 
avocăţesc nu poate funcţiona decât în măsura 
în care există un nou cod de legi, care are în 
vedere mediul înconjurător, şi pentru care 
există consimțământul fiecăruia în parte. 
Suntem nevoiţi să folosim gândirea paralelă 
şi proiectarea creativă. 


Un bun exemplu pentru „proiectare îl 
reprezintă conceptul de „permise de 
comercializare a poluării. O fabrică care 
poluează în mod curent poate obţine un 
„permis de poluare“. Pe moment, această idee 
sună groaznic şi total contrar a ceea ce vrem. 
În mod normal, judecata ar respinge o astfel 
de idee — în afară de situaţia în care a fost 
luată în considerare o imagine de ansamblu a 
sistemului. Dacă fabrica își curăță scurgerile 
reziduale, îşi poate vinde permisul de poluare 
altei fabrici. Prin urmare, putem vorbi de o 


„valoare bănească“ a curăţării deşeurilor. O 
valoare, mai subtilă, ar fi următoarea: fabricii 
i se acordă timp să-și curățe scurgerile 
reziduale. Nu sugerez că acesta ar fi singurul 
mod de a rezolva lucrurile, sau cel mai bun, 
ci că acest sistem reprezintă un bun exemplu 
de „proiectare a unei căi de urmat. 


Acolo unde există valori conflictuale, cumva 
este lipsit de sens să dezbatem care sunt 
valorile superioare sau care sunt valorile 
„corecte“ şi care sunt cele „greşite. Nu 
insinuez că toate valorile sunt egale sau că nu 
există valori „greşite“. Mediatizarea excesivă a 
violenţei are în mod clar o valoare în ceea ce 
priveşte ratingul, tarifele publicitare şi 
succesul profesional al directorilor de 
programe implicaţi. Însă efectul pe care îl are 
asupra societăţii constă în valoarea negativă 
de a cobori limita acceptării violenţei. Nu 
cred că există vreo diferență între această 
situație şi oricare altă formă de exploatare în 
care valoarea exploatatorului este diferită de 
valorile celui exploatat. O extravaloare este, 
totuşi, implicată în cazul de față. Este vorba 
despre valoarea „libertăţii de expresie”. Există 
o teamă neexplicită că cenzura în privința 
violenţei difuzate la televizor ar putea 
reprezenta „începutul sfârşitului, întrucât 
această cenzură s-ar extinde în curând şi 
asupra opțiunilor politice şi a altor valori (așa 


cum îşi dorea Platon). „Proiectarea“ unei căi 
de a rezolva această dificultate ar putea 
consta în aprobarea mediatizării violenţei, 
insă contra unei taxe. S-ar putea pune un preţ 
de 10 000 de lire sterline pentru fiecare 
omucidere prezentată în cadrul unei emisiuni 
TV. Ar putea exista un plan tarifar care să 
includă celelalte forme de violenţă şi, astfel, 
analiza unor costuri. Reconstituirea unei 
crime ar presupune, de asemenea, un cost, la 
fel ca în cazul în care „trebuie“ să filmezi în 
Tahiti. Astfel, apare analiza unor costuri de 
producție și de difuzare. Şi totuşi, vei putea 
difuza ceea ce îţi dorești. În ceea ce priveşte 
banii strânşi, aceştia ar putea fi donați 
victimelor violenţei. 


Ceea ce încerc să demonstrez este că 
„proiectarea“ nu este acelaşi lucru cu 
„descoperirea“. Nu încercăm pur şi simplu să 
descoperim ce valoare anume ar trebui să 
prevaleze, ci să reconciliem valorile acolo 
unde acest lucru e posibil. Căutăm să 
proiectăm moduri prin care valoarea poate fi 
schimbată. Încercăm să proiectăm moduri 
prin care oamenii sunt liberi să aleagă 
valorile dorite. Ar trebui ca oamenii să aibă 
libertatea de a fuma, în măsura în care sunt 
avizaţi în privinţa consecinţelor, sunt pregătiți 


să plătească (dacă este necesar) costurile 


nu-i afectează pe cei din jur. 


Valorile sunt determinate de sisteme de 
referinţă, de contexte şi de circumstanțe. 


În realitate, operăm cu o ierarhie pragmatică 
a valorilor: planeta pe care trăim, binele 
general, societatea, comunitatea, familia și 
propria persoană. Câteodată, ne refugiem în 
obiceiuri și în tradiţii. Alteori, ne refugiem în 
votul majorităţii sau în sondajele de opinie. 
Aproape întotdeauna dorim să ne susţinem 
cauza pornind de la „principiile morale 
fundamentale“ sau de la lege. Ne simţim 
confortabil făcând acest lucru deoarece, într- 
o astfel de situaţie, ne aflăm pe tărâmul solid 
al dicotomiei „corect/greşit. Faptul că alţi 
oameni ar putea avea o altă perspectivă 
asupra valorii de corectitudine este irelevant 
in acest caz și în toate celelalte cazuri. 
„Dreptatea“ mea se bazează pe adevăr — a ta, 
nu. 


Există cazuri în care decizia privind o valoare 
sau opțiunea pentru o anumită valoare este 
nevoită să se bazeze pe ideile absolute ale 
unui sistem de credinţe. Nu e nevoie să 
excludem sau să negăm acest lucru. Gândirea 
paralelă nu trebuie să opereze cu noţiuni 
precum „niciodată“ sau „întotdeauna . Ideea 


este că, în măsura în care dezvoltăm 
habitudinile „de proiectare” ale gândirii 
paralele, putem face faţă numeroaselor 
conflicte între valori într-un mod mult mai 
eficient decât dacă folosind sistemul nostru 
tradițional de gândire. 


Să fie aceasta doar o scuză pentru 
„relativitate şi pentru „pragmatism“? Acestea 
sunt cutii ale judecății pe care s-au lipit 
etichetele unor valori adecvate. Multe valori 
sunt relative, că ne place sau nu. De ce nu 
„toate valorile? Pentru că nu avem de ce să 
susţinem acest lucru. Pragmatismul implică 
alegerea celui mai „folositor lucru în 
circumstanțele date. Pragmatismul încă se 
bazează pe „ceea ce este“: alegerea va fi făcută 
intre opțiunile existente. Gândirea paralelă 
pune accentul pe proiectare şi pe crearea de 
noi opţiuni. În cadrul acestui proces de 
proiectare îşi pot face apariția principii 
fundamentale şi valori „absolute“. Acestea nu 
sunt excluse. Mulţi oameni consideră că 
interzicerea „absolută de a omori o altă 
persoană este cumva depăşită de contextul 
războiului şi al autoapărării. Pacifiştii şi 
vegetarienii autentici sunt rari. 


Una dintre dificultăţile gândirii tradiţionale 
constă în existența sistemului de judecăţi de 
pază, în care fiecare enunţ trebuie judecat 
inainte de a fi acceptat în „partid. Fiecare 


contribuţie este pusă la îndoială şi trebuie să 
fie dovedită. Nu poţi meșteri un lanţ dacă 
unele zale sunt defecte. Totuşi, în mod special 
în cazul valorilor, dar şi în alte privinţe, este 
necesar câteodată să ai în vedere „imaginea 
de ansamblu“ înainte ca fiecare contribuţie în 
parte să fie supusă evaluării. Este similar cu 
situația în care trebuie să știi la ce foloseşte 
aspirina înainte de a judeca dacă aceasta este 
bună sau dimpotrivă. Este o decizie bună să 
ridici preţurile mărfurilor pe care încerci să le 
vinzi sau este o decizie rea? Răspunsul 
depinde de situaţia economiei. Depinde de 
piaţa de desfacere şi de sistemul de 
distribuţie. Depinde dacă bunurile pe care 
incerci să le vinzi pot susţine o etichetă de 
prestigiu. Depinde dacă un preţ mai ridicat 
este suficient pentru a propulsa bunurile într- 
un alt segment de piață. Depinde de cum vei 
folosi profitul suplimentar obţinut din marja 
ridicată (în cazul în care preţul ridicat este o 
chestiune de alegere și nu o necesitate). 
Urmează ca acești bani suplimentari să fie 
folosiți pentru a promova sau pentru a 
îimpacheta mai bine produsul, sau sunt doar 
un extra profit? 


Prin intermediul gândirii paralele, toate 
posibilitățile sunt luate în considerare şi 
așezate unele lângă altele. Imaginea de 
ansamblu ar putea deveni astfel mai clară. 


Uneori, o decizie poate fi luată imediat; 
alteori, e nevoie de proiectarea unei căi de 
urmat. E posibil să fim nevoiţi să lansăm o 
nouă variantă de produs, la un preț ridicat, 
decât să scumpim pur și simplu produsul 
deja existent. 


Valorile sunt determinate de sisteme de 
referinţă, de contexte şi de circumstanţe. Mai 
sunt determinate, de asemenea, de percepţie. 
Avem povestea unui parfum care a cunoscut 
succesul numai după ce comerciantii săi i-au 
mărit prețul de patru ori. Au presupus oare 
cumpărătorii că, dacă este atât de scump, e şi 
cel mai bun? Să fi preferat „judecata de pret“ 
în detrimentul propriului simţ olfactive Să fi 
considerat că este o chestiune de valoare să 
oferi în dar cel mai scump parfum posibil? 
Pentru unii, aceste lucruri sunt șarlatanii pe 
față şi înșelăciuni ale agenţilor de publicitate 
şi ale comercianților, care îşi propun să 
convingă lumea cu acelaşi soi de şiretlicuri pe 
care le predau sofiştii — aceiași care încercau 
să schimbe şi percepţia. Dar este aceasta o 
evaluare cinstită a situației? Dacă un bărbat 
doreşte să-i arate unei femei că parfumul pe 
care i-l oferă este unul scump pentru că astfel 
îi arăta cât de mult o preţuieşte și că, astfel, 
merită tot ce este mai bun, nu este, oare, 
această valoare una genuinăt Dacă nu ai 
sincer încredere în propriul tău simţ olfactiv, 


nu e mai rezonabil să presupui că un parfum 
care continuă să se vândă la un preţ mare 
trebuie automat să fie şi bun? 


Intuim că toate aceste lucruri sunt separate 
de valoarea reală, intrinsecă, a parfumului: 
adevărul. Însă, întreaga afacere cu parfumuri 
se bazează pe percepţie şi pe imagine. Acestea 
sunt sistemele care creează valoarea. Probabil 
că îţi doreşti ca prietenii tăi să remarce faptul 
că foloseşti un parfum scump. În realitate, 
sunt parfumuri ieftine, de duzină, care adesea 
sunt aproape exact ca acelea scumpe (lucru 
care este permis, câtă vreme nu vor fi folosite 
aceleaşi nume). Dacă ai încredere în nasul 
tău, poti să cumperi asemenea parfumuri, 
obţinând astfel acelaşi efect — cu excepţia 
valorii de a face un cadou scump. 


Este important să explorăm valorile care nu 
sunt întotdeauna evidente. De asemenea, este 
important să proiectăm valori care nu au o 
realitate efectivă până ce nu le proiectăm noi. 
Valoarea de a vinde o jumătate de gogoaşă 
este aceea ca persoana care o cumpără poate 
percepe faptul de a nu mânca cealaltă 
jumătate ca pe o „virtute. Este o valoare 
diferită faţă de cea în care ai mânca o gogoașă 
mai mică, unde jumătatea „nemâncată” nu 
este prezentă în mod perceptual. 


Valoarea bârfei și a zvonurilor din societate și 
din mediul politic a fost subestimată în mod 


consecvent de către analiştii politici. Valoarea 
unor astfel de lucruri constă în faptul că ele 
insele sunt generatoare de valori. 


Când un partid politic a fost la putere o lungă 
perioadă de timp, suficient de mult cât să 
ruineze economia şi altele asemenea, partidul 
respectiv va avea mari şanse să fie reales dacă 
economia merge suficient de rău. Acest lucru 
se explică prin faptul că opoziţia este privită 
acum ca o adunătură de amatori lipsiţi de 
experiență în a conduce o tară într-o 
perioadă dificilă. 

Se spune că unele cupluri „savurează“ micile 
certuri, pentru că acestea au un efect 
stimulator: alungă plictiseala şi, în același 
timp, indică faptul că pasiunea reciprocă încă 
n-a dispărut. Unii oameni preferă să fie mai 
degrabă urâţi decât ignoraţi. Sunt momente 
în care oamenii nu doresc ca reproşurile lor 
să fie luate în considerare, ca să poată 
bombăni în continuare. Sunt asemenea 
lucruri adevărate, ocazional adevărate sau 
nişte mituri cinice? 


Sensibilitatea valorii și valufactura (un cuvânt 
nou-creat“*) dau însemnătate vieţii. Arta 
reprezintă un exerciţiu producător de valoare. 
Ar trebui ca arta să se dezvăluie doar prin 
evidenţierea şi prin distilarea valorilor care 
sunt dintotdeauna prezente sau ar trebui să-şi 
propună crearea de noi valori? Sistemele de 


credinţă sunt creatorul și arbitrul supremi ai 
valorilor care decid comportamentul. 
Conform opiniei lui Socrate, cunoaşterea, de 
una singură, ar putea face acest lucru — iată 
un alt sistem de credinte. 


Când ai de-a face cu valorile, considerarea 
posibilitățile paralele este o necesitate. 
Tocmai de aceea gândirea paralelă este 
importantă pentru explorarea valorilor, 


reconcilierea lor şi crearea unora noi. 
Proiectarea face parte din acest pROCES. 


Note: 


24. Vezi cartea mea, Surpetition, HarperCollins, Londra, 
1992. 


CAPITOLUL 35 


Logica apei şi gândirea paralelă 


Care este relaţia dintre „logica apei şi 
gândirea paralelă? În diferite locuri în această 
carte, am făcut referire la logica apei şi este 
posibil să existe unele confuzii cu privire la 
modul în care aceasta se încadrează în 
gândirea paralelă. 


Care este relația dintre spaghete și sosul de 
tomate? 


Care este relația dintre o pereche de 
pantaloni și un fermoar? 


Gândirea paralelă reprezintă metoda 
generală, atotcuprinzătoare, de gândire. 


Logica apei este un tip de logică folosit în 
gândirea paralelă. 


În gândirea tradițională, polemica 
adversativă (dialectica) reprezintă o metodă 
generală. În cadrul polemicii, este folosită 
logica de tipul „este/nu este, inducția, 
deducţia și alte feluri de a lucra cu ideile. 


Ai putea folosi gândirea paralelă fără să 
foloseşti logica apei, la fel cum ai putea 
mânca spaghete fără sosul de tomate sau cum 


ai putea purta pantaloni fără fermoar. Însă, 
din diverse motive, pe care le voi menţiona în 
cele ce urmează, ceva de felul logicii apei este 
un lucru atât folositor, cât şi necesar în 
gândirea paralelă. 


Logica tradiţională este bazată pe „este“ şi pe 
„definitii“. Definiţiile sunt ceea ce căutăm, iar 
eforturile lui Socrate au avut în vedere exact 
acest lucru. Odată ce dispunem de o definiţie, 
putem „judeca“ dacă un anumit lucru 
corespunde sau nu acestei definiţii. 

Logica apei se bazează pe „spre şi pe 
„destinaţii“ „incotro ne conduce acest 
lucru?“ „Ce urmează?“ Este mai mult ca un 
drum în care fiecare oraş de pe traseu 
ghidează spre un alt oraș. 

Logica apei este logica percepţiei și a 
sistemelor de informație care se 
autoorganizează. Logica tradiţională 
reprezintă un „joc“ pe care îl jucăm cu lumea 
exterioară folosind cutii ale limbajului și 
definiții. Logica sistemelor este cea care 
necesită un factor extern de organizare, fără a 
se putea organiza pe sine. 


În gândirea paralelă, creativitatea ocupă o 
poziție puternică. Gândirea paralelă nu se 
rezumă doar la a judeca (gândirea critică), ci 


aceasta, În primul rând, generează 
posibilităţi. Creativitatea este unul dintre 
modurile de a genera posibilităţi. 


Creativitatea înseamnă mai mult decât a sta 
pur şi simplu şi a aştepta ca ideile noi să-şi 
facă apariţia. Ne putem folosi de tehnicile 
deliberate și formale ale gândirii laterale 
pentru a genera idei. Una dintre aceste 
tehnici implică „provocarea“ Prin provocare, 
avansăm o afirmaţie care nu se poate baza pe 
experiența noastră. De exemplu, putem 
spune: „PO, un bilet de cinematograf ar 
trebui să coste 100 de dolari.“ Evident, este 
lipsită de sens încercarea de a „judeca ca 
atare această provocare. În locul operaţiei 
mintale a „judecății, vom folosi operaţia 
mintală a „deplasării, putând avansa astfel 
spre ideea de a le oferi oamenilor care merg 
la cinematograf un mod simplu de a investi 
într-un film pe care tocmai l-au văzut. 
Aceasta este o ideea pe care am prezentat-o 
cândva comisiei suedeze de film, care era în 
căutare de noi idei pentru a finanta filmele. 
Această deplasare înainte reprezintă un 
exemplu clar de logică a apei. 


Gândirea paralelă este orientată spre acţiune. 
Ne deplasăm pornind de la posibilităţi spre 
proiectarea directă a acţiunii. 


Primul stadiu al gândirii paralele are în 
vedere configurarea unui câmp de posibilități 
paralele. Gândirea paralelă este preocupată 
de „posibilităţi într-o mai mare măsură 
decât de judecarea „adevărului . Ce urmează 
să faci cu o posibilitate? Înaintezi pentru a 
vedea către ce anume duce aceasta. Vei 
avansa pentru a vedea cu ce anume poate 
contribui. Folosim o ipoteză (posibilitate) în 
știință pentru a ajunge într-un punct din care 
putem privi lucrurile într-un mod specific și, 
deci, pentru a putea proiecta experimente 
prin care să putem obţine mai multe date. În 
privinţa posibilităţilor, este aproape esenţial 
să folosim logica apei. „Ce urmează să se 
întâmple?“ 


În gândirea paralelă nu suntem nevoiţi să 
folosim cutiile rigide şi judecata necruțătoare 
prin care potrivim sau forțăm lucrurile să 
intre în aceste cutii. Există „suprapunerea. 
Un lucru poate fi şi A, şi puţin din B, în 
același timp. Dacă nu putem potrivi lucrurile 
în cutiile judecății, ce ne rămâne de făcut? 
Continuăm deplasarea înainte, pentru a 
vedea ce se întâmplă. În gândirea 
tradițională, ne folosim de relatiile de 
contradictie pentru a demonstra eroarea și 
pentru a forța o alegere. În gândirea paralelă, 


imbrăţişăm ambele posibilităţi contradictorii, 
deplasându-ne înainte pentru a vedea ce 
anume rezultă de aici. 


În gândirea paralelă, putem pune laolaltă 
grupuri de lucruri, sau posibilităţi paralele, 
iar apoi „verificăm ce se poate întâmpla“. Una 
dintr” tehnicile gândirii laterale a fost 
denumită „strata“. Prin această tehnică, 
aşezăm pur şi simplu, în paralel, în jur de 
cinci enunțuri cu privire la subiectul în cauză, 
iar apoi urmărim către ce anume vor duce 
acestea. Enunţurile vor determina 
„sensibilizarea“ modelelor în minte, iar apoi 
vom vedea ce urmează. Aceasta constituie 
mai curând o parte a dinamicii logicii apei 
decât o parte a activităţii statice și descriptive 
a logicii pietrei. 

În locul judecății de pază activată instantaneu 
pentru fiecare parte a sistemului, gândirea 
paralelă caută să construiască o perspectivă 
de ansamblu, care să cuprindă întregul 
sistem. Pentru început, adunăm cât mai 
multe posibilităţi cu putinţă, iar apoi vedem 
în ce mod poate contribui fiecare dintre 
aceste posibilități. „Către ce va duce acest 
lucru?“ 


Spre deosebire de gândirea tradițională, care 
este orientată către judecăţile descriptive — 
pornind de la principiul potrivit căruia dacă 
„Ştii ce este“ un lucru sau o situatie, atunci 


acţiunea va fi simplă —, gândirea paralelă 
este orientată către acţiune. „Catre ce acţiune 
ne va duce acest lucru?“ Încercăm să 
proiectăm acţiuni care se leagă în lanţ. Ne 
deplasăm pornind de la posibilităţi spre 
proiectarea directă a acţiunii. Suntem lipsiţi 
de constrângerea de a aplica de la început 
cutiile judecății. 

În gândirea paralelă, accentul este pus pe 
„proiectare, şi nu pe analiză. „Cum 
«proiectăm o cale de urmat» pornind de la 
câmpul posibilităţilor paralele?“ „Cum 
ajungem de la posibilități la proiectare?“ 
„Către ce va duce însăşi proiectarea 
propusă? Accentul se pune pe întrebarea „Ce 
urmează?” Putem împrumuta modele 
standard de proiectare, însă în toate celelalte 
cazuri, proiectarea nu va exista până ce nu 
vom combina toate elementele necesare. Un 
arhitect nu „descoperă“ casele, ci trebuie să le 
„proiecteze“ Aceasta este diferenta 
fundamentală dintre imperativul „căutării, 
propriu gândirii occidentale (căutarea 
aurului), şi principiul „proiectării, propriu 
gândirii paralele (constructivă). 


O aplicaţie specială a logicii atei o reprezintă 
aşa-numita tehnică a „coloanei fluide“. În 
acest caz, într-un câmp al posibilităţilor 
paralele, încercăm să stabilim ce alte 
posibilități decurg de aici. Coloana fluidă 


finală ne va oferi o imagine a modului în care 
ne raportăm la chestiunea în cauză. „Unde 
sunt punctele stabile ale buclelor?“ „Care este 
modelul de «drenare»? „Care sunt punctele 
cu cel mai înalt grad de sensibilitate şi care 
sunt punctele periferice? Am putea, de 
asemenea, să ne dăm seama de modul în care 
se schimbă modelele de curgere, în 
momentul în care circumstanţele se schimbă. 
Prin intermediul acestei tehnici, dispunem de 
un exemplu simplu al modului în care 
informaţia ajunge să se autoorganizeze. 


„Către ce va duce un anume POPIC? (Din 
nou, acesta este un termen care desemnează 
o „posibilă imagine a lumii“) „Ce se poate 
întâmpla în măsura în care schimbăm 
POPIC-ul?“ Putem încerca și alte lucruri. 
Putem compara. Toate aceste posibilități fac 
parte din gândirea paralelă și sunt diferite 
față de gândirea bazată pe sistemul de 
judecăți. 

Gândirea tradițională occidentală se bazează 
în mod categoric pe „judecată“ Odată ce ne- 
am îndepărtat de obiceiurile judecății, 
ajungem să dăm curs logicii apei. „Unde ne 
va duce acest lucru?“ „Ce consecinţe decurge 
de aici?“ 

Ceea ce urmărim este formarea percepţiilor, a 
conceptelor, a ideilor şi a imaginilor asupra 
lumii (POPIC-urile). Odată ce am obţinut 


aceste lucruri, le putem verifica utilitatea şi le 
putem evalua în funcţie de necesităţi. Nu este 
vorba despre credința că vom descoperi 
„adevărul, ci despre credinţa că informaţia 
de care dispunem se va configura astfel încât 
ne va oferi o „posibilă“ proiectare a acțiunii, 
sau a înţelegerii. Există credinţa că, dacă i se 
oferă șansa, informaţia are tendinţa de a se 
autoorganiza în creier, şi nu pe o bucată de 
hârtie. 

Exista © aparentă suprapunere cu 
„pragmatismul“ lui William James. Acesta era 
preocupat de „diferenţele de ordin practic“ şi 
și-a propus să evite jocurile elaborate de 
cuvinte ale filozofilor, încercând să stabilească 
diferenţa de ordin practic pe care o poate crea 
un enunţ particular. El era interesat de 
„valoarea de adevăr” a enunţurilor, pe care a 
numit-o „valoarea în bani gheaţă. Există o 
similaritate între această conceptie şi 
gândirea paralelă în măsura în care aceasta 
din urmă este preocupată, de asemenea, de 
proiectarea unei acțiuni practice. Dar 
gândirea paralelă este preocupată de 
„posibilităţi. Strict în această privinţă, 
gândirea paralelă este aproape opusă 
pragmatismului propus de William James. 


În gândirea paralelă, accentul este pus pe 
„proiectare, şi nu pe analiză. 


Dacă pui un număr de reactivi chimici în 
aceeaşi soluţie, te aştepţi să se întâmple ceva. 
Te aştepţi ca o serie de compuşi să se formeze 
din aceste elemente reactive. În acelaşi mod, 
dacă ne alimentăm consideraţiile cu posibi- 
lități paralele, ne așteptăm la formarea unui 
rezultat. Putem favoriza această formare prin 
intermediul procesului de „proiectare“. 


În gândirea paralelă, ideile și enunţurile nu 
sunt fixate în „cutiile-definiţii ale acestora. Li 
se permite să „curgă prin logica apei. 
Încercăm să ne dăm seama „ce urmează“, mai 
degrabă decât „ce este“. 


Aşadar, putem vedea în ce fel determinările 
logicii apei fac parte într-o mare măsură din 
gândirea paralelă. În plus, sunt momente în 


care e folosită aplicarea specifică 
„deplasĂRII“, PROPRIE Logicii apei. 


Note: 

25. Vezi cartea mea Serious Creativity. Vezi şi ed. rom., 
Creativitatea serioasă. 

26. Vezi cartea mea Water Logic. 


CAPITOLUL 36 


Suprapunerea 


O caracteristică fundamentală a gândirii 
paralele o reprezintă evitarea cutiilor rigide 
ale judecății. In schimb, există o preferinţă 
pentru „stindardele“ explorării şi pentru 
„suprapunerea * ideilor, aşa cum ne sugerează 
Figura 18. Nu apare necesitatea de a 
„include“ şi de a „exclude“. Nu există „rasism“ 
intelectual. Nu trebuie să folosim cuvinte 
precum „niciodată, „întotdeauna, „trebuie, 
„nu se poate, „toti/toate“ sau 
„hiciunul/niciuna“. Nu există dicotomii rigide 
precum „adevărat/fals“, „corect/greșit“ sau 
„ori așa/ori aşa“. 


Gândirea paralelă 


Figura 18 


Cititorii au observat deja că în scrierea acestei 
cărți am folosit, ocazional, metodele 
tradiționale ale gândirii cu scopul de a 
evidenția neajunsurile gândirii tradiţionale. 
Suntem siguri că acest lucru demonstrează, 
de fapt, chiar utilitatea gândirii tradiționale? 
În această problemă sunt implicate câteva 
considerente. 


Primul considerent reiese din conceptul 
suprapunerii. Gândirea tradiţională este utilă 
și am susținut acest lucru pe parcursul cărţii 
de faţă. Sunt situaţii în care judecata şi critica 
sunt foarte folositoare. Prin urmare, atunci 
când este nevoie de exercitarea judecății, de 
ce nu am folosi sistemul de judecată existent? 
Nu trebuie să ne supunem unei situaţii de 
tipul „ori aşa/ori aşa. Nu suntem nevoiţi să 
renunțăm complet la gândirea noastră 
tradițională pentru a putea folosi gândirea 
paralelă. Scopul acestei cărţi a fost acela de a 
scoate în evidență deficienţele gândirii 
tradiționale. Aceasta este insuficientă când 
vine vorba de generarea de idei. Este 
inadecvată pentru proiectarea rezultatelor 
optime. Această gândire este obsedată de 
judecată și de cutiile categoriale ale judecății. 
Este bazată pe credinţa că infirmarea 
reprezintă un mod de a obţine adevărul. 
Accentul se pune mai degrabă pe „căutare! 
decât pe „construcţie . Poţi avea haine 


potrivite pentru o vacanţă de vară în Caraibe, 
insă total nepotrivite pentru o iarnă 
scandinavă. Dar hainele sunt folositoare. 
Problema apare când consideri că aceste 
haine sunt adecvate oricărei situaţii. Această 
credință, a  completitudinii sistemului 
tradițional de gândire, a dus la eşecul gândirii 
occidentale, acolo unde era nevoie de 
„proiectare. 


Creierul funcţionează direct cu suprapuneri 
permisive. Activitatea unei regiuni cerebrale 
le stimulează pe celelalte. Perfectiunea 
creierului nu este determinată de organizarea 
sa în calitate de sistem de depozitare a 
informaţiei în sertăraşe, ci de organizarea sa 
în calitate de sistem al multiplelor 
suprapuneri. 


Cel de-al doilea considerent are în vedere 
faptul că am fost educat în cadrul sistemului 
tradițional de gândire, deoarece gândirea 
paralelă încă nu fusese definită. Aşa că, din 
când în când, revin la acest model de gândire. 
Proiectantul unei maşini de Formula 1 nu e 
în mod obligatoriu şi cel mai bun pilot al 
acelei mașini. În mod similar, deşi am 
proiectat unele metode și instrumente de 
gândire, asta nu înseamnă că voi fi și cel mai 
bun utilizator al acestora. Mă aştept ca tinerii 
deprinşi de timpuriu cu gândirea paralelă să 


devină mult mai buni decât mine în folosirea 
acestei metode. Putem deja observa asta în 
școlile unde copiii şi adolescenţii au început 
să folosească asemenea metode, precum cea a 
celor şase pălării sau lecţiile de gândire CoRT. 


Cel de-al treilea considerent îl reprezintă 
faptul că majoritatea cititorilor acestei cărţi 
au fost educați în cadrul sistemului 
tradițional de gândire, aşadar este necesar să 
„vorbim acea limbă. Dacă vei călători în 
Franța, vei fi înteles cel mai bine dacă vei 
vorbi în franceză. La fel, mă aştept întru totul 
ca recenzenţii acestei cărţi să încerce din 
răsputeri să forțeze ideile exprimate să intre 
în cutii specifice ale judecății, întrucât aceasta 
este metoda lor de lucru. 


Capitolele acestei cărți nu sunt nişte cutii 
distincte şi ermetice. Conţinutul lor se 
suprapune în mare parte şi este repetitiv 
chiar. Acest lucru este necesar pentru 
construirea unei imagini de ansamblu. Așa 
cum posibilităţile paralele se pot suprapune, 
contribuind la imaginea generală, la fel se 
suprapun şi capitolele acestei cărţi. Acelaşi 
lucru poate fi spus în moduri și în 
circumstanţe diferite. Ceea ce contează este 
tocmai imaginea generală, de ansamblu. Doar 
gândirea tradițională insistă asupra 


definiţiilor riguroase ca mod principal de a 
8 princip 
proceda. Dacă dorești o „posibilă“ definitie a 
gândirii paralele, aceasta ar putea fi: 


„Crearea unui câmp de posibilităţi paralele, 
de la care să poată fi proiectată o cale de 
urmat. 


Este aceasta cea mai „bună“ definitie? Nu. 
Este doar o posibilă definiţie. 


Abia această credință, a completitudinii 
sistemului tradiţional de gândire, a dus la 
eșecul gândirii occidentale, acolo unde era 
nevoie de „proiectare. 


Ne plac cutiile rigide ale judecății deoarece 
gândirea noastră este esențialmente bazată pe 
faptul că suntem de acord că un anumit lucru 
corespunde unei cutii, şi nu alteia, sau că 
eticheta de pe o anumită cutie este corectă. 


Ne place să gândim în termeni de „noi“ şi 
„ei . Ne place să ne gândim la „avantaje“ şi la 
„dezavantaje . Ne place să credem că un lucru 
este fie „minunat“, fie „groaznic“. Ne place să 
știm dacă ar trebui sau nu să mâncăm ceea ce 
ni se pune în faţă. 

Suprapunerea din cadrul gândirii paralele 
permite existența unor sintagme ca: 


„ceva de felul...“ 
„puţin din ambele...“ 
„sistemele asemănătoare democratiei...“ 


„în regiunea... 

„legat de..." 

„poate că..., „probabil..., „posibil... „ar 
Lil 

putea fl... 


Pentru cei educați în fixitatea și în rigiditatea 
modelului tradiţional occidental de gândire, 
asemenea sintagme sunt profund iritante și 
inconfortabile. Este ca şi cauţi un număr într- 
o carte de telefoane, dar cifrele sunt prea mici 
pentru a putea fi citite. 


Totuşi, creierul funcţionează direct cu 
suprapuneri permisive. Activitatea unei 
regiuni cerebrale este stimulantă pentru o 
alta. Stimularea care se desfăşoară într-o 
nouă regiune are şi ea, la rândul său, propriile 
zone pe care le sensibilizează. În cele din 
urmă, o zonă care a fost stimulată din direcţii 
diferite va fi ea însăşi activată, ca în Figura 
19. Acesta este exact procesul suprapunerii, 
care reprezintă baza gândirii paralele şi a 
posibilităților paralele. Perfectiunea 
creierului nu este determinată de organizarea 
sa în calitate de sistem de depozitare a 
informației în sertărașe, ci de organizarea sa 
în calitate de sistem al multiplelor 
suprapuneri. 

Figura 19 


Există o suprapunere între această carte şi 
cărţile pe care le-am scris înainte. Cartea de 
față întruneşte idei care au fost concepute în 
alte circumstanţe. În mod special, există o 
suprapunere între cartea de faţă şi o alta, I am 
Right, You are Wrong. Diferenţele constau în 
faptul că în I am Right, You are Wrong am 
asociat metodele tradiţionale de gândire 
modului în care funcţionează creierul, în 
calitatea sa de sistem de informaţii 
autoorganizator. La sfârșitul lecturii acelei 
cărți, cititorul va dori probabil să caute 
aspectele practice ale unui sistem alternativ 
care foloseşte mai degrabă „logica apei decât 
„logica pietrei. Cartea de faţă oferă această 
alternativă practică. În această carte, am 
conturat o metodă practică şi generală de 
gândire sub numele de „gândire paralelă. 
Accentul a fost pus în mod direct pe această 
metodă; atât pe ea în sine, cât şi în contrast cu 
gândirea occidentală. 


Există o suprapunere și cu alte cărţi, cum ar fi 
Creativitatea serioasă şi Water Logic. Am 
făcut referinţă la aceste cărţi, însă ar fi fost 
destul de nepractic să explic detaliat tehnicile 
specifice de gândire pe care le-am susținut în 
aceste cărți. Aceeași menţiune este valabilă şi 
pentru cartea Cele şase pălării gânditoare sau 
pentru Lecţiile de gândire CoRT, care conțin 
procedeuri specifice de aplicare a gândirii 
paralele. 


Nu pot fi niciodată sigur că cititorii acestui 
volum au parcurs și cărţile mele publicate 
anterior, astfel că nu pot considera lucrurile 
ca fiind de la sine înţelese. Pe de altă parte, cei 
care mi-au citit cărțile anterioare ar putea 
considera unele idei expuse aici ca fiind 
repetitive. Toate acestea fac parte din 
procesul suprapunerii. 


Ai putea susține că un măr este „acelaşi 
lucru“ cu o portocală întrucât ambele sunt 
„fructe“. Pentru o mai mare precizie, ai putea 
susține că o portocală este același lucru cu o 
mandarină pentru că ambele au o coajă 
portocalie. Dacă vei căuta asemănări 
superficiale nu vei întâmpina dificultăţi în a 
găsi astfel de asemănări. Dar dacă vrei să te 
bucuri de substanța unui măr, a unei 
portocale sau a unei mandarine, demersul tău 
va trebui să fie ceva mai profund. Pentru a 
putea extrage o valoare maximă, ai putea 


deveni un cunoscător într-ale gastronomiei 
capabil să recunoască până și diferenţa de 
gust dintre portocale care provin din ţări 
diferite. Să fii superficial nu a fost niciodată 
dificil. 

Când privim lumea înconjurătoare, în 
creierul nostru se petrec o sumedenie de 
suprapuneri ale „zonelor de atenţie. Nu 
avem construită în ochii noştri vreo grilă prin 
ale cărei pătrăţele traducem informaţia 
sistematic. Uneori privim imaginea în 
ansamblu, iar alteori, detalii ale acestei 
imagini. Reuşim să obţinem o imagine 
completă tocmai prin intermediul acestei 
suprapuneri. Tocmai acesta este scopul 
suprapunerii, atât în gândirea paralelă, cât și 
în scrierea acestei CĂRŢI. 


CAPITOLUL 37 


Schimbare vs stabilitate 


E corect să schimbăm lucrurile doar de 
dragul de a le schimba? Răspunsul ar trebui 
să fie „nus, dar există câteva motive serioase 
pentru a spune „câteodată“. 


În domenii precum arta şi moda, schimbarea 
reprezintă factorul vitalizant. În absenţa 
schimbării, lucrurile se blochează în 
monotonie. Schimbarea este sursă de 
entuziasm și stimulare. Schimbarea permite 
aparitia unor noi directii. 

Odată fixaţi în jocul ale cărui reguli le-am 
stabilit noi, putem fi suspecți de 
automultumire. Un exemplu clasic îl 
reprezintă „educaţia, care îşi stabileşte 
propriile criterii (de obicei, unele separate de 
nevoile societăţii), ca mai apoi să obţină 
satisfacție din îndeplinirea acestora. 

Nu avem niciun motiv să credem că modul în 
care facem un anumit lucru este cel mai bun. 
Succesiunea particulară de experienţe care ne 
determină metoda de lucru curentă nu 
trebuie să fie una optimă. Dacă suntem 


dispuși să facem un efort, vom găsi de multe 
ori noi moduri de lucru, mai simple, mai 
eficiente şi mai ieftine. 


Aşadar, avem motive serioase să căutăm 
schimbarea, chiar şi acolo unde aceasta nu 
este necesară. Ce să mai spunem de situaţiile 
în care această nevoie de schimbare este una 
stringenta... 


Lumea înconjurătoare se află în schimbare. 
Tehnologia aduce cu sine schimbare. 
Populatia lumii creşte. Valorile sunt în 
schimbare. Natiunile în curs de dezvoltare se 
dezvoltă rapid. Nivelul poluării creşte. 
Oamenii trăiesc mai mult. 


Ne putem preface că schimbarea nu are loc, 
sau că aceasta nu ne afectează, sau că ne 
putem izola de fenomenul schimbării. Putem 
incerca „revenirea la simplitate” sau 
reconstituirea „frumoaselor vremuri de 
odinioară. 


Putem încerca să rezistăm fenomenului 
schimbării cu orice pret. 

Putem aştepta până când presiunea 
schimbării devine copleşitoare şi să cedăm, 
strângând din dinți. 

Putem spera că presiunile evolutive ale 
schimbării ne vor modela gradual ideile și 


valorile existente, astfel încât să nu mai apară 
schimbări bruște sau conştiente. 


Să facem față schimbării ni se pare în mod 
special ceva dificil, deoarece gândirea 
tradiţională occidentală (metoda socratică, 
Grupul celor Trei) nu a fost niciodată 
concepută în vederea schimbării, ci în 
vederea unei societăți stabile, în cadrul 
căreia, eventual, să nu-și aibă locul conceptul 
schimbării ultra rapide a ultimilor 
aproximativ o sută de ani. De ce ar fi 
conceput trei filozofi greci isteți din 
străvechea Atenă un sistem de gândire 
capabil så se confrunte cu schimbarea rapidă 
pe care o constatăm în jurul nostru? 


Nu numai că acest sistem tradiţional de 
gândire lasă de dorit când vine vorba de 
schimbare, dar, în același timp, poate fi și 
periculos de rigid. Socrate căuta „definițiile 
adevărate . Platon era preocupat de „formele 
ideale absolute şi imuabile. Chiar dacă am 
prefera ca principiile care guvernează 
comportamentul uman să rămână în 
continuare neschimbate, această credinţă în 
„conceptele adevărate şi neschimbătoare” ar 
trebui să fie aspru restricționată. 


Dacă operăm cu un sistem de gândire care nu 
este conceput pentru a produce schimbare, n- 
ar trebui să ne surprindă neîncrederea 
noastră în procesul schimbării. 


Sunt câteva concepte fundamentale în 
societate care ar trebui într-adevăr schimbate. 
Printre acestea: banii, economia, ocuparea 
forței de muncă, munca, educatia, 
democraţia, justiția, sistemul de sănătate etc. 
Am ajuns în punctul în care le considerăm pe 
toate acestea ca fiind determinări absolute şi 
inalterabile ale societăţii. Gândirea noastră 
continuă să cocheteze cu conceptele deja 
existente, în loc să proiecteze altele noi. Încă 
sperăm că presiunile evolutive ne vor învăța 
metode mai bune de a opera aceste concepte 
tradiționale. Pentru noi e de neconceput că 
astfel de concepte ar putea suferi schimbări. 


La baza schimbării se află „posibilitatea“ și 
„proiectarea. Cum poate un sistem al 
judecăţilor-cutii să fie bun în vreun fel pentru 
schimbare? E suficient să stăm pur şi simplu 
cu mâinile în sân și să sperăm că ideile îşi vor 
face, cumva, apariţia și se vor prezenta în fața 
judecății? Chiar dacă ar face-o, cât de 
folositor ar fi să le judecăm în termenii 
„vechilor“ cutii? 


Bun este duşmanul lui cel mai bun. Adecvat 
este duşmanul lui superior. Deoarece 
conceptele noastre tradiționale (inclusiv 
sistemul nostru de gândire) sunt mai mult 
sau mai puțin adecvate, nu considerăm 
necesar să le schimbăm. În cel mai bun caz, 


putem accepta o schimbare de tipul unei 
„devieri“ imperceptibile: lucrurile devin 
diferite fără să fie implicate schimbări bruște. 


Preferăm metoda modificării pentru a 
produce schimbarea, fiindcă aceasta implică 
un risc mult mai mic decât o reconfigurare 
radicală. Totuşi, în anumite domenii, cum ar 
fi economia, şi posibil democratia, 
reconfigurarea radicală ar putea fi necesară. 
Apărarea ideilor existente este valoroasă și, de 
obicei, este foarte eficientă, însă, în sine, nu 
reprezintă un proces al schimbării. Chiar 
dacă îi lăsăm pe alţii să încerce să schimbe 
lucrurile, noi vom rezista acestor schimbări. 
Din această ciocnire dialectică ar putea 
rezulta schimbarea lucidă de care avem 
nevoie. Dar oare va rezulta? Acest tip de 
schimbare ar putea fi prea lentă şi, totodată, 
inadecvată. În sistemele cu autoorganizare, 
de obicei ajustarea nu este suficientă. Dacă ne 
jucăm cu aceleaşi elemente de bază, obținem 
acelaşi tip de rezultat. Însă, va veni un 
moment în care va trebui să ne îndoim și să 
regândim chiar aceste „elemente“. 


O deficiență fundamentală a sistemului 
nostru tradițional de gândire o constituie 
credinţa potrivit căreia evoluţia va genera noi 
idei, iar judecata va oferi criterii riguroase de 
selecție pe baza cărora numai cele mai bune 
idei vor supravieţui. Am fi înregistrat un 


foarte mic progres tehnologic dacă am fi 
urmat un astfel de traseu în domeniul 
tehnologiei.  Vapoarele noastre ar fi 
funcţionat cu un sistem îmbunătăţit de roţi 
cu zbaturi. De fapt, singurul motiv pentru 
care a existat o schimbare, de la roata cu 
zbaturi la elicea de propulsie, a fost 
posibilitatea experimentării. Un remorcher 
de război propulsat de sistemul roții cu 
zbaturi a putut fi tras înapoi pe apă de către o 
elice de propulsie, spre oroarea Amiralității. 
Dar cum putem aranja astfel de teste finite 
pentru concepte din alte domenii? Cum 
putem proiecta idei noi astfel încât acestea să 
poată fl testate? 


Putem fi creativi în privinţa ţelurilor pe care 
ne propunem să le îndeplinim. Putem fi 
creativi cu privire la modul în care 
îndeplinim un obiectiv tradiţional. Putem 
proiecta noi valori sau putem proiecta 
moduri prin care putem obţine valorile deja 
existente. În multe domenii, avem capacitatea 
de a ne da seama de modurile eficiente de a 
proiecta, întrucât prin acestea putem obţine 
exact lucrurile pe care ne aşteptăm să le 
obținem. Aşadar, nu există niciun motiv 
absolut care să ne împiedice să stabilim 
valoarea unui nou concept. Putem face asta 


nu prin compararea acestui concept cu un 
concept vechi, ci prin raportarea la ceea ce ne 
poate oferi acest nou concept. 


Ar trebui să refuzăm un vin nou doar pentru 
că nu există un mod absolut de a ne convinge 
că poate avea un gust mai bun decât vinurile 
pe care le știm? Riscul există, dar, de 
asemenea, există şi răsplată. 


Dacă operăm cu un sistem de gândire care nu 
este conceput pentru a produce schimbare, n- 
ar trebuie să ne surprindă neîncrederea 
noastră în procesul schimbării. În momentul 
în care vom dezvolta aptitudini în gândirea 
paralelă, în crearea posibilităților, în 
creativitate şi în proiectare, poate că vom face 
mai bine faţă schimbării. Dar cât efort 
investim în dezvoltarea acelor abilităţi? 
Foarte puțin — deoarece încă suntem de 
părere că informaţia, analiza și judecata sunt 
suficiente. 


Aurul este stabil şi neschimbător, însă 
valoarea sa practică este limitată. Adevărul 
absolut este stabil și neschimbător, însă 
valoarea sa practică se limitează la a formula 
judecăţi şi la a furniza ingrediente pentru 
procesului proiectării. 


Cartofii nu pot fi consideraţi o mâncare până 
ce nu înveţi să-i gătești. Fără nicio problemă, 


poţi judeca gustul unei mâncări gătite, însă 
nu te aştepta ca judecata să poată proiecta 
metoda de gătit. 


O deficiență fundamentală a sistemului 
nostru tradițional de gândire o constituie 
credința potrivit căreia evoluţia va genera noi 
idei, iar judecata va oferi criterii riguroase de 
selecție pe baza cărora numai cele mai bune 
idei vor supravieţui. 


Suntem prinşi într-un cerc vicios. Cu cât 
suntem mai neputincioşi în a proiecta 
concepte mai bune, cu atât mai importantă 
devine pentru judecată evaluarea acestor 
concepte. Dar, cu cât îi acordăm judecății mai 
multă importanţă, cu atât mai slabe devin 
şansele de a dezvolta abilitățile de proiectare, 
pe baza cărora să producem concepte mai 
bune. Dacă nu oferi copiilor tăi modele de 
conduită, atunci va deveni necesară disciplina 
pentru a le controla comportamentul, însă 
disciplina ca atare reprezintă în sine un 
model de comportament ineficient. 


Acesta este motivul pentru care ar trebui să 
incetăm a mai crede că determinările 
judecății, proprii gândirii tradiţionale, sunt 
suficiente pentru a putea face față 
schimbărilor necesare. Tendinţa de apăra 


ideile existente nu se manifestă decât ca un 
mod adecvat de a rezista nevoii de 


SCHIMBARE. 


CAPITOLUL 38 


Noi mecanisme ale limbajului 


Avem nevoie de noi mecanisme ale 
limbajului, ori limbajul existent ne permite să 
facem toate lucrurile pe care ni le dorim? E 
posibil ca oalele de gătit pe care le deţii să-ţi 
permită să găteşti toate felurile de mâncare pe 
care le-ai mai gătit până acum, dar dacă se 
întâmplă ca într-o zi să-ți doreşti să gătești în 
stilul dim sum, vei fi nevoit să-ţi procuri un 
set special de coşuleţe pentru gătitul cu aburi. 
Sau ai putea decide că, de vreme ce oalele pe 
care le deţii nu sunt concepute pentru gătitul 
de tip dim sum, ar trebui să excluzi 
posibilitatea felurilor de mâncare dim sum 
din alimentaţia ta — doar te-ai descurcat 
până acum şi fără dim sum. Sau ai putea 
concepe ad-hoc un sistem de străchini și 
cratiţe cu ajutorul căruia să obţii același efect 
pe care l-ai obţine dacă ai avea la dispoziţie 
un sistem special de gătit cu aburi. 

La fel şi în cazul limbajului: putem considera 


inutile acele lucruri pe care limbajul nu le 
permite sau putem încerca să le îndeplinim 


într-un mod improvizat, ad-hoc, iar apoi să 
sustinem că rezultatul este perfect adecvat 
aşteptărilor noastre. 


Am inventat cuvântul „PO“ deoarece nu 
există un mecanism de limbaj adecvat care să 
ne permită să semnalăm faptul că formulăm 
o provocare deliberată. Ştim că provocarea 
este matematic necesară în cadrul oricărui 
sistem cu autoorganizare — iar indicaţiile 
arată că percepţia îşi capătă forma prin 
intermediul unui sistem care se 
autoorganizează. Prin urmare, provocările 
sunt atât necesare, cât şi utile. Ca să fli sigur, 
poţi spune: „Ascultati, urmează să avansez 
un enunţ provocator și mă aştept ca voi toti 
să-l luaţi ca atare...“ Poți face asta, dar este 
incomod. 


Nu avem nevoie cu adevărat de semnul 
întrebării în punctuație, deoarece persoana 
care întreabă ar putea spune întodeauna: 
„Ceea ce urmează e conceput ca întrebare, 
aşadar, trataţi-o ca pe o întrebare. Dar, 
evident, folosirea unui simplu semn de 
întrebare este mult mai convenabilă. 


Pentru o desfășurare eficientă a gândirii 
paralele avem nevoie de unele formule de 
limbaj care să ne permită să cerem 
constituirea unor „paralele“ şi care să indice, 
de asemenea, faptul că avansăm aceste 
„paralele“. 


„Pune o paralelă...“ 
„Plasează o paralelă... 
„Lansează o paralelă... 
„Oferă o paralelă... 


çc 


Chiar și cuvântul „paralelă“ trebuie să existe 
în deplinătatea dreptului său, la fel cum există 
și cuvântul „alternativă. Membrii Grupului 
celor Trei şi-au creat propriul vocabular, care 
includea termeni precum „Forme ideale, 
„esenţă, „substanţă“ etc. Adesea este 
necesară crearea unui nou cuvânt sau 
stabilirea unui sens mai exact pentru un 
cuvânt deja existent pentru a putea exprima 
astfel un nou concept. 


Nu trebuie să ne mulțumim cu ceea ce poate 
face limbajul existent pentru noi. Presupoziţia 
că limbajul a ajuns la stadiul perfecțiunii şi, 
deci, nu poate fi imbunătăţit este nefondată. 


Așa cum avem semnul întrebării în limbajul 
scris, la fel putem avea un simbol pentru 
paralele. Acest lucru este sugerat în Figura 20. 
Aşezat după subiect, simbolul implică cerința 
unor paralele. Plasat în faţa enunţului, 
simbolul indică faptul că enunţul reprezintă o 


paralelă. 


Figura 20 


Examenele din învățământ. // 

// Evaluări permanente. 

// O cale de a motiva elevii să învețe. 

// Facilitarea selecţiei în vederea angajării. 

// Testare a abilității unui elev de a susţine un 
examen. 

[| Responsabilităţi ale educaţiei. 

// Mulţumire pentru părinți. 

// Controlul calităţii. 

// Evaluare orală frecventă. 


În practică, nu trebuie să notăm simbolul în 
faţa fiecărei paralele: e suficient ca acesta să 
fie notat la începutul setului de paralele. 


În gândirea paralelă, deseori avem nevoie să 
adunăm laolaltă grupuri de obiecte, concepte, 
percepții şi posibilităţi pentru a vedea „ce 
urmează să se întâmple în continuare“. Într-o 
oarecare măsură, acest lucru face parte din 
logica apei. Între aceste obiecte nu avem o 
relație strânsă. Ele sunt acolo doar din 
dorința noastră. Alegerea s-ar putea baza pe o 
vagă idee conform căreia acestea „aparțin 
unui domeniu anume.  lemeiul poate 
reprezenta, totodată, una dintre „provocări, 
deoarece ne dorim să vedem ce se poate 
intampla dacă aceste obiec'e, sau posibilităţi, 
sunt puse împreună (ca în stratal”). 


„Către ce anume va duce acest grup?“ 


„Du mai departe grupul.“ 
„Ce anume poti obtine din acest stratal?“ 
„Elaborează şi mai mult acest lucru.“ 


Ne trebuie, într-adevăr, un cuvânt şi pentru 
acest bagaj de obiecte pe care le ţinem 
temporar laolaltă. 


Semnul de punctuatie este, cumva, mai uşor 
de folosit decât referința verbală pentru 
această strângere laolaltă. Semnul pe care îl 
sugerez apare în Figura 21. Semnul se află 
plasat inaintea grupului, pentru a indica atât 
natura acestuia, cât şi solicitarea de „a-l duce 
mai departe“, către un rezultat anume. 


() 


Figura 21 


(()) Munca în comun, norma redusă, mai 
mult timp liber, calitatea nivelului de trai, 
șomaj, munca la negru. 

(( )) Infracţionalitatea stradală, cerința de 
medicamente, nevoile economice de bază, 
cultura crimei, bande, anturaje, modele de 
urmat, situaţii fără ieșire, poliţie, tribunale 
supraaglomerate, descurajare. 


Mecanismul de limbaj obișnuit prin care se 
desemnează construcţia „către ce anume 


duce acest lucru“ poate avea acelaşi 
echivalent semantic cu termenul „inspre“ 
propriu logicii apei. 

„Către ce duce acest lucru?“ 

„incotro ne îndreptăm, pornind de aici?“ 
„Dezvoltă mai departe acest lucru.“ 

„Ce urmează?“ 


Pentru limbajul scris, o simplă săgeată plasată 


după cuvânt sau după frază ar fi suficientă, 
așa cum vedem în Figura 22. 


—> 


Figura 22 


În ce direcție decizi să meargă banii obținuți 
din impozitarea venitului tău. > 


Restricţionarea unei părți a câștigurilor în 
funcţie de cheltuielile prevăzute. > 


Tehnica direcționării atenţiei reprezintă un 
element-cheie al gândirii. De obicei, realizăm 
acest lucru printr-o intrebare. Instrumentele de 
gândire CoRT (ETE PMI, C&U* etc.), de 
asemenea, pot direcţiona atenţia la fel cum o 
face şi metoda celor şase pălării. 


„Concentrează-ţi atenţia asupra...“ 
„Concentrează-te pe..." 
„Menţine-ţi atenţia asupra...“ 


imba spaniolă scrisă ispune e n 
Limb | dispu de u 
procedeu cu adevărat logic: cel de a situa 


semnul întrebării la începutul enunţului 
interogativ. În acest fel, cititorul îşi dă seama 
imediat că urmează o întrebare. E mult mai 
logic decât să arăţi că este vorba despre o 
intrebare abia la sfârşitul enunțului. Aşadar, 
am putea muta semnul întrebării la începutul 
enunțului interogativ, sau am putea crea un 


nou indicator pentru „direcționarea atenţiei , 
aşa cum ne sugerează Figura 23. 


>> 


Figura 23 


>> Procedura de check-in din aeroporturi. 

>> Rutele aeriene aglomerate și controlul 
traficului aerian. 

>> Viitoarele dimensiuni ale aeronavelor. 

>> Amplasarea viitoarelor terminale din 
aeroporturi. 


Să zicem că vrei „ceva care să separe“ caii de 
oi. Ai în acest caz un concept foarte larg. Ai 
putea să vrei „o barieră“ pentru această 
separare. Sau poate vrei un „gard. Sau „un 
gard de lemn“. Poate îţi doreşti „un gard făcut 
din lemn, cu scândurile dispuse vertical şi 
apropiate între ele“. Prin intermediul acestui 
proces ajungem de la un concept foarte larg 
la descrirea aproape detaliată a unui gard. În 
gândire şi în vorbire, valoarea rezidă în 
posibilitatea cerinţei de a „urca“ spre un 


concept mai larg sau de a „cobori de la un 
astfel de concept către unul mai exact. Acest 
lucru nu este foarte ușor de făcut în limbajul 
obişnuit. 

„Foloseşte aici un concept mai larg.“ 

»Urcă acest lucru către un concept mai larg.“ 
„Coboară către un concept mai exact.“ 

„Care este conceptul general aici?“ 

„Poţi fi mai exact?“ 


În acest punct nu fac decât să evidenţiez 
necesitatea de a avea la dispoziţie un 
mecanism mai elegant prin care să putem 
exprima aceste lucruri — neavând intenţia de 
a sugera unul. 


În ceea ce priveşte forma scrisă a limbajului, 
pentru a indica acest lucru, am putea folosi o 
simplă săgeată, ca în Figura 24. Săgeata 
orientată în sus indică faptul de „a urca“ 
înspre un concept mai larg, iar săgeata 
orientată în jos indică faptul de „a cobori 
înspre un concept mai detaliat. 


Toy 


Figura 24 


t Impozit pe vânzari. 

t Paşapoarte. 

| Procesare distribuită. 

| Operaţiuni bancare extrateritoriale. 


Doresc să fie clar că niciunul dintre 
mecanismele și formele pe care le-am sugerat 
în acest capitol nu este esenţial operaţiei 
eficace a gândirii paralele. Le-am inclus pe 
acestea pentru a indica faptul că nu trebuie să 
ne mulţumim cu ceea ce limbajul existent 
poate face pentru noi. Nu există niciun motiv 
să presupunem că limbajul a ajuns la stadiul 
perfectiunii și, ca atare, nu poate fi modificat 
în vederea unei îmbunătăţiri. De asemenea, 
mi-am dorit ca acest capitol să fie un fel de 
model de testare a mulțumirii de sine şi a 
schimbării. Este foarte uşor, uitându-te la 
aceste sugestii, să te opui schimbării, 
deoarece chiar este o schimbare. Este ușor să 
afirmi că nu vezi valoarea sau scopul acestor 
mecanisme când nu ai depus niciun efort să 
priveşti înainte pentru a vedea efectul. Mai 
este vorba, totodată, și de obișnuita problemă 
a tranziției cu privire la prezentarea metodei: 
„Nimeni nu va înţelege ce anume fac eu aici.“ 
Dacă este vorba despre un grup restrâns, 
această problemă a tranziţiei va fi depășită cu 
ușurință. Acolo unde este folosită metoda 
celor șase pălării, toţi aceşti termeni fac deja 
parte din cultura comunicării. 


i 


Dacă mă aştept ca termenul „POPIC“ să 
devină unul popular? Probabil că nu, 
deoarece, deşi este extrem de comod, sensul 
său nu este imediat evident. Cu toate acestea, 


mă aştept ca formula „gândire paralelă“ să 
intre în uzul limbii, întrucât ştiu cât de ușor a 
fost adoptată atunci când am sugerat-o. 
Totodată, înţelesul său este direct și simplu. 
În ultimul rând, sintagma „gândire paralelă” 
oferă contrastul de care era nevoie față de 
ostilitatea gândirii adversative. Termenul de 
„gândire paralelă implică în mod direct 
gândirea cooperantă în paralel. 


Note: 
27. Vezi pagina 280. 


28. ETF - Evaluează Toți Factorii; PMI - Plus, Minus, 
Interesant; C&S - Consecinţă și Urmare. (N. red.) 


REZUMATUL 1: 


Gândirea paralelă vs 
gândirea occidentală 


În acest punct, probabil că ar fi util să fac un 
rezumat al diferențelor esenţiale dintre 
gândirea tradițională occidentală (metoda 
socratică, Grupul celor Trei etc.) și gândirea 
paralelă. 


Gândirea tradiţională se bazează în mod ferm 
pe „judecată. Aceasta reprezintă activitatea 
mintală fundamentală: 


Este/nu este. 
Adevărat/fals. 

Ori așa/ori așa. 
Corect/greşii. 
Dovedit/nedovedit. 
Ce anume judecăm? 


Stabilim definiţii „adevărate , categorii, cutii 
și judecăm dacă un lucru se potrivește sau nu 
într-o anumită cutie. Judecăm cărei cutii îi 
corespunde chestiunea în cauză. Putem 
incerca să  dobândim aceste cutii din 
experiența pe care o acumulăm, la fel cum 
Socrate a încercat să obţină definitiile sale 
adevărate ale „dreptăţii şi ale altor domenii, 


sau putem decreta aceste cutii, ca în cazul 
„adevărului-joc“ (în care noi decidem 
regulile jocului). 


Stabilim dicotomii de tipul „ori așa/ori aşa“ şi 
disjuncţii exclusive pentru a forța o judecată 
selectivă. Încercăm să scoatem în evidență 
relațiile de contradicţie pentru a forța, de 
asemenea, o judecată selectivă sau pentru a 
dovedi că celălalt se înşală. 


Judecăm, totodată, şi consistenţa, potrivirea 
sau suficiența unui argument pentru un 
enunț. 


De ce facem toate astea? 


Le facem pentru că vrem să „descoperim 
adevărul. Suntem interesaţi de adevărul 
propriu lui „ceea ce este“ Credem că dacă 
avem adevărul, totul va fi mai simplu. Este 
vorba de concepţia de bază a „căutării, la fel 
ca în cazul căutării aurului. Pentru a ne ajuta 
în această căutare a adevărului, ne folosim de 
analiză şi acumulăm informaţie. 


Se presupune că ideile noi vor fi oferite de 
procesul evolutiv, de indivizii creativi sau vor 
fi generate de procesul dialectic al tezei și al 
antitezei, urmate de sinteză. Odată ce noile 
idei vor fi prezentate, acestea vor fi modelate 
de către critică, într-o formă mai bună. 
Judecata va fi mereu prezentă în cadrul 
paradigmei existente. 


În gândirea paralelă, cuvântul-cheie este 
„proiectare“, nu „căutare“ Încercăm să 
proiectăm o cale de urmat. Mai întâi 
proiectezi casa, abia apoi o construieşti. Nu 
poţi „descoperi o casă. 


În gândirea paralelă, în locul operaţiilor 
rigide ale judecății, de acceptare sau de 
respingere, există „posibilitatea“ Acceptăm 
posibilitățile chiar dacă acestea se află într-o 
relație de contradicţie. Le vom dispune unele 
lângă altele, în paralel. 


În gândirea paralelă, în locul polemicii 
adversative, în desfăşurarea căreia o parte 
incearcă să respingă propunerile celeilalte 
părţi, există gândirea cooperantă în paralel, 
prin care toți participanţii îşi concentrează 
eforturile în aceeaşi direcţie, în fiecare 
moment. (Există cadre de lucru care ajută în 
privinţa asta, precum metoda celor şase 
pălării). 

În gândirea paralelă, în locul cutiilor rigide şi 
al categoriilor, avem testarea ideilor noi, prin 
verificarea efectelor acestora, un spectru de 
idei conexe și o suprapunere de idei. Sunt 
acceptate expresii de tipul „de obicei, „în 
mare parte şi „câteodată în locul celor de 
felul „întotdeauna“, „niciodată, „toţi/toate“ şi 
„niciunul/niciuna , specifice gândirii 


tradiționale bazate pe judecată. Asta se 
formează în urma folosirii „posibilităţii“ în 
locul unui da/nu. 


În gândirea paralelă, căutăm să reconciliem 
contradicţiile, în loc să alegem una, 
respingând-o în totalitate pe cealaltă. 


În gândirea paralelă, se pune un puternic 
accent pe crearea directă a ideilor şi a 
conceptelor noi. Acest proces creativ poate fi 
simplificat prin folosirea tehnicilor formale 
ale gândirii laterale. Nu este vorba doar de 
faptul de a aștepta ca ideile să apară. 


În gândirea paralelă, accentul este pus mai 
degrabă pe concepte decât pe informație. 


In gândirea paralelă, acordăm o mare atenţie 
percepţiei, deoarece în acest fel putem 
organiza experienţa ca sumă de percepții și 
concepte. Întrucât avem de-a face cu 
percepțiile, putem folosi „curgerea logicii 
CC A aoa a . ` . (£ 
apei“ în locul tradiționalei „logici a pietrei“. 


În gândirea paralelă se poate obţine un 
rezultat folositor mai curând prin 
intermediul „proiectării decât prin 
„judecată. Pornind de la câmpul de 
posibilități paralele, proiectăm calea de 
urmat. 


În gândirea paralelă suntem preocupaţi de 
acțiune, şi nu de descriere. Suntem 
preocupaţi de valorile care decurg din 
wo å CC a jed C A . 
„adevăr, şi nu doar de „adevărul“ în sine. 


Putem transpune toate aceste consideraţii 
într-o manieră direct contrastantă. 


„Ceea ce poate fi“ vs „ceea ce este. 
A proiecta vs a cauta. 

A construi vs a descoperi. 

A crea vs a repeta. 

A fi constructiv vs a fi distructiv. 
Acţiune vs descriere. 


Toate aceste considerente indică un efort 
pozitiv şi constructiv în vederea obţinerii 
unui rezultat optim. Nu este o încercare de a 
descoperi „ceea ce este, ci una de a proiecta 
o cale de urmat. Poate fi o încercare de a crea 
noi idei, mai degrabă decât a le reitera pe cele 
standard. Ar trebui scos în evidenţă faptul că 
Socrate se afla în căutarea „adevărului“ în 
domeniul eticii, unde probabil că metoda 
căutării sale era una adecvată. Aplicarea 
acestei metode în toate domeniile de 
cercetare constituie  deficiența gândirii 
occidentale. 


În gândirea paralelă se poate obţine un 
rezultat folositor mai curând prin intermediul 


„proiectării decât prin „judecată. Pornind 
de la câmpul de posibilităţi paralele, 
proiectăm calea de urmat. 


Posibil vs sigur. 
Acceptare vs infirmare. 
Valoare vs justeţe. 


Acestea reflectă o perspectivă largă şi 
tolerantă asupra lucrurilor. În locul judecății 
„de pază, specifică gândirii tradiţionale, 
vorbim despre o acceptare a fiecărui lucru în 
calitatea sa de „posibilitate. Odată ce 
posibilitățile au fost așezate unele lângă altele, 
rezultatul avut în vedere va fi produs prin 
intermediul procesului de proiectare. Acum, 
întregul câmp de posibilități poate fi văzut. 
Acum, întregul sistem poate fi văzut în 
întregul său. 


Ferestre vs categorii. 

Stindardele explorării vs cutii. 

Spectrul de idei conexe vs dicotomii. 
Suprapunere vs discrimare. 
Maleabilitate vs rigiditate. 

Reconciliere vs infirmare (contradicții). 


Toate acestea indică „relaxarea“ sistemului 
rigid al cutiilor de clasificare, care reprezintă 
inima gândirii tradiționale occidentale. 
Această „relaxare“ este urmată de înlocuirea 
judecății de către acceptarea „posibilităţilor. 


În loc de a forţa lumea să intre într-o ordine 
impusă a cutiilor, putem lăsa informaţia să se 
autoorganizeze; în cazul în care nu o va face, 
putem proiecta o cale de urmat. 


Gândire paralelă vs gândire adversativă. 
Dispunere de-a lungul vs judecată de „pază. 
Explorare vs confruntare. 

Operația practică a gândirii tradiţionale 
adesea implică disputa polemică, 
argumentarea  adversativă şi dialectica. 
Acestea sunt privite ca fiind esenţiale în 
procesul gândirii. În gândirea paralelă, 
dialectica nu are un rol esenţial. În locul 
acesteia, există încercarea cooperantă de a 
explora subiectul în mod exhaustiv şi de a 
dezvolta noi perceptii și noi concepte. 


Percepţii vs procesare. 

A fi subiectiv vs a fi obiectiv. 

„Înspre“ vs „este“. 

Logica apei vs logica pietrei. 

„Ce urmează “vs „ce este“. 

Curgere vs identitate. 

Autoorganizare vs organizare externă. 


Felul în care privim lumea este determinat în 
cadrul minţii noastre. Conceptele şi 
percepțiile noastre ne oferă cadre prin 
deschiderea cărora privim lumea şi cu care 
tratăm lumea. Încercăm să facem aceste cadre 
cât mai valide cu putință. Când avem de-a 


face cu percepţia, trebuie să folosim logica 
apei, a curgerii, care are în vedere modul prin 
care starea de activitate din creierul nostru 
„curge către o alta. Percepţiile noastre sunt 
deja într-o fază de autoorganizare. Căutăm să 
ajutăm şi să schimbăm acest proces de 
organizare pentru a putea produce percepții 
și concepte mai bune. 


Idei vs informaţie. 

A fi creativ vs a deduce. 
Provocare vs descriere. 
Deplasare vs judecată. 


Acestea indică un puternic accent pe 
„crearea ideilor şi a posibilităţilor noi. Acest 
lucru a constituit dintotdeauna baza ştiinţei şi 
a progresului. În crearea ideilor noi, nu eşti 
nevoit să ai „dreptate“ în fiecare etapă a 
procesului. Poţi folosi provocări deliberate, 
iar apoi să avansezi de la acestea către ideile 
noi şi folositoare. Ideile creative valoroase vor 
părea întotdeauna logice atunci când sunt 
privite retrospectiv, însă acestea nu ar putea fi 
obținute printr-un demers logic de tip 
intuitiv din cauza naturii asimetrice a 
sistemelor de modelare. Analiza informaţiei 
ne va permite să alegem între ideile noastre 
obișnuite, însă nu va crea unele noi. 
Informaţia, singură, nu este suficientă. Abia 
conceptele sunt cele care pot da valoare 
informaţiei. 


Întreg vs parte. 
Nonliniar vs liniar. 
Sistem vs element. 


Poti doar evalua contribuția pe care un 
element o are față de întregul sistem atunci 
când ai o perspectivă de ansamblu asupra 
sistemului. A supune părțile unei analize, 
precum şi judecarea acestora va duce la o 
impresie falsă. „Acceptarea“ și „posibilităţile“ 
specifice gândirii paralele uşurează mult 
perspectiva de ansamblu asupra sistemului. 
Circumstanţele, contextele şi interacţiunile 
dau valoare elementelor constitutive ale 
sistemului. 


Înainte vs înapoi. 
Schimbare vs stabilitate. 
Provocare vs apărare. 


În loc să apărăm starea de fapt existentă, ne 
supunem unui efort al mișcării de înaintare, 
care are în vedere îmbunătăţirea lucrurilor. 
Gândirea tradițională este deficitară în a face 
faţă schimbării, deoarece schimbarea este 
comparată cu ceea ce există deja şi este 
respinsă cât mai mult cu putinţă. Prin 
modelul „proiectării, pe care gândirea 
paralelă îl propune, încercăm să dăm curs 
unei mişcări de înaintare. 


Înţelepciune vs isteţime. 
Plural vs singular. 


Modestie vs aroganță. 


Acestea sugerează perspectiva generală sau 
imaginea de ansamblu. Acceptăm mai multe 
alternative şi diferite puncte de vedere. Nu 
există aroganţa născută din paradigma unui 
„adevăr unic“ (sau a propriului adevăr, al 
fiecăruia). 


În sistemul gândirii paralele, punctele 
diferentelor nu reprezintă dicotomii exclusive 
reciproce. Optiunea pentru un lucru anume 
nu exclude automat şi alternativa sa. 
Gândirea paralelă nu foloseşte astfel de cutii 
rigide. Punctele de contrast dintre aceste 
două sisteme sunt asemenea capetelor unui 
spectru. De exemplu, judecata poate fi la un 
capăt, iar proiectarea se poate afla la celălalt 
capät. Astfel, gândirea paralelă se situează 
mai aproape de capătul spectrului care 
reprezinta proiectarea, comparativ cu 
gândirea tradițională, care se situează foarte 
aproape de capătul reprezentat de judecată. 


De exemplu, gândirea paralelă foloseşte 
judecata pentru a putea decide dacă 
rezultatul „proiectat“ este folositor sau valid. 
Diferența constă în faptul că judecata este 
folosită doar în acest punct şi nu ca un mod 
de a obţine un rezultat. De asemenea, 
gândirea paralelă este totodată preocupată de 
stabilitate, însă aceasta este stabilitatea 
construită din schimbări utile, nu una 


constituită pe parcursul respingerii tuturor 
schimbărilor. Din nou, gândirea paralelă ia 
seama de întreaga valoare a informaţiei, 
considerând, însă, că informaţia nu este 
suficientă dacă nu i se adaugă şi concepte. 


Câteodată, diferența dintre gândirea paralelă 
şi sistemul occidental de gândire capătă 
forma unei totale opoziții. Traditionala 
polemică adversativă este complet diferită de 
explorarea paralelă a subiectului. Acceptarea 
posibilităților este diferită de judecata de 
„pază. Verdele este o culoare diferită de 
albastru. 


Alteori, este o chestiune legată de nuanţă și 
de accent. În gândirea paralelă, accentul se 
pune mai mult pe percepţie, spre deosebire 
de gândirea tradițională. Accentul s-ar putea 
pune mai mult pe generarea ideilor decât pe 
judecarea lor. Am putea spune: „Această 
culoare este mai mult verde decât albastru.“ 


Acum ar trebui să fie clar că există o reală şi 
fundamentală diferență între gândirea 
paralelă şi gândirea tradițională occidentală. 
Diferenţele dintre metodele de operare sunt 
imense. Sunt diferențe enorme și cu privire la 
nivelul de bază: proiectare vs descoperire; 
posibilitate vs judecată etc. A încerca să le pui 
în aceeaşi „cutie“ ar însemna să ştirbim din 
valoarea fiecărei metode de gândire, iar asta 
s-ar putea realiza doar cu o cutie care să aibă 


eticheta de „gândire“. Totodată, ar fi inutil să 
menţionăm faptul că unele dintre elementele 
unei metode de gândire se regăsesc în cadrul 
celeilalte şi invers. Există, într-adevăr, o 
oarecare suprapunere între acestea, însă 
metodele principale de operare ale fiecărui 
sistem de gândire sunt complet separate. 
Există un nivel speculativ în gândirea 
tradiţională, la fel cum există şi un nivel al 
judecății în gândirea paralelă. Atât 
aeroplanele, cât şi păsările zboară; atât 
excavatorul, cât şi cârtița sapă gropi în 
pământ. 

Într-un sistem avem judecarea „adevărului“, 
definită de categoriile pe care le-am stabilit în 


prealabil. 


În celălalt sistem  proiectăm o cale 
premergătoare, pornind de la un câmp al 
posibilităţilor paralele. 


REZUMATUL 2: 


Eşecul gândirii occidentale 


Acum este momentul să punem laolaltă 
diferitele consideraţii pe care le-am făcut pe 
parcursul acestei cărţi cu privire la „eşecul“ 
gândirii occidentale. Putem privi acest eșec 
din perspectiva a trei idei posibile: 


1. Gândirea occidentală  eşuează 
pentru că este adecvată doar unor 
scopuri şi total inadecvată altora. 

2. Gândirea occidentală eșuează 
deoarece, de fapt, este periculoasă și 
ne constrânge să privim lumea într- 
un mod dăunător. 

3. Gândirea occidentală eșuează 
întrucât  autosuficiența sa și 
abilitatea sa de a se autoapăra au 
făcut imposibilă dezvoltarea altor 
metode de gândire. 


Metoda socratică a fost concepută în vederea 
unui scop foarte precis. Urmărind 
subiectivismul sofiştilor care considerau că 
adevărurile perceptive personale erau 
singurele adevăruri, Socrate şi-a propus să 


„descopere“ „adevăratele definiţii“ ale unor 
domenii, precum „dreptatea“. El era 
preocupat de încercarea de a-i acorda eticii o 
bază fermă, astfel încât tehnicile retorice ale 
sofiştilor să nu mai poată controla societatea. 
Platon, prin puternicele sale tendinte fasciste, 
a dezvoltat notiunea de „forme ideale, pe 
care a impus-o lumii prin gândirea sa. Mai 
târziu, Aristotel (cel de-al treilea membru al 
Grupului celor Trei) a restrâns sistemul 
predecesorilor săi, demonstrându-i 
aplicabilitatea în domeniul ştiinţei. Pe 
parcursul secolelor, acest imperativ al 
„descoperirii-adevărului” a atras multi 
filozofi, gânditori religioşi și oameni de 
ştiinţă, aceasta fiind ocupaţia lor de bază. 


Însă acest imperativ este total inadecvat acolo 
unde există nevoia de a crea, de a construi, de 
a schimba şi de a proiecta o cale de urmat. 
Poţi descoperi aurul, însă eşti nevoit să 
proiectezi şi să construieşti o casă. Aplicarea 
unor idei-standard nu poate fi folositoare 
acolo unde există nevoia de a crea idei noi. 
Acolo unde problemele nu pot fi rezolvate 
prin identificarea și, apoi, prin eliminarea 
cauzei, apare necesitatea „proiectarii unei cai 
de urmat . 


Habitudinile noastre de gândire şi studiile şi- 
au pus accentul numai pe analiză şi pe 
judecată. Nu s-a insistat deloc pe proiectare şi 


pe creativitate. Şi totuşi, având în vedere 
problemele cu care lumea se confruntă în 
prezent, există o nevoie disperată de aceste 
aptitudini. 


Sistemul tradiţional de gândire a fost pur și 
simplu inadecvat în ceea ce privește partea 
„generativă, „creativă“ şi „productivă“. 
Această inadecvare are drept cauză faptul că 
sistemul tradiţional de gândire nu a fost 
conceput pentru astfel de scopuri de la bun 
inceput. Nici Socrate şi nici Platon nu pot fi 
îinvinovățiți. Nu poţi învinovăţi proiectanţii 
unui tractor de fermă dacă cineva consideră 
că acesta nu e nemaipomenit ca mașină de 
curse. Vina este a celor care nu şi-au dat 
seama de inadecvarea sistemului şi care, până 
în ziua de astăzi, încearcă să apere acest 
sistem, considerându-l complet. 


Sistemul tradițional de gândire urmărește să 
atace eroarea, să rezolve problemele și să 
corecteze ceea ce este „greșit. Totuşi, 
progresul trebuie să se realizeze prin 
intermediul provocărilor şi al reconsiderării 
conceptelor care au fost „corecte la 
momentul lor. Întrucât am ajuns să acceptăm 
asemenea concepte ca „adevăruri , le apărăm 
vehement și găsim că e inutil să le provocăm. 


Nu există loc pentru creativitatea formală în 
cadrul sistemului tradiţional de gândire. Şi 


nici pentru „proiectare. Dacă urmăreşti să 
descoperi adevărul, atunci nu vei fi interesat 
să „creezi adevăruri“. 


Desigur, creativitatea a fost acceptată în 
domeniul artei şi în rândul indivizilor 
talentaţi, însă niciodată nu a fost acceptată ca 
o necesitate de bază. Cu toate acestea, acum 
știm că există o necesitate matematică a 
creativităţii în orice sistem informaţional care 
se autoorganizează, cum ar fi creierul uman. 
Odată ce-am stabilit asta, care e următorul 
pas? 


Aşadar, gândirea tradițională occidentală a 
fost inadecvată gândirii creative şi de 
proiectare. Existența acestui din urmă tip de 
gândire se datorează energiei individuale, 
sistemului de posibilităţi (nu sistemului de 
judecată) şi căutării adevărului. Acest ultim 
element reprezintă într-adevăr o parte a 
sistemului tradițional de gândire şi a 
constituit un bun factor de motivare în 
domeniul ştiinţei, însă, în ceea ce priveşte 
sistemele complexe, nonliniare, proiectarea a 
devenit acum cu mult mai importantă decât 
descoperirea. 


Putem trece acum la pericolele reale pe care 
le implică sistemul tradiţional de gândire. 
Din „căutarea adevărului“ şi din rigiditatea 
sistemului bazat pe judecată au apărut 
justeţea, aroganţa și intoleranţa față de 


pluralism. Atunci când ai aflat „adevărul, știi 
că toți ceilalți oameni se „înşală. Pe de altă 
parte, trebuie să le arăţi că se înșală, acesta 
fiind unul dintre modurile fundamentale de a 
dovedi că ai dreptate. Stabilești o dicotomie 
ale cărei părti constitutive se exclud reciproc, 
ca mai apoi să demonstrezi că una dintre 
aceste părți este greşită. 

Ar fi nedrept să sustinem că discriminarea şi 
rasismul s-au născut din sistemul judecăților- 
cutii, propriu gândirii occidentale, deoarece 
unele culturi şi popoare dau dovadă de 
aceleaşi tendinţe din când în când. Am putea 
spune, însă, că gândirea occidentală a întărit 
și a legitimat aceste neplăcute deprinderi ale 
minţii. 

Nevoia de confruntare dialectică în vederea 
obținerii adevărului a dus direct la existența 
conflictului verbal, specific  polemicii 
adversative. Din nou, acest lucru legitimează 
şi întăreşte acest neplăcut comportament 
combativ, pe care oamenii îl au atunci când 
încearcă să-şi impună ideile. În practică, acest 
obicei de a polemiza este extrem de ineficient 
și inutil. El permite desfăşurarea jocurilor 
personale de putere şi niciodată nu folosește 
pe deplin capacitatea intelectuală disponibilă. 
Setează lucrurile pe modul „noi-şi-ceilalţi . 
Abia atunci când va fi observată eficacitatea 


gândirii paralele (de exemplu, prin cadrul de 
lucru al celor șase pălării), incompetenta 
crasă a metodei polemice va deveni evidentă. 


Gândirea occidentală  eşuează deoarece 
autosuficiența și aroganţa o împiedică să-şi 
dea seama de extinderea greșelilor sale. 


Deoarece să critici e foarte uşor (e suficient să 
alegi o altă perspectivă decât cea care ţi se 
oferă), a ajuns să fie un obicei dominant chiar 
și în cazul oamenilor inteligenţi. Există 
credința ridicolă potrivit căreia este suficient 
să elimini „lucrurile rele“, ca să rămâi doar cu 
lucrurile bune. Experienţa zilelor noastre, din 
întreaga lume, ne demonstrează că eliminarea 
lucrurilor rele nu duce decât la haos. E 
posibil să nu mai existe nicio persoană sau 
grup care să poată fi învinovăţite, însă acest 
lucru ar fi singurul câştig. 


Ascensiunea „inteligenţei critice“ la cel mai 
inalt nivel al străduinţei omeneşti a fost, 
probabil, cea mai mare greșeală a dezvoltării 
intelectuale din Occident. Şi totuşi, aceasta 
incă reprezintă baza culturii şi a 
învățământului din universităţile noastre. 
Acest lucru reprezintă un real pericol. Să ne 
gândim la întregul talent intelectual irosit, 
care ar fi putut fi valorificat printr-un efort 
creativ şi constructiv. 


În vremuri de stabilitate totală, inteligenţa 
critică ar fi putut fi necesară pentru a 
impiedica orice schimbare şi pentru a 
menţine lucrurile pe  făgaşul convenit. 
Suntem însă atât de puţin pregătiţi să facem 
față schimbării, din cauză că încă ne 
cramponăm de această credinţă periculoasă. 


Ajungem acum și la cea de-a treia cauză a 
„eşecului gândirii occidentale. Aceasta este 
autosuficiența. Grupul celor Trei a pus cu 
adevărat bazele unui sistem de credinţe care 
ne forțează să privim lumea într-un mod care 
confirmă acest sistem de credinţe. Acest 
sistem este unul care atacă şi se protejează 
foarte bine în propriile-i condiţii. Este 
asemenea unui cetățean francez care îţi spune 
să vorbeşti în franceză doar pentru că te afli 
în Franţa. 


Din considerente istorice, gândirea Grupului 
celor Trei a fost foarte bine primită în 
Renaștere, deoarece aceasta a înlocuit 
gândirea dogmatică și scriptura cu logica și 
cu raţiunea. Atât umaniştii, cât şi gânditorii 
clerici au îmbrățișat cu entuziasm acest 
minunat nou tip de gândire (care chiar a fost 
minunat la vremea respectivă). Aşadar, acest 
sistem particular de gândire a cucerit culmile 
culturii intelectuale occidentale şi s-a 
mentinut acolo până în momentul de fată, 
datorită abilității sale de a se autoapăra, cu 


propriile sale reguli, şi de a intimida pe 
oricine ar îndrăzni să-i pună la îndoială 
meritele. 


Deşi sună groaznic, astazi încă mai sunt 
oameni care cred la modul serios că este 
suficient ca în şcoli să se predea „gândirea 
critică. Acest tip tradițional de gândire 
bazată pe judecată are o valoare superioară, 
însă desconsideră complet latura 
constructivă, productivă, creativă şi „funcţi- 
onală a gândirii, de care societatea are 
nevoie cu disperare. 


Prin urmare, gândirea tradițională 
occidentală a însemnat că toti oamenii 
educați au ajuns să creadă în supremaţia 
analizei şi a dezbaterii. Acesta este singurul 
mod în care aceștia pot gândi și, prin urmare, 
ei cred că este și singurul mod posibil de a 
gândi. Dar chiar este? 


Deoarece această metodă tradiţională pare a 
fi excelentă în universul particular al 
învățământului (pentru a analiza și pentru a 
comenta ceea ce ţi se pune în faţă), oamenii 
chiar au ajuns să creadă în excelența sa. Ca 
atare, nu am făcut niciun efort să dezvoltăm 
și alte metode de gândire. „Paznicii! 
intelectuali ai societăţii (în sensul platonician 
fascist) au elaborat o metodă valabilă pentru 
oricine s-a întâmplat să se potrivească 
scopurilor lor analitice. Atât cei care simt 


nevoia să fie creativi în societate, cât şi cei 
care îşi doresc asta sunt trataţi de parcă nu ar 
gândi şi nici nu ar avea de ce să o facă. Latura 
constructivă şi creativă a gândirii a fost 
neglijată pentru că este mai puţin folositoare 
in mediul academic. Aşa cum civilizaţia 
chineză a fost „sterilizată de veneraţia faţă de 
propriii învăţaţi, civilizaţia occidentală este 
impotmolită în preconcepţia că analiza şi 
descrierea reprezintă metode de gândire 
suficiente. 


Suntem atât de antrenați în modelul 
tradițional de gândire, încât este dificil să ne 
raportăm obiectiv la virtuțile, 
particularităţile, limitările şi aroganţa care îl 
caracterizează. Faptul de a fi arogant îl 
defineşte ca fiind un sistem de credinţe. 


Numai printr-o raportare comparativă faţă de 
o abordare alternativă a gândirii, cum ar fi 
gândirea paralelă, ajungem să ne dăm seama 
mai clar de natura procesului occidental de 
gândire, care şi-a arogat într-o mare măsură 
gândirea despre gândire. 

Bănuiesc că în viitor programele de calculator 
ne vor permite să folosim efecte de câmp 
autoorganizatoare care să ne forțeze să 
depășim gândirea propozițională de tip 
secvențial, prin care am fost limitați până în 
momentul de faţă. 


Debutul meu cu privire la subiectul gândirii a 
rezultat direct din activitatea pe care am 
desfăşurat-o în domeniul medicinei, asupra 
unor sisteme interactive mult mai complicate 
(glande, rinichi, sistemul respirator, sistemul 
circulator), dar și din nevoia de a dezvolta 
concepte care au în vedere sisteme 
informaţionale cu  autoorganizare. Acest 
lucru a dus la studiul comportamentului; 
prezent în rețelele neurale (a se vedea cartea 
mea The Mechanism of Mind). De aici a 
rezultat interesul meu pentru gândirea 
creativă şi pentru dezvoltarea procesului de 
gândire laterală. De aici şi importanța 
percepţiilor şi a conceptelor și, în cele din 
urmă, realizarea faptului că gândirea 
tradițională nu era atât de completă şi de 
perfectă precum credeam. 


Gândirea occidentală şi-a asumat 
dintotdeauna un univers particular de 
informatie, la fel cum Euclid şi-a asumat o 
suprafață plană pentru geometria sa. Dar 
dacă vom avansa către universuri de 
informație capabile de autoorganizare, 
gândirea tradițională va putea fi privită doar 
ca o metodă particulară de a gândi. 


Prin urmare, gândirea occidentală eşuează 
deoarece nu este concepută pentru a face faţă 
unei lumi în schimbare. Eşuează întrucât este 
inadecvată pentru a face față schimbării, 


pentru că nu poate oferi o energie creativă, 
constructivă și proiectivă.Eșuează deoarece 
autosuficiența și aroganța sa o împiedică să-și 
dea seama de proporţiile eşecului său. 


Epilog 


Acest capitol e destinat doar celor care, odată 
ajunşi la sfârşitul acestei cărţi, se vor întreba: 
„Aşadar, ce facem în situaţia asta?“ 


Atât timp cât scopul gândirii paralele este 
acela de a proiecta un rezultat optim, mi se 
pare corect ca aceia care caută concluzii să 
aibă oportunitatea de a lua în calcul câteva 
sugestii. 

În general, consider că ar trebui să acordăm 
mai multă atenţie principiilor gândirii 
paralele. Trebuie să scăpăm de concepţia 
obsesivă potrivit căreia critica este suficientă. 
Trebuie să depunem eforturi și mai mari cu 
privire la gândirea constructivă, proiectivă şi 
la gândirea creativă. Nu mai este suficient să 
credem că aceste lucruri „se vor întâmpla pur 
și simplu“. Trebuie să realizăm faptul că avem 
nevoie de idei la fel de mult cum avem nevoie 
de informaţie. 


Deseori mi se cere în cadrul emisiunilor de 
radio să spun ascultătorilor ce anume pot 
face în legătură cu gândirea lor, dacă nu 
doresc să cumpere o carte sau să meargă la 
un seminar pe tema asta. Este ca şi cum ai 
intreba ce poţi face în legătură cu mâncatul 


dacă nu vrei să cumperi mâncare şi refuzi să 
mergi la un restaurant. Dacă dorim cu 
adevărat să ne schimbăm obiceiurile de 
gândire, chiar trebuie să dăm curs unor 
lucruri. O modificare modestă în atitudine nu 
va avea cine știe ce efect. 


Mi-ar plăcea să văd că „gândirea este 
predată în şcoli ca materie de sine stătătoare. 
Gândirea ar trebui, de asemenea, să fie 
inclusă în conţinutul altor materii, dar ar 
trebui, în primul rând, să beneficieze de toată 
atenția în cadrul unor „lecţii de gândire” 
speciale. Multe şcoli și unele ţări au 
implementat acest lucru de ceva vreme. Nu 
este suficient să existe doar gândirea critică 
de modă veche, care are mari carenţe cu 
privire la aspectele creative şi constructive ale 
gândirii. Există nevoia de „operacy * şi de 
abilităţi practice. Analiza și judecata nu sunt 
suficiente. 


Nu mai poate fi o scuză suficientă să spui că 
asta nu se poate realiza sau că nu există 
moduri practice de a învăţa gândirea. Lectiile 
de gândire CoRT sunt folosite deja de mulţi 
ani, în multe ţări şi cu o multime de culturi 
diferite. Elevii şi studenţii reacționează foarte 
bine la aceste metode. Metoda celor şase 
pălării de predare a gândirii paralele 
structurate cunoaște acum o răspândire mai 
largă în școli. Aşadar, sunt lucruri practice 


care pot fi făcute și care pot fi experimentate. 
A susţine că aceste lucruri nu pot fi făcute 
este ca și cum ai încerca să demonstrezi că 
brânza nu există. Există. 


Mi-ar plăcea să văd, la toate nivelurile de 
învăţământ, că se acordă mai multă atenţie 
laturii „proiective a gândirii. Trebuie să 
completăm obișnuita concentrare pe analiză 
cu o egală atenţie acordată proiectării. Cum 
poţi aborda lucrurile? Cum poţi face ca 
lucrurile să se întâmple? Cum poti crea noi 
idei? Trebuie să fim exacti cu privire la 
predarea tehnicilor şi a obiceiurilor de 
proiectare. Aici este vorba despre „proiectare 
în cel mai larg sens, fără o strictă referire la 
clădiri şi la maşini. Trebuie să luăm în 
considerare sisteme interactive complexe şi 
moduri de a proiecta prin intermediul 
acestor cadre de lucru. Acest lucru ar trebui 
aplicat în toate domeniile de activitate, astfel 
incât până şi cei care au o nevoie mai mică de 
a proiecta vor şti ce anume presupune acest 
tip de gândire și de ce judecata ca atare nu 
este suficientă. 


Creativitatea, procesul de proiectare, precum 
și gândirea paralelă însăşi sunt singurele căi 
de a obține rezultate constructive. 


Avem nevoie să acordăm mai multă atenţie 
„creativităţii serioase“. Creativitatea nu mai 


este o joacă în urma căreia speri să se ivească 
ideile. Creativitatea presupune mai mult 
decât să-ţi da jos cravata, să ai senzaţia 
eliberării și să faci brainstorming. E ineficient 
şi de modă veche. Există, în schimb, tehnici 
formale, precum cele ale gândirii laterale, 
care pot fi aplicate deliberat, la fel cum am 
putea efectua o operaţie matematică. Ar 
trebui ca tuturor elevilor şi studenților, 
indiferent de profilul de învăţământ, să li se 
acorde şansa de a dezvolta asemenea tehnici 
şi abilităţi. Trebuie să ne descotorosim de 
credința potrivit căreia creativitatea este 
treaba câtorva genii talentate. 


Aproape că mi-ar plăcea să văd că guvernele 
iau în serios această „proiectare“, suficient cât 
să înființeze un Departament, sau Minister, al 
Noilor Idei. O astfel de instituţie ar căuta să 
încurajeze apariţia și colectarea ideile noi. O 
astfel de instituţie ar forma echipe speciale 
pentru dezvoltarea de noi idei cu privire la 
anumite probleme. 


Mi-ar plăcea să văd că Naţiunile Unite 
înfiinţează un Birou al Creativităţii. Acest 
lucru ar oferi un cadru de lucru pentru 
concentrarea gândirii de proiectare, cu 
privire la diferite subiecte și probleme. Un 
astfel de birou ar oferi, de asemenea, o 
platformă cu ajutorul căreia ar fi avansate 


ideile noi care ar putea fi prea sensibile din 
punct de vedere politic pentru a fi lăsate în 
seama unei ţări sau a alteia. 


Mi-ar plăcea să văd Comisii Internaţionale 
Creative, înfiinţate în scopul de produce o 
gândire nouă și o gândire de proiectare în 
jurul unor subiecte specifice: îngrijirea 
medicală, ecologia, ocuparea forței de muncă 
etc. 


Mediul de afaceri a început deja să folosească 
metoda celor șase pălării a gândirii paralele, 
deoarece afaceriștii o consideră a fi mult mai 
puternică şi productivă decât sistemul 
tradițional de argumentare. Toate 
organizaţiile ar trebui să încerce să 
implementeze această simplă procedură în 
cadrul culturii lor operaţionale. 


Mi-ar plăcea să văd că societatea are curajul 
de a provoca şi regândi unele dintre 
conceptele noastre de bază din domeniile 
economiei şi învățământului, din structura 
guvernului sau din alte domenii. Avem un 
bun motiv să credem că multe dintre 
conceptele existente au ajuns la capătul 
perioadei lor de utilitate. 


Mi-ar plăcea să văd înființarea unui centru 
internaţional concentrat în mod direct pe 
îmbunătăţirea metodelor de gândire. O parte 
din munca desfășurată în cadrul unui astfel 


de centru ar consta în pregătirea oamenilor, 
pentru ca aceștia să-i poată pregăti la rândul 
lor pe alţii. O altă parte ar consta în 
dezvoltarea unor instrumente şi procese de 
gândire mai bune. O altă parte a eforturilor 
ar fi rezervat organizării unor Comisii 
Creative de regândire a conceptelor și a 
metodelor standard. Un astfel de centru ar 
putea concentra eforturile de a obţine o nouă 
cultură a gândirii. 

În cele din urmă, accentul final ar trebui să fie 
pus pe gândirea constructivă. Creativitatea, 
procesul de proiectare, precum şi gândirea 
paralelă însăşi sunt singurele căi de a obţine 
rezultate constructive. 


Acum nu mai este suficient să vorbim despre 
vârful muntelui. Nu mai este suficient să 
vorbim despre „pace“ sau despre „o lume 
nepoluată . Trebuie să dezvoltăm tehnici de 
escaladare dacă ne dorim să ajungem în 
vârful acelui munte. 


Nu e cazul să renunțăm complet la sistemul 
tradițional de gândire. Dar trebuie să fim 
conştienţi de pericolele sale. Trebuie să luăm 
seama de părțile sale excelente şi de 
domeniile în care acesta este inadecvat. 
Trebuie să combinăm procesele generative ale 
gândirii paralele cu procesele bazate pe 
judecată, specifice gândirii critice. 


Mai presus de toate, avem nevoie de curajul 
de a ne pune serios întrebarea dacă sistemul 
de gândire pe care l-am îndrăgit atât de mult 
în ultimii două mii cinci sute de ani poate fi 
realmente adecvat în călăuzirea noastră pe 
parcursul următorilor o sută de ani. Să fim 
defensivi şi multumiti de metodele noastre de 
gândire este aproape la fel de grav cu a 
considera că toate aceste lucruri sunt treaba 
altora, şi nu a noastră. 


Note: 

29. Un alt termen inventat de autor, derivat din operate 
(a opera) și operational (operaţional). Se referă la 
abilităţile necesare pentru a putea face un lucru și 
pune accent pe gândirea implicată în acest proces. (N. 


red.) 


